
Pirmas skyrius 
Cėlendorfų dvaras (Latvija), 1894 


Antausis buvo toks stiprus, kad gležnoji Marenka nusvy- 
ravo prie židinio, parkrito žemėn ir riktelėjusi susiėmė 
skaudamą skruostą. 

— Kaip tu drįsti rėkti? 

Baronienė Cecilija fon Cėlendorf prisimerkė ir dabar 
žvelgė pro du siaurus tamsius plyšius kreidos baltumo veide. 
Aparinė lūpa virpėjo, krūtinė kilnojosi. Sugniaužtus kumščius 
ji tvirtai spaudė prie šlaunų. Baronienė gaudė orą, o ūkvedė 
Ilmė buvo pasiruošusi sugauti savo ponią, jei ši nualprų. 

Primušta auklė sukūkčiojo, susigūžė ir saugodamasi 
užsidengė rankomis galvą. Tuo pačiu metu ji bandė iš- 
vengti įpykusios baronienės spyrių susegamais aulinukais. 

— Ne! - aimanavo Marenka. - Prašau, ne. 

Vienas spyris kliuvo jaunai moteriai į krūtinę, kitas 
pataikė tarp šonkaulių. 

— Ne, prašau, ne, - maldavo Marenka toliau, tačiau ir 
šis smūgis buvo taiklus, dabar į petį. 

Auklė suklykė: 

— Aš juk nekalta! 


Baronienės veidas buvo baltutėlis, burną iškreipė grimasa. 


— Neišsisukinėk, nevykėle. Tavo pareiga prižiūrėti vaikus. 
O ką gi tu darei? 

Dabar bato galiuku nusitaikė Marenkai į pilvą. 

UŪkvedė grąžė rankas. Dar nė karto neteko matyti savo 
ponios tokios įtūžusios. Nežinodama, ką daryti, įsiterpė, 
sugriebė baronienę už rankų ir raminamai prašneko: 

— Ša, ša. Nuo to geriau nebus. 

Ji pasodino Ceciliją fon Cėlendorf į krėslą, užklojo kojas 
antklode ir įpylė chereso. Tada paėmė mažą rudą buteliuką 
su užrašu Laudanum, kuris buvo paslėptas už kitų baro bu- 
telių. Įlašino dešimt lašų į chereso taurelę. Paskui kreipėsi į 
auklę, kuri vis dar gulėjo ant grindų prie židinio ir kūkčiojo. 

— Iškviesk gydytoją, ir kuo greičiau. 

— Gydytoją? - paklausė Marenka. - Kam? Juk jo mums 
jau nebereikia. Gal geriau pakviesti ką nors, kas padėtų 
šarvoti? 

Ilmė grėsmingai pažiūrėjo į auklę ir pridėjo pirštą prie 
lūpų. Smakru linktelėjo baronienės pusėn — ši pusiau apal- 
pusi tysojo krėsle. 

— Greičiau. Daryk, ką sakau! 

Sumuštoji sunkiai atsikėlė ir išskubėjo iš salono. 

Ilmė, stora vidutinio amžiaus moteriškė, visuomet ry- 
šinti baltą skarelę ir baltą prijuostę ant mėlynos suknelės, 
glostė baronienei ranką. 

— Nagi, išgerkit. 

Cecilija fon Cėlendorf ištuštino taurę, tada užsidengė 
rankomis veidą ir ėmė balsu raudoti. 

— Dieve mano, kokia tragedija. Kokia baisi situacija! Ką 


mums dabar daryti? 


— Na, na, -sumurmėjo Ilmė ir nurijo besiveržiančias ašaras. 
Jai atrodė, lyg juodas, sunkus akmuo būtų užspaudęs krūtinę. 
Tik didelėmis pastangomis ji sulaikė ilgą beviltišką dejonę. 

— Daktaras Matusas tuoj atvyks, — pasakė. 

— Kur ji? — baronienė išsitraukė iš rankovės mezginiuotą 
nosinę ir tokiu paklaikusiu žvilgsniu pažiūrėjo į Ilmę, kad 
ūkvedė turėjo nusisukti. 

— Na, tikriausiai vaikų kambaryje. Su jaunuoju ponu. 

— Ką? Su Rupertu? — baronienė pašoko. — Kaip galima 
šitą velnią palikti vieną su Rupertu? 

Ji išskubėjo iš salono ir užkopė laiptais viršun, į vaikų 
kambarį. Ilmė nusekė jai iš paskos. 

Vaikų kambaryje ant žemės sėdėjo maža mergaitė balta 
muslino suknele ir truputį didesnis berniukas, jie piešė. Kai 
įsiveržė jų mama, abu krūptelėjo, praviras langas trinktelėjo 
į rėmą. 

— Rupertai! - sušuko Cecilija fon Cėlendorf ir išskėtė 
rankas. — Ar tau nieko nenutiko? Gal ji ir tave nuskriaudė? 

Šešiametis berniukas rylėdamas papurtė galvą. Jo veido 
išraiška buvo neįskaitoma. Tik Ilmė pastebėjo, kaip jis sku- 
biai delne suglamžė lapą, kuriame ką tik piešė, ir paslėpė jį 
už nugaros. 

Mažoji mergaitė pakilo nuo grindų ir prišoko prie 
mamos. Ašaros dar nebuvo nudžiūvusios nuo skruostų. 
Šviesiai rudi išsidraikę plaukai siekė pečius, o vienas mažas 
batelis nerūpestingai mėtėsi ant grindų. Ji norėjo pulti 
mamai į glėbį, tačiau ši nusigręžė. 

— Pasitrauk, — sušnypštė su neapykanta. — Pasitrauk nuo 


manęs. Tu nebesi mano duktė, tu velnias! 


Antras skyrius 
Cėlendorfų dvaras (Latvija), 1894 


Kai baronas Volfgangas fon Cėlendorfas įlipo į karietą, saulė 
jau leidosi už Mintaujos stogų. Jis užsiklojo kojas antklode 
ir sudejavo. Iš Latvijos riterijos susirinkimo tikėjosi dau- 
giau, tačiau jo lūkesčiai buvo nuvilti. Baronas dar kartą 
atsiduso ir susimąstė apie sūnų. Rupertui jau buvo suėję 
šešeri metai, todėl Volfgangas fon Cėlendorfas manė, kad 
pats laikas jį išsiųsti į mokyklą. Tačiau Mintaujos moky- 
klose jau kurį laiką viskas buvo dėstoma tik rusų kalba. Be 
to, įvedus šią naujovę mokyklose mokėsi beveik vieni rusai, 
maži padykę berniukai, neišmokę gerų manierų, nesuvo- 
kiantys vertybių. O vokiečių riterija neįstengė iš caro gauti 
leidimo vienai vienintelei vokiškai mokyklai įkurti. Taigi 
liko tik privatus mokymas. Volfgangas nusipurtė vien nuo 
tos minties. Baisūs namų mokytojai nuobodžiais tamsiais 
drabužiais ir smailiais veidais sėdėtų kartu prie pietų stalo. 
Šveicarų guvernantės, atsiduodančios kamparu ir pastilėmis 
nuo kosulio, savo komišku dialektu užpildytų visą namą, o 
jo sūnus niekada neištrūktų iš šio moterų valdomo pasaulio. 
Kai Volfgangas fon Cėlendorfas būdavo atviras pats 


sau, — o dažniausiai toks jis ir būdavo, kai vienas važiuo- 


davo savo karieta per Baltijos žemes, — turėjo pripažinti, kad 
Rupertas buvo ne toks, kokį jis įsivaizdavo savo palikuonį. 

Volfgangas fon Cėlendorfas pažvelgė pro langą ir pa- 
matė jauną beržynėlį. Už jo tęsėsi derlinga žemė, virš jos 
kabojo vakaro rūkas. Cėlendortų dvaras buvo nutolęs beveik 
dvidešimt varstų nuo Mintaujos. Nelygu oro sąlygos, nuo 
miesto iki namų karieta jam prireikdavo gerų poros valandų. 
Pakankamai laiko nuspręsti dėl sūnaus ateities. 

Berniukui reikia išvykti iš namų, nusprendė baronas. 
Negalima leisti, kad moterys dar labiau jį išlepintų. Jis turi 
būti su savo bendraamžiais. Ko gero, pirmais mėnesiais jam 
bus sunku. Galbūt bendramoksliai jį netgi apkuls. Bet, o 
Dieve danguje, šitaip berniukui bus geriausia. 

Volfgangas fon Cėlendorfas paskutiniais metais su ne- 
rimu stebėjo Rupertą. Kartą užtiko sūnų kankinantį ką tik 
gimusį kačiuką, bandantį padegti jam uodegą. Kitą sykį 
Rupertas sušėrė botagu vienam arklių prižiūrėtojui, kai 
šis atsisakė pabalnoti arklį šešiamečiui pajodinėti. Auklei 
už nugaros berniukas vaipydavosi, tačiau, vos pasirodžius 
mamai ar tėvui, tapdavo mieliausiu vaiku pasaulyje. 

Buvo skaudu, bet Volfgangas fon Cėlendortas turėjo sau 
pripažinti, kad sūnus linkęs į klastą ir niekšiškumą. Priežastis, 
aišku, buvo ta, kad jo žmona nežmoniškai lepino Rupertą. 

Ji nepavargdavo berniukui kartoti, kokius didelius turtus 
jis ateityje paveldės ir kokią galią tarnams turi jo žodis jau 
dabar. 

Volfgangas nebūtų drįsęs paaiškinti žmonai, kokias 
klaidas ji daro taip elgdamasi su berniuku, ar nurodinėti, 


kaip elgtis. Vaikų auklėjimas buvo moterų reikalas, tačiau 


jis vis tiek nerimavo. Be to, iš visos širdies vengdavo ginčų 
su Cecilija, nes ji visuomet tiksliai žinojo, kas yra gera ir tei- 
singa, kas ką turi daryti ar ko nedaryti. Kartais baronui netgi 
atrodydavo, kad jo žmonos krūtinėje vietoj širdies plaka visų 
gyvenimo atvejų elgesio normų ir taisyklių knygelė. Jos aki- 
vaizdoje Volfgangas dažnai jautėsi ribotas žmogus, vyras iš 
kaimo, tik šiek tiek geresnis už kokį valstietį. 

Baronas žinojo, kad jam trūksta miestietiško žavesio, 
kurį Cecilija, skirtingai nei jis pats, savo jaunystės metais 
Rygoje, atrodo, būtų gėrusi kaip nektarą. Visuomet santūri, 
ji tik šypsodavosi iš jo nerangumo, kai bandydavo replytėmis 
atidaryti austres, ir prie stalo paliesdavo jo ranką, kai jis 
pradėdavo varginti svečius teorijomis apie geresnį žemės 
įdirbimą. Tai ji po jų vestuvių prieš septynerius metus pasi- 
rūpino prabangiu porcelianu, ji užsakydavo krištolo taures 
iš Italijos ir šampaną bei Fože gras iš Prancūzijos. Būtent ji 
privertė jį naudoti cigarečių kandiklį ir parūpino jo cigarams 
humidorą. Nuo tada, kai ji pradėjo vadovauti namų ūkiui, 
ant stalo atsirado neįprastų patiekalų neištariamais pran- 
cūziškais pavadinimais, su keisčiausiais priedais. Indelius 
pirštams nusiplauti, peilių atramėles ir damasto servetėles 
Volfgangas, aišku, prisiminė iš savo vaikystės, bet replyčių 
austrėms ir sidabrinių smeigtukų alyvuogėms Cėlendortų 
dvare seniau nebuvo. 

Apskritai Voltgangą žavėjo Cecilijos elgesys visuomenėje 
ir jos neklystamas pasitikėjimas visais gyvenimo atvejais. 
Tik kartais jam kildavo mintis, kad ir Cecilija ne su kie- 
kviena problema taip jau lengvai susitvarko, kaip kartais 


atrodo. Ypač tada, kai mažoji Marija Luizė savo mamai 

užduodavo klausimų, prasidedančių „Kodėl“ ir „Iš kur“. Iš 
kur saulė žino, kad jau rytas ir jai reikia tekėti? Kodėl man 
vakarais ir rytais reikia valytis dantis, nors aš naktį nieko 
nevalgiau? 

Tada Cecilija žiūrėdavo į savo dukrą tokiu žvilgsniu, 
lyg ji visai nepažinotų mažos mergaitės ir nesuvoktų, kaip 
tas vaikas iš viso čia atsirado. Ji pakeldavo antakius ir atsa- 
kydavo neįprastai šiurkščiai: „Todėl, kad taip yra, ir tu to 
nepakeisi.“ 

Marija Luizė. Visuomet, kai Volfgangas fon Cėlendorfas 
galvodavo apie savo mažą keturmetę dukrą, jo lūpas nušvies- 
davo šypsena. Jos plaukai buvo tokie stori ir tankūs, kad 
atrodė, tarsi liestum šluotelės šerius, o Ruperto plaukeliai 
buvo ploni it šilkiniai ir vos dengė ausis. Malu turėjo baltus 
lygius dantukus, kuriuos ji mielai rodydavo juokdamasi, o 
Rupertas savo ilgus dantis — jo mamos šeimos palikimas — 
dažniausiai prisidengdavo ranka. Malu akys kartais atrody- 
davo pilkos, kartais žalios, kartais rudos, tačiau jos visuomet 
buvo didelės, apvalios ir smalsios, o Ruperto mėlynos akys 
buvo viena arti kitos, jo žvilgsnis greitai bėgiojo tai šen, tai 
ten kaip naminis šeškas. 

Malu, saulės dukra. Malu, kuri buvo tokia panaši į jį. Ji 
buvo daugiau kaimo nei diduomenės vaikas, o savo nerū- 
pestingu linksmumu jau dabar užkariaudavo širdis. Galbūt, 
galvojo Volfgangas, jis dėl to labiau mylėjo Malu, kad Ceci- 
lijai ji amžinai neįtikdavo. Ant Malu suknelės nuolat būdavo 
kokia nors dėmė arba plaukuose styrodavo šiaudas, ji dažnai 
pamesdavo batus, nes mieliau norėdavo justi žolę po kojomis, 


nei vaikščioti pėdukes įspraudusi į siaurus batus. Malu my- 

lėjo gyvūnus, be baimės ir pasišlykštėjimo artindavosi prie 
galvijų ir kiaulių, vaikydavo vištas po kiemą ir išskėstomis 
rankomis varinėjo žąsis. Prie stalo ji negalėdavo ramiai nu- 
sėdėti ir kartais kalbėdavo pilna burna, nes buvo per daug 
susijaudinusi, kad prieš tai nurytų kąsnį. Ryžtingai suleis- 
davo dantis į persiką, nelaukdama, kol auklė supjaustys jį 
peiliu ir šakute į mažesnius gabaliukus. Ji gerdavo vandenį 
iš netoliese esančio upelio, valgydavo neplautas uogas tiesiai 
nuo krūmo ir kiekvieną naktį miegodavo taip kietai kaip 
jaunas meškinas. 

Malu. Volfgangas švelniai sušnibždėjo mažylės vardą. Ji 
nepridarys jam rūpesčių. Eis savo keliu. Jau dabar ji mėgo 
paprastus dalykus. Ji ištekės už dvarininko ir su džiaugsmu 
šeimininkaus. Ji rūpinsis savo turto gerove, pasiraitos ran- 


koves, jei to reikės, ir visuomet darys, kas būtina. 


Karieta pravažiavo pro geležinius vartus su Cėlendortų 
herbu. Girgždėdama ji nuriedėjo žvyru pabarstytu keliuku, 
apvažiavo žiedą priešais laiptus ir staiga sustojo. 

Kai vežikas atidarė dureles, Voltgangas fon Cėlendorfas 
nusimetė antklodę ir išlipo. Jis nužvelgė namo fasadą. 

— Kas čia dedasi? — paklausė. —- Beveik visuose kamba- 
riuose dega šviesa. Ar mano žmona šiandien ruošia priėmimą? 

Vežikas papurtė galvą. 

— Aš nieko nežinau, pone. Ne mano reikalas. Paklausti 
virtuvėje? 

— Ne, eik namo, visą dieną buvai ant kojų. 

Vežikas nusitraukė nuo galvos kepurę. 


— Ačiū, pone. Gero vakaro. 

Volfgangas linktelėjo. Tada lėtai užlipo laiptais, tram- 
dydamas sąžinės priekaištus, nes Cecilija negalėjo pakęsti, 
kai jis vėluodavo ir svečiai turėdavo laukti. 

Tačiau vestibiulyje buvo ramu. Drabužinės nišoje neka- 
bojo svetimų paltų, o sidabriniame padėkle ant mažos riešut- 
medžio komodos nebuvo jokių vizitinių kortelių. Tik gėlės 
vazoje jau buvo pradėjusios vysti. Ir vis dėlto degė visos žiba- 
linės lempos. Net palubės sieryne buvo įstatytos naujos žvakės, 
ir jos metė šešėlius ant sienos. Virtuvės durys buvo atidarytos, 
tačiau iš jos nebuvo girdėti nė menkiausio garso. Krosnyje 
baigė degti ugnis, nublizginti variniai puodai, kacilai ir kep- 
tuvės kabojo savo vietose, juodų ir baltų plytelių grindys buvo 
švariai išvalytos, medinis stalas nušveistas smėliu. 

Volfgangas šiek tiek aprimo. Jei virtuvė tuščia, vadinasi, 
jokio priėmimo nėra, o tai reiškia, kad jis nieko neužmiršo. 

Tačiau name vyravo tokia neįprasta tyla, kad Volfgangas 
fon Cėlendorfas pradėjo įtarti kažką negera. Dažniausiai 
būdavo girdėti name žaidžiančių vaikų balsai arba tarnaitės, 
atliekančios paskutinius dienos darbus, šurmuliavimas. Bet 
šiandien Volfgangas nieko neišgirdo. Name buvo tylu. Kapų 
tyla. Gal kas nors atsitiko? Jis pajuto, kaip širdis pradėjo 
smarkiau plakti. Gal kas susirgo? Ar įvyko kokia nelaimė? 

Jis atidarė salono duris ir pamatė savo žmoną ant vienos 
iš tamsiai raudonų otomanių. Ji buvo pritraukusi kelius ir 
vieną iš pagalvių laikė prispaudusi prie pilvo. Ant mažo sta- 
lelio šalia jos buvo padėtas buteliukas su opiumo tinktūra. 

Cecilija atrodė labai išblyškusi, beveik permatoma. Jau 
ir seniau ją pamačius jam užgniauždavo kvapą. Net dau- 


giau nei po septynerių bendro gyvenimo metų jis negalėjo 

suvokti, kad būtent ši graži moteris jį įsimylėjo. Savo vešlius 
rudus plaukus ji buvo susukusi į menišką mazgą, siaurą 
graikiškų bruožų veidą dengė šešėlis. Po taurios formos no- 
simi šiek tiek drebėjo putli burna, lyg Cecilija iš visų jėgų 
būtų bandžiusi sulaikyti besiveržiantį riksmą. Jos skalūnų 
pilkumo akys blizgėjo, o vokai buvo patinę. 

Volfgangas nuskubėjo prie žmonos, atsiklaupė prieš ją 
ant žemės ir sugriebė už rankos. 

— Cilchen, kas atsitiko? — paklausė, švelniai glostydamas 
jai ranką. Tokios silpnos ir pažeidžiamos jos dar nebuvo 
matęs. Jam buvo skaudu į ją žiūrėti. — Tai kas gi nutiko? 

Cecilija pravėrė burną, tačiau žodžiai įstrigo jai gerklėje. 
Pagaliau ji papurtė galvą ir paskambino varpeliu, kviesdama 
Ilmę. 

Atėjo ūkvedė ir paėmė iš pono skrybėlę ir paltą. Ji giliai 
atsiduso, nė nešyptelėjo ir nepasveikino jo kaip įprastai. 

— Sakyk pagaliau, kas atsitiko, — pareikalavo baronas. — 
Sprendžiant iš jūsų žvilgsnių atrodo, tarsi kas nors būtų miręs. 

— Taip ir yra, - sumurmėjo baronienė. - Ilme, papasakok 
jam viską. Aš... per silpna, kad įstengčiau kalbėti. 

Storoji ūkvedė mindžikavo nuo vienos kojos ant kitos. 

— Na, nuo ko man pradėti? 

— Pradėk nuo pradžių, — atsakė Voltgangas ton Cėlen- 
dorfas. — Sėskis. 

Ilmė atsisėdo ant kėdės kraštelio, rankose ji gniaužė pa- 
šluostę. Nuleido akis, tada prakalbo: 

— Pone, įvyko nelaimė. Teta, mūsų maloningoji baro- 
nienė Kamila, nebegyva. Ji guli pašarvota ten, mažajame 


salone. Tuoj atvyks moterys numazgoti velionės. 

— O, tikrai liūdna, — pareiškė Volfgangas fon Cėlen- 
dorfas. Jis pakilo ir žengė prie mažojo bariuko įsipilti deg- 
tinės. — Įpilti ir tau? — paklausė jis ūkvedės. Jos žvilgsnis 
iškart nukrypo į ponią, kuri užsimerkusi gulėjo ant oto- 
manės. 

— Na, nuo tos baimės, — Ilmė ištiesė ranką. 

Kai abu išgėrė, Volfgangas tarė: 

— Iš tikrųjų gaila, labai gaila. Geroji Kamila. Gyvena 
žmogus beveik devyniasdešimt metų, ir vis tiek mirtis ateina 
netikėtai. Na taip, buvo galima tikėtis. 

— Čia... čia dar ne viskas, - sumurmėjo Ilmė. 

— Kas gi dar? 

Tylėdama ūkvedė ištiesė savo ponui tuščią taurelę. Volf- 
gangas suraukė antakius, bet įpylė dar. 

— Na, mes gi nenorim padauginti, Ilme. Tu juk šiaip 
visai negeri. 

— Būtų gerai, kad ir jūs dar sau įsipiltumėt, pone, — su- 
murmėjo Ilmė. - Jums gali prireikti. 

— Dabar jau gana, sakyk gi pagaliau! 

Cecilija ton Cėlendortf sukūkčiojo. 

— Malu, mažoji, tai ji, - neaiškiai vapėjo Ilmė. 

— Kuo čia dėta Malu? 

— Ji... ji pražudė mūsų maloningąją baronienę Kamilą. 

— Ką? — Volfgangas ton Cėlendortfas pratrūko juokais. — 
Kas čia per nesąmonė? Malu tik ketveri metai. 

Cecilija šiek tiek atsitiesė. 

— Kamila... ji norėjo pasivažinėti. Ji kaip tik ketino lipti 
į karietą. Vaikas šovė iš laidynės į arklius. Jie pasibaidė, Ka- 
mila parkrito, o dabar ji negyva... 

Jos paskutinius žodžius užslopino rauda. Volfgangas fon 
Cėlendorfas susmuko į fotelį. 

— Ką?- paklausė jis ir netikėdamas papurtė galvą. - Kaip? 

— Taip! Taip ir buvo! Patikėk manim, brangusis. Tavo 
duktė yra žudikė. Tokia maža, o jau tokia pikta. O, Dieve 
danguje, kodėl leidai man pagimdyti tokį šėtoną? Kodėl mane 
taip baudi? Ar negalėjai leisti jai mirti dar mano įsčiose? - Ce- 
cilija vėl griuvo ant sofos nenumaldomai raudodama. 

Volfgangas vis dar purtė galvą. 

— Kodėl? - klausė jis. — Kaip Malu atėjo į galvą šaudyti 
iš laidynės? 

— Velnias tūno tame vaike, jis jai ir liepė, — Cecilijos 
balsas buvo vos girdimas. 

— Nesąmonė! - Volfgangas fon Cėlendorfas pašoko. — 
Vaikas yra vaikas, o ne velnias. Vaikai niekada nebūna iš 
prigimties blogi, o Malu juo labiau. 

Jo balsas buvo rūstus. Jis dūrė pirštu į Ceciliją. 

— Aš nenoriu, kad tu taip kalbėtum apie mūsų dukrą. 
Supratai? — retai jis tokiu tonu kalbėdavo su savo žmona. 

Jis metė pasipiktinusį žvilgsnį žmonos link, o tada išsku- 
bėjo iš salono. Energingais žingsniais užbėgo įvijais laiptais į 
antrąjį aukštą, kuriame buvo miegamieji. Jis sustojo priešais 
Malu kambarį. „Ji jau miegos, — tarė sau. — Aš turėčiau pa- 
laukti rytojaus.“ Tačiau apsigalvojo ir paspaudė durų rankeną. 

Auklė išsigandusi suriko, kai baronas uždegė žibalinę 
lempą. 

— Pone, kas yra? - paklausė ji apsimiegojusi ir pažvelgė į 
Malu, kuri kaip angelas gulėjo savo lovoje, dešinės rankos 
nykštį įsikišusi į burną. 


— Ar tu buvai šalia, kai tai atsitiko? — paklausė Volt- 
gangas fon Cėlendorfas griežtai. 

Vaikų auklė Marenka, mergaitė iš kaimo, atsisėdo ir 
tvirtai prispaudė antklodę prie krūtinės. Jos ilgi plaukai, 
kurie paprastai būdavo supinti į vainiką aplink galvą, krito 
palaidi ant pečių, skruostas buvo lengvai patinęs. 

— Aš buvau virtuvėje... nuėjau atnešti jaunajam ponui 
karšto šokolado, - ji pravirko. — Jei būčiau žinojusi, kas 
atsitiks, būčiau likusi. 

Ji papurtė galvą. 

— Jaunasis ponas rankose turėjo laidynę. Aš norėjau at- 
imti, bet ponaitis pasakė, kad atiduos ją man tik tada, kai 
atnešiu šokolado. 

— Tai Rupertas turėjo tą daiktą? 

— Taip. Be to, aš jį įspėjau, kad nieku gyvu neduotų jos 
mažylei. 

— Ką tu išvydai, kai sugrįžai? 

Marenka atbula ranka nusišluostė varvančią nosį. 

— Ji buvo nebegyva. Galva atmesta, akys sustingusios, 
burna pusiau praverta — taip ji gulėjo ant žemės, geroji ba- 
ronienė. Karieta buvo apvirtusi. Vienas arklys buvo ištrūkęs 
ir lakstė kaip laukinis aplink, kitas garsiai žvengė ir tempė 
paskui save karietą. 

— O vaikai? 

— Malu čiulpė nykštį, kaip visada, kai ko nors išsigąsta. 

— O Rupertas? 

— Neprisimenu, maloningasis pone, - Marenka sukūk- 
čiojo. — Viskas įvyko taip greitai. Aš tikrai nebežinau. Jis 


tikriausiai stovėjo šalia jos. 

Volfgangas fon Cėlendorfas pažvelgė į savo dukrą, kuri 
per miegus kažką niurnėjo. Ji dar tokia maža, pagalvojo jis. 
Kaip gali toks mažas vaikas taip stipriai šauti iš laidynės, kad 
net arkliai pasibaidytų? Vaikas sugniaužtais kumšteliais, ne 
didesniais už abrikosą. Tam reikalinga jėga, didesnė jėga, 
nei Malu gali turėti. 

— Ką darė Rupertas? — norėjo sužinoti Voltgangas. 

— Jaunasis ponas taip rėkė, kad buvo galima pamanyti, 
jog visas namas paskendęs liepsnose. Pirštu jis rodė į mažąją 
panelę ir šaukė: „Tai ji! Tai ji! Ji iššovė iš laidynės. Aš viską 
mačiau.“ 

Volfgangas fon Cėlendorfas vėl pažvelgė į miegančią 
dukrą. Jis priėjo prie jos lovos ir kilstelėjo ranką, norėdamas 
nubraukti nuo kaktos plaukų sruogą. Malu vokai lengvai 
virpėjo. Ji dar smarkiau pradėjo čiulpti nykštį ir taikiai ar- 
siduso. Jis nuleido ranką. Veidas apsiniaukė, persikreipė iš 
skausmo. Širdį draskanti aimana išsiveržė jam iš krūtinės. 
Tada skubiai nusisuko. 

— Ar Malu ką nors sakė? 

Auklė papurtė galvą. 
visai nesuprastų, kas įvyko. 

— Kaip ji galėjo suprasti? — pasipiktino Volfgangas. — 
Dieve mano, ji dar tokia maža! Maža nekalta mergaitė, štai 
kas ji. 

Auklė šiek tiek susigūžė nuo tokių žodžių. 

— Aš ją visada mylėjau, pone. Netgi dabar. 

— Ką? — Volfgangas vienu žingsniu prišoko prie jaunos 


moters lovos ir vožtelėjo jai per pakaušį. - Tu ir privalai ją my- 


20 


lėti, - sušnypštė jis. - Malu tiesiog privalu mylėti. O jei staiga 
nebeįstengtum, tai pasakyk, susirink savo daiktus ir eik! 

Marenka vėl smarkiai pravirko. 

— Bet... - kūkčiojo ji. - Bet maloningoji ponia... 

— Ką maloningoji ponia? 

Marenka sušnirpščiojo ir sutrikusi pažvelgė į savo poną. 

— Ji pasakė, kad nuo šiol aš turiu prižiūrėti mažąją, bet 
ne daugiau. 

— Ką tai reiškia? 

— Aš ją turiu prausti, aprengti, pavalgydinti, paguldyti į 
lovą. Daugiau nieko. 

Marenka užsidengė rankomis veidą ir vėl garsiai pra- 
virko. 

— Man nebeleidžiama su ja žaisti, skaityti jai pasakų, eiti 
su ja pasivaikščioti, negalima jos priglausti ir bučiuoti. Net 
ant kelių paimti negalima, jei ji verks. Nes ji yra velnias, sako 
maloningoji ponia. Labiausiai ponia norėtų, kad mes ją kur 
nors uždarytume. 

— Arji taip ir pasakė? 

Marenka palingavo galvą, atsigulė ir taip graudžiai su- 
kūkčiojo, kad Volfgangas fon Cėlendorfas nusilpęs išėjo iš 
kambario. 

Žmona laukė jo salone, bet jis neturėjo jėgų pasirodyti 
jai. Staiga pasijuto neapsakomai pavargęs ir išsekęs. Jis at- 
sisėdo ant viršutinės laiprų pakopos, atsirėmė alkūnėmis į 
kelius ir susiėmė galvą. Galvoje vyravo neapsakomas chaosas, 
mintys kirbėjo kaip skruzdėlės. Malu, mažylė, saulės šviesa, 
buvo įtariama nužudymu. Kiek ji dabar sveria? Dvidešimt 


kilogramų? Ne, per daug. Prieš šešias savaites, per jos gim- 

tadienį, jis ją pamatavo ir durų staktoje pažymėjo ūgį. Tai 
buvo lygiai vienas metras. Gal ji svėrė tik penkiolika ar še- 
šiolika kilogramų. Kiekgi jėgos ji galėtų turėti? 

Volfgangas papurtė galvą. Ne. Niekados. Jis nenorėjo 
ir neįstengė patikėti tuo, ką jam pasakojo žmona. Sunkiai 
kaip koks senis atsikėlė, pasirėmė į turėklus ir lėtai nuslinko 
žemyn, lyg siaubinga sunki našta būtų slėgusi jo pečius. 

— Netikiu, — pareiškė baronas pavargusiu balsu ir atsi- 
sėdo į fotelį priešais otomanę, ant kurios vis dar ilsėjosi jo 
žmona. 

— Taip. Aš žinau. Tai siaubinga. Mes turime susitaikyti 
su mintimi, kad užauginome velnią. Laukinį, piktą gyvulį. 
Išperą, — Cecilija net neleido suabejoti, kad Malu yra nu- 
sikaltėlė. 

— O kaip Rupertas? 

Volfgangas paklausė labai tyliai. Tačiau vos tik jis ištarė 
šiuos žodžius, išbalęs žmonos veidas staiga patamsėjo. Ji 
prisimerkė, šnervės pradėjo virpėti. 

— Ne! -sušnypštė Cecilija. - Sakykime, kad šio klausimo 
aš negirdėjau. Ar neužtenka to, kad mano dukra išgama? 
Ar man reikalingas dar ir vyras, kuris nori apjuodinti mano 
sūnų? 

Ji iškėlė rankas. Suknelės rankovės atsiraitojo ir apnuo- 
gino jos švelnią odą. 

— Maloningasis Dieve! - sušuko ji beviltiškai. - Kodėl 
tu mane taip baudi? Kuo aš nusikaltau? Tik ne Rupertas. 
Tik jau ne Rupertas. 

Tada ji vėl įsikniaubė į pagalves ir nesuvaldomai pra- 


virko. Jos pečiai krūpčiojo, visas kūnas drebėjo lyg apimtas 

karštinės. Staiga jai iš gerklės ištrūko riksmas, galva nusviro, 
akys užsimerkė. 

— Cecilija! - Volfgangas pašoko ir papurtė žmoną, kuri 
kaip skalbinių maišas sviro tai į vieną, tai į kitą pusę. — Ilme! 
Greičiau! 

Atrodė, kad ūkvedė tik ir būtų laukusi už durų. Ji iš- 
traukė iš prijuostės buteliuką su uostomuoju skysčiu ir pa- 
kišo jį Cecilijai ton Cėlendorf po nosimi. 

— Jai to buvo jau per daug, - sumurmėjo senyva moteris. — 
Dieve mano, kokia nelaimė! 

Kai Cecilija sukrutėjo, Ilmė tarė savo ponui: 

— Jai reikalinga ramybė. Dabar niekas neturi jos jaudinti. 
Taip sakė ir gydytojas. Jos sveikata tokia trapi. 

Volfgangas linktelėjo. Jis atsargiai atsisėdo ant sofos 
krašto ir apkabino žmoną. 

— Viskas bus gerai, brangioji. Viskas bus gerai. 
pamatė jos akyse. Tą akimirką jis suprato, kad viską turi 
daryti pagal jos valią, jei nenori jos prarasti. Ji numirtų. 
Paprasčiausiai užmerktų akis ir numirtų, jei jai tektų iškęsti 
dar didesnį skausmą. Kartą jis jau matė ją tokią. Tada, kai 
gimė berniukas. Ji vos nenumirė dėl jo. Ji taip smarkiai 
nukraujavo. Gydytojas tik palingavo galvą ir uždėjo Volt- 
gangui ranką ant pečių. „Laikas su ja atsisveikinti“, — pa- 
sakė jis, o Volfgangas pasijuto taip, lyg pats Dievas jam 
būtų išplėšęs širdį. Tačiau tada Ilmė parodė mirštančiajai 
berniuką, uždėjo jos ranką ant mažos kūdikio galvelės, o jį 
patį paguldė Cecilijai ant krūtinės. Ir tuo metu, kai Volt- 
gangas išsigandęs galvojo, kad vaikas kartu su pienu ištrauks 

ir paskutinius gyvybės syvus, atsitiko kaip tik priešingai. 
Berniukas jai suteikė jėgų toliau gyventi. Tada. O šiandien? 
Ar dabar buvo kitaip? 

Volfgangas švelniai pirštu perbraukė jai per skruostą. 

— Man taip gaila, - sušnibždėjo jis, ir pats nežinojo, ką 
turi omeny - Ceciliją, Malu ar pats save. - Mano brangioji, 
man taip neapsakomai gaila. 

Ašaros aptemdė jam akis, jis neįstengė jų sulaikyti. 
Tvirtai prispaudė žmoną prie savęs, ašaros ritosi į jos plaukus, 
o skausmas krūtinėje draskė jį į gabalus. 

— Rupertas? — sušnibždėjo po kiek laiko Cecilija silpnu 
balsu. — Kas yra Rupertui? 

— Viskas jam gerai, mano širdele. Viskas gerai. Viskas 
buvo taip, kaip tu ir sakei. Malu pražudė terą. Tai buvo ne- 


laimingas atsitikimas. O Rupertas nieko negalėjo padaryti. 


Trečias skyrius 
Cėlendorfų dvaras (Latvija), 1895 


Praėjus maždaug metams po tetos mirties, susirgo Cecilija 
fon Cėlendort. Išsekusi gulėjo ant gulto po obelimi, veidas 
baltas kaip drobė. Nuo mažiausio judesio ji dusdavo, beveik 
be perstojo skaudėjo galvą. Sutriko ir virškinimas. Tačiau 
blogiausia buvo su nervais. Nuo menkiausio garso Cecilija 
krūptelėdavo. Triukšmo ji visai nebegalėjo pakęsti, staigūs 
judesiai sukeldavo krizę. Ji sirgo sunkia chlorozės forma, 
kitaip tariant, mažakraujyste. 

Daktaras Matusas ateidavo beveik kiekvieną dieną. Jis 
paaiškino, kad Cecilijai trūksta raudonųjų kraujo kūnelių. 
Jiems atstatyti daktaras pasiūlė burokėlių ir raudonųjų vaisių 
dietą. Be to, jis jai vis prirašydavo opiumo tinktūros ir re- 
komendavo visišką ramybę, bet niekas nepadėjo. Net sana- 
torinis gydymas Jūrmalos pajūryje nedavė jokių rezultatų. 
Cecilija retai kada prisiversdavo imtis kokios nors veiklos, 
net pavartyti namų šeimininkėms skirtą laikraštį iš Rygos 
jai buvo per sunku. Tik Rupertui ji skirdavo pusvalandį 
laiko po pietų poilsio. Ji klausdavo apie jo pasiekimus mo- 
kykloje, juokdavosi iš jo nuotykių ir glostydavo berniukui 
nugarą ir plaukus. 

Į Malu ji visai nekreipė dėmesio, nekalbėjo su ja ir ne- 
bendravo. Svetimiems galėjo atrodyri, lyg vaikas būtų vienos 
iš tarnaičių ar net Ilmės, dvaro vyriausiosios, nors ši jau 
buvo per sena turėti tokį vaiką. Kai ponia nematydavo, Ilmė 
sūpuodavo mažąją ant kelių. Kai Cecilija fon Cėlendorf ilsė- 
davosi savo kambaryje, Malu kartu su skalbinių prižiūrėtoja 
rausdavosi tarp medžiagų ir skiaučių ir žaisdavo su įvai- 
riaspalvėmis sagomis. Netrukus latviškai ji kalbėjo taip pat 
gerai kaip ir vokiškai, galėjo atskirti tiesią siūlę nuo zigzago. 

Labiausiai jai patiko sėdėti kartu su Nina, skalbinių pri- 
žiūrėtoja, mažoje siuvimo kamaraitėje. Lopydama skalbi- 
nius Nina pasakodavo mažajai istorijas iš savo vaikystės, o 
Malu prie jos glausdavosi. Kartais, kai Nina turėdavo laiko, 
ji kartu su Malu darydavo lėlę. 

Ji paimdavo šiaudų, susukdavo juos į tvirtą gniužulą ir 
aptempdavo jį kojine. 

— Žiūrėk, tai galva, — aiškindavo Nina. — O dabar pri- 
siūkime akis. 

Ji leisdavo Malu išsirinkti dvi akis iš margos sagų dėžutės 
ir prisiūdavo jas prie galvos. 

— O dabar burną! - reikalaudavo mažylė. - Ji turi juoktis! 

Nina paimdavo raudoną siūlą ir išsiuvinėdavo lėlės galvai 
burną, kuri juokdavosi kaip klouno. Tada Malu išrinkdavo 
iš senos dėžės medžiagą lėlės suknelei. Galiausiai Nina nu- 
sijuokdavo, prispausdavo mažąją prie savęs ir pabučiuodavo 
jąį plaukus. 

— Turi gyslelę medžiagoms, mažoji ledi. Tu visuomet 
išsirenki brangiausias, — kartą tarė. 


Malu papurtė galvą. 

— Aš imu tik tas, kurias malonu liesti, - paaiškino ji. — Ir 
kurios gerai krinta. 

Skalbinių prižiūrėtoja linktelėjo ir tarė: 

— Tu būsi tai paveldėjusi. Tavo protetė taip pat turėjo 
polinkį į medžiagas ir dekoravimą. 

Kai Nina būdavo labai užsiėmusi ir negalėdavo su Malu 
siūti ar raustis medžiagų dėžėse, Malu slampinėdavo po 
laukus. Niekas, išskyrus ūkvedį ir jos tėvą, geriau už ją ne- 
pažinojo dvaro ir niekas nesijautė labiau už ją svetimas jame. 

Volfgangas fon Cėlendorfas kartais pažiūrėdavo į ją, pa- 
glostydavo garbanotus plaukus ir atsidusdavo. Malu kiek- 
vieną kartą apimdavo baimė. Jis dūsaudavo taip, lyg ji būtų 
padariusi ką nors blogo ir nepataisomo. O mama elgėsi, lyg 
jos iš viso nebūtų. Malu buvo per maža, kad suprastų, kas 
įvyko, bet ji suvokė, kad per vieną dieną tapo kitokia, at- 
stumta, viena. Kartais jausdavo slogumą krūtinėje, sunkų 
kaip akmuo, kurio negalėjo atsikratyti. Tada ji verkdavo, 
nežinodama kodėl. Bet tuoj pat vėl rasdavo paguodą. Ji 
nubėgdavo į tvartą pas melžėjas ir stebėdavo, kaip jos melžia, 
pakabindavo pirštu iš užmaišytos tešlos pyragui, kurį ruoš- 
davosi kepti kuri nors iš tarnaičių, arba pastverdavo kam- 
barinės dulkių šluotelę. 

Vieną dieną numirė senasis klebonas, o po kelių savaičių 
į kleboniją su šeima atsikraustė naujas. Pastorius Mormanas 
buvo tylus, rimtas vyras, kuriam labai rūpėjo teisingumas. 
O jo žmona, latvė, tiesiog tryško gyvenimo džiaugsmu. 
Šviesūs plaukai gaubė jos veidą lyg šventųjų aura, o skardus 
juokas sklisdavo iki ponų namo. Ji mielai tapšnodavo kiek- 


vienam per petį ir su savo vaikais elgėsi taip natūraliai, lyg 


27 


iš karto būtų gimusi būti mama. Konstancė buvo Malu 
vienmetė; ji buvo drovus vaikas, galima buvo pagalvoti, kad 
visą gyvybingumą pasisavino jos mama. Iš pradžių Malu 
stebėjo savo bendraamžę iš už krūmo, kai ši žaisdavo sode. 
Konstancė dažniausiai turėdavo su savimi lėlę nuostabiais 
ilgais plaukais, bet, Malu nuomone, siaubinga suknele. 

Kaip gražiai atrodytų lėlė su raudonu sijonu, pamanė 
Malu, ir nusprendė ryt iš pat ryto paieškoti ko nors tinkamo 
didžiojoje medžiagų dėžėje. 

Kitą rytą ji vos galėjo ištverti, kol Nina skirs jai laiko. 

— Mes turim pasiūti suknelę, — paaiškino ji skalbinių 
prižiūrėtojai. - Raudoną. Ir ji turi būti ilga, kad lėlei nešaltų 
kojos. 

Nina paglostė jai galvą. 

— Ak, mergele. Maloningoji ponia pareikalavo iš palėpės 
išnešti žieminius rūbus ir juos išvėdinti. Aš tikrai neturiu 
laiko. Gal palaukim iki kitos savaitės? 

Malu sučiaupė lūpas ir rimtai papurtė galvą. 

— Ne. Negalim. Darosi vis šalčiau. Lėlė sušals. Suknelė 
man reikalinga dabar. 

Nina parėmė pirštu smakrą ir susimąstė. 

— Ojeigu pabandytum viena pasiūti suknelę? Mes turime 
popierinę suknelės iškarpą tavo Iėlei. Pasiieškok raudonos 
medžiagos, sukirpk ją, o tada pašauk mane. 

Iš susijaudinimo Malu skruostai užkaito. 

— Artikrai galima? - paklausė ji, šokinėdama nuo vienos 
kojos ant kitos. 

— Jei būsi atsargi su žirklėmis. Ir tik neįsidurk su adata. 


Nina dar kartą paglostė jai galvą. 

— Jei kas bus neaišku, tiesiog pašauk mane. Bet šauk gar- 
siai, nes aš būsiu palėpėje. 

Netrukus Malu jau rausėsi medžiagų dėžėje. Surado 
seną skarą, kuria mama seniau apsisiausdavo pečius šaltais 
vakarais. Ji buvo raudona su išsiuvinėtomis mažomis gelto- 
nomis gėlytėmis. 

Malu arsiklaupė ant grindų, vienoje rankoje laikydama 
kreidą, kitoje žirkles. Ji rūpestingai ištiesė skarą priešais save, 
uždėjo ant jos popierinį brėžinį ir atsargiai pradėjo kirpti 
medžiagą. Mažoji dirbo labai susikaupusi, net liežuvėlį pri- 
kandusi. Ką tik buvo baigusi, kai pasirodė Nina. 

— Na, kaip sekasi? Ar judi į priekį? 

— Štai! Žiūrėk, aš jau baigiau. 

— Tu puikiai susitvarkei. Beveik kaip tikra siuvėja. Dirbti 
skalbinių prižiūrėtoja jau dabar galėtum, — nusijuokė Nina. — 
Ar sudaigstysi dalis? Paimk balrą siūlą, gali siūti didesniais 
dygsniais. Tada parodyk man, kaip pavyko suknelė. Paskiau 
galėsime ją susiūti mašina. 

Nepraėjus nė dviem valandoms, Malu jau buvo viską 
sudygsniavusi. Pasiėmusi suknelę užlipo į palėpę. Ilmė kaip 
tik vėdino ponios kailinius, o Nina tikrino, ar kandys nesu- 
kapojo žieminių drabužių. 

— Kątu ten turi? — paklausė Ilmė. 

Malu visa spindėjo. 

— Suknelę, ji jau beveik baigta. Reikia tik susiūti. 

Ilmė apžiūrėjo darbą, parodė Malu vieną vietą, kurią ji 
nelabai kruopščiai sudygsniavo, o tada labai išgyrė. 


Bet Malu nebuvo patenkinta. 

— Dabar suknelę reikia susiūti. Lėlė negali ilgiau laukti. 
Juk ji sušals. 

Nina atsiduso ir jau norėjo vėl pradėti aiškinti, bet Ilmė 
ją nutraukė: 

— Gerai jau, Nina. Pabaik su Malu siūti suknelę. Aš čia 
viršuj ir viena susitvarkysiu. Be to, rytoj dar irgi visa diena. 

Malu apsidžiaugė, stvėrė Niną už rankos ir nusitempė 
ją laiptais žemyn į siuvimo kambarį. 

— Ar nori pabandyti pati? - paklausė Nina ir nuėmė nuo 
siuvimo mašinos dangtį. —- Tai visai nesunku. Aš minsiu 
apačioje, o tau tereikės dešinėje pusėje sukti ratelį ir žiūrėti, 
kad adata pataikytų tiesiai ant dygsnio linijos. 

Malu tik linktelėjo, iš susijaudinimo ji negalėjo pratarti 
nė žodžio. Atsisėdo ant siuvimo kėdės ir gailėjosi, kad jos 
kojos dar nesiekia metalinės paminos, - tada pati galėtų 
susitvarkyti. Bet Nina jau įvėrė siūlą į adatą ir paragino Malu 
sukti ratelį. Malu buvo taip įsijautusi, kad net skruostai pa- 
raudo ir vis iškišdavo liežuvį. Jai atrodė, kad suknelė buvo 
pasiūta pernelyg greitai. Kai Nina vėl uždėjo gaubtą ant 
siuvimo mašinos, Malu beveik nuliūdo. 

Bet Nina ją apkabino. 

— Nuoširdžiai sveikinu su pirmąja suknele. Tau tikrai 
puikiai pavyko. Jei nori, galėsim kitą savaitę kartu pasiūti 
keletą naujų pagalvių tavo kambariui. 

— Ačiū, Nina! - Mažoji apkabino skalbinių prižiūrėtoją, 
tada stvėrė savo švarkelį ir nubėgo į lauką tiesiai prie tvoros, 
skiriančios dvarą nuo pastoriaus kiemo. Valandėlę ji taip ir 
stovėjo, stebėdama šviesiaplaukę pastoriaus dukrą, kuri vėl 


viena žaidė su lėle. Pagaliau Malu įsidrąsino. 

— Aš pasiuvau tavo lėlei suknelę! - sušuko ji per tvorą. — 
Ar nori pažiūrėti? 

Mergaitė atsisuko. Ji nedrąsiai priėjo ir sustojo, tampy- 
dama sau už kasų. 

— Ateik gi! - pašaukė Malu. —- O gal tu manęs bijai? 

Mergaitė droviai papurtė galvą, priėjo prie tvoros ir iš- 
tiesė Malu ranką. 

— Mano vardas Konstancė, — pasakė ji tyliai. - O tavo? 

Nuo tos akimirkos abi mergaitės kiekvieną dieną žais- 
davo kartu. Dažniausiai Malu nuspręsdavo, kokį žaidimą 
jos žais, o ramioji Konstancė darydavo tai, ką ji pasakydavo. 
Tačiau kartais abi mergaitės tik tyliai sau sėdėdavo arba 
rausdavosi dvaro medžiagų skryniose. 

Konstancė turėjo dvejais metais vyresnį brolį Johaną. 
Jau pirmą kartą jį išvydusi Malu suprato — labai aiškiai tai 
pajuto: Johanas jos gyvenime pasirodė tam, kad baigtųsi 
vienatvė. Aukštas, stiprus. Tačiau visai kaip Rupertas jis 
nekreipė į mažąją mergaitę dėmesio. Kartais, kai jie susi- 
tikdavo, Johanas paklausdavo, kaip jai sekasi, tačiau vos 
tik ji norėdavo parodyti naują lėlės suknelę, jis niekinamai 
perkreipdavo lūpas ir nueidavo. Dažniausiai jis patraukdavo 
į mišką. Malu labai norėjo žinoti, ką vaikinukas ten išdari- 
nėja, bet jai buvo uždrausta vienai eiti į mišką. 

Vieną kartą ji vis dėlto nepaklausė. Pralindo pro tvorą ir 
pasileido basa per laukus miško link, vis tolyn ir tolyn. Pa- 
galiau ji priėjo laukymę, kur galėjo užuosti sunkų dirbamų 
laukų ir tuo pat metu lengvą pušų ir smėlio kvapą. Tarp 
šakų kabojo voratinkliai, o kai saulė juos apšviesdavo, jie 


atrodydavo kaip ploniausias nėrinys. Sužavėta Malu sustojo 


31 


ir atsargiai palietė tinklą. „Turėtų būti tokia medžiaga, plona 
ir švelni kaip voratinklis, - pagalvojo ji. - Kai užaugsiu, 
galėsiu sau pasisiūti iš jos suknelę.“ 

Ji buvo taip sužavėta, kad judėjo vis giliau į mišką paskui 
voratinklius. Po valandėlės sustojo ir apsidairė. Miškas pasi- 
keitė, jai to net nepastebėjus. Mišrus miškas, kuris prasidėjo 
iš karto už dirbamų laukų, tapo grynu spygliuočių mišku. 
Ant žemės buvo prikritę daug šakų, tiek daug, jog eiti toliau 
pasidarė neįmanoma. Tolumoje ji išgirdo šaukiant kėkštą. 
Apsidairė, tačiau viskas buvo svetima. Šiek tiek pabėgėjo atgal, 
tačiau ir čia šakos užtvėrė jai kelią. Malu dairėsi į kairę ir 
į dešinę. Visur aplinkui taip tankiai augo aukštos jaunos 
pušys, jog apačioje tarp kamienų beveik nieko nebuvo ma- 
tyti. Kvepėjo grybais ir dar kažkuo, ko Malu dar niekada 
nebuvo uosčiusi. Atsidavė puvėsiais, tamsa ir baime. Ir staiga 
ji suprato, jog pasiklydo, yra visai viena nežinia kur šitame 
miške ir nežino, į kurią pusę jai reikia eiti, norint grįžti į dvarą. 

Akyse sužibo ašaros, tačiau mergaitė ryžtingai jas nu- 
braukė kumšteliais. Ji nenorėjo verkti. „Ašaros nepadės“, — 
visuomet sakydavo jai tėvas, taip pat ir Ilmė, dvaro vyriau- 
sioji, aiškindavo, kad ašaros, nors ir numalšina skausmą, bet 
problemų neišsprendžia. 

Taigi Malu sudėjo rankas kaip piltuvėlį prie burnos ir 
kiek galėdama garsiau sušuko: 

— Eli! Ar yra čia kas nors? Aš pasiklydau! 

Tačiau niekas neatsiliepė. Tik vėjas ošė medžiuose, lyg 
miškas kažką būtų šnabždėjęs. 

Malu šaukė ir šaukė. Jai atrodė, kad išrėks plaučius iš 


krūtinės, bet niekas jos negirdėjo. Prie baimės prisidėjo dar 


32 


ir išsekimas. Juk ji kelias valandas klaidžiojo po mišką. Pra- 
dėjo temti, ant medžių leidosi rūkas. Malu atsitūpė, apglėbė 

rankomis kelius ir dabar jau tikrai pravirko. Ašaros riedėjo 

veidu, ji vos galėjo kvėpuoti — taip smarkiai raudojo. „Tai ti- 
krai bausmė už tai, ką padariau, - pagalvojo ji. - Kiekvienas 

velnias kada nors patenka į pragarą.“ 

Ji taip garsiai verkė ir kūkčiojo, jog neišgirdo, kaip visai 
arti sutraškėjo šakos. 

— Malu, štai kur tu! — priešais ją stovėjo Johanas. Kai jis 
pamatė jos užverktą veidą, pasilenkė, apkabino ją ir rami- 
namai pradėjo glostyti nugarą. — Mes tavęs ieškojome. Visi 
tavęs ieškojo, — šnabždėjo jis. - Kaip gerai, kad tave radau. 
Visi labai jaudinasi. 

— Kas tokie? - sukūkčiojo Malu. 

— Na, visi. Nina ir Ilmė, tavo tėtis ir vežikas Vilis, Kons- 
tancė ir mano mama. Būtent ji ir pamatė, kad tu nuėjai į 
mišką. Kai taip ilgai negrįžai, ji nubėgo į dvarą. Švarcrokas, 
valdytojas, pabalnojo sau ir tavo tėčiui arklius. Miškininkas 
Šnaideris atsivedė šunis, o mes, likusieji, jau gerą valandą 
vaikštome po mišką ir šaukiame tave. Bet dabar tu čia. Aš 
toks laimingas. 

Malu pažvelgė į jį. 

— Ar tu tikrai laimingas? Visuomet maniau, kad tave 
erzinu. 

Johanas nusišypsojo ir dar stipriau ją apkabino. Tada jis 
nusivilko švarką ir apgobė juo Malu pečius. 

— Visos mažos mergaitės nervina didelius berniukus. 
Bent jau jie taip sako. Bet tu man patinki ir aš nenoriu, kad 


tau nutiktų kas blogo. 

Malu nusišypsojo pirmą kartą po daugelio valandų. 

— Ar Rupertas irgi manęs ieškojo? — panoro ji sužinoti. — 
Nes jį aš irgi nervinu. 

Johanas bandė išvengti jos žvilgsnio. 

— Jis tikriausiai buvo labai užsiėmęs dvare, — atsakė jis 
tyliai. 

Ber Malu papurtė galvą. 

— Ne, jis kitoks nei tu. Jį aš tikrai nervinu. Jis man jau 
daug kartų sakė, kad Cėlendortfe aš niekam nereikalinga ir 
nešu kitiems tik nelaimę. Kaip tetai Kamilai, kurios mirtis 
slegia man sąžinę. Jis tik apsidžiaugtų, jei mane suėstų lau- 
kiniai žvėrys. Mano mama taip pat. 

Johanas nieko neatsakė. Jis tik švelniai nubraukė ašaras 
mergaitei nuo skruostų ir pakėlė ją. 

— Eikš, mums reikia paskubėti. Tuoj visai sutems. Tu 
tikriausiai alkana. 

Susiėmę už rankų juodu nuskubėjo per mišką, kuris 
Malu dabar jau nebeatrodė toks bauginantis. 

Johanas palydėjo ją iki dvaro. Jis dar kartą paėmė ją už 
rankų ir rimtai pasakė: 

— Jei tau kada nors reikės tikro brolio, mažyle, pašauk 
mane. 

Malu linktelėjo ir droviai nusišypsojo. Visuomet, kai 
vėliau prisimindavo šį įvykį, ji tvirtindavo, kad būtent tą 
dieną įsimylėjo Johaną. 

Nuo tada Johanas tapo jos geriausiu draugu, kaip Kons- 
tancė buvo geriausia draugė. Johanas buvo tas žmogus, kuris 
ją saugojo, kuris nušluostydavo ašaras, kai ji parkrisdavo 


ir verkdavo, o jos mama tik pasišlykštėjusi susiraukdavo. 

Johanas buvo tasai, kuris išmokė ją švilpti dviem pirštais ir 
spjaudyti vyšnių kauliukus, kuris kartais žaismingai truk- 
telėdavo ją už kasytės ir, kai juodu maudydavosi ežere, nar- 
dindavo po vandeniu, lyg ji būtų buvusi tikras berniukas. 
Kartais Malu pavydėdavo savo draugei Johano. Ji būtų 
labai norėjusi turėti tokį brolį. Bet ji turėjo tik Rupertą: įžūlų 
vaikį, šiurkščiai tampantį ją už kasų, mėtantį pagalius jai 
po kojų ir taip kumščiuojantį pietų metu į šonkaulius, kad 
ji net ištaškydavo sriubą. Tačiau dabar, kai Johanas jai tapo 
savotišku broliu, ji jautėsi saugi ir mėgstama. Apsaugota 
net nuo savo tikrojo brolio. Tegul sau Rupertas kiek nori 
šnabždasi su mama, tegul ji jam kiek nori glosto plaukus. Be 
tėčio, Ninos ir Ilmės, ji dabar dar turi Konstancę ir Johaną. 


Argi tai ne geriau? 


Cėlendorfų dvaras Latvijoje nebuvo labai didelis, jis vos 
siekė keturis šimtus hektarų. Tačiau žemė buvo derlinga, 
miškuose galybė žvėrių, tvenkinys pilnas žuvų. Ilmė, dvaro 
vyresnioji, kiekvieną rytą tarnaitėms išdalydavo darbus. Ji 
buvo ištekėjusi už vežiko Vilio, kuris, kaip ir ji, buvo kilęs 
nuo Mintaujos. Ponas Švarcrokas, valdytojas, prižiūrėjo 
samdinius, darbus laukuose ir ūkiniuose pastatuose. Mar- 
kusas Šnaideris, girininkas, kuris rūpinosi žvėrimis ir žu- 
vimis, buvo kilęs iš Vokietijos. 

Dvaro pakraštyje stovėjo samdinių namai. Jų buvo tiek 
daug, kad atrodė, jog tai atskiras kaimas. Jie turėjo savo 
smuklę, batsiuvį, siuvyklą ir net savo krautuvę. 

Namus samdiniams pastatė Volfgango fon Cėlendorfo 


tėvas, ir Malu netrukus juose orientavosi geriau nei dvare. 

Parafino lempų kvapas neišgaruodavo jai iš plaukų, ji dažnai 
žaisdavo su samdinių vaikais prie vienintelio vandens siur- 
blio kaime, o Johanas visuomet būdavo jos vedlys. Tačiau 
Malu eidavo į kaimą ne tik žaisti, ji su vaikišku smalsumu 
stebėjo tenykštį gyvenimą. Ji matydavo, kaip moterys susi- 
tinka prie šulinio, keičiasi naujienomis, paskui tempia pilnus 
vandens kibirus į statines prie savų namų. Mažylę labiausiai 
stebino, kaip žmonės miega. Kai kuriuose namuose stovėjo 
rusiškos koklinės krosnys su plačiais suolais, ant kurių žiemą, 
užsiklojusios kailiais, miegodavo ištisos šeimos. Kituose 
namuose buvo lovų, kuriose miegodavo visi šeimos nariai 
vienas šalia kito. 

Cėlendorfų dvaras — Malu tai buvo ne tik samdinių 
kaimas ir Johanas, bet ir ūkiniai pastatai, miškas, ežeras, 
skalbimo vieta, daržovių laukai, vaismedžiai ir uogakrū- 
miai, svirnai, sandėliai, podėliai. Labiausiai Malu mėgdavo 
skalbimo dienas. Tomis dienomis gultas po obelimi likdavo 
tuščias, nes mama negalėjo pakęsti skalbėjų dainavimo. 

Kai būdavo skalbiama, net Johanas negalėdavo įkal- 
bėti Malu eiti žaisti, jos nesuviliodavo net ponios Morman 
trupininis pyragas. Jau keletą dienų prieš tai Malu būdavo 
leidžiama padėti dvaro vyriausiajai paruošti muilo šarmą. 
Kartu su Ilme, pasiėmusios krepšį, jos braidydavo po pievas 
ieškodamos putoklio. Tada ji stebėdavo, kaip skalbėjos, susi- 
rinkusios iš viso kaimo į dvarą, dainuodamos smulkindavo 
šaknis ir išdėliodavo jas džiūti. Ilmė, kuriai šarmas iš puto- 
klio buvo reikalingas ploniems Malu mamos drabužiams 
skalbti, akylai sekdavo kiekvieną veiksmą ir tuo pačiu metu 


virdavo tirštą grybų sriubą su lašiniais, aukštu balsu pri- 

tardama skalbėjų dainoms. Kai šaknys išdžiūdavo, Malu 
jas sudėdavo į maišelį ir pakabindavo karile. Šiame tirpale 
vėliau būdavo minkštinami mamos skalbiniai ir suknelės. 
Kol tirpalas prisitraukdavo, Ilmė rausdavosi po spintas ir 
skrynias visame name, atrinkdama skalbinius. Baltiems 
lininiams skalbiniams, taip pat staltiesėms, patalynei, nak- 
tiniams drabužiams ji vėliau ruošdavo tirpalą iš tamsiai 
rudų dirvinės raugės sėklų. Kartais ji subardavo Malu, kai 
mažylė savo rankeles norėdavo įmerkti į nuodingą birzgalą. 
Galiausiai Ilmė paruošdavo dar vieną tirpalą iš vijoklių lapų, 
jis būdavo skirtas tamsiems skalbiniams, nes vijoklis, kaip 
ji aiškino Malu, atgaivina spalvas. 

Skalbimo diena prasidėdavo auštant. Nuo tos akimirkos 
Ilmė, užsirišusi prijuostę, pasiraitojusi rankoves, su balta 
skarele stovėdavo prie kubilo skalbykloje, kur jai talkino 
tuzinas moterų iš kaimo. Per pietus dvare gamindavo tik 
troškinį, todėl Volfgangas fon Cėlendorfas taip suplanuo- 
davo laiką, kad galėtų su savo valdytoju Švarcroku išvažiuoti 
į Mintaują ir Auksinėje gulbėje prisikirsti koldūnų - virtinių 
su kiaulienos įdaru. 

Tuo metu, kai moterys zuidavo tarp skalbyklos ir džiovi- 
nimo aikštelės bei kaitindavo pirmuosius lygintuvus, ponas 
su valdytoju sėdėdavo savo pamėgtoje smuklėje Mintaujoje. 
Ten jis su bendraminčiais diskutuodavo apie politinę padėtį 
pasaulyje, nacionalines grūdų kainas ir vietinį orą. Kai mo- 
terys vakare švarius ir išlygintus skalbinius dėdavo į skry- 
nias ir spintas, o į tarpus prikišdavo maišelių su levandomis, 
ponas su savo valdytoju karietoje traukdavo užstalės dainas, 


o vežikas botagu pliaukšėdavo jiems į taktą. 


Tomis dienomis suaugusieji pamiršdavo vaikus, ir Malu 
galėdavo tol neiti miegoti, kol išeidavo paskutinė skalbėja. 
Bet prieš tai auklė kieme ją įkeldavo į kubilą su karštu van- 
deniu ir nušiūruodavo. Jei likdavo laiko, Marenka išska- 
laudavo jai plaukus ramunėlių arbata, jei visi skubėdavo, 
apipildavo tik kibiru vandens, išmuilindavo ir nuskalaudavo 
kaip kokius skalbinius. 

Darbas ir žaidimai, saulė, dulkės ir gyvūnai — toks Malu 
atrodė besąs Cėlendorfų dvaras. 

Cėlendorfų dvaras - Rupertui tai buvo kriketo aikštė, 
teniso kortai ir alyvų pavėsinė, gal dar galima buvo pridėti 
majolikos rinkinį, kuris puikavosi stiklinėse spintose, ir pro- 
tėvių galeriją ant sienų, kuri vingiavo palei laiptus į viršų. 

Vasarai baigiantis Malu plaukai tapo šiaudų spalvos, 
rankos ir kojos buvo įdegusios ir visos apibrozdintos. O 
Rupertas vis dar buvo išblyškęs kaip žuvies pilvas, rankos 
švarios, su kruopščiu manikiūru. Kai jo sesuo gailėjosi, jog 
vis labiau atšąla, jis buvo laimingas, kad pagaliau baigėsi 


karštos, nuobodžios, saulėtos ir mieguistos dienos. 


Pirmosios rudens audros lenkė beržus prie namų ir draskė 
jų lapus, kai Voltgangas fon Cėlendorfas pagaliau išdrįso 
pasikalbėti su savo žmona. 

— Vaikams reikia į mokyklą, — paaiškino jis, sėsdamas 
priešais ją į fotelį. - Rupertui seniai laikas. Jam septyneri, 
jau beveik metus pavėlavo, o Malu dar turi laiko, juk ji dve- 
jais metais jaunesnė už Rupertą. Mes privalome jį pagaliau 
išsiųsti į internatą. Aš galvojau apie Rygą. Tai nėra taip toli, 
jis galės kokį savaitgalį, šventes ir atostogas praleisti čia. 

— Ne! - Cecilijos balsas, šiaip blankus ir negirdimas, tapo 
netikėtai sukrečiančiai stiprus. - Berniukas liks čia. Jis dar 
per mažas palikti namus. 

— Matai, mano meile, aš esu kitos nuomonės. Pasižiūrėk į 
jį: išblyškęs, silpnas, nerangus palyginti su kitais jo amžiaus 
berniukais. Jis turi išvykti — turi būti tarp bendraamžių. 
Net su Johanu, pastoriaus sūnumi, jis nežaidžia. O Johanas 
normalus, geras berniukas. 

— Johanas nėra kilmingas! Pats paprasčiausias vaikas, ir jis 
turėtų jaustis pamalonintas vien tik nuo Ruperto žvilgsnio. 
Ne, mano sūnus liks čia! 

Cecilija fon Cėlendorf atsikėlė nuo savo otomanės ir 
čiupo buteliuką su opiumo tinktūra. Jos žvilgsnis buvo kaip 
sužeisto žvėries, Volfgangui fon Cėlendorfui suskaudo širdį, 
bet šį kartą jis neketino nusileisti. 

— Nėra ko ginčytis, brangioji. Aš jau viskuo pasirūpinau. 
Pirmadienį aš jį palydėsiu į Rygos aukštesniąją mokyklą. 
Ilmei jau liepiau suruošti jo daiktus. 

— Ne! - šį kartą žodis nuskambėjo kaip riksmas. Cecilija 
pradėjo drebėti, jos pečiai virpėjo, krūtinė smarkiai kilnojosi, 
ji tankiai kvėpavo. - Kodėl nori iš manęs atimti sūnų, ar 
neužtenka, kad praradau dukrą? 

Voltgangas fon Cėlendorfas nudelbė akis į savo rankas 
ir sugniaužė kumščius. 

— Tu nepraradai savo dukters, - atsakė jis tyliai. - Malu 
čia. Tu gali su ja kalbėtis, ją liesti, jos klausytis ir ją maryti. 

Jo žmona užsimerkė ir atsirėmė į atlošą. 

— Ta, apie kurią tu kalbi, nėra mano duktė. 


— Dieve mano, Cecilija! Kodėl tu negali jai atleisti? 

— Žmogžudystei senatis negalioja. Ir mano širdyje — 
taip pat. 

— Žmogžudystė. Tu vienintelė, kuri taip sako, — Volf 
gango pakėlė balsą. — Visi kiti tai vadina nelaimingu atsi- 
tikimu arba nelaime. Jai buvo tik ketveri, pone Dieve! Ji 
nežinojo, ką daro. 

Cecilija sudejavo. 

— Mes neprivalom apie tai kalbėti. Visi žino, kad mūsų 
nuomonės šiuo klausimu skiriasi. 

— Tu klysti, Cecilija. Mes privalome apie tai kalbėtis. Aš 
daugiau nepakęsiu, kad tu ignoruoji Malu, žiūri į ją lyg į 
kokį šlykštų kirminą, o Rupertą, priešingai, neapsakomai 
lepini. Abiem vaikams tai neduoda nieko gero. 

Cecilija skausmingai nusišypsojo. 

— O ką tu gali padaryti, Volfgangai? Širdžiai neįsakysi. 
Iš mūsų visų tu tai turėtum žinoti geriausiai. 

Vofgangą fon Cėlendorfą nuo šių žodžių lyg žaibas 
trenkė. Nors žmona tiesiogiai nepasakė, jis žinojo, ką ji jam 
davė suprasti — kad jo niekada nemylėjo. 

Jis nuleido galvą, staiga pasijuto bejėgis ir pavargęs. 
Toks pavargęs, kad, regėjos, nebepasikels iš krėslo. Seniau 
tarėsi esąs stiprus vyras, tikras plačiapetis baltas, sugebantis 
ganykloje parversti jauną bulių. Seniau jis manė, kad niekas 
jo negali įbauginti, kad nuo nieko iš baimės nesislėps. Bet 
tada jis dar nepažinojo Cecilijos. Dabar ji buvo toji, kuri 
suteikė jo gyvenimui prasmės. Ji - gražioji, elegantiškoji. 
Tik ji viena galėjo jį išaukštinti arba sumalti į dulkes. Visus 
tuos ilgus metus jis kovojo dėl jos meilės. Jos šypsena pa- 


darydavo jį laimingą, jos prisilietimas sukeldavo ekstazę. 

Nuo tada, kai ją vedė, jis prarado valią. Menkas, kvailas, 
nevisavertis. Būtent toks jis ir buvo. Ji galėjo jį sunaikinti 
vieninteliu žvilgsniu, vieninteliu gestu ji galėjo paversti jį 
nykštuku. 

Ji pakėlė rankas ir persibraukė susegtus plaukus. 

— Taigi, nuspręsta. Mes Rupertui surasime mokytoją, 
kuris jį mokys čia. Į Rygą jis, aišku, nevažiuos. 

— O mažoji? 

Cecilija paniekinamai gūžtelėjo pečiais. 

— Tegul daro, ką nori. Ir būtų gerai, kad aš to nemaryčiau. 

Volfgangas vėl pasijuto taip, lyg būtų gavęs smūgį. Bet šis 
smūgis buvo nukreiptas ne tik į jį, bet ir į Malu, jo saulutę - o 
ją jis būtinai turėjo apginti. 

Jis atsistojo, ištiesė pečius ir atkišo smakrą. 

— Aš sutinku su tavim, mano meile. Surasiu namų mo- 
kytoją. Ber pamokos vyks ne tik Rupertui. Jam reikalingi 
bendraamžiai. Aš paklausiu pastoriaus Mormano, ar jis 
galėtų mokyti savo ir mūsų vaikus kartu. 

Cecilija pašoko ir jau norėjo kažką sakyti. Tačiau Volt- 
gangas ton Cėlendorfas nutildė ją vienu rankos mostu. 

— Patylėk dabar! - užriko. —- Aš esu namų šeimininkas ir 
nuspręsiu, kaip bus. 

Po šių žodžių jis išėjo iš salono ir garsiai trenkė durimis. 

Malu stovėjo prie lango, alkūnėmis pasirėmusi į palangę, 
ir žiūrėjo, kaip siaučia audra. Už jos nugaros Ilmė kabino į 
spintą ką tik išskalbras muslino sukneles. 

— Ilme, sakyk, ar vėjas su medžiais pykstasi? — paklausė 
Malu. 


Ilmė uždarė spintos duris ir priėjo prie vaiko. 

— Kodėl klausi? Abu egzistuoja šiame pasaulyje. Vėjas ir 

medžiai nėra nei geri, nei blogi. Jie tiesiog yra. 
Mergaitė suraukė kaktą. 

— Aš esu vėjas, — pasakė ji. - O maloningoji ponia yra 
beržas. 

— Maloningoji ponia? Turėjai omenyje savo mamą? 

Malu labai rimtai papurtė galvą. 

— Ne, man daugiau negalima jos vadinti mama, nes 
maloningoji ponia nebeturi dukters. „Seniau gal ir turėjo, — 
kartą pasakė Marenka, — bet dabar nebeturi.“ Man netgi 
negalima jos užkalbinti. Niekada. O kai apie ją kalbu, turiu 
sakyti „maloningoji ponia“. 

Ilmė atsiduso. Ji greitai sumirksėjo, kad paslėptų ašaras, 
paglostė mažajai galvą ir apkabino ją. 

— Tokių dalykų neturėtų šnekėti joks vaikas, - sumur- 
mėjo ji ir paklausė: — Taigi tu esi vėjas? 

Malu rimtai linktelėjo. 

— Taip, vėjas — tai aš. O beržas — maloningoji ponia. Kai 
manęs nėra, jis stovi tylus, gražus ir visai ramus. Jo lapai sau 
šlama, dainuoja. Ber kai atūžia vėjas ir pradeda pešioti ir 
plėšyti jo lapus, ir laužyti liaunas šakas, ir lenkti jo kamieną, 
tada būna taip, kaip kartais su maloningąja ponia. Kai tik 
mane pamato, ją ištinka nervų priepuolis. Dėl vėjo viskas 
pasišiaušia ir siūbuoja į visas puses. Ir niekas negali padėti, 
niekas neįstengia išvaryti pikto vėjo, kuris taip skriaudžia 
beržą. O kai jis dingsta, tasai vėjas, tai dingsta ir visas beržo 
grožis. Jis stovi tada toks tylus, visai kaip maloningoji ponia, 
ir turi atsigauti nuo baisaus vėjo ir bijoti, kad jis vėl sugrįš ir 


vėl jį taršys bei lenks prie žemės. 

Ašaros riedėjo Ilmės veidu. 

— Kas taip sako, vaikeli? 

— Niekas, Ilme. Aš pati žinau. Aš esu tas vėjas, kuris viską 
sujaukia ir sugriauna, — mažoji pažvelgė į ūkvedę. - Tu 
žinai, kad esu bloga. Ber aš to visai nenoriu. Aš kiekvieną 
dieną labai stengiuosi nebūti vėju. Aš pasitraukiu į šalį, kai 
pamatau maloningąją ponią. Aš užsimerkiu, jei ji netyčia 
pažvelgia į mane, aš užsikemšu ausis, kai ji dainuoja. Bet 
kartais blogis įsiveržia į mane kaip tas vėjas ir viską suga- 
dina... — Malu atsargiai paėmė Ilmę už rankos. - Neverk, 
Ilme, - tarė ji tyliai. —- Nors vėjas ir piktas, bet jis stiprus. 


Daug stipresnis už beržą. 


Ketvirtas skyrius 
Cėlendorfų dvaras (Latvija), 1905 


Metų pabaigoje dvare visuomet vykdavo iškilmingas Nau- 
jųjų metų pokylis. Nors Cecilija fon Cėlendorf vengdavo di- 
desnių visuomeninių susiėjimų, tačiau naujamečio pokylio 
ji neatsisakydavo, nes tai buvo viena iš nedaugelio galimybių 
pademonstruoti naujus apdarus iš Rygos. Buvo pakviesti 
kaimynai, vaišinama putojančiu vynu, o lygiai vidurnaktį 
turėjo šaudyti fejerverkai. Likus kelioms dienoms iki šventės 
samdinės išpuošė visą dvarą fakelais. Apledėjusiose vais- 
medžių šakose kabojo raudoni mediniai obuoliai, ištepti 
aliejumi iki blizgesio. Net vaikai galėjo iki vidurnakčio 
neiti miegoti. Konstancė, Johanas ir Malu pokylyje, aišku, 
dalyvauti negalėjo, bet Ilmė virtuvėje paruošė jiems karšto 
vaisių punšo. Tuo metu Rupertas didžiojoje salėje šokdino 
damas ir jautėsi esąs mažas kavalierius. 

Šventė buvo ką tik pasibaigusi, sode dar mėtėsi fejer- 
verkų likučių, o samdinės jau išsitraukė kopėčias ir rinko 
obuolius ir žvaigždes, dėjo juos į dėžes ir nešė į pastogę. Eglė 
salone, kuri buvo apkabinėta blizgančiais bumbulais ir si- 
dabriniu lietučiu, taip pat buvo nurengta, žvakių laikikliai, 


bumbulai ir viršūnė buvo tvarkingai suvynioti į laikraštinį 

popierių ir sudėti į dėžes, nes ir rusų stačiatikių Kalėdos, 
kurias švęsdavo daugelis samdinių ir kurios būdavo naktį 
iš sausio 6-0s į 7-ą, taip pat jau buvo praėjusios. Dvaras 
palengva grįžo į kasdienybę. 

Blyškioje saulės šviesoje pieva blizgėjo nuo šerkšno, vėjas 
gainiojo snaiges, metro aukščio sniego kalnai buvo suversti 
abipus įvažiavimo. Pabaltijyje buvo šalta. Temperatūra buvo 
nukritusi gerokai žemiau nulio. Visose patalpose kūrenosi 
koklinės krosnys, iš kamino sklido deginamų buko malkų 
kvapas. Žmonės buvo apsimuturiavę storomis vatinėmis. 
Vyrai dėvėjo kailines kepures, moterys slėpė galvas ir pečius 
po šiltomis skaromis. Visi, kas turėjo, mūvėjo storas pirštines. 
Mažiau pasiturintys žmonės apsivyniodavo kojas autais ar 
laikraščiais, o tada kišdavo jas į batus. Išėjus į lauką, alsuojant 
prie burnos susidarydavo tankus baltas debesėlis. Vyrų barz- 
dose atsirasdavo mažyčių varveklių, o šalčiausiomis dienomis 
netgi buvo galima pamatyti, kaip šąla iškvepiamas oras. 

Malu ir Rupertui buvo liepta neiti iš namų be ypatingo 
reikalo. Pusę dienos jie tupėdavo ant suolo palei krosnį ir 
lošdavo su aukle kortomis. Cecilija fon Cėlendort neišeidavo 
iš savo kambario net pavalgyti, ji tik prašydavo Ilmės, kad ši 
nuolat atneštų jai arbatos su medumi iš samovaro. 

Vakarais auklė užklodavo kailį ant Malu storos pūkinės 
antklodės ir prie kojų pridėdavo varinę šildyklę. Tai būdavo 
apie devintą valandą. Tada Marenka uždarydavo duris ir 
Malu turėdavo likti savo kambaryje iki ryto. Nes jos mamai 
tik vakarais didelėmis pastangomis pavykdavo valandai ar 
dviem nusileisti į saloną ir pasiklausyti vyro pasakojamų 
naujienų iš Sankt Peterburgo ir Rygos. 

Jau kelis mėnesius visoje šalyje buvo neramu. O pir- 
momis sausio dienomis visame Sankt Peterburge vyko 
streikai. Laivų statyklos, manufaktūros, audyklos, net Pu- 
tilovo gamykla nedirbo. Cecilija išsigando. 

— Dėl Dievo meilės, ką visa tai reiškia? - paklausė ji vyro. 

Volfgangas fon Cėlendorfas perbraukė ranka per žan- 
denas. 

— Žmonės mieste toli gražu negyvena taip gerai, kaip mes 
kaime. Palyginti su Putilovo gamyklos darbininkais, mūsų 
samdiniams čia rojus. Darbininkams nusibodo, kad su jais 
elgiamasi kaip su gyvuliais. Jie nori padorių gyvenimo są- 
lygų, pakankamai duonos ant stalo ir ateities savo vaikams. 
Valstiečiai reikalauja žemės reformų, ir visi jie pasisako už 
liaudies atstovybės sukūrimą. 

— Liaudies atstovybė? Kas čia dabar? — Cecilija fon Cė- 
lendorf pasipiktinusi papurtė galvą. — Ar jie mano, kad 
kiekvienas galėtų spręsti daugelio likimus? Tai neįmanoma. 
Šitie... šitie žmonės juk nieko neturi. Nei išsilavinimo, nei 
kultūros, nei manierų... — Ji iškėlė rankas. — Te Dievas 
apsaugo mus nuo to, kad kas nors, vos mokantis parašyti 
savo vardą, imtų spręsti mūsų likimą. O žemės reformos. 
Ką tai reiškia? 

— Cilchen, prašau nusiraminti. Dar niekas nenuspręsta. 
Sankt Peterburgas toli. Vargu ar mus čia, Pabaltijyje, pasieks 
tie neramumai. 

— Kokios žinios šiandien iš Peterburgo? Ar tu tikras, kad 
visa tai be pėdsakų praslinks pro mus? 

— Sako, kad stačiatikių kunigas tėvas Georgijus Gaponas 
vedė per miestą dešimtis tūkstančių darbininkų prie Žiemos 

rūmų. Tačiau jie nepateko pas carą Nikolajų II. Jau prie 
Narvos vartų demonstrantus sulaikė rūmų sargyba ir karei- 
viai. - Jo balsas pricilo, jis uždėjo delną ant žmonos rankos. — 
Jie šaudė į žmonių minią. Buvo žuvusių ir sužeistų. Kai kurie 
bandė bėgti per Nevą, bet įlūžo ledas. 

— Ką? — Cecilija fon Cėlendorf tyliai aiktelėjo. - Yra žu- 
vusių? Kiek jų? 

Jos vyras gūžtelėjo pečiais. 

— Niekas tiksliai nežino. Vieni kalba, kad per šimtą, kiti 
mini apie penkis kartus didesnį skaičių. 

— Tai baisu. Tai siaubinga. Laukiniai visai nutrūko nuo 
grandinės, — Cecilija paėmė varpelį ir paskambino. 

Netrukus pasirodė dvaro vyriausioji Ilmė. 

— Ko pageidautų maloningoji ponia? — paklausė ji, slo- 
pindama žiovulį. 

— Ar tu girdėjai apie sukilimus? — griežtai paklausė Ce- 
cilija. 

— Taip, maloningoji ponia. Visi tik apie tai ir šneka. 

— Aha. Tai jau ir samdiniai užsikrėtė šitomis absurdiš- 
komis idėjomis? — Cecilijos balsas buvo aukštas ir spigus. — 
Ko jūs norit? Na, sakyk gi. Ko tu nori, Ilme? Mano papuo- 
šalų? Mano suknelių? O gal jau nusitaikei į mūsų namą ir 
karietą? 

Vyresnioji atsitraukė ir nukreipė pagalbos prašantį 
žvilgsnį į Voltgangą fon Cėlendorfą. 

- Nusiramink gi, Cilchen. Mums nieko neatsitiks. Ša, — 
jis atsistojo, paėmė buteliuką su opiumo tinktūra, įlašino į 
šaukštelį dvidešimt lašų ir padavė žmonai. 

Cecilija nurijo, pasipurtė, tada pirštu bedė į Ilmę. 

— Dabar aš žinau, ką jūs suplanavot. Dabar aš jus, sam- 
dinius, permačiau. Jūs norit padaryti tą patį kaip Sankt 
Peterburge. Jūs norit mūsų gyvenimo, norit vartytis mūsų 
pataluose, norit valgyti iš sidabrinių šaukštų. Mano duktė 
žudikė! Mano tarnai klastingi nusikaltėliai! - ji užsidengė 
rankomis veidą, pradėjo raudoti ir drebėti visu kūnu. 

— Užtenks! — Volfgangas fon Cėlendorfas trenkė delnu 
per stalą. — Viskas gerai, Cecilija. Mes neturime pagrindo 
nepasitikėti Ilme ir kitu personalu. Jie visą laiką mums išti- 
kimai tarnavo. Turbūt tau reikia vėl atsigulti, vakaras buvo 
labai įtemptas. 

Jis rankos mostu išsiuntė Ilmę, tada pasirūpino savo 
žmona ir palydėjo ją iki lovos. Jis padėjo jai nusirengti, iš- 
leido plaukus ir atsargiai juos šukavo šepečiu, bet Cecilija 
vis dar kūkčiojo. 

— Ak, mano mieloji, aš negaliu pakęsti, kai tu verki. Nu- 
siramink gi. 

— Kaip aš galiu nusiraminti, kai aplinkui visas pasaulis 
byra į šipulius? — Cecilija fon Cėlendortf pažvelgė į vyrą 
užtinusiomis akimis. — Kokių priemonių tu ėmeisi? Kaip 
tu pasirūpinsi mūsų saugumu? Aš bijau! Suprask gi tai pa- 
galiau. 

Baronas atsiduso. 

— Suprantu, mano meile, suprantu. Jau daug metų tave 
kankina įvairios baimės. Patikėk manim, aš viską padarysiu, 
kad tik tu būtum saugi. Nesirūpink, jau daviau nurodymus. 
Valdytojas ir girininkas iš namų dabar išeis tik apsiginklavę. 
Net Vilis po sėdyne turi ilgavamzdį. Tau nieko nenutiks. O 


mūsų žmonės tikrai nepavojingi. 

— Kad iš tavo lūpų tiesiai Dievui į ausį, — atsakė Cecilija 
ir paniekinamai nužvelgė savo vyrą. - Aš pavargau. Nustok 
čia mane šukuoti. Man metas miegoti. 

Ji ištraukė iš jo rankų šepetį ir numetė ant komodos. 
Tada nusirengė chalarą, netarusi nė žodžio įlipo į lovą, nu- 


sisuko ant šono ir užsimerkė. 


Kitą rytą Rupertas ir Malu kaip paprastai patraukė pas 
pastorių Mormaną, kur jie mokėsi kartu su abiem jo vaikais 
Johanu ir Konstance. Maždaug prieš dešimt metų abu ber- 
niukai pradėjo lankyti privačias pamokas, po dvejų metų prie 
jų prisidėjo Malu ir Konstancė. Rupertas ir Johanas vėliau Ry- 
goje laikys abitūros egzaminus, o mergaitės ten pat egzaminą, 
įgalinantį jas vėliau dirbti namų mokytojomis, slaugėmis 
ar guvernantėmis arba prižiūrėti kokio dvaro namų ūkį ir 
tvarkyti buhalteriją. Šiaip ar taip, mergaitės gavo reikalingus 
pagrindus, kad galėtų įveikti vedybinio gyvenimo iššūkius. 

Malu visuomet mielai mokėsi. Valandos, praleistos už dvaro 
ribų, jai buvo kaip išvyka į laisvę. Pirmaisiais metais jai dėstė 
ne tik Mormanų pora, bet ir jaunas namų mokytojas vardu 
Foigtas. Foigtas buvo aistringas gamtos mokslų gerbėjas, jo 
susižavėjimas persidavė ir Malu, o Rupertas liko tam abejingas. 

Malu buvo septyneri metai, kai ji iš Foigto sužinojo, kad 
jos kūno didžiąją dalį sudaro vanduo. Negalėdama tuo pa- 
tikėti, su drauge ir bendramoksle Konstance po pamokų 
nuėjo prie mažo ežero dvaro teritorijoje. 

— Mes esame sudaryti beveik vien iš vandens, bet skęs- 
tame, jei nemokame plaukti, — pasakė ji ir skeptiškai palin- 


gavo galvą. 

— Ar tu tuo netiki? —- paklausė šviesiakasė Konstancė. 

Malu gūžtelėjo pečiais. 

— Še, paimk mano ranką. Išgręžk ją, lyg tai būtų sku- 
duras. Jei rankoje yra tiek daug vandens, tai turėtų bent 
lašėti. 

Konstancė padarė, kaip liepta. Ji sukiojo ir minkė Malu 
ranką, kol draugės veidas iš skausmo net persikreipė. Bet 
vanduo iš rankos vis tiek netekėjo. 

— O dabar? - paklausė Konstancė, įraudusi nuo pastangų. 

Malu pasitrynė skaudamą ranką. 

— Mes neteisingai darėme. Tu turi įpjauti man ranką, tik 
tada pasirodys vanduo. 

Konstancė patempė lūpas. 

— Tikrai taip manai? 

Malu rimtai linktelėjo. 

— Turbūt mes panašios į antis. Jos turi riebalų sluoksnį, 
kad nesušlaptų vandenyje. Taip man aiškino tėtis. 

Ji pasirausė savo mokyklinėje kuprinėje ir padavė Kons- 
tancei raudoną kišeninį peiliuką su nulūžusiu kamščia- 
traukiu, kurį jai padovanojo vienas iš samdinių. 

— Įpjauk man ranką. 

Konstancė užkišo rankas už nugaros. 

— Negaliu. Negalima kito skriausti. 

— Nesąmonė, — kategoriškai pareiškė Malu. — Čia visai 
kas kita. Juk tai darai ne tam, kad man skaudėtų. 

Konstancė nedrąsiai pridėjo peilį, nukreipė į šalį žvilgsnį 
ir šiek tiek pakrapštė juo draugės ranką. 

— Stipriau! — pareikalavo Malu. — Turi smarkiau spausti. 


Odą reikia prapjauti. 

Konstancė sukando dantis, bet peilis vos įbrėžė odos 
paviršių. 

Tada Malu ištraukė draugei iš rankų peilį, giliai įkvėpė 
ir ryžtingai persipjovė sau ranką, kad net ištryško kraujas. 

— Nagi, Konstance! Dabar tu dar kartą turi išgręžti ranką 
lyg skudurą, - paliepė ji. 

Bet draugė tik užmetė akį į kraujuojančią žaizdą ir pa- 
bėgo. Malu pati pradėjo spausti, maigyti ir draskyti ranką, 
bet vanduo, apie kurį kalbėjo mokytojas Foigras, nepasirodė. 
Nuo to laiko Malu tikėdavo tik tuo, ką pati matė. 

Po dvejų metų mokiniai turėjo parašyti rašinį apie di- 
džiuosius išradėjus. Johanas rašė apie Gutenbergą, knygų 
spausdinimo išradėją. Rupertas pats tarėsi esąs vertas pa- 
minėti išradėjas, ir aprašė taupyklę, iš kurios per siaurą plyšį 
magnetu buvo galima sužvejoti norimą rublio monetą. Malu 
rašinys buvo apie siuvimo mašinos išradėją. O Konstancė 
parašė apie Odę Kolonę, kurį ji laikė kvepalų išradėju. Jai dar 
ilgus mėnesius ausyse skambėjo Foigto juokas ir prislopintas 
kikenimas, kai jis jai pagaliau paaiškino, ką reiškia „Eau 
de Cologne“. Nuo to laiko Konstancė per Foigto pamokas 
nepratarė nė žodžio, ir jis buvo priverstas pasikviesti abiejų 
mergaičių tėvus. 

— Gal mergaitės, - samprotavo jis garsiai, — iš tikrųjų 
netinkamos mokslui. Savo rašiniuose apie mokslinius iš- 
radimus jos rašo apie kvepalus ir siuvimo mašinas, — jis 
pakraipė galvą. - Ką tai bendra turi su mokslu, kas man 
pasakys? Berniukai, jie tai suprato, apie ką kalbama. Jo- 
hanas parašė apie Gutenbergą, o Rupertas — apie savo pa- 


ties išradimą. Nors ši tema, aišku, nieko bendra su mokslu 

neturi, bet tas žinias vis dėlto galima panaudoti dvare, — 
atsiduso. 

Pastorius šypsojosi. 

— Aš manau, kad tai labai gerai, jei mergaitės domisi 
tokiais dalykais, kurių joms vėliau prireiks gyvenime. Na 
taip, jeigu jūs paklaustumėt mano žmonos, ji jums pasakytų, 
kad kvepalai ir siuvimo mašinos yra reikšmingi ir svarbūs 
dalykai. 

Volfgangas fon Cėlendortfas taip pat nusijuokė. 

— Pastorius teisus, mokytojau. Jūs per daug tikitės iš mer- 
gaičių. Jūs mąstote kaip vyras, o kaip dar kitaip galėtumėte 
mąstyti, jei vyras ir esate. Mes turėtume apsaugoti mergaites 
ir jus nuo gamtos mokslų pamokų keliamo streso. 

Jis pasamdė šveicarę guvernantę, kuri Malu ir Konstancę 
mokė prancūzų kalbos, etiketo ir stiliaus, o Foigtas ir toliau 
dirbo su berniukais. Kai Johanas su vienmečiu Rupertu 
spręsdavo matematikos užduotis, abi taip pat bendraamžės 
mergaitės mokėsi sudėtingų siuvinėjimo raštų. 

Vėliau mokymo programoje atsirado kadrilis su šveicarų 
guvernante. Šokių pamokos vykdavo pokylių salėje dvare. 
Guvernantė sėdėdavo prie pianino ir įsakmiai nurodinėdavo. 
Malu ir Konstancę pakaitomis vedė Rupertas ir Johanas. 
Rupertas su arogantišku atsainumu visas figūras sušokdavo 
taip, lyg nieko kito savo gyvenime nebūtų daręs, o Johanas, 
įraudęs ir suprakaitavęs, dažniausiai atlikdavo sukinius į 
priešingą pusę. 

— Mesjė! - šaukdavo guvernantė. - Nugarą tiesiai. 

Ir Johanas tiesdavosi, šnopuodavo, ir vis tiek kaskart 


žengdavo ne ta koja ar ne ta kryptimi. 

— Madmuazele! - sušukdavo guvernantė ir griežtai pažiū- 
rėdavo į Malu. - Jūs ne su kelmu šokate, o su lanksčiu vyru. 

Malu kikendavo, kol išvysdavo surauktus guvernantės 
antakius. Tada ji stengdavosi judėti mažais grakščiais žings- 
neliais, tuo metu Konstancė slydo parketu, lyg būtų tam 
sukurta. Konstancės sukiniai buvo gracingi, laikysena išdidi, 
o pėdos judėjo į muzikos taktą. Damų malūnėlį ji atlikdavo 
su tokia gracija, kad iš karto susilaukdavo guvernantės pri- 
tariamo žvilgsnio, o Malu pastangas ši palydėdavo tik irzliu 
atodūsiu. 

Kai berniukai versdavo lotyniškus tekstus, ponia 
Morman mokė mergaites šeimininkauti. Ji dėstė joms apie 
atsargų laikymą, aiškino, kokią daržovę kuriuo metų laiku 
reikia perdirbti ir ką galima pagaminti iš sodo ir daržo 
derliaus. 

Kartą Konstancė paklausė savo mamos: 

— Kodėl Malu reikia visa tai žinoti? Ji visuomet turės 
tarnų, kurie šiuos darbus atliks už ją. 

Ponia Morman jau norėjo atsakyti, bet įsiterpė Malu: 

— Kaip aš galėsiu žinoti, ar tarnai viską gerai daro, jei pati 
nieko nesuprasiu. Mano tėtis visuomet sako, jog dvarininkas 
savo dvare turi mokėti atlikti kiekvieną darbą, kad parodytų 
pavyzdį savo pavaldiniams. Lygiai taip pat ir namuose. 

Ji paėmė samtį, išgriebė iš katilo porą virtų obuolių ir 
trintuve juos sugrūdo į košę. 

Reikia pasakyti, kad ponios Morman pamokos buvo 
daug linksmesnės nei gretimoje berniukų patalpoje. Džio- 
vindama ar konsevuodama grybus, pastoriaus žmona su 


juokingu latvišku akcentu pasakodavo mergaitėms isto- 

rijas iš savo vaikystės. Ji išmokė mergaites pintis plaukus 
taip, kaip tai daro latvių moterys, kitą kartą išdėstė visą 
paskaitą apie siuvimą. Netrukus Malu pradėjo daug geriau 
skirti įvairias medžiagas. Dvare ji dažniausiai susidurdavo 
su organza, aksomu, šilku ir brokatu, o dabar susipažino 
su paprastomis medžiagomis - linu ir drobe. Kartais ji 
nugvelbdavo iš mamos spintos ilgai nenešiotą suknelę, 
kurią su ponia Morman ir Konstance persiūdavo. Malu 
nekantriai laukdavo šių pamokų. Nina, skalbinių prižiū- 
rėtoja, mokėjo labai gerai naudotis siuvimo mašina, bet 
ponia Morman turėjo skonį, kuris atitiko Malu fantazijas. 
Ji visuomet žinojo, kur dar reikia įterpti klostę, kad suknelė 
gražiau kristų, kur uždėti apvadą, mezginį ar prisiūti labai 
gražią sagą. Būtent ji paskatino mergaites pasisiūti savo 
pirmąją suknelę. 

— Aš pasisiūsiu baltą suknelę, - pareiškė Konstancė. — 
Gegužę aš ją apsivilksiu per kaimo gegužinės šokius. Ji turi 
būti su rauktinukais, klostėmis ir išsiuvinėta. 

Ponia Morman pakraipė galvą. 

— Tu nori per daug iš karto, Konstance. Arba rauktinukai, 
arba siuvinėjimas. Pagalvok, siuvinėti daiktai kartais būna 
tikri meno kūriniai. Jei tu dar pridėsi rauktinukų, nukreipsi 
dėmesį nuo siuvinėto rašto. Taigi, apsispręsk. 

Konstancė šiek tiek susiraukė, nes ji nemėgo būti barama 
ar kritikuojama. Dar būdama maža ji iškart įsižeisdavo, jei 
kas nors padarydavo jai pastabą, ji taip elgėsi iki šiol, nors 
jau buvo beveik suaugusi. Taigi atkišo apatinę lūpą ir per 
artimiausias valandas neištarė nė žodžio. 


O Malu nusprendė pasisiūti vasarinę suknelę. 

— Ji turi būti patogi, — pabrėžė ji. - Rauktinukų ir siuvi- 
nėjimų man nereikia. Aš noriu su ja laisvai judėti, bėgioti ir 
šėlioti, kad medžiaga tam netrukdytų. — Ji akimirką susi- 
mąstė. — Bet ji turi būti, aišku, tokia, kad ir kitiems patiktų. 
Turbūt pasisiūsiu šviesiai žalią suknelę, kokias dėvėdavo 
senovės graikės. Aišku, dengtais pečiais, bet nuo krūtinės 
ji turi lengvai kristi, kad visai nevaržytų. 

— Gerai! - ponia Morman jai linktelėjo. - Tad netrukus 
visos trys važiuosime į Mintaują ir aš jums parodysiu, kaip 
reikia išsirinkti medžiagas. 

Kelionė įvyko po dviejų savaičių. Malu įkalbėjo savo 
tėvą perleisti joms karietą kartu su Vilu, vežiku. Visos ke- 
lionės metu Malu jaudinosi. Ar tai tas pats jausmas, apie 
kurį visuomet pasakodavo samdinės, kai koks bernas jas 
parversdavo į šieną? 

Vėliau, medžiagų parduotuvėje, Malu nė žingsnio nesi- 
traukė nuo ponios Morman, o Konstancė iš pradžių žvalgėsi 
viena. Ji labiau domėjosi sagomis, apvadais, diržais ir kaspi- 
nais nei mamos patarimais. 

— Turi suimti medžiagą nykščiu ir rodomuoju pirštu, — 
aiškino ponia Morman Malu, - ir tada ją patrinti. Jei glam- 
žosi, padėk atgal. Jei ji po to vėl gražiai krenta, gali ramiai 
pirkti. Ber jeigu tai šilkas, turi įsiklausyti į medžiagą. O 
brokarą reikia persimesti per ranką ir žiūrėti, kaip jis krenta. 
Ir dar — ypač atsargi turi būti su linu. Atidžiai pažiūrėk, ar 
audimo raštas lygus. Jei pamatysi mažus mazgelius, dėk į 
šoną, negailėk papildomo rublio už geresnę kokybę. 

Malu iš susijaudinimo degė skruostai. Tėvas jai ne- 


pagailėjo pinigų, todėl ji galėjo nusipirkti medžiagos ir 

dviem suknelėms. Vasarinei suknelei išsirinko šviesiai žalią 
musliną ir tamsiai žalią aksominę juostelę. O antrai su- 
knelei nusipirko paprastos mėlynos drobės, kurią norėjo 
išsiuvinėti. 

Konstancė, priešingai, rinkosi labai ilgai. Po valandėlės 
ji pagaliau nusprendė paimti šilko savo baltai suknelei, bet 
turėjo išklausyti mamos paaiškinimų, kodėl ši medžiaga 
tam netinka. 

— Šilkas labai priglunda prie kūno. Tai plona medžiaga. 
Po ja bus matyti kiekvienas įlinkis. Taip pat ir apatiniai per 
ją persišvies. Aš siūlyčiau tau tankesnę medžiagą. 

Konstancė vėl susiraukė. Bet kai Malu netrukus jai pa- 
rodė baltą musliną ir ji pamatė, su kokiu susižavėjimu draugė 


braukia per medžiagą, Konstancė su šiuo pasiūlymu sutiko. 


Kadangi abi mergaitės jau buvo penkiolikos metų, gegužę 
jų laukė konfirmacijos šventė, po kurios jos bus laikomos 
suaugusiomis. Bet nei Konstancė, nei Malu nesijautė esan- 
čios moterys. 

— Artujau kraujuoji? - kartą paklausė Malu savo draugės. 

Konstancė paraudo iki ausų ir susigėdusi papurtė galvą. 

— O tuarjau bučiavaisi? — atklausė ji. 

Malu nusijuokė. 

— Su kuo? Gal su arklininku? Tu gi žinai, kad aš galiu 
išeiti iš dvaro tik pas jus. Su kuo man čia bučiuotis? 

— Ber po konfirmacijos būsi debiutantė. Tu dėvėsi vaka- 
rinę suknelę, eisi į pokylius ir negalėsi atsiginti gerbėjų. Ar 
papasakosi man, kaip ten viskas vyksta? 

Malu suraukė kaktą. 

— Nežinau, ar tėtis dėl manęs surengs pokylį. Mano 
mama... Jai nepatinka, kai aš esu dėmesio centre. 

Įsivyravo tokia tyla, jog Konstancė nedrįso klausinėti 
toliau. 

Kartais prie mergaičių prisidėdavo Johanas. Jis buvo pro- 
tingas, mokėsi lengvai ir greitai. Kol Rupertas stengdavosi 
susitvarkyti su paprastosiomis trupmenomis, Johanas jau 
spręsdavo pirmąsias užduotis, skirtas buhalteriams. Kol Ru- 
pertas kankindavosi prie lotyniškų tekstų, Johanas jau skaitė 
prancūziškas knygas originalo kalba. Bet pertraukų metu 
santykis iš karto pasikeisdavo. Atsilikęs, nerangus Rupertas 
staiga tapdavo jaunuoliu, kuris tiksliai žino, ko nori, ir kuris 
sugeba manipuliuoti kitais. Už Mormanų ožkų aptvaro jis 
rūkydavo kukurūzinius papirosus ir raitėsi iš juoko, kai Jo- 
hanas nuo kosulio dusdavo. 

Pakeliui į namus Rupertas nepraleisdavo nė vienos 
progos, kad paerzintų Malu. Tai jis apmėtydavo jos suknelę 
mėšlu, ir dėl to Ilmė ją namuose išbardavo. Tai jai bėgant 
įkišdavo pagalį tarp kojų, o ji užkliūdavo ir pargriūdavo. 
Tuomet jis visada juokdavosi iki nukritimo. Jam jau buvo 
aštuoniolika, netrukus būtų turėjęs gauti diplomą - taip 
kaip Johanas, kuris vasarą Rygoje laikys abitūros egza- 
minus. Bet Rupertas vis dar sėdėjo prie aštuntos klasės 
knygų. 

Vieną dieną —- buvo taip šalta, kad Malu bandė susišildyti 
rankas į jas kvėpuodama, - Rupertas pakeliui į namus staiga 
sustojo kaip įbestas. Jis gailiai sudejavo, susiėmė už pilvo, 
išvertė akis ir persikreipęs parkrito ant žemės. 


Malu tuoj pat pribėgo prie jo. 


— Kas atsitiko, Rupertai? Kas yra? — jos balse skambėjo 
baimė. — Rupertai, pasakyk gi ką nors! 

Ji atsiklaupė šalia jo, papurtė jį už pečių ir perbraukė 
ranka per veidą, bet jaunuolis nejudėjo. Malu apsiverkė ir 
pradėjo garsiai šauktis pagalbos. Rupertas vis dar nerodė 
jokių gyvybės ženklų. Pagaliau ji pasilenkė virš jo, atvėrė 
jo burną ir įpūtė oro. Tuo pat metu abiem rankom spaudė 
jam krūtinę. 

— Leisk man! — ji pajuto ant peties ranką, tai buvo Johanas. 

Jis atsiklaupė šalia Ruperto į sniegą ir spustelėjo jam 
krūtinkaulį. Kai Johanas giliai įkvėpė oro, Rupertas staiga 
atsimerkė ir jau norėjo vėl pasijuokti iš sesers patiklumo. Bet 
pamačius Johano žvilgsnį, juokas užstrigo gerklėje. 

— Jei tu dar kartą taip padarysi, užtvatinsiu negyvai, — 
pagrasino Johanas. 

Rupertas išsiviepė. 

— Tu? Tu nori mane primušti? Ar užmiršai, kad aš tavo 
ponas, kad tu gyveni iš mano pinigų? Tu priklausai man — 
taip, kaip man priklauso arkliai mūsų arklidėse, šunys kieme 
ir skalbiniai ant virvės. Jau rytoj aš galiu tave ir tavo šeimą 
išvaryti iš namų, nes gyvenat ant mūsų žemės. Aš galėčiau 
įkalbėti tėvą visai atsisakyti pastoriaus. Jeigu mane paliesi — 
tau galas. 

— Rupertai! Kaip tu gali taip šnekėti! - Malu pasipikti- 
nusi pažvelgė į brolį. 

Bet Rupertas tik paniekinamai gūžtelėjo pečiais. 

— Aš galiu kalbėti viską, ką noriu. Aš esu Cėlendorfų 
dvaro paveldėtojas. O mamai pasakysiu, kad tu manęs vos 


nepalikai mirti čia šaltyje. 

— Bet tai netiesa! - sušuko Malu. — Tu tik apsimetei, kad 
tau bloga. 
Rupertas ir vėl paniekinamai gūžtelėjo pečiais. 
— Nair kas? Kuo patikės? Manim ar tavim? 


Jis atsikėlė, nusispjovė jai po kojomis į sniegą ir nubėgo. 


Penktas skyrius 
Cėlendorfų dvaras (Latvija), 1905 


— Saugokis, Malu. Jis klastingas. 

Johanas padėjo mergaitei atsikelti ir padavė jai nosinę. 

— Jis mano brolis, - sukūkčiojo ji. - Vyresnieji broliai 
tokie jau yra. Jie erzina savo seseris. 

Johanas papurtė galvą. 

— Netaip, Malu. Netaip kaip Rupertas. Vyresnieji broliai 
erzina savo seseris, bet jie jas ir gina. Ar Rupertas kada nors 
tave apgynė: 

— Ne, - sušnibždėjo Malu. - Tu mane gindavai, prikul- 
davai vaikus, kurie mane skriausdavo. Tu mane guosdavai, 
kai aš užsigaudavau, - ji pažvelgė į jį sutrikusi. - Visuomet, 
kai man prireikdavo vyresniojo brolio, tu buvai šalia. Jau 
anuomet, kai aš pasiklydau miške. 

Tik dabar ji tai suprato. Ji prisiminė, kaip Johanas išmokė 
ją važiuoti valdytojo Švarcroko dviračiu. Ir kaip jis jai padėjo 
slaugyti sužeistą varną. Nuo kada jis taip elgėsi? Malu pri- 
merkė akis ir prisiminė vieną karštą rugpjūčio dieną. Ji žaidė 
lauke kartu su Konstance ir Johanu. Jos mama gulėjo krėsle 
po obelimi ir kaskart sudejuodavo, kai tik vaikai pradėdavo 


triukšmauti. Tada jie nuėjo paplaukioti į dvaro tvenkinį, ir 

Malu basa koja užlipo ant aštraus akmens, kuris įsirėžė giliai 
į pėdą. Jos mama gulėjo netoliese, bet kai Malu ją pašaukė, 
baronienė tik užsikimšo ausis ir susiraukė. Tada Johanas ją 
paėmė ant rankų ir nunešė pas Ilmę į virtuvę. Jis laikė jos 
ranką, kol dvaro vyriausioji traukė iš kojos akmenuką ir 
užlašino ant žaizdos jodo. Jis jai pasakė, kad ji buvusi labai 
drąsi. Nuo tada Johanas visuomet būdavo šalia, visuomet, 
kai jai jo reikėdavo. Kaip dabar. 

Malu pažvelgė į jį taip, lyg matytų pirmą kartą. Siauras 
veidas ir akys, kurios blizgėjo kaip ežeras karštą vasaros 
dieną. Šiurkštūs šviesūs plaukai, styrantys į visas puses, ir net 
saldintas vanduo jų nesulygindavo. Šiek tiek per ilga nosis 
su keletu strazdanų. Pečiai, paplatėję po paskutinės vasaros. 
Ir vis dar per ilgos rankos ir kojos, kurios tabaluodavosi, lyg 
jis būtų buvęs kokia marionetė. 

— Ačiū, — tyliai tarė Malu. 

— Už ką? 

— Ačiū, kad esi toks, koks esi, — ji apsisuko ir nubėgo į dvarą. 

Kai įžengė į vestibiulį, pamatė pirmyn atgal zujančias 
tarnaites. 

Ilmė stovėjo ant antros įvijų laiptų pakopos ir šaukdama 
nurodinėjo: 

— Lenka, suvyniok sidabrą į sviestinį popierių ir nunešk 
bernams — tegul užkasa sode. Maša, susuk maloningosios 
ponios papuošalus į aksomą. Visus, taip, visus. Ir atnešk 
man tada juos į virtuvę. O gerus indus, Kristina, sukrauk į 
dėžes su medžio pjuvenomis. Mano vyras jas vėliau paslėps 
palėpėje. Ir dar — vyno rūsį reikia užkalti. Ir dešros rūky- 


kloje — jas taip pat reikia išnešti. 

Malu nustebusi stebėjo tokį sujudimą. 

— Kas atsitiko, Ilme? Ar mes išvykstame? 

— Ak, vaike, dabar neturiu laiko. Paklausk savo tėvo; jis 
darbo kambaryje. Ir tu viską susikrauk, kas tau brangu, ir 
ateik pas mane, tada mes ir tavo lobius paslėpsime. 

— Paslėpsime? Velykos dar tik už kelių savaičių. 

— Nejuokauk, padėtis per daug rimta. Paklausk tėvo, aš 
dabar negaliu plepėti. 

Ilmė nusisuko ir vėl pradėjo šaukti: 

— Dėl Dievo meilės, Marenka, kur tu neši ponios kailinius? 

Malu gūžtelejo pečiais ir nuėjo į darbo kambarį, kuris 
buvo šalia bibliotekos už salono. 

Volfgangas fon Cėlendorfas stovėjo prie savo darbo stalo 
ir tvarkė popierius. Seifas, kuris šiaip būdavo paslėptas už 
paveikslo su gamtovaizdžiu, buvo plačiai atidarytas, o ant 
stalo gulėjo dėžutės su šoviniais. 

— Kas atsitiko, tėti? Kas šia vyksta? Ilmė taip šaukia, lyg 
grėstų pavojus. O tu? Tu atidarei ginklų spintą. 

Volfgangas fon Cėlendortas atsisuko. 

— Padėtis rimta, Malu. Neramumai Sankt Peterburge 
persimetė į Latviją. Mes turime būti pasiruošę. 

Malu klestelėjo į odinį krėslą. 

— Neramumai? - paklausė ji. - Kaip mes su tuo susiję? 
Aš maniau, kad darbininkai streikuoja Sankt Peterburge. 

— Ne tik ten. Ir Rygoje vyko streikai ir demonstracijos. 
Ir Rygoje buvo šaudoma. Kiek ten žuvusiųjų - nežinau. O 
vakar sukilo kaimiečiai, samdiniai ir tarnaitės. Mintaujoj 
jie įteikė merui pareiškimą. Jie nori daugiau nuosavos žemės, 


nori agrarinės reformos, nori laisvai išpažinti savo tikėjimą. 

Dar reikalauja nustatyti mažesnę duoklę ir pripažinti latvių 
kalbą. 

Malu vis tiek nesuprato, kaip šie įvykiai gali atsiliepti jai 
ir jos šeimos gyvenimui. 

— Ką mes turime bendra su šituo? Cėlendortfų dvare juk 
viskas tvarkinga. Žmonės gerai gyvena, jie viskuo patenkinti. 
Senelis jiems netgi pastatė nuosavus rusų stačiatikių maldos 
namus. Man niekuomet neatrodė, kad žmonės kenčia. Prie- 
šingai. 

Tėvas atsiduso. 

— Malu, tai ne taip paprasta. Aišku, kad kentėti jiems 
netenka. Bet kartais to negana, kad žmonės gyventų taikiai. 
Kad ir kaip gerai būtų, vis tiek noris geriau. Nė viena Baltijos 
vokiečių moteris nedirba. Mūsų vaikai gauna geriausią išsi- 
lavinimą, geriausius gydytojus. Tai turtas, kuris juos vilioja. 
Bet jie nežino, kaip brangiai mes už visa tai mokame, - jo 
balsas buvo išsekęs. 

— Ber ką gi mes su visu tuo turime bendra? —- pakartojo 
Malu. Jos veidas tarsi susitraukė, iš akių beliko plyšeliai, iš 
burnos — tik siauras brūkšnys. Staiga ji pajuto baimę, bet 
negalėjo pasakyti, iš kur ji atsirado. 

— Vienas dvaras netoli Mintaujos, mažiau nei dvylika 
varstų nuo čia, — tęsė tėvas prislopintu balsu. - Jis degė. 
Samdiniai padegė ponų namą. Šeimininkai vos išsigelbėjo. 
Ir jiems dar pasisekė. Kiti dvarininkai, visai netoli mūsų, 
buvo nužudyti. 

Malu išplėtė akis. 
— Netikiu. Kiti — taip. Jie su savo žmonėmis blogai elgėsi, 


gal net mušė juos. Ber juk ne mes, tėti. Ne mes. 

— Tu niekada pernelyg nesidomėjai politika, Malu, be to, 
politika netinkama tema jaunoms mergaitėms. Aš visuomet 
stengiausi tave ir tavo mamą apsaugoti nuo nemalonių da- 
lykų. Šalyje jau kuris laikas tęsiasi neramumai, o dabar jie 
pasiekė ir Pabaltijį. Niekas nežino, kas įvyks artimiausiomis 
dienomis ir savaitėmis, bet mes turime būti viskam pasirengę. 

Malu susimąsčiusi prikando apatinę lūpą. 

— Tu manai, kad mums gresia pavojus? Pavojus iš savų 
žmonių? 

Volfgangas fon Cėlendorfas nuleido akis ir nesmarkiai 
trinktelėjo delnu per popierių šūsnį. 

— Nežinau. Bet mamą šiandien ryte išsiunčiau į Jūrmalą. 

— Tai gerai, - atsakė Malu. 

Ji žinojo, kad Cėlendorfų dvaro samdinių pyktis, jei toks 
iš viso kiltų, pirmiausia būtų nukreiptas į jos mamą. Cecilija 
fon Cėlendorf ne visada parinkdavo tinkamus žodžius ir 
draugišką toną. Ji mušė Marenką, ir ne tik ją, tyčiojosi iš 
Ilmės ir leido kitiems suprasti, kad jie, nors ir žmonės, bet 
antros rūšies žmonės. 

— Antonijų dvare tarnaitės privertė grafienę išvirti joms 
karšto šokolado. Jos susikeitė vaidmenimis. Visą dieną tar- 
naitės slampinėjo po saloną ir liepė grafienei joms patar- 
nauti, - pasakojo Volfgangas fon Cėlendortas. 

Malu sukikeno tai išgirdusi, bet šitas juokas daugiau 
buvo skirtas savo pačios baimei paslėpti. 

— Aš tiesiog matau priešais save grafienę Antoniją, kaip 
ji virto kumpio spalvos veidu nešioja sunkius padėklus su 
šokoladu. Lažinuosi, kad ji pūškavo kaip garvežys. Ko gero, 


net visas išdidumas išgaravo. 

Malu atsistojo, priėjo prie lango ir pažiūrėjo į kelią, ve- 
dantį į dvarą. Pasirodė kambarinė pilna prijuoste, dirstelėjo į 
dešinę ir į kairę ir nuskuodė samdinių kaimo link. Po ranka 
ji buvo pasikišusi kumpio gabalą. 

— Jie mus apvagia, —- pranešė Malu tėvui. Ji vis dar nega- 
lėjo patikėti, kad tarnai vieną dieną sukils prieš savo ponus. 
Ber, kaip sakė tėvas, ji nieko neišmanė apie politiką. Ji netgi 
nežinojo, kuo žmonės dvare gyvena, ko jie nori, apie ką 
svajoja ir ko ilgisi. 

— Taip, jie vagia. Mes tikriausiai to nepakeisime. Apsi- 
mesk, kad nematai. Juk ir taip turim daugiau, nei mums 
reikia. 

Malu atsigręžė. 

— Artu tikrai manai, kad mums gali kas nors atsitikti? 

Tėvas gūžtelėjo pečiais. 

— Nežinau, vaikeli. Melskimės, kad nieko neatsitiktų. 

Volfgangas priėjo prie savo dukters ir abu pro langą su- 
sirūpinę stebėjo samdinių kaimą. Po valandėlės Malu pa- 
klausė: 

— Ar tu Rupertą taip pat išsiuntei į Jūrmalą? 

Cėlendorfas papurtė galvą. 

— Aš jį išsiunčiau į kaimą. Jis turi kiekviename name 
paklausti, ar jiems nieko netrūksta. 

Malu nusijuokė. 

— Tikrai? 

Volfgangas fon Cėlendorfas pirmą kartą per visą dieną 
nusišypsojo. 

— Taip. 


— Jie jį primuš, — Malu balse nebuvo jokios užuojautos. 

— Tikiuosi. 

— Pone! Pone! — Johanas Mormanas maskatuodamas 
rankomis skubėjo link įėjimo ir šaukė. 

Volfgangas atidarė langą. 

— Kasatsitiko, Johanai? Ko taip šauki? 

— Mano tėvas! - suriaumojo Johanas. - Rusų kareiviai 
įsiveržė į namus ir sumušė tėvą. Dabar jie eina čionai. 

— Eikš vidun! — Johanas fon Cėlendorfas nuskubėjo į 
vestibiulį. 

Malu nusekė jam iš paskos. 

— Kaip jaučiasi tavo tėvas? 

Johanas papurtė galvą. 

— Aš nežinau. Jis liepė man bėgti čia. 

Volfgangas fon Cėlendorfas suraukė kaktą. Pagaliau jis 
davė ženklą Malu ir Johanui. 

— Greičiau, griebkit po šautuvą. Mes turime nusigauti iki 
pastoriaus namų. Ilmė pasakys samdiniams, kad atskubėtų 
mums į pagalbą. 

Jis trumpai stabtelėjo. 

— Geriau tik tiems samdiniams, kurie, kaip ir mes, yra 
evangelikai, nes jais gal dar galime pasitikėti. Gali būti, kad 
stačiatikių kunigai sukurstė paprastus žmones - kaip Sankt 
Peterburge. 

Jis nubėgo į savo darbo kambarį. Prieš išeidamas iš namų 
skubiai davė Ilmei keletą nurodymų, o netrukus drauge su 
Malu ir Johanu jau stovėjo prie pastoriaus namų. Sugrio- 
vimai buvo matyti iš tolo. Neaukšta tvora buvo nuversta, 
ponios Morman daržovių lysvės sutryptos, šiltnamio stiklai 


išdaužyti. Malkų rietuvė prie durų buvo išvartyta, malkos 

mėtėsi po visą kiemą lyg po mūšio. Duryse, kurios vos ka- 
bėjo ant vyrių, stirksojo įsmeigtas kirvis. 

Malu užėmė kvapą. Ją užvaldė baimė. Ji dar niekada 
nebuvo mačiusi tokio suniokojimo. Tik dabar jai tapo aišku, 
kad jos namai neapsaugoti nuo neramumų. 

Volfgango fon Cėlendorfo veidas pabalo. Malu pasirodė, 
kad girdi jį griežiant dantimis. 

— Tėve! Ką tau padarė? - Johano balsas skambėjo šaižiai. 

Volfgango fon Cėlendortfo veidas apsiniaukė. 

— Bėk atgal į dvarą, Malu!- paliepė jis griežtai. - Paskam- 
bink daktarui Matusui. Tegul ateina, bet tuoj pat. 

Malu linktelėjo ir nubėgo argal. Už nugaros ji dar išgirdo, 
kaip pastorius Mormanas sugargaliavo: 

— Mano žmona ir Konstancė. Jos rūsyje. 

Lyg velnių genama Malu pasileido į dvarą. Ji paskam- 
bino gydytojui, pasičiupo mamos buteliuką su opiumo tink- 
tūra ir ištuštino namų vaistinėlę, per daug nežiūrėdama, ką 
ima. Tada vėl bėgte leidosi į pastoriaus namus. Skaudėjo 
šonus, ji sunkiai kvėpavo, kai pagaliau pasiekė Mormanus. 
Pastorius vis dar gulėjo ant žemės, bet po galva jam buvo 
padėta pagalvė, o jis pats užklotas dideliu avies kailiu. Prie 
jo klūpojo Johanas ir valė žaizdas veide. Kaskart, kai netyčia 
paliesdavo tėvui ranką, sužeistasis surikdavo. 

Malu padavė jam atsineštus vaistus. 

— Kur kiti? 

Johanas nepakėlė galvos. 

— Virtuvėje. Jiems viskas gerai. 

Malu nuskubėjo į virtuvę ir rado ten ponią Morman 


ir Konstancę. Jos abi nuo galvos iki kojų buvo dulkėtos 

ir žemėtos. Plaukai buvo prisivėlę voratinklių, jie karojo 
ir ant veido, o Konstancės skruoste buvo matyti kruvinas 
nubrozdinimas. 

— Ar tu gerai jautiesi? — Malu puolė prie draugės ir ją 
apkabino. - Ar tau ką nors skauda? Tu sužeista? 

Konstancė papurtė galvą. 

— Mudvi su mama buvom rūsyje. Pasislėpėme bulvių 
kaupe. Mums nieko neatsitiko. Tik išsipurvinom. 

— Ačiū Dievui! - Malu paleido Konstancę ir kreipėsi į 
ponią Morman: - O jūs? Ar sveika? Gal reikia kuo padėti? 

Ponia Morman švelniai paglostė Malu plaukus. 

— Viskas gerai, vaikeli. Nesirūpink. Konstancė teisi, mes 
tik išsipurvinom. Jei nori ką nors nuveikti, tai užkaisk sa- 
movarą. Aš manau, arbata dabar mums visiems praverstų. 
Taip pat ir daktarui Matusui. 

Malu padarė, kaip liepta. Pro virtuvės langą ji stebėjo 
tėvą, kuris su šautuvu ant peties žingsniavo pirmyn atgal 
priešais pastoriaus namus kaip caro rūmų sargybinis. Po 
valandėlės tolumoje ji pamatė artėjantį raitelį. 

— Daktaras atvyksta! — sušuko. 

Ponia Morman sudėjo rankas, pakėlė akis į dangų ir 
sušnibždėjo: 

— Ačiū Dievui! 

Johanas ir Voltgangas fon Cėlendorfas atsargiai pernešė 
pastorių į kambarį ir paguldė ant sofos. Matusas diagno- 
zavo kelių šonkaulių, rankos ir žandikaulio lūžius, taip pat 
smegenų sukrėtimą. 

— Ko jam dabar labiausiai reikia — tai absoliučios ra- 


mybės, - konstatavo gydytojas. 

Malu ir jos tėvas, ant pečių užsimetę šautuvus, lėtai žings- 
niavo į dvarą. 

— Ką tu darysi su tais, kurie šitaip pasielgė su pastorium 
Mormanu? - paklausė mergaitė. 

Cėlendorfas lengvai nusipurtė. 

— Hm, aš turėsiu imtis griežtų priemonių. Paskirsiu pre- 
miją tam, kas sulaikys nusikaltėlius. O toliau? Ak, vaikeli, 
nežinau. Prievarta man atgrasi. Bet jei aš jos nepanaudosiu, 
tuoj kas panorėjęs užlips man ant galvos. 

Likusį kelią jie nuėjo tylėdami. Kai tik pasuko dvaro 
link, pamatė prie įėjimo susirinkusius samdinius. Vieni grū- 
mojo kumščiais, kiti skandavo šūkius. Viršuje, Voltgango 
žmonos kambaryje, Ilmė su triukšmu uždarė medines lan- 
gines. 

— Prasidėjo, — tarė Malu ir sustojo. Baimės šiurpulys per- 
bėgo jai per nugarą. Oda nuėjo pagaugais, ji ėmė tankiau 
kvėpuoti. Nurijo seiles. 

— Ką mes dabar darysim, tėti? 

Volfgangas fon Cėlendorfas dar labiau išbalo. Jis tvirtai 
sučiaupė lūpas ir giliai atsiduso. 

— Mes turime praeiti pro juos, Malu. Dabar tik Dievas 
mums gali padėti. 

— Manai, kad jie mus puls? 

Jos balsas buvo vos girdimas. Ji vėl pasijuto tokia vieniša 
ir sutrikusi kaip tuomet, kai pasiklydo miške. Juk žmonės, 
susibūrę prie dvaro, buvo jos draugai! Ji pamatė tarp jų Niną. 
Nina, skalbinių prižiūrėtoja, ant kurios kelių ji anksčiau taip 
dažnai sėdėdavo. Ir Vilis buvo ten, vežikas, kuris visuomet 


paglostydavo jai galvą, kai tik ji eidavo pro šalį. Dabar jie sto- 

vėjo įtemptais veidais, paniekinamai suspaustom lūpom ir 
sugniaužtais kumščiais. Malu negalėjo patikėti savo akimis. 

Tėvas paėmė iš jos šautuvą ir kartu su savuoju atrėmė į 
medį. 

— Mes stosime prieš juos beginkliai. Jie yra padorūs 
žmonės, tik dabar elgiasi taip, kaip ir kiti. 

Jo balsas šiek tiek virpėjo, ir Malu suprato, jog ir jis prisi- 
bijo. Juodu ramiai skynėsi kelią pro pasipiktinusius žmones. 

Volfgangas fon Cėlendorfas užkopė laiptais ir viršuje 
sustojo. 

— Na, kas nutiko? Ką jūs norite man pasakyti? - šūktelėjo 
jis miniai. 

— Revoliucijos norim. Tokios, kaip Rygoj ir Sankt Peter- 
burge! — sušuko vyriausiasis melžėjas, pagrūmojo kumščiu 
ir žengė į priekį. 

— Ir kaip tu ją įsivaizduoji, tą revoliuciją? — Volfgangas 
perėjo prie vietinės tarmės. Jis ramiai pasižiūrėjo į melžėją 
ir tęsė: — Na, kalbėk, kas turi būti kitaip? 

Vyriausiasis melžėjas sučiaupė lūpas ir bejėgiškai apsi- 
dairė. 

— Mes irgi norime miegoti šilkiniuose pataluose! — su- 
šuko jis. 

— Jei tai būtina, galim apsvarstyti. Kokios šilkinės pa- 
galvės pageidautum? 

Melžėjas papurtė galvą. 

— Man pačiam jos nereikia. Bet mes norime gyventi kaip 
jūs, maloningasis pone. 

— Ir tai gali gauti, melžėjau. Tada turėsi rašyti ir skaityti, 


būsi atsakingas už visus tuos, kurie čia dabar stovi. Turėsi 

pasirūpinti, kad jie būtų pavalgę ir atsigėrę, kad jų vaikai pa- 
tektų pas gydytoją, kai susirgs. Ir dar teks prižiūrėti, kad dvare 
viskas vyktų sklandžiai, kad jis uždirbtų pinigų. Tu tikriausiai 
pastebėjai, kad vakarais mano lange ilgai dega šviesa, ar ne? 

— Na, tą visi matėm. Aš ir nesakau, kad maloningasis 
ponas tinginiauja, aš tik sakau, kad ir mes norim valgyt 
pilna burna. 

— Galim ir tai aptarti. Mes galim papjauti jautį ir iškepti jį 
ant iešmo. Prie jo atnešti ir alaus. Bet kas bus, jei kitą savaitę 
jūs vėl užsimanysit jautienos kepsnio? Ir dar kitą savaitę, ir 
taip toliau? Ką man tada reikės parduoti? Jei mes viską su- 
valgysim, galvijų turguj nieko neuždirbsim. Jei neturėsim 
pinigų, aš jums negalėsiu sumokėti. Taigi, turit nuspręsti: 
ar man papjauti jautį ir iškepti jį ant iešmo, ar norit metų 
gale gauti savo atlygį, kaip visada? 

Volfgangas fon Cėlendorfas kalbėjo ramiai. Tarp žmonių 
pasigirdo murmesys. Vyrai ginčijosi su melžėju, kai kurios 
moterys tylėjo, kitos niurzgėjo. 

Viena žengė į priekį ir garsiai paklausė: 

— O kaip su maloningąja ponia? Ar ji ir toliau mus muš 
ir keiks? 

Volfgangas fon Cėlendorfas papurtė galvą. 

— Ne, jai negalima šitaip elgtis. Bet jūs visi žinot, kad 
mano žmona serga. Jei norėsite ja skųstis, ateikit pas mane. 

— O jaunasis ponas? Ar gali jis mums įsakinėti, kaip jam 
į galvą šauna? 

— Vieną dieną jis perims dvarą. Tada jūs vis tiek turėsite 
daryti tai, ką jis lieps. Jau geriau dabar pradėkite prie to 


pratintis. 


Vėl kilo sujudimas. Malu, kuri viską stebėjo nuo laiptų 
apačios, palipo į viršų ir atsistojo šalia tėvo. 

— Tu turi jiems ką nors pažadėti, — patarė ji jam tyliai. — 
Jie susijaudinę, revoliucija užkrėtė ir juos. Jei jie čia nieko 
nepasieks, bus dar labiau nepatenkinti. 

Nors Malu nieko nesuprato apie politiką, ji pažinojo 
žmones, jų būdą ir temperamentą. Jie susirinko čia ir nenori 
išeiti tuščiomis rankomis. Tėvas turėjo kažką daryti, kad 
išdidūs latviai išsaugotų savo orumą. 

— Ką siūlai? — paklausė jos tėvas. 

Malu gūžtelėjo pečiais. 

— Geriausia tai, kas tiek jiems, tiek mums būtų naudinga. 

Volfgangas fon Cėlendorfas nusišypsojo dukrai. 

— Net nežinojau, kad sugebi mąstyti kaip vyras. 

Malu numojo ranka. 

— Yra ir daugiau dalykų, kurių apie mane nežinai, — ra- 
miai atsakė ji. 

Cėlendorfas palypėjo pakopa žemiau ir raminamai iš- 
tiesė rankas, kad žmonės galėtų girdėti. 

— Praėjusią žiemą daug jūsų vaikų sirgo. Artimiausiomis 
dienomis atsiųsiu pas jus daktarą Matusą. Jis apžiūrės jūsų 
vaikus ir, jei reikės, išrašys vaistų. Už tai sumokėsiu aš. Nuo 
šiol daktaras aplankys jus kartą per metus ir pasirūpins 
jumis. Be to, kiekviena šeima nemokamai gaus po litrą pieno 
per dieną, o Kalėdoms kiekvienas gaus vilnos kojinėms, ša- 
likams ar megztiniams. Ar sutinkat su tuo? 

Akimirką minia nuščiuvo. Tada pradėjo tarpusavy 
šnibždėtis, kraipyti galvas, linksėti, gūžčioti pečiais. 


Galiausiai į priekį žengė vyriausiasis melžėjas: 

— Mes sutinkame. 
Tada jis pasisuko į savo žmones, iškėlė kumštį ir sušuko: 
— Mūsų revoliucija nugalėjo! Peterburgiečiai galėtų daug 


ko iš mūsų pasimokyti. 


Šeštas skyrius 
Cėlendorfų dvaras (Latvija), 1905 


— Tu privalai jį pakarti. Iš karto čia prie namo. Taip, kad 
visi galėtų jį matyti! - Rupertas buvo visas perbalęs iš pykčio 
ir neapykantos. 

— Net nežinojau, kad pastorius Mormanas tau toks 
brangus, — atsakė Volfgangas fon Cėlendorfas. 

— Niekai! Kalbam ne apie kažkokį kunigiūkštį. Kalbam 
apie tai, kad reikia parodyti, kas čia šeimininkas. Užtenka 
jau to, kad tu tai šutvei visko prižadėjai. Dabar turi paro- 
dyti, kieno žodis paskutinis. Pakark jį! Viešai. O samdiniai 
privalės žiūrėti, kad žinotų, kas bus tiems, kurie kels balsą. 

Volfgangas fon Cėlendorfas sėdėjo odiniame krėsle bib- 
liotekoje, rankoje laikydamas taurę brendžio. Rupertas sė- 
dėjo priešais jį, užmetęs koją ant kojos lyg koks dendis. 

— Ką tu manai, Malu? 

Rupertas išsitiesė. 

— Tu juk neklausi jos rimtai?! Ji boba. Dar blogiau: jos 
pačios rankos suteptos krauju. 

— Tylėk! Malu yra mano duktė, taip kaip tu esi mano 
sūnus. Ne tau ją teisti. Priešingai nei tu, aš vertinu jos pa- 
tarimus. laigi? 

— Pakarti? — atsakė Malu. - Nužudyti žmogų? Aš žinau, 
rusai taip daro. Jie turi per daug žmonių, jie nieko neverti. Bet 
mes juk kitokie. Ar neužtektų, jei mes perduotume jį teismui? 

— Ha! - Rupertas atsilošė krėsle. - Tu nieko nesupranti. 
Teisė ir įstatymas daugiau nebeegzistuoja. Dabar visur 
žmogeliai užrietė nosis. Sankt Peterburge caras liepė į juos 
šaudyti. Ir Rygoj buvo žuvusiųjų. Vyksta karas! Čia galioja 
kitos taisyklės. 

Jis kreipėsi į tėvą: 

— Tu privalai jį pakarti; tu neturi kitos išeities, jei nenori 
būti mėmė. Juk jis sunkiai sužeidė vieną iš mūsiškių. Ne- 
svarbu, kad tai buvo viso labo kunigas. Kitą kartą ateis mūsų 
eilė, jei tu nieko nedarysi. 

Volfgangas dar kartą gurkštelėjo iš savo taurės. 

— Prievarta man nepriimtina. 

— Dabar mes kalbam ne apie tavo jausmus, tėve. Antonijų 
dvare buvo klastingai nužudytas šeimininkas. Tu nori, kad 
ir mums taip atsitiktų? Pagalvok bent apie mamą. 

Malu acidžiai stebėjo savo tėvą. Ji taip pat galvojo apie 
Ceciliją fon Cėlendort. Anksčiau buvusi tikra gražuolė, 
pastaraisiais metais baronienė labai papilnėjo. Ji tapo stora, 
kaprizinga ir ligota. Jos kūnas buvo išpurtęs. Kartais Malu 
pagalvodavo, kad tai nuo neišverktų ašarų, kurios susikaupė 
kūne. Baronienės siaura burna visuomet būdavo kietai su- 
čiaupta, lyg bandytų sulaikyti viduje tūnantį riksmą. Pir- 
maisiais metais ji labai kentėjo dėl motinos atšiaurumo, visų 
pirma dėl jos tylėjimo. Bet jau kurį laiką Malu nekreipė į 
tai dėmesio. Priešingai. Tylėjimas, panieka, tušti žvilgsniai — 


visa tai jai kėlė tik nuobodulį. Ji nebesijautė baudžiama, bet 

ją tai erzino. Nepakeliamai erzino. Metų metais ji kentė 
tylius ir ne visai tylius priekaištus. Metų metais skausmingai 
nuleisdavo akis, kai mama apie ją kalbėdavo. Vadino ją „iš- 
pera“. Taip dažnai, jog Malu iš pradžių manė, kad tai jos 
vardas. Ji negalėjo tiksliai prisiminti tos dienos, kai mirė teta 
Kamila. Ir nieko nežinojo apie laidynę, iš kurios neva šovusi į 
pakinkytus arklius. Bet jei visi sako, kad taip buvo, vadinasi, 
taip ir buvo. O žudikė niekada neišsivaduos iš kaltės jausmo, 
visą savo gyvenimą. Bet argi motina turėtų kaskart jai tai 
priminti? Kiekvieną dieną, kiekvieną valandą, kiekvieną 
akimirką? Gal tai buvo Dievo bausmė, bet neįstengė įveikti 
šio naujo jausmo. 

Kiek tik save prisiminė, ji sapnuodavo protetę Kamilą. 
Tai buvo vis tas pats sapnas. Ji matydavo griūvančią moterį, 
girdėdavo arklių žvengimą ir vežiko riksmą. Ji matė pa- 
skutinį senos moters žvilgsnį. Jis buvo kupinas nuostabos 
ir skausmo. Kiekvieną kartą pabusdavo išpilta prakaito ir 
verkdavo, kol vėl užmigdavo, nes buvo labai sunku gyventi 
žinant, kad esi žudikė. Ji taip dažnai prašydavo Dievo aclei- 
dimo, taip dažnai slapčia nuslinkdavo ant Kamilos kapo, iš- 
ravėdavo kiekvieną piktžolę ir nunešdavo velionei gėlių! Bet 
nebuvo nė dienos, kad Malu apie tai negalvortų, kankinama 
kaltės jausmo. O jos motina nepraleisdavo nė menkiausios 
progos priminti jai šį baisų poelgį. 

Pamažu situacija pasikeitė, ir dabar ji traukdavosi mo- 
tinai iš kelio, vengdavo jos, kiek įmanoma. Malu tiesiog 
bėgo nuo jos, o troškimas vėl užkariauti mamos širdį seniai 
buvo išgaravęs. Ji džiaugėsi, kad Cecilija vis dažniau išvyksta 


į kurortą. 


76 


— Ką bendra turi mirties bausmė rusui su mama? — pa- 
klausė ji. 

Rupertas pažiūrėjo į ją taip, lyg ji būtų uždavusi visai 
kvailą klausimą. 

— Ar tikrai nori žinoti? Nori, kad aš tai ištarčiau? 

— Taip, noriu. 

— Na, tebūnie. Mama kenčia gyvendama su tėvu, - jis 
nukreipė nuo jos žvilgsnį ir pažvelgė Volfgangui fon Cėlen- 
dortui į akis. - Taip, tu gerai išgirdai, tėve. Jai būtų reikėję 
stipraus vyro šalia savęs. Bet ji ištekėjo už skystablauzdžio. 
Dabar tu galėtum įrodyti, kad sugebi apginti saviškius nuo 
skausmo ir bėdų, - jis įžūliai dūrė pirštu tėvo pusėn. 

Volfgangas atsistojo. 

— Man labai liūdna, kad tavo mama nelaiminga, - tarė 
jis šaltai. - Dievas mato, aš viską atiduočiau, kad tik vėl 
pamaryčiau ją juokiantis. Bet aš to, ko gero, nesugebu. Ta- 
čiau nežudysiu, kad suteikčiau tavo motinai džiaugsmo. Jei 
nori, pats to imkis. Vieną dieną tu vis tiek tapsi Cėlendorfo 
šeimininku. Bet manęs į tą reikalą nevelk, — didžiai įsižeidęs 
jis išėjo iš kambario. 

Rupertas palydėjo jį žvilgsniu ir niekinamai suprunkštė. 
Jis atsistojo ir gausiai įsipylė prancūziško brendžio, kurį Vol- 
fgangas fon Cėlendorfas saugojo kaip savo akį. 

— Jis apgailėtinas, Malu. Jis toks yra ir buvo, tikriausiai 
toks ir liks. Nenuostabu, kad mama dėl jo taip kenčia. 

Malu atsirėmė į tėvo darbo stalą. Tėvo poziciją ji laikė 
teisinga, tačiau žinojo, kad Ruperto neįtikins. Volfgangas 
fon Cėlendorfas gal ir buvo bailys, bet jis buvo garbingas ir 


sąžiningas žmogus. 

— Kątu darysi? Ar pakarsi tą vyrą, kuris sumušė pastorių 
Mormaną? 
Rupertas pakėlė taurę ir stebėjo auksinį skystį joje. 
— O kaip tu manai? Žinoma, pakarsiu. O visi samdiniai 


turės žiūrėti. 


Kitą rytą Rupertas liepė vyrą atvesti prie namo. Jo rankos 
buvo surištos, net kojos buvo suveržtos veršiukų pančiais, 
todėl judėti jis galėjo tik tipendamas mažais žingsneliais. 
Jo marškiniai buvo sudriskę ir nešvarūs, kelnės kabojo ant 
jo kaip maišas. Tamsūs plaukai sruogomis krito ant veido; 
smakrą dengė susivėlusi barzda. Bernai jį pačiupo miške iškart 
po užpuolimo, kai jis bandė grįžti pas savo draugus. Rusas 
savo poelgio neneigė ir nerodė jokios atgailos. Pastorius Mor- 
manas vis tiek jį užstojo ir jam atleido. Bet Rupertas nenu- 
rimo. Jis, tik jis vienas troško vyro mirties. O kadangi jis buvo 
būsimas Cėlendorfo šeimininkas, galėjo daryti ką panorėjęs. 
Prasidėjus neramumams, teisė ir įstatymas nebegaliojo. Joks 
teismas nenuteistų jaunojo fon Cėlendorfo už šitą poelgį. 

Vyriškis užsispyrusiai žvelgė į Rupertą krauju pasruvu- 
siomis akimis ir nusispjovė jam po kojomis. Jo žvilgsnis buvo 
laukinis ir jis kaip arklys šiepė dantis. 

— Mes nugalėsime. Mes išvarysime vokiečių baronus ir 
grąžinsime žemę motulei Rusijai. Jau greitai vasarą čia atos- 
togaus Purilovo gamyklos darbininkai. 

Rupertas iš karto užsimojo ir žieduota ranka trenkė jam 
į veidą. Lūpa pratrūko ir kraujas nutekėjo į barzdą. 
Žiedinio apvažiavimo pakraštyje Rupertas išrikiavo 


samdinius. Kai kurios moterys meldėsi, vyrai stovėjo kaip 

surakinti, spausdami kumščius kišenėse. Beveik visi sam- 
diniai buvo latviai, tarp jų nebuvo nė vieno ruso. Netgi 
galima sakyti, kad latviai ir rusai nelabai sutarė tarpusavy. 
Buvo kalbama, kad rusai yra laukiniai ir barbarai, jie dar 
būdami vaikai geria degtinę, kumpį valgo be įrankių, čiup- 
dami mėsos gabalą abiem rankom ir plėšdami jį dantimis. 
Valgydami jie čiaumoja ir keikiasi, muša ir prievartauja savo 
žmonas, o kiekvienam, kuris jiems neįtinka, plikomis ran- 
komis nusuka sprandą. Bet susirinkę samdiniai vis tiek su 
pasipiktinimu žiūrėjo į Rupertą, o ne į rusą. 

— Jūs visi žinote, ką padarė šitas vyras, šitas padaras! — su- 
šuko jis per visą aikštę. — Ir už tai jis gaus užtarnautą bausmę. 
Jūs dabar stebėsite, kaip aš įvykdysiu nuosprendį. Tai bus 
pamoka visiems. Kiekvienas, kuris nesilaikys taisyklių, bus 
nubaustas kaip ir šis išpera. 

Malu stovėjo prie lango, vos dengiama užuolaidos. Kai ji 
išgirdo Rupertą sakant „išpera“, krūptelėjo ir nuėjo į biblio- 
teką. Ten ji užsikimšo vata ausis ir pradėjo vartyti knygą. 
Rupertas pavadino agresyvų rusą, kuris suniokojo daiktus 
ir brutaliai sumušė žmogų, tuo pačiu žodžiu, kurį jai api- 
būdinti vartodavo motina. Malu kūkčiodama nurijo ašaras. 
Tas vyras kieme buvo nusikaltėlis, jis iki sąmonės netekimo 
sumušė pastorių, kuris jam nieko blogo nepadarė. Ar ji tikrai 
buvo ne geresnė už šitą smurtautoją? 

Per tą laiką Rupertas užnėrė kaliniui ant kaklo virvę 
ir nuvedė jį prie medžio. Jis privertė jį užlipti ant kėdės ir 
permetė per šaką virvę. 

Pora moteriškių sukūkčiojo, vyrai nusiėmė kepures ir 


maigė jas rankose. Jų veidai buvo suakmenėję. 

Vyriausiasis melžėjas žengė į priekį. 

— Maloningasis pone, mes prašome dovanoti šitam vyrui 
gyvybę, — tarė jis. 

— Kodėl? - Rupertas vis dar laikė rankose virvę ir plačiai 
išsižergęs atsistojo priešais melžėją. - Ko verta tau jo gyvybė? 

— Jis žmogus, — atsakė melžėjas. 

Rupertas gūžtelėjo pečiais. 

— Tai gerai. Jei nenori, kad jis būtų pakartas, pats gali 
užimti jo vietą. 

Vyriausiasis melžėjas išpūtė akis, tada tyliai pratarė: 

— Dievas jus nubaus, — ir pradingo tarp žmonių. 

Minioje vėl pasigirdo murmėjimas, kai kas tyliai keikėsi, 
prislopintuose žodžiuose buvo justi baimė. 

Rupertas apžvelgė samdinius. Visi, kuriuos palietė jo 
žvilgsnis, nuleido akis. Rupertas nusispjovė. Tada nusisuko 
ir permetė virvę per dar vieną šaką. Virvė įsitempė taip, jog 
nuteistasis pradėjo gaudyti orą ir sukioti galvą ten ir atgal. 
Rupertas pririšo prie medžio virvę, nuėjo prie ruso ir vienu 
spyriu išmušė jam kėdę iš po kojų. Žmonės sušuko, o vyras 
jau kabojo ore. Jo kojos trūkčiojo, veidas paraudo ir pamė- 
lynavo. Jis išsprogino akis, burna buvo plačiai pražiota lyg 
riksmui, bet vyras nenumirė. Gargaliuodamas jis tabalavo 
ant šakos mataruodamas kojomis, akys virto iš orbitų. 

— Darykit gi ką nors, maloningasis pone! - sušuko viena 
moteris. 

Bet Rupertas stovėjo kaip įbestas ir žiūrėjo į trūkčio- 
jantį rusą, kuris prisišlapino į kelnes. Nuo klešnių lašėjo 
ant žemės, o vyras vis dar purtėsi išsprogusiomis akimis ir 


pražiota burna. 

Ruperto veidas papilkėjo. Dabar jis atrodė mažas ir be- 
jėgis. 

Minia už jo ūžė vis garsiau. Šurmulys stiprėjo, šį kartą 
buvo galima girdėti atskirus žodžius. 

— Tai žiauru! — suriko viena iš melžėjų. 

Vilis pasistiebė, sumojavo kepure ir sušuko: 

— Rusai mūsų priešai, bet jie irgi žmonės! 

— Pasigailėkit jo ir nušaukit! — sušuko vyriausiasis mel- 
žėjas. — Tai nežmoniška, žiauru. 

Bet Rupertas neįstengė nė krustelėti. Jis stebeilijo į trūk- 
čiojantį rusą, girdėjo jo švokštimą ir žinojo, kad šis garsas 
dar ilgai skambės jam ausyse. 

Staiga ponų name atsidarė langas. Jame pasirodė Volt- 
gangas fon Cėlendorfas. Jis pasidėjo ant palangės šautuvą, 
nusitaikė ir iššovė. Pakartasis sutrūkčiojo ir nurimo. 

Volfgangas padėjo į šalį šautuvą ir uždarė langą. Ru- 
pertas susigėdęs žiūrėjo žemėn. Iš pykčio jo veidas paraudo, 
ant kaktos iššoko mėlyna gysla. Samdiniai skirstėsi, ir nors 
Rupertas buvo nudelbęs akis, jautė žmonių panieką. Jų 
žvilgsniai degino jam nugarą. 

Vėjo gūsis prasiveržė namo link, ir pakaruoklis len- 
gvai sudrebėjo. Vyriausiasis melžėjas, kuris rankose vis dar 
gniaužė kepurę, pastūmė lavoną, šis susiūbavo ir keliu atsi- 
trenkė Rupertui į galvą. 

Rupertas sušuko ir paklaikusiu žvilgsniu apsidairė. 

— Tu dar man užtai atsakysi! - suriaumojo jis ant melžėjo. 

Bet šis nė nemirktelėjo. 

— Nežinau, kuriam iš mudviejų teks labiau atsakyti, — 


tarė jis ir nuėjo. 

Rupertas liko vienas prie lavono. Kai jis pamatė, kad 
nieko daugiau nėra šalia, sušuko: 

— Grįžkit atgal! Du vyrai turi ateiti ir nukabinti kūną 
nuo medžio. Greičiau, du vyrai pas mane! 

Bet prislėgti žmonės skubinosi tolyn, lyg būtų jo neiš- 
girdę. Jie grįžo prie savo darbų ir paliko Rupertą vieną su 


numirėliu. 


Septintas skyrius 
Pabaltijys, 1906 


Bruzdėjimai Pabaltijy pamažu nurimo. Tik kur ne kur buvo 
girdėti apie pavienius užpuolimus. Politika buvo daroma 
Sankt Peterburge, o gyvenimas latviškuose dvaruose ir to- 
liau tekėjo savo vaga. 

Kai kuriuose iš jų, kaip ir Cėlendorfų dvare, gyveno 
jaunų damų, kurios pirmą kartą turėjo pasirodyti visuo- 
menei. Tuo metu, kai kituose dvaruose siuvėjos lyg skruz- 
dėlės zujo po namus ir gainiojo debiutantes nuo vieno pri- 
matavimo iki kito, Cėlendorfų dvare nebuvo matyti jokių 
jaunos damos parengimo darbų. Iš motinos Malu sužinojo 
tik porą svarbiausių dalykų: pavyzdžiui, kad pirmo pokylio 
metu būtina dėvėti baltą suknelę, kurią turės pasiūti tam 
tikra Rygos siuvėja. Taip pat jaunai damai nederėjo kalbėti 
apie neramumus šalyje, o lengvabūdiškas elgesys galėjo 
būti greitai pasmerktas. Ji pati, motina, į pokylius neisianti, 
tai turįs padaryti tėvas; ji mananti, kad savo pareigą šiuo 
atžvilgiu atliko, o siuvėja Rygoje lauksianti Malu kitą tre- 
čiadienį pusę trijų. Ji turinti neprieštarauti siuvėjai ir daryti 
viską, ką ši pasakys. Visas kitas sukneles vėliau galėsianti išsi- 


rinkti pati, bet dabar turinti paklusti visuomenės normoms. 

Malu pritariamai linkčiojo po kiekvieno sakinio ir žiū- 
rėjo į žemę, nes Cecilija fon Cėlendort negalėjo pakęsti, kai 
duktė ją stebėdavo. Tada rankos mostu, lyg nubaidydama 
įgrisusią musę, ji davė Malu suprasti, kad audiencija baigta. 
Malu padėkojo, nors ir nežinojo, už ką. Kitą trečiadienį ji 
nuvyko į Rygą ir parsivežė savo suknelę, siaubingai per- 
krautą rauktinukų, kamšalų, nėrinių ir kaspinų. Vylėsi, kad 
atidarymo pokylis bus jau praėjęs. 

Bet dabar ji sėdėjo tėvo karietoje ir vyko į grafo Verheimo 
dvarą, kur turėjo vykti pokylių sezono atidarymas. Buvo 
dar vėsu, todėl ant pečių ji buvo užsimetusi kailinę skraistę. 

— Arjaudiniesi? — paklausė tėvas. 

Malu timptelėjo rauktinukus ir papurtė galvą. 

— O ko man jaudintis? 

Volfgangas fon Cėlendorfas tyliai nusijuokė. 

— Nesviename iš šitų pokylių, jei viskas vyks pagal planą, 
turėtum sutikti savo gyvenimo vyrą. Vyrą, su kuriuo susiesi 
savo ateitį. 

Tadajis įkišo ranką į vidinę kišenę ir įbruko Malu mažą 
paketėlį. 

— Dovana? Man? 

Jis linktelėjo. 

— Išvyniok. 

Malu greitais judesiais nuvyniojo popierių ir pamatė 
raudona oda aptrauktą knygelę. Iškart ją atvertė. 

— O, kalendorius. Koks gražus. Aš dar niekada nesu tu- 
rėjusi kalendoriaus. 

— Tai šis tas daugiau, mano mergyte. Aš jau pažymėjau 


šiame kalendoriuje visus pokylius ir vakarienes. Už lapelių 

su datomis yra tušti puslapiai, kuriuose galėsi aprašyti įspū- 
džius, - baronas nusišypsojo. — Aš girdėjau, kad jaunos mer- 
ginos taip daro. 

Malu dar niekados nerašė dienoraščio. Ji ir dabar neži- 
nojo, ką galėtų įrašyti į tuščius puslapius, bet tėvo gestas ją 
sujaudino. Ji suspaudė jam ranką. 

— Ačiū. Tu labai dėmesingas. 

Volfgangas fon Cėlendorfas stebėjo savo dukrą didžiuo- 
damasis. 

— Linkiu tau sėkmingo sezono, mano mieloji Malu. Ir 
aš tvirtai tikiu, kad tu ne vienam vaikinui sudaužysi širdį. 

Malu nelinksmai nusišypsojo. Ji nuvils tėvą, jau dabar tai 
žinojo. Pokyliai jai nepatiko ir ji jautėsi dar per jauna, kad 
rimtai susietų savo gyvenimą su kokiu nors vyru. Šito ji tėvui, 
aišku, nenorėjo sakyti, todėl įtemptai galvojo, kokį atsakymą 
parinkti. Bet dar nebuvo radusi tinkamų žodžių, o karieta 
jau privažiavo prie didelių Verheimo dvaro laukujų laiptų. 

Tarnai atidarė karietos duris ir padėjo jai išlipti. Šali- 
kelėje stovėjo minia smalsuolių, stebinčių debiutančių at- 
vykimą. Įsikabinusi tėvui į parankę, Malu įžengė į didelę 
salę, kuri, kaip ji pastebėjo iš pirmo žvilgsnio, buvo labai 
skoningai papuošta. Kolonos buvo apvyniotos šilkinėmis 
girliandomis, ant stalų puikavosi nuostabios gėlių kompo- 
zicijos, nuo lubų švietė blizgantys sietynai. 

Ceremonmeisteris paskelbė apie jos atvykimą: 

— Baronaitė Marija Luizė fon Cėlendort. 

Akimirką ji jautė į save nukreiptus visų dalyvių žvilgs- 
nius ir šiek tiek sutriko. 


Tėvas pasilenkė ir sušnibždėjo: 

— Nenuleisk galvos! Įrempk nugarą, šypsokis ir linkčiok 
į visas puses. 

Malu elgėsi taip, kaip jis reikalavo, ir lengviau atsikvėpė, 
kai pagaliau atsisėdo prie savo stalo, pasisveikino su kai- 
mynais ir šiek tiek su jais pabendravo. Po vakarienės de- 
biutančių tėvai patraukė į rūkomąjį, o damos išėjo į terasą 
įkvėpti gryno oro, tuo tarpu personalas skubiai patraukė į 
šonus stalus ir kėdes ir paruošė vietą šokiams. 

Malu apsidairė. Debiutantės kikendamos stoviniavo 
būreliais ir žvilgčiojo į vaikinus, kurie pabrėžtinai laisvai 
vaišino vienas kitą cigaretėmis ir stengėsi nuslopinti kosulį. 

Koks kvailas renginys, galvojo Malu. Čia ne geriau nei 
galvijų turguje. 

Ber netrukus iš vidaus pasigirdo pirmieji valso taktai, ir 
jaunimas sugužėjo ant parketo. Nespėjusi ner atsikvošėti, 
Malu jau sukosi šokių aikštelėje su smulkiu nerangiu jau- 
nuoliu. Jis perdavė ją į rankas mažam storam grafui, kuriam 
iš susijaudinimo per kaktą žliaugė prakaitas ir kuris viso 
šokio metu nepratarė nė žodžio. Šis perleido ją kitam, tas 
dar kitam, o šis dar vienam šokėjui. Tai tęsėsi visą vakarą, 
jai pradėjo degti pėdos, skaudėti pečius, ir galiausiai pasijuto 
išsekusi labiau, nei visą dieną būtų prasėdėjusi prie siuvimo 


mašinos. 


Tolesnių pokylių Malu net neprisiminė. Ji vilkėjo stipriai 
suveržtus korsetus, kurie trukdė kvėpuoti, irssnamadiškus 
krinolinus, su kuriais visur užkliūdavo. Prie riešo buvo pri- 
tvirtinta maža gėlių puokštelė, ir ši su kiekviena akimirka at- 


rodė vis labiau apipešiota, kol neliko nė vieno žiedo. Cecilijos 

pasipiktinimui, — vyras nuolat ją informuodavo apie dukros 
pažangą ir užkariavimus, - Malu šokių kortelė buvo užpil- 
dyta gana skurdžiai, nes jau po pirmojo pokylio pasklido 
kalbos, kad Cėlendorfų dukra esanti nekokia šokėja. Ir iš 
tikrųjų, Malu negalėjo pakęsti kadrilių su damų malūnėliais. 
Ji vis dar nežinojo, kada jai žengti kairėn, o kada dešinėn, 
nuolat pakeldavo ne tą ranką ir sukdavosi į priešingą pusę. 
Ji jautėsi nerangi ir ne savo vietoje, o tada prisimindavo tėvų 
pokalbį, kurį slapčia nugirdo. 

— Ji nėra graži, - pareiškė Cecilija fon Cėlendort, ir Malu 
galėjo įsivaizduoti, kaip mama paniekinamai perkreipia 
burną. - Na, ji, aišku, to neužsitarnavo, bet senatvėje jai bus 
daug lengviau nei gražuolėms. Tuomet, kai anos apraudos 
savo pradingusį grožį ir nenorės su tuo susitaikyti, ji jau 
seniai bus pripratusi prie savo išvaizdos. 

— Nekalbėk taip, Cecilija, — atsakė į tai tėvas. - Malu 
graži. Ji turi nuostabius plaukus ir gražias akis. 

— Lyg to pakaktų! - Cecilijos balsas skambėjo taip, tarsi 
ji būtų kovojusi su ašaromis. Malu žinojo, kad mama turi 
omeny save. Ir ji buvo įsitikinusi, jog tėvas tą taip pat suprato. 

— Ašlinkiu jai vidinės ramybės, — tarė jis. - Nėra didesnės 
laimės, nei senatvėje būti linksmai. 

Nors tėvas kalbėjo apie dukrą, Malu buvo aišku, kad ir 
šie žodžiai skirti jos motinai. 

Merginai sukilo pyktis. Jau buvo apsipratusi su mintimi, 
kad jai nėra vietos motinos gyvenime. Bet labiausiai papik- 
tino tai, kad motina norėjo pasiglemžti net ir tėvo dėmesį, 
kuris buvo skirtas dukrai. 


Vėl išgirdo atsidūstant Ceciliją fon Cėlendort. 

— Ji visa į tėvą, - Malu suprato, kad šiais žodžiais ji nori 
įžeisti savo vyrą. — Ši būtybė mano, jog lyja todėl, kad jai 
liūdna, o už lango siaučia audra, nes jos viduje tvyro su- 
maištis; ji tiki, kad skurdaus derliaus sulaukiame dėl to, kad 
ji buvo nepakankamai maloni. 

Vėl motina kalbėjo apie save, bet Malu nebuvo tikra, kad 
ji pati tai suvokia. 

Tėvas atkirto: 

— Ji graži, protinga, ir aš, priešingai nei tu, didžiuojuosi 
būdamas jos tėvas ir galėdamas pristatyti ją visuomenei. 

— Na, kažkas turi tai padaryti. Svarbiausia, kad mes kuo 
greičiau ją ištekintume. Patikėk manim, mielasis, tai bus 
daug sunkiau, nei tu įsivaizduoji. 

Malu ir toliau lankėsi pobūviuose, nors jų ir nemėgo, — 
tačiau ne dėl to, kad šito reikalavo motina, kuri vos galėjo 
sulaukti, kada Malu ištekės ar bent susižadės. Ne, Malu 
mėgo medžiagas, o pobūviuose galėjo prisižiūrėti jų kaip 
niekur kitur. Ji žavėjosi šilko suknelių spalvų kaita žvakių 
šviesoje. Ji mėgo šiurenimą, kai šokėjos judėdavo, kartais 
pačiupinėdavo draugės suknelės medžiagą, apžiūrėdavo 
siūles, fasoną ir kritimą. Suknelę paskutiniam pokyliui ji 
pasisiuvo pati, padedama ponios Morman, o medžiagą jai 
parsisiuntė iš Rygos. Ir tik su šia suknele ji jautėsi puikiai. 

Tą dangaus žydrumo pačios pasisiūtą suknelę ji kiek- 
vieną dieną išimdavo iš spintos ir perleisdavo pro pirštus. 
Ji daug, savaičių sėdėjo prie šio darbo; ne vieną bandinį iš- 
metė į šiukšlių dėžę, kol pasidarė iškarpą ir pagaliau buvo 
patenkinta. Ir ši suknelė buvo vienintelė, kurią apsivilkusi ji 


galėjo laisvai kvėpuoti ir judėti, nes ji — skirtingai nuo kitų 

jos suknelių — neturėjo žuvų kaulais sutvirtinto korseto iš 
tankaus žakardinio audinio, papuošto šilkiniais nėriniais 
viršuje, su priekyje pritvirtintais kojinių laikikliais. Bent jau 
šitaip atrodė korsetas, kurį ji dėvėjo per kitus pokylius. Žy- 
droji suknelė buvo visai kitokia. Vartydama madų žurnalą, 
kurį Voltgangas fon Cėlendorfas savo žmonai prablaškyti 
parvežė iš Rygos, ji pamatė prancūzų modeliuotojo Polo 
Puarė kūrinį. Šis šventinis apdaras - tai nebuvo tikra su- 
knelė- jai taip patiko, kad jį nukopijavo ir tol keitė, kol jis jai 
tiko. Berankovė tunika po krūtine buvo suraukta ir platėjo 
į apačią, prilaikoma lanko. 

Ji buvo iš žydro šilko, o Konstancė padėjo išsiuvinėti 
medžiagą sidabrinių gėlių motyvais. Po tunika Malu pa- 
sivilko sijoną iš sidabro spalvos šilko, jis buvo pakankamai 
platus, kad šokant pleventų, bet per siauras, kad po juo būtų 
galima pasivilkti krinoliną. Aplink galvą Malu taip pat ap- 
sivyniojo sidabrinę skarą ir ją virš kaktos susegė didele sage. 
O kiekvienoje atskiroje detalėje ji išsiuvinėjo savo vardą. Ji 
nebūtų galėjusi pasakyti, kodėl taip daro. Galbūt dėl to, kad 
ji pati dažnai nebūdavo tikra, kad iš tiesų egzistuoja, nes 
kaipgi gali būti tikra, kai neegzistuoji savo motinai. O kai 
pamatydavo išsiuvinėtą savo vardą, ji žinojo, kad gyvena, 
nes jei buvo suknelė su jos vardu, tai buvo ir ji. 

Cecilija fon Cėlendorf apalpo, kai pirmą kartą pamatė jos 
apdarą. Vienoje rankoje laikydama uostomąjį buteliuką ji pa- 
reiškė, kad niekuomet nelydėtų šitaip apsirengusios savo duk- 
ters, bet iš tokios išperos nieko kito ir nebuvo galima tikėtis. 

Vakare prieš pokylį, kai Malu Mormanų namuose 


paskutinį kartą matavosi drabužį ir tikrino, kaip krenta 

kiekviena klostė, į mamos siuvimo kambarį įsiveržė Jo- 
hanas. Kai pamatė Malu, sustojo ir įsistebeilijo į ją dide- 
lėmis akimis. 

— Tu nuostabi, Malu, — kimiu balsu tarė Johanas. 

Jis kalbėjo taip tyliai, kad vos buvo galima girdėti, bet 
Malu suprato kiekvieną skiemenį. Ir šią akimirką ji suvokė, 
kad Johanas — vienintelis vyras, kuriam ji nori patikti. Kai jis, 
paraudęs iš sumišimo, išbėgo iš kambario taip ir nepasakęs, 
ko norėjo, Malu nusirengė suknelę, atsargiai suvyniojo ją į 
šilkinį popierių ir pareiškė: 

— Aš daugiau neisiu į jokį pokylį. Niekas, ko ten galima 
pasiekti, manęs nedomina. 

Kai Malu savo sprendimą pranešė tėvui, jis atsiduso ir 
paėmė jos ranką. 

— Šitie pokyliai yra tradicija, o merginoms su gera padė- 
timi tai puikiausia proga susirasti tinkamą vyrą. 

Malu beviltiškai papurtė galvą. 

— Bet man nereikia jokio vyro. Aš net nežinau, ar iš viso 
kada nors norėsiu tekėti. O jei taip, tai tikrai nė už vieno iš 
tų vyrukų, kurie lankosi pokyliuose. 

— Tikrai? — Volfgangas fon Cėlendorfas suraukė kaktą. — 
Tai ko tada nori? - Jo balse skambėjo neviltis. 

Malu nurijo seiles. 

— Labiausiai norėčiau būti siuvėja. 

Jai tariant tuos žodžius, tėvo veidas persikreipė, lyg būtų 
atsikandęs citrinos. 

— Marija Luize. Tu nesi paprasta mergina. Tu esi baro- 
naitė. Fon Cėlendorfų vardas tave įpareigoja ištekėti už vyro 


iš savo luomo, o Rupertą — vieną dieną perimti dvarą. 

— Bet... 

— Nutilk! — nutraukė ją Volfgangas fon Cėlendorfas. — 
Aš tau niekada nebuvau griežtas tėvas, bet šitos vaikiškos 
užgaidos netenkinsiu. Tu iki galo dalyvausi šio sezono po- 
kyliuose, kaip ir visos kitos tavo padėties merginos. 

Tėvo balsas pakilo, o veidas buvo toks ryžtingas, kokio 
Malu seniai nebuvo mačiusi. Taigi ji linktelėjo, nuleido galvą 
ir sumurmėjo: 

— Gerai, tėve. Aš eisiu į kiekvieną pokylį ir tikiuosi, kad 
neužtrauksiu tau gėdos. 

Malu ištesėjo savo pažadą ir visą žiemą prašoko su neran- 
giais spuoguotais vaikinais. Vieną kartą jai pasirodė, kad už 
lango išvydo Johano veidą. Ber kai išbėgo lauk, ten nieko 
nebuvo. 

Kadangi jos luomo merginai buvo neįmanoma du kartus 
dėvėti tą pačią suknelę, o Cecilija fon Cėlendorf šventiniu 
garderobu visai nesirūpino, Malu kartais apsivilkdavo su- 
kneles, kurias rasdavo mamos spintoje ir kurios jai tiko. 
Cecilija turėjo gerą skonį. Jos apdarai buvo neįmantrūs ir 
ne visuomet atitiko paskutinę madą, bet puikiai derėjo su 
Baltijos vokiečių etiketu. Todėl Malu keliavo iš vieno po- 
kylio į kitą, jausdamasi taip, lyg būtų buvusi įkalinta narve 
iš žuvies kaulų, krinolinų ir medžiagų. 

Ji šoko ir su savo broliu, nes taip buvo priimta; tačiau 
Ruperto veidas netryško džiaugsmu, šokant su savo seserimi. 
Kaip ir motina, jis buvo ja nepatenkintas. 

— Ar negali nusišypsoti? — priekaištavo jai. - Kodėl tu 
neflirtuoji? Negi visai neturi žavesio? Tiesiog gėda, kad aš 


turiu įkalbinėti savo draugus su tavim pašokti. 

Malu apsimetė nekreipianti dėmesio į tokius pareiškimus, 
bet iš tikrųjų jai skaudėjo širdį. Kuri mergina norėtų girdėti, 
kad jos niekas negeidžia? Ner ir brolis buvo nusiteikęs prie- 
šiškai. Jo akivaizdoje ji visuomet jautėsi nevisavertė. Nors 
Rupertas labai retai minėdavo senosios tetos Kamilos mirtį, 
o šokdamas net stengdavosi su Malu bendrauti, ji vis tiek 
jautėsi sukaustyta ir staiga užmiršdavo visus šokio žingsne- 
lius. Jai atrodė, kad yra nerangi, nepaslanki ir kvailesnė net 
už pačią nemokyčiausią pienininkę. „Tikriausiai Rupertas 
manęs gėdijasi, - galvojo ji. - Turbūt taip buvo visada, ir aš 
net negaliu ant jo pykti, nes tai mano kaltė.“ 

Kai šokis su juo baigdavosi, jai visuomet palengvėdavo, 
ir šypsodamasi pereidavo į kito jaunuolio rankas. 

Sezonas jau artėjo į pabaigą, o Malu vis dar neturėjo 
jokio gerbėjo. Niekas iš jaunų vyrų nebuvo atvykęs į namus 
prisistatyti jos tėvui. Bet Malu to ir nenorėjo. 

Į didįjį sezono užbaigtuvių pokylį kiekviena debiutantė 
galėjo pasikviesti draugę. Malu, pasipuošusi Polo Puarė 
kostiumu, atsivedė Konstancę. Jai taip pat pasiuvo suknelę. 
Ji buvo piemenaitės stiliaus su siauru korsetu ir plačiai 
krintančiu sijonu. Šiam drabužiui jos panaudojo medžiagą 
vienos Malu mamos suknelės, kurios ši jau nenešiojo. Malu 
mielai būtų savaip persiuvusi kiekvieną suknelę, kurią ji 
dėvėjo per pokylių sezoną, bet tam paprasčiausiai nebuvo 
laiko. Ji dar nelabai pasitikėjo savo skoniu ir buvo ne tokia 
įgudusi, kad per trumpą laiką iš senos suknelės galėtų pa- 
siūti visiškai naują. Ber Konstancės suknelei merginos skyrė 
daug laiko. Viršutinė dalis buvo tankiai išsiuvinėta gėlėmis, 


o sijonas tik apačioje papuoštas mezginių juosta. 

Konstancė susigarbanojo plaukus ir atrodė tokia miela, 
kaip mergaitė iš praėjusio šimtmečio paveikslų: tyli, švelni, 
romantiška. Ji taip apsidžiaugė Malu kvietimu, kad net 
pradėjo šokti aplink stalą, ko ji niekados nedarydavo. Ji 
mėgo pokylius, negalėjo atsiklausyti komplimentų ir, kaip 
Malu kurį laiką jau buvo pastebėjusi, žvalgėsi į vaikinus. 
Konstancė galėjo valandų valandas gulėti žolėje po medžiu 
ir su visomis smulkmenomis vaizduotis savo būsimą vyrą. 
Taip, ji netgi buvo sugalvojusi vardus savo būsimiems vai- 
kams. Kartais Malu atrodė, kad daug geriau būtų buvę, jei 
ji pasaulio šviesą būtų išvydusi kaip Konstancė Morman, o 
jos draugė - kaip Marija Luizė fon Cėlendorf. Konstancė 
mėgo ir domėjosi viskuo, ką turėjo žinoti aukštos kilmės 
moteris. Malu, priešingai, būtų mieliau gyvenusi pasto- 
riaus namuose ir vėliau tapusi siuvėja. Tuo labiau ji dabar 
džiaugėsi, galėdama kartu su Konstance vykti į paskutinį 
pokylį. 

Vos tik Malu ir Konstancė įžengė į salę, pasigirdo šur- 
mulys. Jaunuoliai suglaudę galvas pradėjo šnibždėtis, o ap- 
kūnios mamos, sėdinčios ant pakylos, vadinamos „drakonų 
uola“, vėdavosi šilkinėmis vėduoklėmis, geranoriškai šyp- 
sojosi ir pritariamai linkčiojo. Salės patarnautojai apipylė 
Konstancę meiliu dėmesiu, ir net vyresni ponai, kurie šiaip 
jau tiesiu taikymu visuomet skubėdavo į rūkomąjį, su pasi- 
mėgavimu gėrėjosi jaunąja dama. 

— Aš taip jaudinuosi, — sušnibždėjo Konstancė savo 
draugei. - Tikiuosi, kad nepadarysiu jokios klaidos. Aš bijau 
tave sukompromituoti. 


Malu nusijuokė. 

— Tu mane sukompromituosi? Nesijaudink, aš pati tai 
jau padariau per patį pirmąjį pokylį. Pamatysi, tavo šokių 
kortelė tuoj bus užpildyta iki pat viršaus. 

Taip ir buvo. Konstancei dar šokant kadrilį ir sukinė- 
jantis su plevėsuojančiu į visas puses sijonu, kiti šokėjai jau 
rikiavosi į eilę salės pakrašty. 

Rupertas elgėsi taip, lyg Konstancė būtų jo sesuo. Jis vis 
patikrindavo jos šokių kortelę, išbraukdavo vieną ar kitą 
vardą ir jo vieton įrašydavo savąjį. Konstancė tam nepriešra- 
ravo, ji nesipriešino nė tada, kai Ruperto ranka su kiekvienu 
šokiu leidosi vis žemiau nuo jos menčių link sėdynės. Ji leido 
jam save uosti ir elgtis taip, lyg ji būtų jo nuosavybė. Tai buvo 
pirmas kartas, kai jis atkreipė į Konstancę dėmesį ir nelaikė 
jos kažkuo, kas be išlygų priklauso jam, kaip pienininkės. 
Anksčiau, per bendras pamokas, jis jos niekada neužkalbin- 
davo. Bet dabar ji buvo ne tik jauna dama - ji buvo pati gra- 
Žiausia šiame pokylyje, todėl Rupertas norėjo ja pasipuikuoti. 

Malu papurtė galvą, atsirėmė į koloną ir apžiūrinėjo 
Lizelotės fon Grevenbruch suknelę, akimis sekė sijonų 
sukinius, pastebėjo, kad per stipriai susiveržusi korsetą 
Anemarija Behender akimirką vos neprarado sąmonės, bet 
jos griežta motina ją tuoj pat atgaivino ir nutempė atgal į 
šokių aikštelę. Malu visa tai matė, bet jos niekas nejaudino. 
Žmonės aplinkui, kuriuos ji pažinojo nuo vaikystės, dabar 
atrodė svetimi. Ausyse aidėjo netikras juokas, muzikos 
skambesy ji girdėjo daug netikslių tonų, net ir jos tėvas 
buvo ne toks, kokį visada pažinojo. 

Kartą jis priėjo prie dukros, atstatęs krūtinę su baltais 


iškrakmolytais marškiniais, paglostė jai petį ir tarė: 

— Įsižnybk sau į skruostus, mieloji. Norėčiau tave prisra- 
tyti jaunajam baronui fon Anšternhau. 

— Kodėl turėčiau dėl to žnybti sau į skruostus? 

— Kad atrodytum graži ir gaivi, - atsakė tėvas ir nusi- 
tempė ją kartu. 

Malu be perstojo stebėjo laikrodį, vis dirsčiojo į rodyklę, 
kuri judėjo pernelyg lėtai. Konstancės skruostai buvo pa- 
raudę, akys žibėjo. Malu matė, kad draugė jaučiasi žavi ir 
geidžiama. Ar ji pavydėjo? Pati nežinojo. Tik jautė netei- 
sybę, jog Konstancė taip garbinama, o ji turi stovėti atsirė- 
musi į koloną. Staiga Malu krūtinėje tarsi kas susidvejino. 
Ji net už dyką nenorėjo nė vieno iš šių jaunuolių, kita vertus, 
vis dėlto troško šiek tiek daugiau dėmesio. Bet jei kas nors 
prieidavo ir pakviesdavo ją šokio, Malu tylomis papurty- 
davo galvą ir iš nevilties kramtydavo lūpą. Ji nenorėjo šokti, 
nenorėjo klausytis komplimentų, jausti svetimas rankas ant 
savo kūno — bet tuo pačiu metu ji viso to labiausiai ir troško. 

Pagaliau laikrodis išmušė vidurnaktį. Visi patraukė į 
sodą. Buvo pilstomas Krymo putojantis vynas, į dangų šovė 
fejerverkai. Buvo gegužė, naktis dar vėsi, bet nešalta. 

Malu apsigobė skara ir išėjo į sodą. Kai tik ji pakankamai 
nutolo, nusiavė batus ir su plonomis šilkinėmis kojinėmis 
atsistojo ant žolės. Ji giliai įkvėpė oro. Iš tolo buvo girdėti 
juokas, nedidelis orkestras dabar grojo valsą. Ilgesingai ir 
tuo pat metu su palengvėjimu ji pažvelgė į ryškiai apšviestus 
pokylių salės langus. 

— Galiu pakviesti šio šokio? 

Malu staigiai atsisuko. Už jos stovėjo Johanas. Jis dėvėjo 


savo geriausią kostiumą ir įteikė jai mažą puokštelę pakalnučių. 

Malu veide pražydo šypsena. 

Ji nepaklausė, kaip jis čia atsirado, tik suvokė, kad šią 
gegužės naktį ji nori su juo šokti valsą ant rasotos žolės. 

Atsirėmė į jo ranką, įkvėpė jo kūno kvapo ir pažiūrėjo jam į 
veidą, kuris mėnulio šviesoje atrodė lyg pasidabruotas. Koks 
jis gražus! Jo veido bruožai buvo proporcingi, plaukai krito 
idealiai, o akys blizgėjo. 

— Tu gražus, - tyliai pasakė ji. 

Johanas nusijuokė, sukdamas ją į dešinę. 

— Tu niekada netapsi aukštuomenės dama, - sušnibždėjo 
jai į ausį. 

— Žinau, - atsakė Malu. 

— O ar žinai kodėl? 

— Ne, - atsakė ji. — Gal tu žinai? 

— Nes tavo luomo merginai niekad nedera sakyti vyrui 
komplimentų, susijusių su jo išvaizda. Tai vyrų privilegija. 
Tai aš turiu tau sakyti, kokia esi graži. Tai yra, jei tu tai leisi. 

Malu atlošė galvą ir nusijuokė. Dabar ji buvo laiminga. 
Dabar viskas buvo taip, kaip ir turėjo būti. Jai daugiau ne- 
bereikėjo jokių pokylių ir šokių kortelių. Pakaks kritinių 
žvilgsnių nuo „drakonų uolos“ ir bejėgių spuoguorų jaunuolių. 
Jai reikėjo tik Johano, kuris šoko su ja naktinėje pievoje. 

— Klausau, - pabrėžtinai šaltai tarė ji. 

— Taigi, mano maloningoji panele, aš žaviuosi jūsų 
akimis. Jos kaip saulės atšvaitai tvenkinyje. Jūsų oda, ma- 
loningiausioji, tokia lygi kaip prinokusios daržovės. O jūsų 
plaukai, madmuazele, tokie minkš:i, kokių aš dar niekada 
nesu lietęs. Jei aš būčiau paukštis, susisukčiau juose lizdą ir 


jo niekada nepalikčiau. 

— Tu išprotėjai! - sukikeno Malu ir laiminga prisiglaudė 
prie Johano. 

Staiga jie išgirdo balsus. Johanas paleido Malu ir įsi- 
klausė į tamsą. 

— Tu tokia skani kaip marcipaninė kiaulytė. Aš galėčiau 
tuoj pat suleisti į tave dantis, — visai šalia pasigirdo Ruperto 
balsas. 

— Eime! - Johanas nutempė Malu už krūmo. 

Netrukus iš už posūkio išlindo Rupertas ir Konstancė. 
Rupertas buvo apkabinęs Konstancę per pečius ir spaudė 
prie savęs, bučiuodamas jai kaklą. 

Konstancės plaukai buvo išsitaršę. Jos skruostai buvo 
įraudę, bet akys džiaugsmu netryško. 

— Tu sakei, kad man reikia tik šiek tiek atvėsti, nes rau- 
doni skruostai damoms nedera. Man jau šalta. Grįžkime 
atgal. 

Rupertas įgnybo jai į dešinį skruostą. 

— Ne, mano širdele, tu vis dar degi. Jei pasirodysi tokia 
kaip dabar, tave visi palaikys skalbėja. Juk nenori, kad apie 
Cėlendorfus pradėtų blogai šnekėti, ar ne? 

— Aišku, ne. 

Konstancė sustojo ir nudelbė akis. Malu žinojo, kad gėda 
jos skruostus nudažė dar tamsiau. 

Rupertas pakėlė Konstancės smakrą taip, kad ji buvo 
priversta pažiūrėti jam į akis. 

— O gal tau su manimi nuobodu? Ir dėl to nori grįžti? 

Konstancė nurijo seiles. Malu ir Johanas stovėjo už 
krūmo tik per keletą metrų nuo jų, matė kiekvieną veido 


virptelėjimą, girdėjo kiekvieną žodį. 

— Ne, tikrai nenuobodžiauju su tavim, - tyliai pratarė 
Konstancė. — Bet vis tiek noriu grįžti. Man paprasčiausiai 
šalta. 

— Tada aš žinau būdą, kaip tave sušildyti, - pasitikinčiu 
balsu pareiškė Rupertas ir kietai prispaudė lūpas Konstancei 
prie burnos. 

Ji norėjo pasitraukti, bet Rupertas stipriai laikė už pa- 
kaušio, ir mergina turėjo iškęsti šiurkštų jo bučinį. Bet jau 
kitą akimirką ji pasuko galvą į šoną. 

— Paleisk mane! 

Ji įrėmė rankas jam į krūtinę ir iš visų jėgų pastūmė. 
Tada užsimojo ir norėjo skelti antausį, bet Rupertas spėjo 
sugauti jos ranką. 

— To tai nebus, mano mieloji. Ne šitaip ir ne su manim, — 
sušnypštė jis. - Ar užmiršai, kas esi? Tu gyveni 7220 žemėse, 
mes mokame tavo tėvui. Tu priklausai man. Ir jeigu aš noriu 
tave pabučiuoti, tai yra mano teisė, supranti? 

Net ir mėnulio šviesoje Malu pamatė, kaip Rupertui ant 
kaktos iššoko kraujagyslė. 

— Vien tik mums, Cėlendorfams, turi dėkoti, kad tau, 
šitokiai, leidžiama šokti pokylyje, — tęsė jis. - Ar nemanai, 
kad turėtum būti nors truputį dėkinga man už tai? - Jis 
prisitraukė Konstancę, norėdamas ją vėl pabučiuoti. 

Malu jautė, kaip Johano kūne įsitempė visi raumenys. 
Jis norėjo šokti iš krūmų ir pulti Rupertą. Ber Malu stipriai 
sugniaužė jam riešą. 

— Palauk, — sušnibždėjo ji. - Jis jai nieko nepadarys - Ru- 
pertas yra bailys. Konstancė pati susitvarkys. Jei tu dabar 


įsikiši, įsigysi priešą visam gyvenimui. 

Konstancė ir vėl atstūmė Rupertą. Jos veidas buvo rau- 
donas iš pykčio. 

— Už nieką aš tau neturiu būti dėkinga! Malu pakvietė 
mane į šį pokylį. Ir aš tau nepriklausau, - ji pervėrė Rupertą 
paniekos kupinu žvilgsniu. - Palik mane ramybėje! Antrą 
kartą nekartosiu! 

Rupertas pažvelgė į ją nustebęs. Tada griebėsi už širdies 
ir perkreipė burną. Konstancė nustebusi pakėlė antakius. 

— Ką tai reiškia? 

Rupertas sudejavo, susirietė ir išspaudė: 

— Nieko. Tu teisi. Grįžk pas kitus. 

Jis vėl gailiai suaimanavo. Tada išplėtęs akis pažvelgė į 
Konstancę, suriko ir nugriuvo, ten ir liko tysoti išskėstomis 
kojomis ir rankomis, užmerktomis akimis. 

Konstancė tyliai sušuko ir užsidengė burną. Ji atsiklaupė 
šalia Ruperto. 

— Kas tau? — sušuko baimingai. - Rupertai, pasakyk gi, 
kas tau yra? 

Bet Rupertas nesujudėjo ir neišleido jokio garso. Sutri- 
kusi Konstancė apsidairė. 

— Padėkit! — sušuko ji iš pradžių tyliau, paskui garsiai. — 
Padėkit! Ar čia yra kas nors? 

- Šitas kiaulė, — sušnibždėjo Johanas, išsilaisvino iš Malu 
gniaužtų ir nuskubėjo pas seserį. O ši jau ketino priglausti galvą 
Rupertui prie krūtinės, kad galėtų patikrinti, ar plaka širdis. 

— Pasitrauk nuo jo! - Johano balsas buvo įtūžęs ir kimus. 

Jis apsidairė. Pamatęs už savęs nedidelį fontanėlį, pa- 
čiupo už rankų Rupertą ir nutempė jį ten. Pakėlė ir šiurkščiai 


įstūmė į vandenį. 

Malu išlindo iš už krūmo ir apkabino Konstancę per 
pečius. 

— Tu niekuo nenusikaltai, Konstance, kad Rupertas tu- 
rėtų teisę su tavimi šitaip elgtis. 

— Taip taip, - atsakė draugė, bet Malu pasirodė, kad ji jos 
visai nesiklauso. — Ką jūs ten darot? — verkšleno ji. - Ką tu 
jam darai, Johanai? Jis serga, jis be sąmonės. Mums reikia 
gydytojo. 

— Vargu ar gydytojas čia ką galėtų padėti, - atsakė Malu. — 
Johanas žino, ką daro. Kartais nedidelis atvėsinimas Ru- 
pertui stebuklingai pagelbsti. 

Kaip tik tą akimirką prie fontano krašto pasirodė jau- 
nasis Cėlendorfas šlapiais plaukais. Jis metė į Johaną tokį 
neapykantos kupiną žvilgsnį, kad Malu net pagaugai per 
nugarą nuėjo. 

— Tu man daružtai atsakysi, Mormanai. Prisiekiu Dievu! 

Ivirtu žingsniu Rupertas pasišalino. 


Antra dalis 
T 


Aštuntas skyrius 
Pabaltijys, 1914 


Dramatiški politiniai įvykiai 1914 metų vasarą Europoje 
pakeitė milijonų žmonių likimus. Malu ir jos šeimos, Johano 
ir Konstancės gyvenimai taip pat pakrypo nenumatyta 
linkme - taip netikėtai, kaip dar šių metų pavasarį niekas 
negalėjo nė įsivaizduoti. 

Konstancė tuo metu įsidarbino guvernante viename iš 
kaimyninių dvarų. Ji vis dar buvo graži ir protinga, bet čia, 
Latvijoje, neatrodė, kad ras sau vyrą. O jos galimybės metai 
iš metų vis mažėjo. 

Bent ji taip sakydavo, kai kas nors paklausdavo. Bet 
Malu atrodė, kad yra kita priežastis, dėl ko ji vis dar buvo 
netekėjusi. Pernelyg dažnai ji matydavo, kaip Konstancė 
vakarais įslenka į ponų namą, pradingsta Ruperto kamba- 
ryje ir po kelių valandų su bateliais rankose išsliūkina atgal 
į pastoriaus namus. 

Kartą Malu pabandė su drauge apie tai pasikalbėti. 

— Negi tikrai manai, kad Rupertas vieną dieną tave ves? — 
paklausė ji. 


Konstancė gūžtelėjo pečiais. 

— Kodėl gi ne? Ar tam yra kokių nors kliūčių? Po pasku- 
tinio pokylio mes esame pora. Aišku, slapta pora, dėl jūsų 
motinos, bet tikra pora. 

Malu prikando lūpą. Ar Konstancė tikrai nežinojo, kuo 
užsiima Rupertas, kai nuvyksta į Rygą ar Mintaują? Ar ji 
niekada negirdėjo, ką kalba samdinės? Negi tikrai nenu- 
tuokė, kad jis vieną po kitos verčia merginas į šieną ir su- 
daužo joms širdis? 

— Jis tau neištikimas, — paprieštaravo ji. 

— Na ir kas? Nė vienas vyras nėra ištikimas. Išskyrus 
mūsų tėvus. Mes esame nauja karta; mes žinome, kad vy- 
rams reikia įvairovės. Be to, jis visada grįžta pas mane. 

Malu atsiduso. 

— Jis su tavim blogai elgiasi. 

Konstancė pakėlė antakius. 

— Tu taip manai? 

Malu linktelėjo. 

— Na, tada aš turiu tau pasakyti, kad tai yra tikros meilės 
ženklas. Su manimi jis gali būti toks, koks yra iš tikrųjų. 

Jis neturi vaidinti stipraus dvarininko, neturi laikytis jūsų 
susitarimų; jis gali būti toks, koks yra širdyje. Aš myliu jį 
ir tada, kai jam bloga nuotaika. Aš myliu jo esmę, jo vidų. 

Nuo tada Malu daugiau nebandė perspėti Konstancės 
dėl Ruperto. Ji suprato, kad draugė mato Rupertą ne tokį, 
koks jis yra, o tokį, kokį jį norėtų matyti. Malu kaskart 
suspausdavo širdį, kai išvysdavo Konstancę užverktomis 
akimis, bet žinojo, kad niekuo negali padėti. 

Ji pati kelis kartus nusileido motinos norui, tikriau, nu- 


rodymui, ir susitiko su jaunuoliais iš kaimynystės. Vieną 

kartą jai meilinosi advokatas, kuris buvo ką tik grįžęs iš 
universiteto Rygoje. Jie keletą sykių buvo susitikę Mintaujoje 
drauge papietauti, bet vyrukas visą laiką kalbėjo tik apie save, 
ir Malu nežmoniškai nuobodžiavo. Kartą jis netgi atsinešė 
žiedą, bet kai ištraukė iš kišenės dėžutę ir paprašė padavėją 
atnešti šampano, Malu jį sustabdė. 

— Aš negaliu už tavęs tekėti, — paaiškino. 

Advokatas sumikčiojo: 

— Ką? K-kodėl ne? 

Malu palietė jam ranką. 

— Mes nebūtume laimingi kartu. 

Vyriškis jos nesuprato. 

— Kodėl? 

— Aš kitaip įsivaizduoju bendrą gyvenimą. 

— Ką? Koks dar įsivaizdavimas? Vedybos, vaikai. Aš dirbu 
kanceliarijoje, o tu rūpiniesi jaukiais namais. Visi taip daro. 

Malu nusišypsojo. 

— Matai, būtent šito aš ir nenoriu. Aš noriu siūti, mode- 
liuoti sukneles. Ber labiausiai norėčiau važiuoti į Paryžių pas 
Puarė, drabužių kūrėją, ir iš jo pasimokyti. O jei vieną dieną 
vis dėlto ištekėsiu, tai tik už vyro, kurį mylėsiu. 

Išgirdęs tokius žodžius, advokatas čiupo dėžutę ir įsikišo 
ją atgal į kišenę. Jis vienu mauku išgėrė šampaną, paprašė 
sąskaitos ir užsakė Malu karietą. 

Ber tikroji priežastis, kodėl Malu delsė tekėti, buvo ta, 
kad ji jau mylėjo. Karštai ir visa širdimi. Johanas buvo jos 
geriausias draugas, jos mylimasis, jos patikėtinis, šeima, ku- 
rios iš tikrųjų ji neturėjo. Johanas buvo visa tai, ką vienas 


žmogus gali reikšti kitam. Bet Johanas nebuvo kilmingas, 

jųdviejų santuoka buvo įmanoma, bet jai nebūtų pritarę nei 
Johano, nei jos tėvai. O tokios santuokos, kokią įsivaizdavo 
jos tėvai, Malu nenorėjo. Ji mylėjo, ir jai buvo visai nesvarbu, 
kad Johanas save vadino Janiu, latviška vardo forma. Jis 
buvo latvis iki pat panagių. Vokiškos dvasios jis atsisakė, 
ir Malu tai suprato. Ką bendra jis turėjo su vokiečiais? Čia, 
Latvijoje, vokiečiai buvo savininkai, dvarininkai, advokatai 
ir gydytojai. Jis buvo tik pastoriaus sūnus, nepasekęs tėvo 
pėdomis, dirbantis kaip valstietis, kaip ūkininkas. O šia 
veikla jų regione užsiėmė tik latviai. 

Po abitūros egzaminų Janis išvyko į Vilnių ir studijavo 
ten žemės ūkį. Dabar jis valdė mažą dvarelį, kuris priklausė 
vokiečiui, grįžusiam į tėvynę. Šiame dvarelyje, greičiau jau 
ūkyje, jis buvo ne tik valdytojas, bet ir miškininkas, vyriau- 
siasis melžėjas, pienininkas ir ūkvedys. Jis gyveno mažame 
valdytojo namelyje su žaliomis langinėmis ir baltai dažytu 
suolu už namo. 

Kai tik Cecilija fon Cėlendorf vakare pasitraukdavo į 
savo kambarį, Malu išsišukuodavo plaukus ir išslinkdavo 
per sodą, esantį už namo, į gretimą dvarą. Kai ji atverdavo 
sodo vartelius, širdis pradėdavo smarkiau plakti. Kartais, 
kai Johanas dar nebūdavo grįžęs iš darbo, ji ruošdavo jam 
vakarienę. Kitais vakarais jis laukdavo jos ant mažo balto 
suolelio, tada Malu paskutinius metrus įveikdavo bėgte ir 
puldavo jam į glėbį. 

— Jaučiuosi taip, lyg būčiau tavo žmona, - prisipažino ji 
kartą. — Lyg būtume susituokę išsyk po paskutinio pokylio. 
Nuo tos nakties aš tvirtai žinau, kad mes priklausome vienas 
kitam. 

— Tada tekėk už manęs! - Johanas raginamai į ją pažiūrėjo. — 
Ko lauki? Aš turiu stogą virš galvos ir pakankamai duonos ant 
stalo. Mažoje kamaraitėje galime įrengti tau siuvyklą. Žmonės 
iš kaimo tikrai visus drabužius užsisakytų pas tave. 

Malu švelniai perbraukė jam per skruostą. 

— Žinau, Johanai. Ber aš taip negaliu. 

Ji nesunkiai įsivaizdavo gyvenimą čia su Johanu. Matė 
save, tūnančią siuvykloje ir siuvančią valstietėms sukneles 
iš mėlynos drobės. Tačiau ji to nenorėjo. 

— Aš noriu kurti sukneles, Johanai. Supranti? Tikras su- 
kneles. Vakarines. Pokylių. Sukneles popietės arbatėlėms. 
Čia tai neįmanoma. Tai įmanoma tik dideliame mieste. 
Turiu išvažiuoti iš čia, Johanai. Išvažiuoti iš Cėlendorfo. 

— Ber kodėl? — Johanas skėstelėjo rankom ir nesupras- 
damas papurtė galvą. 

Malu atsiduso. 

— Nežinau, kaip tau paaiškinti. Čia, dvare, aš esu niekas. 
Nepageidaujamas niekas, išpera. Privalau išvykti, galbūt 
tada suprasiu, jog galiu daugiau, nei atnešti nelaimę. Jei 
neišvykčiau, taip ir likčiau visam laikui menkysta. 

— Bet tu nesi menka! Tu esi geriausia moteris, kokią tik 
galima įsivaizduoti. Tu graži, protinga. Ko dar nori? 

Malu matė Johano akyse skausmą, ir tai draskė jai širdį. 
Bet ji vis tiek papurtė galvą. 

— Neužtenka, kad tu mane pagiri, Johanai. Aš pati turiu 
tai pajusti... - Ji prisidėjo ranką prie širdies. — Čia, viduje, aš 
turiu patikėti, kad esu šis tas daugiau, kad nesu bloga, kad 
užsitarnavau tavo meilę. Tik tada galėsiu vėl sugrįžti, ištekėti 


už tavęs ir susilaukti vaikų. 

Malu tvirtai tikėjo galinti įgyvendinti savo planus, nes 
netrukus turėjo gauti didesnę pinigų sumą. Dvidešimt 
penktojo gimtadienio proga patikėtinių fondas turėjo jai 
išmokėti indėlį, kurį protetė Kamila padėjo jos vardu, vos 
Malu gimė. 

Iš tiesų šiuos pinigus ji turėjo gauti per dvidešimt pirmąjį 
gimtadienį, bet Cecilija fon Cėlendort išsireikalavo iš vyro, 
kad terminas būtų nukeltas. Tai buvo visai nesunku. Jai 
tereikėjo užduoti klausimą, ar teisėta remti Kamilos fon 
Cėlendorf žudikę jos pačios pinigais. 

Išgirdęs tokius žodžius, Volfgangas fon Cėlendorfas 
palingavo galvą. 

— Man regis, — pasakė jis žmonai, — tu negali sulaukti tos 
dienos, kai Malu paliks namus. 

Cecilija susiraukė. 

— O tu manai, kad ji ras savo laimę siūdama? Niekados. 
Ji vėl grįš. O tada bus dar sunkiau surasti jai vyrą. 

Netrukus Volfgangas labai rimtai pasikalbėjo su dukra 
šia tema. 

— Palauk dar porą metų, — paprašė jis Malu. — Tau juk 
nieko netrūksta. Niekuo nereikia rūpintis. Siūti gali ir čia. 

Malu labai gerai žinojo, kodėl tėvas nori keleriems me- 
tams atidėti išmoką. Jis tikėjosi, kad per tą laiką ji ištekės 
arba ras nuolatinį užsiėmimą. Jis, ko gero, būtų netgi sutikęs 
turėti nesantuokinį anūką. 

Malu turėjo nusileisti, ji išsireikalavo tik naują siuvimo 
mašiną, pinigų medžiagoms ir prancūziško madų žurnalo 
prenumeratą. Tačiau tokių suknelių, kokias ji modeliuodavo 


ir siūdavo, Pabaltijyje niekas nenešiojo. 

Ji kiekvieną dieną sėsdavo prie siuvimo mašinos ir dirb- 
davo, iš tikrųjų net nežinodama, kodėl. Tuo metu tėvai ir 
toliau nepailsdami stengėsi ją ištekinti. Kaskart jai prista- 
tydavo vis naujus vyrus. Pirklį iš Mintaujos. Gydytoją iš 
Rygos. Pastorių iš Gdansko. Vyrus, kurie buvo pasiruošę 
imti ją į žmonas. Bet Malu nenorėjo tekėti. Vieną ji jau 
mylėjo. 


Argi to neužtenka? 


Ne, Janiui to neužteko. 

Kartais vakarais, vaikščiodamas po ūkį ir galvodamas 
apie savo meilę Malu, sutikdavo Rupertą, atsirėmusį į tvorą 
ir žiūrintį į savo valdas. Kartais juodu kartu surūkydavo ci- 
garetę. Janis traukdavo papirosą iš geltono kukurūzų popie- 
riaus, o Rupertas rūkydavo vokiškas cigaretes Fe/dberr. Taip 
jie ir stovėdavo vienas priešais kitą abipus tvoros: Rupertas 
raitelio apranga, rankoje botagas, kuriuo jis kartkartėm 
pliaukštelėdavo per išblizgintus aulinius; Janis paprastomis 
žemdirbio kelnėmis su petnešomis, baltais lininiais marški- 
niais be sagų, įsispyręs į klumpes. 

— Kiek kainuotų, jei aš išsinuomočiau jūsų bulių? - sykį 
paklausė Janis. 

— Mūsų bulius tikras šaunuolis! — iš aukšto atsakė Ru- 
pertas ir žvilgsniu nulydėjo cigaretės dūmą. 

— Koks ponas, toks ir žiponas, - Janis užgesino papi- 
rosą. — Tai kiek? 

— Pusė veršiukų. 

Janis nusijuokė. 


— Pusė veršiukų? "Tu išprotėjai. 

— Gerai. Tada pars vaidink bulių. Pažiūrėsim, kas iš to 
išeis. 

Rupertas įmynė į purvą cigaretę, apsisuko ir nuėjo namo. 

Janis piktai žiūrėjo jam pavymui ir prisiminė mokyklos 
laikus. Kaip dažnai jis leisdavo jam nusirašyti, kaip dažnai 
mokydavo skaičiuoti trupmenas. Be jo, Janis neabejojo, Ru- 
pertas niekada nebūtų baigęs mokyklos. Ir nors per pamokas 
jis visuomet buvo priklausomas nuo Janio, vos tik jos baig- 
davosi, elgdavosi su juo kaip su pavaldiniu. 

Jų santykiai iš esmės pasikeitė tada, kai jie vieną dieną 
atsitiktinai susitiko Mintaujos užeigoje. 

— Na, brolau, kaip einasi? — gerai nusiteikęs paklausė Ru- 
pertas ir paplojo jam per petį. Jis buvo su grupe draugų, bet 
nė neketino jiems pristatyti Janio. — Tai tik vienas iš mūsų 
tarnų, — paaiškino bičiuliams ir pamojo padavėjui. — At- 
neškit vyrukui alaus mano sąskaita, — nurodė jis, dar kartą 
suplojo jam per petį ir dingo. 

Draugijoje buvo mergina, kuri vis meiliai glaustėsi prie 
Ruperto. Ber Janis žinojo, kad po paskutinio pokylio jo 
sesuo sekioja paskui Rupertą kaip šunelis paskui savo šeimi- 
ninką. Jis negalėjo suprasti, kodėl ji taip elgiasi, bet taip jau 
buvo. Kai jis pamatė, kaip Rupertas tapšnoja merginai per 
užpakalį ir bučiuoja jai kaklą, sukilo pyktis. Jau seniai pyko 
ant Ruperto. Jis neužmiršo nė vieno įžeidimo ir komentaro. 
Kaip mielai Janis būtų išvanojęs ponų sūneliui kailį, bet val- 
dėsi. Fon Cėlendorfai buvo įtakingi, ir tą įtaką jie panaudotų, 
jei jaustųsi įbauginti ar pažeminti. Taigi, Janis susikišdavo 
kumščius į kišenes, sugrieždavo dantimis, bet prisiekė sau 


vieną gražią dieną pamokyti Rupertą. 


II2 


Bet dabar jis negalėjo žiūrėti į Ruperto ranką ant mer- 
ginos sėdynės, nes žinojo, kad Konstancė dvare tik ir laukia, 
kada Rupertas ją pasikvies. 

Janis baigė gerti alų. Tai buvo ketvirtas bokalas šį vakarą, 
ir alkoholis jau kaitino jam kraują. Jis atsistojo, pasiraitojo 
rankoves ir žengė prie Ruperto ir jo draugų. 

— Paleisk merginą! — užsipuolė. 

— Ką? - Rupertas atsisuko, rankoje laikydamas konjako 
taurę. 

— Paleisk merginą, pasakiau. Namuose tavęs laukia mano 
sesuo. 

— Tu nesi laisvas? —- Mergina pabandė išsivaduoti iš jo 
glėbio, bet Rupertas sučiupo ją už rankos. 

— Aišku, kad aš laisvas. O šitas — jis tik valstietis, ir jo 
sesuo jau keletą metų nuo manęs neatstoja. Ką gi man 
daryti? — Rupertas pašiepiamai nusijuokė. — Aš esu geras 
žmogus. Man gaila merginos, todėl kartais duodu, ko ji nori. 

Janiui užvirė kraujas. Staiga jam pasidarė taip karšta, 
atrodė, tuoj sprogs. Jis sugniaužė kumštį, užsimojo ir nusi- 
taikė tiesiai Rupertui į veidą. 

Išgirdo trakštelėjimą, pamatė, kaip Rupertas susvyravo 
irjam iš nosies pasipylė kraujas; tada jis nusišluostė kumštį 
į kelnes ir išėjo. Nuo to vakaro tarp jų tvyrojo atviras prie- 


šiškumas. 


Tačiau pasaulinės reikšmės įvykis 1914 metų birželio 28 dieną 
ilgam nutraukė Janio ir Ruperto nesutarimus. Tą dieną Aus- 
trijos-Vengrijos sosto įpėdinis erchercogas Pranciškus Fer- 
dinandas su žmona Sofija Chotek, Hohenbergo hercogiene, 

šešių automobilių kolona važiavo krantine išilgai Miliackos 

upės į Sarajevo rotušę. Sosto įpėdinis atsipalaidavęs mojavo 

iš atviro automobilio, nors jo žmona sėdėjo šalia įsitempusi. 
Jau prieš vizitą būta įspėjimų dėl pasikėsinimo, bet Pran- 
ciškus Ferdinandas juos ignoravo. 

— Po stikliniu gaubtu aš nesislėpsiu, — pareiškė ercher- 
cogas. — Mūsų gyvybei visuomet gresia pavojus. Reikia 
pasitikėti Dievu. 

Apie dešimtą valandą už erchercogo ir jo žmonos au- 
tomobilio sprogo bomba, kuri prieš kelias sekundės dalis 
atšoko nuo sosto įpėdinio automobilio. Erchercogas Ferdi- 
nandas ištiesė ranką, kad apsaugotų savo žmoną, o vairuo- 
tojas paspaudė greičio pedalą. 

Atvykęs į rotušę, Pranciškus Ferdinandas pasiskundė: 

— Pone burmistre, mes atvykstame į Sarajevą, pas jus į 
svečius, o mus apmėto bombomis. 

Austrijos-Vengrijos sosto įpėdinis buvo nuramintas, 
tolesnis kelionės maršrutas pakeistas. Bet vienoje vietoje, 
važiuojant per tiltą, kolona pasuko senuoju maršrutu. Buvo 
liepra tuoj pat apsigręžti. Kai sosto įpėdinio vairuotojas 
įjungė atbulinį bėgį, norėdamas paklusti nurodymui, prie 
automobilio priėjo vyras, išsitraukė pistoletą ir du kartus 
iššovė. Pirma kulka pataikė Sofijai Chotek į pilvą ir ji greit 
nukraujavo. Erchercogui Pranciškui Ferdinandui buvo per- 
šauta kaklo vena ir sudraskyta trachėja. 

Netrukus Austrija paskelbė visuotinę mobilizaciją, o 
liepos 28 dieną — karą Serbijai, liepos 30 dieną ja pasekė 
Rusija. 1914 metų rugpjūčio I dieną mobilizavosi ir Vokietija, 


ji paskelbė karą Rusijai, o rugpjūčio 3-iąją ir Prancūzijai. 

Tą pačią dieną Vokietijos kariuomenė įžengė į Belgiją, o 
po dvidešimt keturių valandų Didžioji Britanija jau skelbė 
karą Vokietijai. 

Pirmos didžiosios dvidešimto amžiaus skerdynės pra- 
sidėjo. 

I914 metų birželio 28 diena buvo ypatinga ne tik pasaulio 
istorijai, bet ir Konstancei. Tą dieną ji ištekėjo. Jaunikis, aišku, 
buvo ne Rupertas, o jaunas rusas iš Rygos, dirbantis mokytoju. 

Su Nikolajum ji susipažino gegužės pradžioje Mintaujos 
parke, kartu su savo globotiniais laukdama jų mamos, kuri 
nuėjo apsipirkti. Konstancė sėdėjo ant suolo užsimerkusi, 
nukreipusi išblyškusį veidą į saulę, ir klausėsi vaikų šnekos. 

Ji pajuto šešėlį. Kai atsimerkė, pamatė priešais stovintį 
vyriškį. Jis buvo aukštas ir liesas, plaukai vos slėpė atlėpusias 
ausis. Bet mėlynai pilkos akys žiūrėjo į ją susižavėjusios. 

— Ar galima prie jūsų atsisėsti? 

Konstancė nuleido žvilgsnį. Buvo nepadoru sėdėti parke 
ant suoliuko su nepažįstamu vyriškiu. Baronienė to tikrai 
netoleruotų. Ber Konstancė nebuvo įpratusi prieštarauti 
vyrui ar atmesti jo prašymą. Taigi ji linktelėjo. 

Nepažįstamasis atsisėdo šalia ir prisistatė: 

— Mano vardas Nikolajus Nikolajevičius Peskovas, gi- 
miau Sankt Peterburge, o dabar esu namų mokytojas Rė- 
briuko dvare. Man beveik trisdešimt metų, ir aš svajoju vieną 
dieną Rygoje atidaryti aukštesniąją mokyklą berniukams ir 
mergaitėms, besidomintiems gamtos mokslais. 

— O! — tai buvo viskas, ką atsakė Konstancė. Po kelių mi- 
nučių tylos ji vis dėlto mandagiai tęsė: - Malonu, Konstancė 


Morman, namų mokytoja, gimusi Cėlendorte. 


IIS 


— O ko trokštate jūs, panele Morman? Nors gal toks klau- 
simas pernelyg intymus? 

Konstancė nežinojo, ką jam į tai atsakyti. Dėl Dievo 
meilės, ko ji galėtų trokšti? Ji norėjo ištekėti ir susilaukti 
vaikų, tai buvo viskas. Labiausiai nuo Ruperto, bet pamažu 
ji suprato, kad šito jai tektų laukti iki Paskutiniojo Teismo 
dienos. 

Paskutinį kartą jie matėsi praėjusį šeštadienį. Rupertas 
su ja permiegojo ir šiurkščiais žodžiais išsiuntė atgal, nes, 
anot jo, su ja buvo nuobodu. Tyliai verkdama ji parsliūkino 
namo ir ten, ant suoliuko prie durų, sutiko mamą. 

— Sėskis šalia, — paragino ši ir pabeldė šalia savęs į medį. 

Konstancė nusišluostė ašaras ir atsisėdo, kaip buvo liepta. 

— Turėtum laikytis atokiau nuo Ruperto. Tau su juo nėra 
gerai, jokios ateities. Pati pažiūrėk, kaip sumenkai, kokia 
esi išbalusi. Jau neatsimenu, kada girdėjau tave juokiantis. 

Konstancė neturėjo ką atsakyti ir vėl pravirko. 

— Tu jau įpusėjai trečią dešimtį, Konstance, — toliau kal- 
bėjo mama. — Atėjo laikas gyventi savarankiškai, ištekėti ir 
susilaukti vaikų. Tu juk nori vaikų, ar ne? 

— Aišku. 

— Tada pasiieškok vyro, kuris tau tiktų. 

— Kodėl negali ir toliau taip tęstis, kaip lig šiol? 

Konstancės žodžiai virto šnabždesiu. 

— Todėl, kad tu save sužlugdysi. Nuo to, kad meilė pra- 
eina, niekas nemiršta. Bet nuo meilės kančių — taip. 

— Ar tiesa, kad žmonės kaime mane vadina sena merga? 
Kad jie sako, esą aš atrodanti išdžiūvusi ir pagiežinga, ir kad 


nesugebėsianti patraukti jokio vyro? 

— Kas taip sako? 

— Rupertas, - Konstancės balsas dar labiau pritilo. - Jis 
palietė mano burną ir nupiešė raukšles, kurių aš pati nė 
nemačiau. 

Mama atsiduso, tada paėmė Konstancės ranką. 

— Man sunku tai pripažinti, bet Rupertas teisus. Tu at- 
rodai pikta. Jau dabar. O kaltas dėl to jaunasis baronas. Palik 
jį, Konstance. Tu pamacysi, kokia laisva tada pasijusi... — ji 
atsistojo ir paglostė Konstancei skruostą. — Pagalvok, kol 
dar ne vėlu. 

Ji nuėjo į namą, o Konstancė kiekviena savo ląstele jautė, 
kad mama teisi. 

Bet širdis, ta paika širdis, vis dar tikėjosi. 

Konstancė pabudo iš savo prisiminimų ir suvokė, kad 
šalia jos sėdi jaunas vyriškis, kuris vis dar laukia atsakymo. 

— Ko aš trokštu? — pagaliau atsakė ji. - Apie tai man rei- 
kėtų ilgiau pagalvoti. Verčiau papasakokit šiek tiek daugiau 
apie save. 

Ji užmetė akį į vaikus, kurie su savo bendraamžiais 
gainiojo kamuolį ir šią akimirką nereikalavo guvernantės 
dėmesio. 

Jis kalbėjo, o Konstancė beveik visą laiką tylėjo. Ji nusi- 
šypsodavo, kai manė, kad tai reikalinga, ir linktelėdavo, kai 
galvojo, kad Nikolajus iš jos to tikisi. 

Netrukus prie jos pribėgo vaikai. Mažoji mergaitė timp- 
telėjo Konstancę už rankovės ir paragino: 

— Aš noriu namo, man nuobodu. Dideli su manim ne- 
žaidžia. 


— Gerai, mano angele, tuoj eisime. 

Konstancė atsistojo ir padavė Nikolajui ranką. Ji pasakė 
jam mažiau nei tuziną sakinių. 

— Ar galėsiu jus dar kartą pamatyti? - jo prašymas skam- 
bėjo ryžtingai. 

— Taip. Mielai, - mandagiai atsakė Konstancė ir užrašė 
ant mažo lapelio adresą. — Trečiadienį po pietų aš laisva, 
taip pat visą sekmadienį. 

Atsisveikindama ji linktelėjo, paėmė už rankos abu 
vaikus ir nuėjo į parduotuvę, kur turėjo būti vaikų mama. 
Po dviejų dienų, trečiadienį po pietų, Nikolajus pirmą kartą 
aplankė Konstancę. Jis atnešė jai gėlių, pakalnučių, ir Levo 
Tolstojaus knygą. Jie išėjo pasivaikščioti po dvaro parką, o 
kai pradėjo temti, Nikolajus paėmė ją už rankos. Per kitą 
apsilankymą atsisveikindamas pabučiavo ją į skruostą, per 
trečią — švelniai į lūpas, per ketvirtą parodė savo šeimos 
nuotraukas, per penktą prakalbo apie būsimus vaikus, o 
birželio 14-3ją pagaliau pasipiršo. 

Konstancė pasakė taip. Ne todėl, kad buvo įsimylėjusi. 
Ne todėl, kad buvo beviltiškoje padėtyje. Ji priėmė jo pa- 
siūlymą, nes jis jos paprašė, nes ji norėjo įrodyti Rupertui, 
kad nėra sena sudžiūvusi senmergė. Ji netgi nesusimąstė, ar 
myli jį, ar jis jai tik patinka. Užteko to, kad jis jos norėjo, 
ir tai buvo kur kas daugiau, nei kada nors jai būtų galėjęs 
duoti Rupertas. 


1914 metų birželio 28 dieną, praėjus tik kelioms valandoms 
po Austrijos-Vengrijos sosto įpėdinio mirties, Nikolajus už- 
movė jai ant piršto paprastą auksinį žiedą, o ji mandagiai 


šypsojosi į fotoaparatą. 

Vestuvės bažnyčioje buvo numatytos rugsėjį, bet praėjus 
mėnesiui po civilinės santuokos Nikolajus buvo pašauktas 
į kariuomenę. Jau kitą dieną Konstancė prarado darbo 
vietą, nes dvarininkas taip pat turėjo prisistatyti į rusų 
kariuomenę, o jo žmona su vaikais išvyko į dvarą pas seserį 
Meklenburge-Pomeranijoje. Konstancė viena grįžo namo. 

Ir Janis netrukus turėjo išeiti į armiją. Kai Malu vieną 
vakarą atėjo pas jį, jis apkabino ją ir norėjo paguosti. 

— Neliūdėk, aš grįšiu. 

Malu nusišypsojo. 

— Žinau, Jani. 

Jis nusijuokė. 

— Iš kur? 

Ji gūžtelėjo pečiais ir atsakė, lyg tai būtų buvęs savaime 
suprantamas dalykas: 

— Nes tu man reikalingas. Dievas sukūrė mus vieną 
kitam. Mes esame dvi visumos pusės. Retai atsitinka, kad 
visuma praranda pusę savęs. 

— Bet tu norėjai išvykti. Toli. Į Paryžių, į Berlyną. Tu 
norėjai visų pirma išmokti pamilti save pačią. 

Malu linktelėjo. 

— Karas viską keičia. 

— Karas neilgai tęsis. Visi taip sako. Iki Kalėdų mes visi 
grįšime namo. 

Rupertas taip pat gavo šaukimą. Jis buvo vienintelis, 
kuris tuo džiaugėsi. Niekas nenorėjo karo. O kodėl būtų 
turėję norėti? Žmonės Pabaltijyje norėjo gyventi, norėjo 
matyti, kaip auga jų vaikai, norėjo ramiai pasenti. Karas 


jiems buvo nereikalingas. Kodėl jie turėtų kariauti už Ru- 

siją? Ar kokią nors kitą svetimą šalį? Kas juos — valstiečius, 
samdinius, dvarininkus ir valdytojus — siejo su erchercogu 
Pranciškum Ferdinandu? Niekas nejautė poreikio keršyti 
už jį. Kodėl gi turėtų? Jie jo visai nepažinojo. 

Tik Rupertas buvo susijaudinęs. Jo laukė didžiausias 
gyvenimo nuotykis, ir jis troško pasižymėti kovoje. Kadangi 
jis buvo kilmingas, iš karto tapo karininku. Niekam nerū- 
pėjo, kad jis neturi nė menkiausio supratimo apie karybą. 
Buvo mobilizuoti šeši milijonai rusų. O rusams, Rupertas 
tai žinojo nuo pat mažumės, reikia įsakinėti. Tai buvo visai 
nesunku, galvojo jis, neturėtų būti sunku ir kare, o jei bus 
nuostolių — ką gi, turės būti parūpinta naujų rusų. Jis išdi- 
džiai žingsniavo su savo karininko uniforma po kiemą tarp 
vištų ir žąsų, treniravosi, šaudydamas į tuščius butelius, ir 
juokėsi, kai samdinės mirtinai išsigąsdavo. 

— Dėvėdamas uniformą, — pareiškė jis tėvui ir panieki- 
namai jį nužvelgė, — vyras gali didžiuotis pats savimi. Ne- 
svarbu, kur jis bus paskirtas, jis rizikuoja dėl savo tautos ir 
tėvynės. 

Volfgango fon Cėlendorto paslaugų prireikė baltų pulke. 
Jis buvo atsargos karininkas ir turėjo apmokyti jaunus 
rekrutus. Jei būtų norėjęs, jam tikriausiai būtų pavykę iš- 
vengti tarnybos, bet Volfgangas buvo per daug pavargęs nuo 
žmonos ir jos kaprizų. Jis tiesiog ilgėjosi kariuomenės gyve- 
nimo, kur kiekviena detalė buvo numatyta, o nurodymai 
aiškūs ir be slaptų poteksčių. Be to, troško nors trumpam 
išsivaduoti nuo visapusiškos atsakomybės. Paskutiniais me- 
tais jis labai daug dirbo, bet jo pastangų niekas nevertino. 


Karas vis tiek truks tik kelis mėnesius, baronas buvo tuo 

įsitikinęs. Ir per tuos kelis mėnesius jis paprasčiausiai norėjo 
pailsėti nuo savo gyvenimo. 

Janis taip pat pateko į baltų pulką, į kurį jis, kaip latvis, 
užsirašė savanoriu, nes tik šitaip galėjo išvengti tarnybos 
rusų kariuomenėje. Jam buvo gana palanku, kad Konstancė 
prarado darbą. Ji buvo kaimo žmogus, mokėjo ir galėjo 
dirbti. Kol jo nebus, ji galės vadovauti mažam ūkiui, kurį 
Janis ne per seniausiai pakrikštijo Mžnnertreu vardu. 

Cecilija fon Cėlendorf visą laiką vaikščiojo tokia mina, 
jog buvo galima pagalvoti, kad sosto įpėdinis buvo nušautas 
vien tik tam, kad pridarytų jai nemalonumų. Ji nelabai jau- 
dinosi, kad daug žmonių, galbūt net jos vyras, gali žūti. Ji tik 
nepakentė mobilizacijos sukelto triukšmo, netvarkos namų 
ūkyje ir keisto savo vyro elgesio — šis vis dalijo nurodymus, 
ką reikėtų daryti, jeigu jis pats negrįžtų. 

— Paklausyk, Cilchen, Rupertas paveldės dvarą, bet pa- 
sirūpink, kad jis turėtų tinkamą valdytoją. Būtų geriausia, 
jei liktų Švarcrokas. Jo tikrai neims kariauti, nes akys per 
silpnos. Markusas Šnaideris taip pat praverstų ūkiui kaip 
miškininkas. Gal ir jam pavyks išvengti šaukimo. Vis dėlto 
jis lenkės ir vokiečio sūnus. Nesutik, kad Rupertas visus 
atleistų. Dvarininkas turi būti kantrus. 

Cecilija gulėjo ant oromanės užmerkusi akis, ranką buvo 
prispaudusi prie kaktos, lyg kankinama smarkių skausmų. 

— Ar negali viso to aptarti su kuo nors kitu? - paklausė ji 
silpnu balsu ir slapta tikėjosi, kad šaukimas jos vyrui ateis 
tuoj pat. 

Jis atėjo po dviejų dienų, o dar po poros dienų Volt- 


gangas fon Cėlendorfas atsisveikino. 

Jis pabučiavo žmoną, jos akyse ieškodamas nors trupučio 
liūdesio, bet nieko neišvydo. 

— Aš tikriausiai negrįšiu, — ištarė, nors pats taip ir nemanė. 
Tačiau taip norėjo pamatyti žmonos veide gailestį ar susirū- 
pinimą. — Vis dėlto karas. 

— Nieko tau neatsitiks, — atsakė Cecilija fon Cėlendorf, 
trumpai jį apkabino ir pabučiavo į skruostą. Ji nelaukė, kol 
privažiuos karieta, užlipo laiptais ir pradingo name. 

Volfgangas ton Cėlendorfas palydėjo ją žvilgsniu. 

— Cecilija, aš taip stengiuosi būti tau geras vyras, — su- 
šnibždėjo jis. — Atleisk man, kad nesugebu padaryti tavęs 


laimingos. 


Devintas skyrius 
Pabaltijys, 1917 


I914-ieji buvo tikėjimo greita pergale metai. 

I915-ieji buvo kovų dėl pozicijų metai. 

I916 metais prasidėjo nepriteklius. 

1917 metais Rusija išstojo iš aljanso prieš Vokietiją. Caras 
Nikolajus II atsisakė sosto savo brolio Michailo naudai. 
Rusijos Dūma suformavo Laikinąją vyriausybę, o caras 
Michailas atsisakė sosto. Pasibaigė daugiau nei tris šimtus 
metų trukęs Romanovų viešpatavimas didžiojoje Rusijos 
imperijoje, buvęs caras ir jo šeima buvo suimti. 

Aprūpinimas maistu vis blogėjo. Laukai liko nedirbti, 
nes vyrai buvo pašaukti į karą. Kai kur buvo galima pama- 
tyti moteris, įsikinkiusias į plūgą, kad nors vaikai gautų kokį 
kąsnį. Arkliai buvo konfiskuoti, galvijai išvesti iš tvartų. Su- 
sisiekimas tarp miestų buvo nutrauktas, beliko tik kariniai 
traukiniai. Netrukus Rygą užėmė vokiečiai. Buvo kalbama, 
kad Rusijos kariuomenė atsitraukdama plėšia ir degina. Ne- 
apsieita ir be prievartavimų. O dabar traukiniai, pilni rusų 
kareivių, atvyko į Mintaują. 

Malu pasipiktino, kai pamatė pirmuosius iš jų. Jie buvo 


apdriskę, apsileidę ir šiurkštūs. Triukšmaudami šlaistėsi ga- 


123 


tvėmis, o motinos tik ir skubėjo slėpti savo dukras. Po rusų 

užėjo pabėgėlių iš pietų banga. 1917 metų vasarą Mintaujoje 

nebeliko nė vieno laisvo kambario, tuščio tvarto, neapgy- 
ventos daržinės. 

Mintaujos gatvėse viešpatavo vyrai vokiškomis uni- 
formomis. Jų buvo net daugiau nei grįžusių kareivių, 
kurie stoviniavo ties kiekvienu kampu ir prašė išmaldos, 
atkišę medinę koją. Pabaltijyje vestuvės buvo keliamos 
vienos paskui kitas. Baltijos vokietės be perstojo tekėjo 
už vokiečių karininkų. Rygos laikraštis namų šeiminin- 
kėms turėjo spausdinti papildomus lapus, kad tilptų visi 
skelbimai. 

Malu skaitė laikraštį ir purtė galvą. 

— Kaip galima per karą tuoktis? — paklausė ji Konstancės. 

Konstancė gūžtelėjo pečiais. 

— Čia mes kalbame ne tiek apie meilę, kiek apie tai, kas 
lieka po tavęs, kai negyvas guli apkasuose. 

— Kasjau ten gali likti? Siauras žiedelis ant piršto, keletas 
prisiminimų? 

— Ar to neužtenka? Kai kam tai daug daugiau, nei jie 
turėjo taikos metais, - Konstancės akys prisipildė ašarų. — 
Žinai, čia yra kelios merginos, tokios merginos kaip aš, ku- 
rioms sunku susirasti vyrą. Ir staiga jos tampa geidžiamos. 
Jos pačios supranta, kad per naktį netapo nei gražesnės, nei 
turtingesnės. Ir vis tiek kažkas jas pastebėjo, atkreipė dėmesį. 
Net jei tai ir neilgam. 

— Tu dėl to ištekėjai už Nikolajaus? - panoro sužinoti 
Malu. 


Konstancė linktelėjo. 

— Taip, ir dėl to, - ji atlaikė nustebusį Malu žvilgsnį. - Ne 
kiekviena gali būti tokia stipri ir drąsi kaip tu. 

Malu pakraipė galvą, bet nieko neatsakė. Ne, ji nebuvo 
nei stipri, nei drąsi. Ji tik žinojo, kad nėra meili. Kaip gali 
būti meili, jei tave atstūmė tavo pačios motina? Tik Janis ją 
suprato. Malu tvirtai tikėjo, kad visuomet yra žmogus, kuris 
atitinka tavo esybę. Jai tai buvo Janis. O Konstancė tokio 


žmogaus ieškojo nepakankamai ilgai. 


I918 metais buvo galima nujausti artėjant pabaigą. Vokiečių 
kariuomenė įžygiavo į Estiją, ir jos Landtagas paskelbė ne- 
priklausomybę, bet Vokietija turėjo savų planų, ji norėjo 
įkurti Suvienytąją baltų hercogystę. Kiekvieną dieną laik- 
raščius nešiojantys vaikai garsiai skelbė naujienas, ir šios 
visiškai skyrėsi nuo vakarykščių. Niekas nebežinojo, kas 
dabar vadovauja Vyriausybei ir kas vadovaus rytoj. Baltų 
dvarai buvo apleisti. Kas galėjo, išvežė savo šeimas į di- 
desnius miestus, nes tik ten jos jautėsi saugios. Pilni la- 
gaminai ir dėžės buvo kraunami į dvikinkes ir gabenami 
į artimiausią geležinkelio stotį. Niekas nežinojo, kiek šio 
turto bus pristatyta į paskirtą vietą, nes kareiviai dažnai 
atsisakydavo imti „baronų mėšlą“. Šitaip ne viena sidabrinė 
šakutė pateko į samdinės stalčių ir ne vienas padėklas nu- 
keliavo į latvių valstiečių namų ūkį. 

Janio ūkis taip pat buvo apleistas, nes jo sesuo darbo 
dienomis kartu su Malu padėdavo Mintaujos ligoninėje. 
Kai tik ligoninėse pasirodė pirmi sužeistieji iš mūšių laukų, 
jos abi užsirašė savanorėmis. Dauguma moterų išaplinkinių 


vietovių padarė tą patį. 

Todėl Konstancė ir Malu kiekvieną šeštadienio rytą 
įveikdavo dvidešimt varstų dviračiu iš Mintaujos iki Cė- 
lendorto, o kiekvieną sekmadienio vakarą tą patį atstumą 
atgal. Dažniausiai jos važiuodavo viena šalia kitos tylėdamos, 
nes būdavo visiškai išsekusios. Atrodė, kad tas nuovargis 
niekada nepraeis ir netgi nesumažės. Jos automatiškai mynė 
pedalus, nesigrožėdamos gamtovaizdžiu, ašarotomis akimis 
ir tuščiomis galvomis. 

— Pati nesuprantu, kodėl tai darau, - vieną sekmadienio 
vakarą pareiškė Malu. —- Kodėl kiekvieną savaitgalį grįžtu 
namo? Mama manęs nenori matyti. Tik kartais, kai jai pri- 
reikia ko nors, kas išklausytų jos dejones ir verkšlenimus, 
tada tinku ir aš. O tos kalbos visuomet baigiasi tuo, kad dėl 
visko kalta esanti aš. Net dėl karo, gali įsivaizduoti, Kons- 
tance! Jei likčiau Mintaujoje, neturėčiau tiek ramybės, bet 
niekas man bent jau nepriekaištautų dėl to, ko aš nepadariau. 

Konstancė atsiduso. 

— Nikolajus žuvo, aš jaučiu. Jis taip ilgai nerašo. Jis miręs. 
O apie Janį aš sužinau tik iš tavęs. Savaitgalį tu važiuoji 
namo ne tam, kad pabūtum su motina, o kad padėtum 
man tvarkytis ūkyje. Gal tau reikėtų likti pas mus nakvoti. 
Mano mama tikrai apsidžiaugtų, juk žinai. 

— Taip, - atsakė Malu. — Gal tu ir teisi. 

Kai jos pasiekė miestą, kelią pastojo vežimas su sužeistai- 
siais. Ant brezento kažkas baltais ir raudonais dažais buvo 
nupiešęs Raudonojo Kryžiaus ženklą. Vežime sužeistieji 
gulėjo kaip papuola, netgi vienas ant kito. Galvos kyšojo 
tarp kareiviškų batų, rankos plėšė kruvinus tvarsčius. Visi 


dejavo, dūsavo, gargaliavo, sunkiai kvėpavo ir verkė. 

Malu atsargiai aplenkė vežimą. 

— Mums reikia paskubėti! — sušuko ji per petį. — Mes 
turime atvykti į ligoninę anksčiau už sužeistuosius, mūsų 
ten prireiks. 

Ji paspartino greitį, o draugė numynė jai iš paskos. Kai 
abi pasiekė ligoninę, Malu nutrenkė dviratį prie sienos ir 
dar bėgdama pradėjo rengtis. Viduje ji greitai užsirišo baltą 
slaugės prijuostę, užsimovė ant plaukų kepurėlę ir nuskubėjo 
atgal prie įėjimo, kur ką tik privažiavo vežimas. 

Konstancė atsistojo šalia. Ji buvo išblyškusi ir šiek tiek 
drebėjo. Malu ją trumpai apkabino. 

— Nebijok. Nikolajaus tarp jų nebus. Janio taip pat. 

Jos žodžiai skambėjo tvirtai, bet ir ji drebėdavo, kai 
atveždavo naujus sužeistuosius. Ji bijojo tarp jų rasti Janį, 
kita vertus, kartu ir tikėjosi. Jo laiškai darėsi vis trumpesni. 
Jis niekada nerašė apie karą, apie savo įspūdžius ir išgyve- 
nimus. Tik dalykiškai aprašydavo dienos eigą, pasakodavo 
apie valandų valandas trunkantį laukimą apkasuose ir lo- 
šimą kortomis. Bet jis niekados nerašė apie mūšius, atakas, 
žuvusiuosius, nieko apie tai, ką jaučia pats. Pabaigoje pasi- 
rašydavo: Tavo Janis. Dabar ir visados. 

— Kad karas pagaliau baigtųsi, - sušnibždėjo Konstancė, 
giliai įkvėpė ir padėjo vienam sužeistajam išlipti iš vežimo. 

Tiems, kurie galėjo vaikščioti, Malu dalijo puodelius 
su saldžia arbata, kitiems padėjo nueiti iki medinių veži- 
mėlių ar neštuvų. Sužeistuosius apžiūrėdavo daktaras Kuz- 
necovas, rusų gydytojas. Konstancė sėdėjo prie rašomojo 
stalo ir kiekvienam pacientui užvesdavo kortelę, o Malu 


asistavo gydytojui. 

— Peršauta ranka! - sušuko Kuznecovas, ir Konstancė 
įrašė diagnozę. 

Jaunuolis, sėdintis priešais Kuznecovą, buvo susiėmęs 
už rankos ir verkė kaip mažas vaikas. 

— Mama, - dejavo jis. - Mama. 

Malu paglostė jam skruostą. 

— Kiek tau metų? 

— Katik suėjo aštuoniolika, — sukūkčiojo sužeistasis ir pa- 
žiūrėjo į ją žydromis akimis. — Aš nenoriu grįžti į Erontą. Dau- 
giau niekados, panele. Tai... tai buvo taip baisu. Aš kažką 
nušoviau. Padėkite, aš nenoriu atgal, - jis vėl prapliupo verkti. 

Malu paglostė jam galvą. 

— Vyksta karas, — atsakė ji tyliai. - Kiekvienas turi daryti 
tai, ką sugeba. 

Ji užjaučiamai pažiūrėjo į vaikiną. Niekas neturėtų regėti 
tokių baisybių, pagalvojo ji. Niekas neturėtų būti verčiamas 
žudyti. Iš savo patirties ligoninėje ji žinojo, kad kūno sužei- 
dimai dažniausiai užgyja, bet ne kiekvieno siela atsigauna 
po to, ką tenka pamatyti ir išgirsti. 

— Kitas! — daktaras Kuznecovas nekantriai spragtelėjo 
pirštais. 

Du lengvai sužeisti vyrai pasodino ant kėdės žmogų su 
kruvinu tvarsčiu ant galvos. 

— Vardas? 

— Antonas iš Antonijos, — atsakė vienas iš atvedusiųjų. 

Malu krūptelėjo, Konstancė taip pat pakėlė akis. 

— Antonai? — Malu pasilenkė prie vyriškio ir atsargiai 
skudurėliu nuvalė jam nuo veido pridžiūvusį kraują. - An- 


tonai? Ar tai tu? 

Ji prisiminė, kaip su juo šoko per debiutančių pokylį. 
Tada ji pastebėjo, kad jo kairysis vokas pradeda trūkčioti, 
kai tik vaikinas susijaudina. O dabar ji išvydo, kad ten visai 
nebėra voko. Ir akies. Tik juoda, nuo kraujo sukrešėjusi skylė. 

Malu čiupo sužeistąjį už pečių ir lengvai papurtė. 

— Tutaip pat kovojai baltų padalinyje. Ar ką nors girdėjai 
apie Janį? Ar jūs buvot kartu? Sakyk gi. 

Bet Antonas iš Antonijos nieko neatsakė. 

— Šūvis į galvą, - diktavo daktaras Kuznecovas. - Trūksta 
kairės akies. Sužeidimai kaukolės viduje. 

— Antonai? Ar girdi mane? — Malu lengvai purtė vyro 
petį. Antonas sudejavo, galva nusviro ant krūtinės. 

— Iš skausmo jis praranda sąmonę, — pranešė vienas iš 
sužeistųjų, kuris stovėjo šalia. — Kartais jis pabunda ir siau- 
bingai šaukia. 

Malu čiupo gydytoją už rankovės. 

— Morfino. Mes turime duoti jam morfino. 

Bet Kuznecovas tik papurtė galvą. 

— Nėra prasmės. Jis vis vien neišgyvens per naktį. 

— Prašau, daktare, aš jį pažįstu, —- neatlyžo Malu. - Jis 
mano kaimynas. 

Gydytojas nenusileido. 

— Jūs gerai žinote, kad mes turime per mažai morfino. Jo 
labiau reikia tiems, kurie turi galimybę išgyventi. 

Jis pasisuko į vyrus, arnešusius Antoną. 

— Nuneškit jį į salę. Gal pavyks rasti dar vieną laisvą 
miegmaišį. Tada grįžkite. 

Malu pažvelgė į savo draugę. Konstancės akyse tvyrojo 
ašaros, ji buvo išblyškusi ir kramtė lūpą. Ber liūdėti nebuvo kada. 


129 


Įėjo kitas pacientas. 
— Šūvis į koją su žaizdos uždegimu! —- sušuko Kuznecovas, 
o Konstancė užrašė. - Amputacija nuo kelio. Nuneškite jį 
į operacinę. Ateisiu po pusvalandžio. 
Gydytojas kreipėsi į Malu. 
— Ar galėtumėt man asistuoti? — paklausė jis. 

Malu nurijo seiles ir linktelėjo. Pastaruoju metu ji galėjo 
labai daug, tiek daug visko, apie ką seniau nė pagalvoti ne- 
būtų išdrįsusi. Ką čia reiškia viena koja daugiau ar mažiau? 
Kuznecovas ją nupjaus pjūklu. Ji ją paims ir įmes į kibirą po 
operaciniu stalu, kur tuoj pat prisirinks musių. O kitą kartą 
tai bus ranka ar plaštaka, ar pėda, o kartais, kai būdavo visai 
blogai, ji turėdavo po operacijos nuimti nuo mirusiojo kaklo 
plokštelę su įrašu, nuvalyti kraują ir nunešti jį į adminis- 
traciją. Po pamainos ji nusipraus, kiek galima nuodugniau, 
bet kraujo kvapo neatsikratys ir tada. Kaip ir žaizdų vaizdo 
ar prisiminimų apie geltonus pūlius. Malu atrodė, kad visą 
likusį gyvenimą ji braidys po kraują. Bet ji visuomet taip 
greitai užmigdavo, buvo tokia pavargusi kūnu ir siela, jog 
nerasdavo laiko galvoti apie tai, ką matė, darė, girdėjo ir jautė. 

Kitas pacientas buvo atitemptas ant kėdės. Jis abi rankas 
laikė prispaudęs prie pilvo. Ne, ne prispaudęs, atidžiau pa- 
žiūrėjusi pamatė Malu - jos buvo pririštos jam prie pilvo 
nešvariu skuduru. Vyro veidas buvo pilkas, lyg jau seniai 
būtų nebegyvas. 

— Šūvis į pilvą! - padiktavo gydytojas. - Jis išlaisvino 
rankas, nuėmė skudurą — ir atšoko, pamatęs žarnas ir ant 
jų tupinčias muses. — Miręs! - sušuko jis Konstancei ir link- 


telėjo nešikams, kad išneštų lavoną. 

Po šešių valandų darbo Malu nejautė nei kojų, nei rankų. Jos 
prijuostė prisigėrė kraujo, akys buvo paraudusios. Ir Kons- 
tancė vos laikėsi ant kojų. 

— Trumpa pertrauka, - tarė daktaras Kuznecovas ir išėjo 
iš priimamojo. 

Visi išėjo į lauką ir užsirūkė. Gydytojas savo egiptietiškas 
cigaretes, kurių jis net ir sunkmečiu nežinia iš kur gaudavo. 
Malu ir Konstancė pasidalijo vieną Gibson Girls cigaretę ir 
Niekas nepratarė nė žodžio. 

Jos parūkė, pasirąžė, pasitaisė kepuraites ir grįžo į pastatą 
dirbti toliau. | 

Ant laiptų Malu už rankovės sulaikė kitas, jaunesnis 
gydytojas; tai buvo daktaras Davidas Salomonovas. 

— Atvyko naujas transportas, — ištarė jis tyliai. 

Malu nustebusi pakėlė antakius. Anokia čia naujiena. 

— Ir ką? 

— Tarp sužeistųjų yra vienas vyras. Nebejaunas. Jo plau- 
čiuose įstrigusi kulka. 

— Kaip gaila. 

Salomonovas nurijo seiles ir atsikrenkštė, tada pridūrė: 

— Jo vardas Volfgangas fon Cėlendorfas. 

Malu norėjo šaukti, bet riksmas užstrigo gerklėje. Tik 
stovėjo pravira burna ir purtė galvą. 

— Volfgangas fon Cėlendorfas? — pakartojo ji. - O Janis 
Mormanas irgi buvo kartu? Ar žinote ką nors apie jį? 

Gydytojas papurtė galvą. 

— Paskubėkite, — pridūrė jis ir nusigręžė. Paėjęs porą 
žingsnių, sustojo ir atsisukęs per petį ištarė: - Apgailestauju. 

— Ne! - sušnibždėjo Malu. — Ne, ne, ne, ne. 

Kuznecovas taip pat girdėjo šį trumpą pokalbį. 

— Eikite! - šūktelėjo. —- Mes apsieisime be jūsų. 

Malu nusekė paskui Salomonovą, lyg būtų marionetė, 
tampoma už virvelių. Ji įžengė į salę, pamatė ant grindų gu- 
linčias pilkas būtybes kruvinais tvarsčiais, girdėjo jų riksmus 
ir užuodė pūlių, kraujo, baimės ir puvimo tvaiką. 

Nuošaliau, kampe, suplyšusia užuolaida nuo salės buvo 
atitvertos kelios miegamosios vietos. 

— Ateikit, jis guli čia, - Salomonovas parodė į pilką kau- 
burėlį kraujuojančia krūtine. 

Malu nedrąsiai žengė artyn. Su kiekvienu žingsniu 
baimė didėjo. Atrodė, kad tėvą ji galės išgelbėti tik tada, 
jei nepripažins, kas jam atsitiko. Tuomet ji atsiklaupė šalia 
jo ant žemės, paglostė įkritusius skruostus, perbraukė per 
visai žilus plaukus. 

— Tėti, - sušnabždėjo. — Tėti, ar girdi mane? 

Volfgangas fon Cėlendorfas sunkiai atmerkė akis. Jis 
pravėrė burną, bet neturėjo jėgų šnekėti. 

— Ramiai, tėti. Nesijaudink. Aš esu šalia. Aš liksiu su 
tavimi. 

„Iki pat mirties“, - pagalvojo Malu, ir nugara perbėgo 
šaltukas. 

Ji glostė jam pečius, laikė už rankos ir šnibždėjo rami- 
namus žodžius. Kartais jis užmigdavo, o Malu stebėjo kiek- 
vieną jo kvėptelėjimą. Kartais atsimerkdavo, pažiūrėdavo į 
ją karščiuojančiu žvilgsniu ir bandydavo šnekėti. Tada Malu 
nuvalydavo jam prakaituotą kaktą, įlašindavo į burną šlakelį 


vandens. 

— Miegok, tėti. Miegok. 

Kai išaušo rytas, ėmė artintis pabaiga. Malu matė pra- 
kaito lašus ant tėvo kaktos, ji užuodė atsėlinančią mirtį, jau 
dabar jautė stingdantį jo rankų šaltį. Jis dar kartą atvėrė akis, 
pabandė šnekėti. 

— Ššš! — tarė Malu ir perbraukė ranka per sukepusias jo 
lūpas. 

Tėvas papurtė galvą, sudejavo. Iš burnos išsiveržė 
kraujas — tamsus, tirštas kraujas. 

Malu akyse pasirodė ašaros. Ji žinojo, kad tai paskutinės 
jos tėvo gyvenimo minutės. Daug kartų buvo mačiusi, kaip 
miršta kiti. 

— Ššš! — pakartojo ir tyliai pradėjo melstis už tėvo sielą. 

Volfgangas fon Cėlendorfas vėl silpnai pajudino galvą, 
pravėrė burną, bandydamas sudėti žodžius. 

Malu pasilenkė prie pat jo, jos ausis beveik lietė tėvo 
lūpas. 

— Tu to nepadarei, — sušnibždėjo tėvas silpnu kimiu 
balsu. — Aš žinau, kad tu to nepadarei... Rupertas... Tai 
buvo jis. Aš esu tikras... Atleisk man... kad aš... tave iš- 
daviau. 

— Apie ką tu kalbi? —- Malu paglostė jo įdubusį veidą. 

— Kamila... Laidynė... Tai padarei... ne tu. 

Malu sustingo, ji paėmė tėvo ranką. 

— Saugokis... Ruperto. Jis... negeras žmogus. Tu turi... 
jam padėti, — vos girdimai ištarė jis. - Atleisk man. 

Jo akys užsimerkė. Krūtinė dar kartą pakilo paskutinį 
kartą įkvėpti, ir Volfgangas fon Cėlendorfas mirė. 

Malu negalėjo atplėšti akių nuo veido žmogaus, kuris 
tiek daug metų jai melavo. Kuris leido, kad šitiek laiko ji 
jaustųsi blogai, siaubingai. Kodėl jos tėvas taip pasielgė? 


Arjis taip pat jos nemylėjo? 


Kai 1918 metų kovo 3 dieną buvo pasirašyta Brest Litovsko 
taikos sutartis, Rusija ir Baltijos šalys nustojo kariauti. Ne- 
trukus karas baigėsi, Vokietija buvo sumušta. 

1918 metų lapkričio rr dieną buvo sudarytos Kompjeno 
paliaubos. Kovų laukuose, miestuose ir kaimuose iš viso 
žuvo septyniolika milijonų žmonių. Likę gyvi kareiviai - per 
ketverius metus jų žuvo dešimt milijonų — pagaliau grįžo 
namo. Bet jie jau nebebuvo tokie patys, kokie prieš kelerius 
metus išėjo į karą. 

Janis taip pat priklausė sugrįžėliams, kuriuos karas su- 
luošino dvasiškai. Naktimis jis šaukdavo per sapną ir smar- 
kiai besidaužančia širdimi šokdavo iš lovos. Dienomis krūp- 
čiodavo nuo kiekvieno didesnio garso. Jis niekada nekalbėjo 
apie tai, ką patyrė kare, o Malu jo neklausinėjo, nes ir pati 
nemėgo pasakoti apie savo darbą ligoninėje. 

Rupertas grįžo į savo dvarą. Jo uniformą puošė įvai- 
riausi ženkliukai. Jis, atrodo, buvo vienintelis, išgyvenęs 
karą be vidinių ir išorinių sužalojimų. Jis nė kiek nepasi- 
keitė. Visiškai. 

Praėjus kelioms dienoms po to, kai kareiviai grįžo namo, 
Janis ir Rupertas susitiko prie dvaro ribos. 

— Man tave pasveikinti ar užjausti dėl tėvo mirties? - pa- 
klausė Janis. 


Rupertas užsidegė cigaretę, dabar rūkė su kandikliu. 

— Kaip nori. Man tas pats. Svarbiausia, kad dabar mano 
žodis dvare bus paskutinis. 

Iš Nikolajaus nebuvo jokių žinių. Jokio laiško ar prane- 
šimo apie mirtį. Nieko. O Konstancė pamiršo Nikolajų, nes 
Rupertas vėl pareiškė savo teises į ją. 

„Vargšė Konstancė, - galvojo Malu. — Kvailiukė Kons- 
tancė. Kaip tu gali vėl pulti jam ant kaklo vien todėl, kad 


jis tau liepia?“ 


Dešimtas skyrius 
Pabaltijys, 1918 


Karas sunaikino ne tik daugybę gyvybių, bet ir svajones 
bei viltis. 

Nuo tada, kai baigėsi karas, Malu buvo sutrikusi. Ką jai 
dabar veikti? Paskutiniais metais ji neturėjo laiko galvoti 
apie ateitį, nes nebuvo jokios ateities. Tik dabartis. Tik ap- 
driskę, kraujuojantys, švokščiantys vyrai, kurie pridususiais 
balsais prašydavo išvaduoti juos iš kančių. 

O dabar buvo taika. Žydėjo gėlės, karvės derlingose ga- 
nyklose atsivesdavo sveikus veršiukus, nekaltai švietė saulė, o 
namuose Ilmė bardavosi, jei kuri nors kambarinė išsitepdavo 
prijuostę. Bet prie stalo viena vieta liko tuščia. Tėvo vieta. 

Malu taip aiškiai jautė tuštumą, jog negalėjo net į tą 
pusę žiūrėti. Kas buvo Cėlendorfų dvaras be jos tėvo? Valdy- 
tojas Švarcrokas stengėsi iš visų jėgų, bet jis negalėjo pakeisti 
linksmojo dvarininko. Rupertas mielai būtų jį išmetęs, bet 
kadangi karas taip smarkiai sumažino vyrų skaičių, kito 
valdytojo nebūtų radęs. Samdiniai, nors ir klausė Švarcroko, 
bet juo nesižavėjo. Melžėjos darė viską, ką jis joms liepdavo, 
bet nenulydėdavo valdytojo įsimylėjusiais žvilgsniais. Dvare 


nebeliko žmogaus, kuris žinotų kiekvienos karvės vardą, 


136 


kuris prisimintų, koks arklys kada buvo kaustytas ir kiek 
maišų pašaro dar yra likę. 

Taika Malu atrodė kaip tyla po audros. Viskas buvo 
sugriauta, viskas pasikeitę. Gyvenimas buvo sustojęs, kad 
suteiktų laiko tiems, kuriems jo reikėjo žaizdoms išsilaižyti. 

Vien tik mamai ir Rupertui karas, rodos, atnešė naudos. 
Iš Cecilijos fon Cėlendorf elgesio nė kiek, nė truputėlio ne- 
buvo matyti, kad ji būtų pasigedusi vyro. Ji jo nepasigenda, 
liūdnai pagalvojo Malu. Priešingai. Dabar, po daugelio 
metų, ji beveik pasiekė savo svajonių tikslą: gyventi dvare 
vien tik su Rupertu. 

Malu labiau nei bet kada jautė, kad ji trukdo. Ji dažnai 
ateidavo pietauti, kai pietūs jau būdavo pasibaigę, o jai 
niekas nepranešdavo. Ji niekada nežinojo, kur yra Rupertas 
ir mama. Dvaro reikalai nuo jos taip pat būdavo slepiami. 

Tuo pat metu jai kėlė nerimą žinios, ateinančios iš kitų 
dvarų. Dar tik užvakar ką tik ištekėjusi baronienė fon Gras- 
nitz, kurią ji sutiko apsipirkdama Mintaujoje, papasakojo 
apie plėšimus ir kratas namuose. Buvo kalbama, kad rusai 
kelerą baltų žemvaldžių ištrėmė į baisiuosius Sibiro lagerius. 
Kol kas gandai sklido tik iš Estijos, bet Malu jautė, kad ir 
Latvijos dvarininkai turi pagrindo bijoti. 

Kai 1918 metų lapkričio 18 dieną Latvija paskelbė ne- 
priklausomybę, tarp vokiečių dvarininkų kilo panika. Kai 
kurie vėl pradėjo krauti dėžes bei lagaminus ir išsiuntė 
savo šeimas į Rygą. Dvikinkės karietos zujo pirmyn atgal 
tarp dvarų ir geležinkelio stočių. Visuomeninį gyvenimą 
paralyžiavo baimė, nemažai žmonių netgi išvyko į Vokie- 


tiją. Kai kurie dvarai Cėlendorfo kaimynystėje ištuštėjo, 

jų samdinės pradėjo klausinėti, ar neatsirastų darbo Cė- 
lendorte. 

Netrukus naujoji valdžia, Latvijos Parlamentas, išleido 
įsakymą, kuriuo turėjo būti nusavinti visi Pabaltijo dvarai. 
Apsaugoti liko tik tie vokiečių ponai, kurie tarnavo ne rusų, 
o baltų pulkuose. 

Malu tai sužinojusi labai išsigando. Cėlendorfą taip pat 
palies naujasis įstatymas! Nors jos tėvas irgi kariavo kartu 
su baltais, bet jis buvo miręs. O Rupertas, dabartinis sa- 
vininkas, tarnavo karininku rusų kariuomenėje. Jis netgi 
turėjo nemažai apdovanojimų. 

— Ar žinai, kas gali nutikti su dvaru? — vieną rytą paklausė 
ji brolio ir prisėdo šalia. Ji padėjo ant stalo laikraštį. 

Rupertas pakėlė antakius. 

— Kas yra? Perskaitei orų prognozę? Bus kruša? 

Malu palingavo galvą. Nuo tada, kai Rupertas grįžo iš 
fronto, jis dar dažniau pradėjo susitikinėti su bendramin- 
čiais pažaisti ir išgerti, lankydavosi pas rajono prostitutes 
ir darė tik tai, kas jam teikė malonumą. Kai Malu apie tai 
prašnekdavo, jis atkirsdavo: 

— Aš kovojau už tėvynę ir už dvarą, todėl dabar turiu 
teisę pasilinksminti. 

— Tų, kurie kovojo rusų pusėje, dvarai bus nusavinti, — 
atsakė Malu. — Estijoje jau vyksta kratos ir suėmimai, - ji 
palinko į priekį, kad dar labiau pabrėžtų šių žodžių svarbą. 

Rupertas išpūtė skruostus. 

— Kas mums darbo? Estija toli. 

— Ne, brangusis. Šis įstatymas galioja ir Latvijoj. Ką 
darysi? 

— Nieko! — Rupertas nusišiepė. —- Ką aš turėčiau daryti? 
Nuspręsiu tada, kai ateis laikas. 

— Tave gali ištremti į Sibirą. 

— Tai tik gandai, - Rupertas prisimerkė. — Niekas nežino, 
ar taip yra iš tikrųjų. 

Malu pirštu parodė į priešais gulintį straipsnį. 

— Tai ne gandai. Čia gali perskaityti naująjį įstatymą 
juodu ant balto. 

Rupertas ranka nušlavė nuo stalo laikraštį ir taip grės- 
mingai pažiūrėjo į Malu, lyg ji būtų išleidusi tą įstatymą. 

— Mes liksime! — pridūrė jis tyliau. - Kur kitur mes ga- 
lėtume pasidėti? 

Malu jautė, kad Rupertas labai bijo. Baimė buvo tokia 
didelė, kad sukaustė jo gebėjimą spręsti, kaip išvengti pa- 
vojaus. Bet Malu dabar to nepaisė. 

— Jei tu nieko nesiimsi, mes prarasim viską, ką turim. Tu 
esi paveldėtojas. Privalai ką nors daryti. 

Bet Rupertas tik numojo ranka. 

— Ką tu supranti, Malu? Tupi čia provincijoje, niekur 
neišeini, neturi draugų. Taip, tai tiesa. Tave supa tik paniu- 
rėliai. Amžinai dejuojanti Konstancė. Janis. Nenuostabu, 
kad pamažu prarandi sveiką protą. Būk rami, aš viską kon- 
troliuoju. 

Malu prikando lūpą. 

— Tu klysti, Rupertai. Aš skaitau laikraščius, netgi labai 
atidžiai. Aš klausau, ką pasakoja kiti. Ir daug daugiau su- 
prantu apie mūsų gyvenimą čia nei tu. 

Rupertas iš aukšto nusišypsojo. 


— Nejaugi? Kalbiesi apie tai su savo valstiečiu lovoje? 

— Nekišk čia Janio, — Malu sukilo pyktis. Ji trinktelėjo 
delnu per stalą ir pakeltu balsu tarė: - Nori klausyk manęs, 
nori ne. Tu esi paveldėtojas! Tai tavo ūkis, kuris žlugs. Ar 
kada nors susimąstei, ką darytum, jei nebeturėtum žemių? 
Prašytum Janį darbo? Ar iškeliautum į miestą ir dirbtum 
bare šokdintoju? 

Tada ji paliko Rupertą vieną ir, nugrimzdusi į apmąs- 
tymus, patraukė per laukus ežero link. Atsisėdo ant mažo 
lieprelio, išsikišusio į ežerą. Apsikabino rankomis kelius ir 
padėjo ant jų galvą. Niekas dar nebuvo nuspręsta, bet Malu 
labai aiškiai jautė, kad kažkas baigėsi. Ir ji nežinojo, liūdėti 
jai ar džiaugtis. 

Staiga už nugaros išgirdo garsus. Pažįstami žingsniai. 
Netrukus šalia jos ant lieptelio atsisėdo Janis. 

— Tu atrodai susirūpinusi. 

Malu tik linktelėjo. Ji mielai būtų padėjusi galvą jam ant 
peties, žinojo, kad jis neatstumtų. Bet nuo to laiko, kai Janis 
grįžo iš karo, jo kūnas buvo tarsi sustingęs. Jis jos daugiau 
nebuvo apkabinęs. Tai ji prie jo glausdavosi ir jį bučiuodavo. 
Janis atsakydavo į bučinius, bet Malu atrodė, kad jis tik 
atlieka pareigą. Jis tai darė, nes turėjo daryti, taip atrodė 
Malu. Ir dabar nepaklausė, kas ją slegia, tik sėdėjo šalia ir 
Malu savęs klausdavo, gal ir jis žuvo kare. Ne jo kūnas, bet 
siela. Ji dar nuo ligoninės laikų žinojo, kad sugrįžėliai taip 
jaučiasi, todėl kantriai laukė tos dienos, kai Janis vėl bus 
toks, koks buvęs. 

— Ar tikri tie gandai? — paklausė Malu. — Ar tiesa, kad 


žemvaldžiai suimami, o jų ūkiai nusavinami? 

Janis linktelėjo. 

— Ir tai teisinga. 

— Teisinga? — Malu pasipiktino. - Cėlendorfų dvaras 
mums priklauso nuo šimtmečių. Ir šitiek metų mes davėm 
žmonėms darbo, pastogę ir duonos. 

Nors Malu atsigręžė į Janį, jis ir toliau spoksojo į vandens 
leliją. 

— Kaip gali būti teisinga, jei vokiečiams priklauso latvių 
žemės? Kodėl tikrieji žemės savininkai dirba tiems, kurie 
ją iš jų pavogė? Vien todėl, kad kažkas tęsiasi šimtmečius, 
nereiškia, kad tai yra gera ir teisinga. 

— Tai tu šitaip manai? Tokius tu mus matai? Godžius ir 
plėšrius? — Malu pašoko. 

Janis tik dabar į ją pažiūrėjo. 

— Kalbu ne apie tave, - pasakė jis tyliai. — Tu nesi nei godi, 
nei plėšri. Tavo tėvas taip pat toks nebuvo. Bet dauguma la- 
tvių mano, kad jūs visi tokie esate. Todėl ir priėmė įstatymą. 

Malu giliai atsiduso. 

— Tai kas dabar bus? — paklausė labiau savęs nei Janio. 

Tada ji nusisuko. Kaip galėjo būtent jis palikti ją likimo 
valiai? Jai į galvą šovė kandi pastaba, nors stengėsi jos neiš- 
tarti. Ber galiausiai pratrūko: 

— Jei jūs, latviai, manote, kad viską taip pat gerai mokate 
kaip vokiečių dvarininkai, tai darykite! Jūs gi ištisus šimt- 
mečius galėjote iš jų mokytis. 

Ji nubėgo nuo lieprelio namo. Ten atsisėdo ant laukujų 
laiptų ir užsidengė rankomis veidą. Kai Rupertas išėjo iš 
namo, ji pakėlė galvą. 


— Kas dabar bus? — paklausė brolio. - Kas bus? 

Priešingai nei ryte, dabar jis žinojo atsakymą. Gerai nu- 
siteikęs ir kandžiai išsiviepęs jai paaiškino: 

— Aš viską sutvarkysiu. Niekas neatims iš mūsų Cėlen- 
dorto. Niekas nepaims iš manęs to, kas man priklauso. 

— Ką ketini daryti? 

Jis paplekšnojo jai per petį ir švilpaudamas nuskubėjo 
tolyn. Malu nustebusi nusekė jį žvilgsniu, atsiduso ir žengė 


vidun. 


Netrukus, kaip ir tikėjosi, Rupertas sutiko Janį. 
— Na, kaimyne, kokie reikalai su tavo žeme? — maloniai 
pasiteiravo jis. 
Janis nepatikliai suraukė antakius. 
— O kokie čia gali būti reikalai? 
Rupertas pasiūlė jam egiptietiškų cigarečių, bet Janis 
atsisakė ir išsitraukė iš kelnių kišenės suglamžytą papirosą. 
— Kodėl klausi? 
Rupertas nusijuokė. 
— Kaip jau sakiau, tu esi mano kaimynas. Mes pažįstami 
nuo mažų dienų. Ar taip neįprasta paklausti, kaip sekasi? 
— Tarp kaimynų įprasta, — atsakė Janis. — Bet tau - ne. 
Kokie reikalai gali būti su mano žeme? Tu pats tai seniai 
žinai. Aš nebeturiu arklių, su kuriais galėčiau suarti laukus. 
Jei įkinkysiu karves, neturėsiu nei pieno, nei veršiukų. Ir 
sėklų man trūksta. Paskutines paėmė rusai. 
— Taigi, tau nekaip sekasi, tiesa? — Rupertas pasitrynė 
rankas. 
— Taip. Tu turi pagrindo džiaugtis. Man blogai. Šeimi- 


ninkas vokietis, kuris dabar jau įsigijo naują dvarą Silezijoje, 


142 


norėtų parduoti man šitą, bet aš neturiu pinigų. Bijau, kad 
jis greitai ras žmogų, kuris norės pirkti ūkį, o tada aš nebe- 
turėsiu net stogo virš galvos, jau nekalbant apie duoną ant 
stalo. Ar nori dar ką nors sužinoti? Ar papasakoti daugiau 
apie savo bėdas, kad tau būtų smagiau? 

Rupertas papurtė galvą. 

— Tavo nelaimė nebūtinai turi likti tavo nelaime. Ranka 
ranką plauna. Tu gi žinai. Jei veiksime kartu, abiem bus tik 
į naudą. 

Janis prisimerkė ir atidžiai pasižiūrėjo į kaimyną. Užsi- 
traukė papirosą, išpūtė dūmus, numetė ant žemės nuorūką 
ir užmynė ją. 

— Ką sumanei? - paklausė Janis. 

Rupertas išsitraukė dar vieną cigaretę iš elegantiško pa- 
kelio. 

— Nieko ypatingo, — paaiškino jis, spragtelėjo žiebruvėliu 
ir prisidegė. — Ir nieko nelegalaus. 

Janis tylėjo ir laukė. 

— Tu tikrai girdėjai, kad baltų ūkiai turi būti nusavinti. 
Escijoje jie jau pradėjo tai daryti. O dabar atėjo eilė Latvijai. 
Valstiečiai per kvaili. Jie paskelbė nepriklausomybę. Lyg 
galėtų vieni išgyventi. 

— Aš neketinu su tavim postringauti apie politiką, — 
šiurkščiai atsakė Janis. — Sakyk, ką norėjai. 

Rupertas kreivai nusišypsojo. 

— Kaip nori. Taigi, Cėlendortų dvaras turi būti nusa- 
vintas, nes aš kariavau rusų kariuomenėje. Aš siūlau tau 
nusipirkti dvarą dar prieš tai. 


Janis skėstelėjo rankom. 

— Iš ko aš sumokėsiu? 

— Aš tau pasiūlysiu tokią kainą, kuri net tau bus priei- 
nama. Vienas rublis. Nei daugiau, nei mažiau. Tu nusipirksi 
dvarą, mes palauksim, kol baigsis nusavinimas, o tada tu 
man vėl jį grąžinsi. Viskas paprasta. Kaip ir sakiau, nieko 
ypatingo. 

Janis nužvelgė Rupertą nuo galvos iki kojų. Ir tik po 
valandėlės, kai tyla pasidarė abiem vyrams nepakenčiama, 
jis paklausė: 

— Kodėl turėčiau tai daryti? 

Rupertas gūžtelėjo pečiais. 

— Nes tau reikia išgyventi. Manau, gali įsivaizduoti, koks 
bus atlygis už šią nedidelę paslaugą. Aš tau paskolinsiu pi- 
nigų, kad galėtum nusipirkti tą menką ūkelį. Kiek savi- 
ninkas prašo už jį? Dviejų šimtų rublių? Trijų šimtų? 

— Dviejų šimtų penkiasdešimt. 

— Na, matai. Dar šiandien telegrafu pervesiu tau pinigus. 
Rytoj jau galėsi būti ūkio šeimininkas. O poryt aš tau par- 
duosiu Cėlendortą. 

— O jeigu aš tau negrąžinsiu dvaro? — paklausė Janis. 

— Tada aš suvedžiosiu tavo seserį. Tai nebus sunku, ji jau 
dabar paskui mane sekioja. O paskui paliksiu ją su pavainikiu. 

— Tu neišdrįsi! - Janio veidas pabalo, jis smarkiai sukando 
dantis ir suspaudė kumščius. — Aš tave įspėju. Palik mano 
seserį ramybėje. 

Rupertas lengvai patapšnojo Janiui per petį. 

— Nusiramink. Nieko neatsitiko. Kiek žinau, Konstancė 
nėra nėščia. O jei tu man grąžinsi Cėlendortą, kaip sutarta, 


aš ją vesiu. 

Janis spoksojo į Rupertą, ieškodamas jo veide ženklų, 
liudijančių, kad jis meluoja. Bet Rupertas atlaikė jo žvilgsnį 
nė nemirktelėdamas. 

— Tu paskolinsi man pinigų ūkiui pirkti. Be palūkanų, 
savaime suprantama. Ir vesi Konstancę. Nemanyk, kad ji 
negalėtų gauti geresnio vyro nei tu, bet ji tave myli. Gal po 
poros metų ji taps protingesnė ir nebenorės tavęs. Bet dabar 
turi ją vesti. Tik tada aš grąžinsiu tau Cėlendorfą. Ar aišku? 

Rupertas pradėjo garsiai juoktis. Jis negalėjo sustoti. 
Tada dūrė pirštu į Janį ir suriaumojo: 

— Tokie jau tie latviai. Jiems nepriklauso net purvas pa- 
nagėse, bet jie nori įsakinėti! 

— Užsičiaupk! — sušnypštė Janis ir timptelėjo Rupertą 
už rankovės. 

Jaunasis dvarininkas pamatė, kad Janis ne juokais su- 
pyko. Tai buvo pyktis, susikaupęs per ilgus metus. Pyktis, 
kuris padėjo jam kare kovoti prieš nekenčiamus vokiečius. 
Taip bent jau manė Rupertas. Ilgus šimtmečius vokiečiai 
savinosi žemes, kurios jiems nepriklausė, ir vertė vietinius 
gyventojus jiems dirbti, - girdėjo jis ne kartą sakant Janį. 
Janis ir jo bendražygiai latviai nieko labiau netroško, nei 
nusavinti dvarus, kad iškėlę galvą galėtų dirbti savo žemę. 
Tai buvo parašyta jiems ant kaktos, apie tai jie kalbėdavosi 
kaimo smuklėse, taip pamokslavo netgi kai kurie kunigai iš 
sakyklų. Už tai latviai kovojo kare. Už teisingumą. 

Paslapčiomis Rupertas jau trynėsi rankas. Jis įvarė Janį 
į tokią padėtį, kad šis turėjo veikti išvien su priešu. Išvien 
prieš saviškius. Rupertas žinojo, kad Janis nesiekė turtų. Jis 


nebuvo iš tų, kurie norėtų miegoti šilkiniuose pataluose ir 

įsakinėti kitiems. Jis tai darė dėl Malu. Jei jis ketina vesti 
Malu, - o Rupertas žinojo, kad Janis daugiau nieko ir ne- 
nori, - jam reikia stogo virš galvos. Jam reikia pakankamai 
maisto ir malkų krosniai. Rupertas įtarė, kad Janio širdyje 
tikriausiai viena su kita kovojo dvi meilės: meilė Malu ir 
meilė Latvijai. Bet meilė Malu jam atrodė realesnė. Todėl, 
tik todėl jis stovėjo čia ir kalbėjo su Rupertu, užuot nu- 
sispjovęs jam po kojom ar užsiundęs šunį. 

Janio veidas buvo įsitempęs. Jis griežė dantimis, o kiše- 
nėse spaudė kumščius. 

— Užsičiaupk, Rupertai!-—- prašvokštė. — Dėl Dievo meilės, 
užčiaupk savo prakeiktą snukį arba aš tau užvošiu. 

Rupertas pajuto, kad Janis nejuokauja, ir tuoj pat nustojo 
juoktis. 

— Tu gausi paskolą. Be palūkanų. Tada grąžinsi man Cė- 
lendorfą. Kai dvaras vėl priklausys man, aš vesiu Konstancę. 
Bus taip ir ne kitaip. 

Jo žvilgsnis vėl tapo rūstus. Žodžiai nuskambėjo dusliai, 
beveik kaip grasinimas. 

Valandėlę Janis spoksojo priešais save, tada ištiesė Ru- 
pertui ranką. 

— Sutarta. Tu padėsi man užsitikrinti egzistenciją, o aš 
tau padėsiu išsaugoti tavąją. 

Juodu paspaudė vienas kitam ranką, tada Janis apsisuko 
ir patraukė tiesiai namo. 

Bet Rupertas sušuko jam pavymui: 

— Jūs taip nieko ir nesupratot! Nieko. Net ir karas jūsų 

nieko neišmokė! Ir pasakyk savo seseriai, kad ji ateitų pas 


mane. Aš noriu ją pradėti pratinti prie vedybinio gyvenimo. 

Vienuoliktas skyrius 
Pabaltijys, 1919 


Tuo metu Konstancė stovėjo prie lango pastoriaus namuose. 
Pastatas buvo prie pat mažos bažnytėlės, kuri stovėjo tiesiai 
ant ribos tarp Cėlendorto ir Janio ūkio. Todėl Konstancė 
galėjo labai gerai matyti, kaip Janis ir Rupertas šnekučiuo- 
jasi prie tvoros. Nors buvo naktis, bet blyškus mėnulis ir 
žvaigždės blausiai apšvietė žemę. Deja, Konstancė negalėjo 
girdėti, apie ką abu vyrai kalbėjosi. 

Nuo to laiko, kai baigėsi karas, ji jautėsi tokia nereika- 
linga kaip sena boba. Jai atrodė, kad gražiausi metai jau 
praeity ir kad jos laukia tik rūpesčiai ir sielvartas. Jai buvo 
tik dvidešimt devyneri, bet ji jau našlė. Ji retai galvodavo 
apie mirusįjį ir jo beveik nepasigesdavo, nes mažai pažinojo. 
Juodu net nepagyveno kartu, jei neskaičiuotum tų kelių 
savaičių, kurias Nikolajus praleido Mormanų namuose iki 
šaukimo. Bet kai atėjo laiškas, o jame pranešimas apie mirtį 
ir plokštelė su įrašu, Konstancė vis dėlto apsiverkė. 

Jos galimybės iš naujo ištekėti buvo dar menkesnės nei 
prieš karą. Vyrų buvo mažai belikę, daug jų žuvo mūšių 
laukuose Europoje. O tie, kurie grįžo į namus, buvo stipriai 


suluošinti. Tai buvo žaizdos, kurių išorėje nematyti, todėl 

jos dar giliau kraujavo sieloje. Nė vienas iš jų nevestų prie 
altoriaus nusigyvenusios našlės. 

Konstancė atsiduso. Ji norėjo vaikų, norėjo tokio gy- 
venimo kaip jos motinos. Ji nenorėjo daug. Tikrai ne. Tik 
vyro, kuris ją mylėtų arba bent jau gerbtų, ir poros vaikų. Jai 
nereikėjo turtų, gražių suknelių, tik pakankamai duonos ant 
stalo ir stogo virš galvos. Nuosavo stogo, nuosavo židinio. 

Dar buvo Rupertas. Jie taip ilgai vienas kitą pažinojo, bet 
Konstancė vis dar nežinojo, ar jis jai apskritai patinka. Šiaip 
Rupertas neturėjo nieko, dėl ko būtų galėjęs patikti. Jis buvo 
niekšas, beširdis, negailestingas, savanaudis ir kartais netgi 
brutalus. Bet jos skruostai vis tiek užsiliepsnodavo, kai tik 
jis ją pakviesdavo. Ji nenorėdavo, tikrai nenorėdavo pas jį 
eiti, bet staiga atsidurdavo prie veidrodžio, imdavo šukuotis 
plaukus ir kvėpintis kaklą. Netrukus Konstancė jau skubė- 
davo per pievą siauru takeliu, kuris vedė tiesiai į ponų namą. 
O dar po kelių akimirkų jau gulėdavo Ruperto glėbyje ir 
leisdavosi myluojama. Bet dar nespėjus atšalti paklodėms, 
jis ją išsiųsdavo. Jis labai aiškiai parodydavo, kaip ji jam nusi- 
bodo. Tik lovoje viskas buvo kitaip. Kartais jis netgi būdavo 
švelnus, vėl tapdavo vaiku. Jis čiulpdavo jos krūtis, vadin- 
davo ją malonybiniais vardais, padėdavo galvą į jos skraitą, 
leisdavo jai save glostyti ir glamonėti. Bet kai tik jo kūniški 
geiduliai būdavo patenkinti, jis ją atstumdavo. Konstancė 
atsikeldavo drebėdama šaltame ore, užsimesdavo drabužius 
ir išslinkdavo atgal į pastoriaus namus, tvirtai nusprendusi 
daugiau niekada neatsiliepti į Ruperto kvietimą. Bet po 
dviejų dienų vėl eidavo pas jį. Viskas kartodavosi. Užburtas 


ratas, iš kurio neįstengė ištrūkti. Ji norėjo pabėgti ir norėjo 

likti. Ji norėjo būti stipri, bet tuo pačiu metu ir silpna. Ji taip 
norėjo, kad kas nors išvaduotų ją iš šio užkeikto rato, bet 
tokio žmogaus nebuvo. 

Dabar ji stovėjo prie lango - tėvai jau miegojo šalimais 
kamaraitėje — ir žiūrėjo į abu jaunus vyrus. Nieko neži- 
nodama ji tikėjosi, kad jos gyvenime kažkas pasikeis. Ji 
pastebėjo Janio pyktį ir Ruperto aroganciją. Ji nujautė, kad 
tai, apie ką juodu kalbasi, yra nedora, bet ji vis tiek su mažos 
mergaitės naivumu tikėjosi, kad kažkas pasikeis ir pakryps 
į gerąją pusę. 

Tada ji pamatė, kad abu vyrai išsiskyrė. Janis plačiais 
energingais žingsniais pasuko savo namelio link, nuleidęs 
galvą, susigūžęs, lyg neštų sunkią naštą. Konstancė išbėgo 
ir užtvėrė kelią jam dar nepasiekus namų. 

— Kas yra? — paklausė ji. - Ką judu tarėtės? 

Janis papurtė galvą, išsitraukė iš kišenės papirosą ir už- 
sirūkė. 

— Eime su manim. Man reikia išgerti. Tada viską papa- 
sakosiu. 

Tylomis jie ėjo per tamsą. Konstancė drebėjo su plonais 
naktinukais ir skara. 

Namuose Janis jai atnešė antklodę. 

- Štai, paimk! 

— Ačiū! O dabar pasakok! 

Konstancė atsisėdo ant virtuvės suolo — skruostai rau- 
doni, nosis pabalusi, akys susijaudinusios, o plaukai išsi- 
taršę. 

„Ji vis dar maža mergaitė“, - pagalvojo Janis ir panoro 


ją apkabinti. Tačiau po karo jis nebegalėjo nieko apkabinti. 

Bet noras tai padaryti augo su kiekviena diena ir degino jį 
iš vidaus. 

Konstancei ir sau jis įpylė į dvi stiklines degtinės, vienu 
mauku ištuštino savąją ir atsisėdo priešais ją. „Aš esu blogas 
brolis, — tarė sau. — Aš turėčiau ją saugoti, bet nesugebu.“ 

— Rupertas nori man trumpam laikui perleisti Cėlen- 
dorfą, kad išvengtų nusavinimo, - tyliai pasakė jis. 

Konstancė išplėtė akis. 

— Kaip jis sugebėjo tave įkalbėti? 

— Jis suteiks man už tai paskolą, kad galėčiau sumokėti 
už ūkį. Ir... 

Jis pažiūrėjo į seserį ir nurijo seiles. Jis žinojo, kad ve- 
dybos su Rupertu ją pražudys. Bet taip par labai gerai žinojo, 
kad Konstancė to nori. Ji buvo suaugusi, beveik trisdešim- 
ties. Jis negalėjo jos amžinai saugoti ir gelbėti nuo gyvenimo. 
Ji pagaliau turėjo suaugti ir priimti savus sprendimus, net 
jei jie iš pradžių bus neteisingi. 

— Ir?.. - nekantriai paragino ji. 

— Paskui jis tave ves. Aišku, jei tu to norėsi. 

Konstancė išsižiojo, bet žodžiai užstrigo gerklėje. Tik 
po kiek laiko ji sugebėjo išspausti: 

— Tikrai? Tai tiesa? 

Janis tylėdamas linktelėjo ir pasukiojo rankose tuščią 
stiklinę. 

— Tu jo nori? - paklausė jis, nežiūrėdamas į ją. 

— Taip! Aišku, kad taip. Aš niekados nieko kito ir neno- 
rėjau. 

— Gerai! — Janis lengvai trinktelėjo delnu per stalą. — 
Gerai. Jei tai iš tikrųjų tai, ko tu nori, tebūnie taip. 

Po poros savaičių pasirodė vyrai, kuriuos siuntė Parlamentas. 
Netikėdami jie žiūrėjo į pirkimo sutartį, kurią jiems parodė 
Janis. Jie apieškojo ponų namą, konfiskavo kelis menka- 
verčius daiktus, apieškojo ir mažą Janio namelį, bet nieko 
nepešę pasitraukė. 

Ūkis pagaliau priklausė Janiui Mormanui. Jis turėjo raš- 
tišką patvirtinimą, juodu ant balto. Skolos raštelis gulėjo stal- 
čiuje. Janis gerai žinojo, kad jis nebus laimingas, kol neatiduos 
skolos. Todėl dirbo kiek galėdamas. Ryte keldavosi su aušra, 
o miegoti eidavo tada, kai mėnulis jau būdavo pasiekęs zenitą. 
Jis pats įsikinkydavo į plūgą, kad apsaugotų karves. Jis parduo- 
davo viską, be ko galima apsieiti, kad nusipirktų sėklos. Kan- 
kino save iki išsekimo, bet žinojo, dėl ko tai daro. Dėl Malu. 

O Konstancė didesnę dienos dalį stovėdavo prie lango 
ir žiūrėdavo į ponų namą, lyg laukdama, kada pasirodys 
„Rupertas ant balto žirgo su rože dantyse ir ją pasiims. Bet 
jis nesirodė. Priešingai. Ji dažnai matydavo mažojo salono 
apšviestus langus ir žinojo, kad būtent tą akimirką jis šoka 
su kita, bučiuoja jai kaklą ir glosto krūtis. 

Praėjo kelios savaitės, kol Rupertas ją pasikvietė. Kons- 
tancė apsivilko gražiausią suknelę, lūpas ir skruostus pa- 
sidažė rausvai, o prie akių pridėjo žalią svogūną, kad jos 
blizgėtų. Konstancė dainavo ir be priežasties juokėsi, ji 
tryško džiaugsmu, ko jau seniai nėra buvę. Širdis daužėsi į 
šonkaulius, pilve pleveno drugeliai. Ji nėjo, bet bėgte nubėgo 
siauru takeliu į ponų namą, įsivaizduodama, kokiu būdu 
Rupertas jai pasipirš. 

Tada Konstancė trumpai sustojo ir papurtė galvą. Ne, 
Rupertas tikrai neatsiklaups prieš ją ir nepaprašys jos rankos. 

Jis jai net nepadovanos raudonų rožių ar žiedo. Jis tik praneš 
vestuvių datą, tada įsitrauks ją į lovą ir suvels šukuoseną, 
prie kurios ji praleido kelias valandas. Jis suplėšys brangų 
apatinuką, o kojines numaus taip šiurkščiai, kad kitą dieną 
ant jos kojų dar bus matyti įdrėskimai. 

Ji visa tai žinojo, bet vis tiek nesiliovė tikėti, kad galbūt 
viskas bus kitaip. Gal vis dėlto bus žiedas ir raudona rožė, gal 
jo bučiniai bus švelnūs ir lengvi, prisilietimai jaudinantys 
ir kantrūs. 

Ji įėjo į ponų namą. Rupertas jau nekantriai jos laukė. 
Ji matė jo nepatenkintą veidą ir kietai suspaustas lūpas, kai 
jis ją šiurkščiai pabučiavo. 

— Kur tu buvai? — užsipuolė jis ir stumtelėjo ją laiptų 
link. — Kodėl taip ilgai neatėjai? 

— Aš norėjau pasipuošti tokiai akimirkai, — tyliai atsakė 
ji ir pajuto, kaip į akis plūsta ašaros. 

— Aš nenoriu tavęs gražios, — sušnopavo Rupertas. —- Aš 
noriu tavęs nuogos! 

Jis įstūmė ją į savo kambarį, parvertė ant lovos, užkėlė į 
viršų suknelę, praskėtė jai kojas ir įsiskverbė. Konstancė net 
nespėjo suprasti, kas čia vyksta. Jai skaudėjo ir ji įrarė, kad 
jis būtent to ir norėjo. 

Rupertas plačiai išsišiepė. 

— Aš žinau, ko reikia tokioms moterims kaip tu, — vos 
atgaudamas kvapą ištarė jis. 

Konstancė nusuko veidą į šoną ir apsiverkė. 

Paskui jis atsitiesė, susitvarkė drabužius ir persibraukė 
plaukus. Prisidegdamas cigaretę paliepė jai: 

— Mes baigėm, gali eiti! 

Konstancė dar niekada nesijautė tokia nuoga kaip šią 
akimirką. Ji negalėjo atsistoti. Ji taip ir liko gulėti plačiai 
išskėstom kojom, suplėšytais apatiniais, suveltais plaukais 
ir skaudančiomis krūtimis. 

Taip, ji norėjo su juo mylėtis, bet, o Dieve danguje, tik 
ne taip! Ne tokiu žeminančiu būdu, kuris jai priminė gy- 
vulių poravimąsi. Ji jautėsi purvina ir išniekinta; ji bodėjosi 
pati savimi, todėl užsidengė ranka akis, kad nematytų jo, o 
labiausiai savęs. 

— Greičiau, judinkis. Aš neturiu laiko per visą naktį, — 
pasakė jis ir susikišo sniego baltumo marškinius į kelnes. 

Po tokio pažeminimo Konstancė negalėjo ir nenorėjo 
taip paprastai išeiti. Ji norėjo išsinešti jausmą, kad šiurkštus 
elgesys nebuvo perniek, kad jis turėjo pagrindą. Ji susitai- 
kytų su jo pykčiu, ji su viskuo susitaikytų, kad tik jis neleistų 
jai taip išeiti. Juk turi būti kokia nors viso šito prasmė. 

— O kaipgi vestuvės? — jos balsas skambėjo tyliai ir verks- 
mingai. 

— Kokios vestuvės? — Rupertas atsistojo prieš veidrodį ir 
apžiūrinėjo savo šukuoseną iš šono. Jis švilpavo melodiją iš 
naujos operetės Švarcvaldo mergelė. 

— Mūsų vestuvės. Tu prižadėjai mane vesti, jei pavyks 
išsaugoti dvarą. 

Rupertas atsisuko ir nusijuokė. 

— Ir tu patikėjai? Tada tu dar kvailesnė, nei aš maniau... — 
Jis patraukė jai nuo akių ranką ir sušnypštė: — Niekada gy- 
venime aš nevesiu prie altoriaus tokios kaip tu. Niekada 
tokia kaip tu nebus mano vaikų motina. Jau greičiau vesiu 


ožką nei tave. 

Konstancė gulėjo kaip paralyžiuota ir jautėsi dar labiau 
pažeminta. Ji norėjo mirti. Dabar. Čia. Bet Rupertas ir to 
neleido. Pačiupo ją už rankos, nutraukė nuo lovos ir numetė 
batus jai po kojomis. 

— Išeik! — paliepė jis. - Pasiimk savo daiktus ir nešdinkis. 

— Bet... 

Konstancė drebėdama stovėjo kambaryje, kuris iš pra- 
džių atrodė jai tinkama vieta pasipiršti. Ji negalėjo pajudėti. 
Jos niekas neklausė. Nei kojos, nei protas. Galvoje vyravo 
juoda tuštuma, ir toji tuštuma, Konstancė tai žinojo, lydės 
ją visą gyvenimą. 

— Tu manęs niekada nemylėjai, - konstatavo ji be jokių 
priekaištų. — Tu visuomet buvai man abejingas. Tau reikėjo 
tik malonumo su manim, - net ji pati tuo nebesistebėjo. 

— Ką? 

— Tu manęs niekada nemylėjai, - pakartojo Konstancė. 

Rupertas su nuostaba pažvelgė į ją. 


— Aišku, ne. Kaip aš galėčiau mylėti tokią moterį kaip tu? 


Dvyliktas skyrius 
Pabaltijys, 1920 


Malu laukė, kol ateis vakaras. Rupertas, kuris jautėsi čia 
esąs visateisis ponas, įprato po vakarienės lauke surūkyti 
cigaretę, su pasitenkinimu žiūrėdamas į savo valdas. 
Buvo kovas ir dar gana šalta. Vėjas švilpė iš šiaurės, 
praėjusią savaitę dar snigo. Malu pasičiupo šiltą skarą 
ir nuskubėjo paskui Rupertą. Jis buvo geros nuotaikos, 
traukė egiptietišką tabaką ir atkišęs smakrą mėgavosi savo 
turtu. 
— Na, sesute? 
— Čia gražu. Kaip visada, — tarė Malu. 
Rupertas linktelėjo. 
— Gal matei savo draugę? - Jis išsitraukė kišeninį laik- 
rodį. - Ji jau seniai turėtų būti čia. 
— Ne, aš nemačiau Konstancės, - atsakė Malu.- Ar dabar 
pagaliau vesi, kai paveldėjai dvarą? 
Rupertas atsisuko į ją. 
— Vesti? Pasidalyti tuo, ką taip neseniai įgijau? — Jis pa- 
purtė galvą. 


— Tai tu vienas šeimininkausi ūkyje? 

— Aš? O ne. Kam tada man valdytojas? Aš esu turtingas. 
Ar tu kur nors matei, kad turtingi žmonės dirbtų? Vienas iš 
turto požymių — kai kiti dirba tau. 

— Tėvas dirbdavo! Daugiau už kitus! - Ji taip įpyko, kad 
apšaukė Rupertą. - Aišku, kad yra valdytojas. Bet ir jam 
reikia pasakyti, ką daryti. Tėvas niekada neleido Švarcrokui 
net dirstelėti į popierius. Kaip, po galais, tu valdysi ūkį? 

— Jis priklauso man! Ir aš darysiu tai, ką norėsiu. Jau 
laikas tau pradėti rūpintis savo pačios reikalais, - Rupertas 
taip pat pakėlė balsą. 

Valandėlę abu tylėjo, apniukusiais veidais žiūrėdami į 
tolį ir eidami vienas šalia kito. 

— Tu gyvensi name su mama? — po kiek laiko paklausė 
Malu. 

Rupertas įtraukė dūmą. 

— Mama jau nebejauna. Aš nežinau, kiek ji dar norės 
gyventi čia, provincijoje. Galbūt prieglauda Rygoje jai būtų 
pats tas. 

Malu pristigo oro. 

— Mamai dar nėra nė penkiasdešimt. 

— Nair kas? Gal tu manai, kad jos gyvenime dar įvyks kas 
nors ypatingo? Jau kiek metų ji tūno čia ir nieko neveikia. Tą 
patį ji gali daryti ir Rygoje. Labai brangi prieglauda gal nebus. 

Malu širdis daužėsi krūtinėje. Jai buvo sunku kvėpuoti, 
bet vieną klausimą ji dar turėjo užduoti: 

— O kas bus su manim? 

Rupertas gūžtelėjo pečiais. 
— Iš kur man žinoti? Daryk, ką nori. Tėvas testamente 


pasirūpino, kad tu iki gyvenimo pabaigos turėtum teisę 

gyventi Cėlendorfe. Pagalvok, kurių kambarių norėtum. 
Bet jei sumanytum išvykti, aš tavęs tikrai nelaikyčiau. 

Malu prikando lūpą. Jos rankos judėjo kaip pabaidyti 
paukščiai. 

— Aš mielai išvykčiau. Ir kuo greičiau. 

Rupertas išsišiepė ir įmynė į lysvę cigaretę. Toje vietoje, 
kur žydėdavo gražiausios Ilmės rožės. 

— Tai ir išvyk. 

— Ber iš ko aš gyvensiu? —- paklausė Malu. — Aš esu pasi- 
ruošusi gyventi savarankiškai, bet man reikalingas pradinis 
kapitalas. 

Rupertas nusijuokė ir pasitaisė plaukus. 

— Tikriausiai tavo kvailam siuvimui? 

Malu giliai įkvėpė. 

— Taip, siuvimui. Aš noriu turėti savo parduotuvę, noriu 
nuvažiuoti į Paryžių pas didžiuosius drabužių kūrėjus. Man 
reikia buto, aprangos, maisto. 

Rupertas valandėlę spoksojo į tamsą ir mąstė. 

— Tai tavo problema, - atsakė jis. — Jei tau reikia pinigų, 
tai ištekėk. Tu žinai, kokie yra papročiai. Pinigai duodami 
per vestuves. Kaip kraitis. Jo dydį nustatė mūsų tėvas. Bet 
gausi tik tuo atveju, jei ištekėsi už savo luomo vyro. O ar 
vyras bus tinkamas, dabar spręsiu aš. 

Malu kuo puikiausiai suprato, kur jis lenkia. Turi 
omeny Janį. Bet juk tai visai kitas reikalas. Kol kas juodu 
net negalvojo apie vestuves. Ir Rupertas kuo puikiausiai 
tai žinojo. Jau nekalbant apie tai, kad jis Janio niekada 
nepripažintų tinkamu vyru. Janiui trūko ne tik „fon“ prie 


pavardės. Rupertas nekentė Janio, nors ir stengėsi tai slėpti. 

Niekas to nežinojo geriau už Malu. Ji tylėdama papurtė 
galvą. 

— Jei tu neištekėsi, turėsi pati savimi pasirūpinti. 

Jis atsisuko į ją, ir Malu pamatė jo veide piktdžiugišką 
grimasą. Jis žengė žingsnį jos link, taip arti, kad jų nosių 
galiukai beveik lietėsi. 

— Tu dar turi senosios Kamilos pinigus. 

Malu atsitraukė ir nurijo seiles. Ji vėl papurtė galvą. 

— Tu gi žinai, kad aš tų pinigų niekada nepaliesiu, — at- 
sakė ji įsižeidusi ir nuleido akis. 

Rupertas garsiai nusijuokė, jo juokas skambėjo kaip ar- 
klio žvengimas. 

— O Dieve, kokia tu sentimentali. Senoji jau seniai mirusi. 
Ir ji nebeatgis, jei tu neimsi jos pinigų. Senas istorijas reikia 
palikti ramybėje. 

Jis buvo toks nerūpestingas ir savimi pasitikintis, kad 
Malu vos nesupykino. Ji prisiminė paskutinius tėvo žodžius. 
Kamila. Laidynė. Tai padarei ne tu. 

Malu norėjo pamiršti tuos žodžius. Ne dėl Ruperto, bet 
dėl to, kad ji negalėjo susitaikyti su mintimi, jog motina 
ją atstūmė dėl nieko, visiškai dėl nieko. Visą gyvenimą ją 
kankino kaltė, tai vos jos nesužlugdė. Daug metų ji tarėsi 
esanti žmogžudė. O tada sužinojo, kad ne tik mama, bet ir 
mylimas tėvas — dėl to skaudėjo dar labiau — ją išdavė. Aišku, 
ir Rupertas, bet iš jo nieko kito ir negalima buvo tikėtis. 

— Tai padarei tu! - staiga išsiveržė. Jos veidas buvo baltas, 
ir ji net nepastebėjo, kaip sugniaužė kumščius. — Tai tu! Tu 
tada šovei iš laidynės į arklius, kad Kamila parkristų. 


Rupertas gūžtelėjo pečiais. 

— Ojjeigu ir taip? Ji buvo jau sena. Ji vis tiek greitai būtų 
mirusi. Ko gero, aš jai netgi padariau paslaugą. Todėl tu be 
sąžinės priekaištų gali pasiimti pinigus. Išvažiuok iš Čia ir 
būk laiminga. 

Jis įsikišo cigarečių pakelį į kišenę, lengvai patapšnojo 
jai per petį ir nuėjo namo. 

Malu nesitvėrė iš pykčio. Rupertas visada žinojo, kad 
nusikaltimą padarė jis pats. Daug metų žiūrėjo, kaip ji kan- 
kinasi, ir tylėjo! O tėvas! Koks jis vis dėlto buvo bailys! Kodėl, 
dėl Dievo meilės, kodėl jis niekados nepasipriešino mamai? 
Kodėl jis negalėjo labiau apsaugoti jos, savo dukters? 

Malu vėl nusipurtė, lyg norėdama nusimesti visa, kas 
bloga. Bet tėvo bailumas, brolio klastingumas ir motinos 
priešiškumas buvo prilipę prie jos lyg smala. 

Malu atsisuko į namą, iškėlė sugniaužtą kumštį ir pa- 
grūmojo: 

— Aš čia neliksiu! Nieku gyvu nebūsiu čia su jumis! — su- 
šuko ji. 

Tada ji pravirko. Nebepajėgė ilgiau stovėti, sukniubo į 
rožių vagą ir pabandė išverkti visą rūpestį, visas baimes ir 
nebūtas kaltes. Praėjo nemažai laiko, kol nurimo. Atsistojusi 
nusivalė nuo veido žemes ir nupurtė nuo suknelės purvą. Ji 
vis dar jautėsi apgauta ir palikta, apmulkinta ir, visų pirma, 
nemylima. Bet spaudimas, kurį jautė nuo pat vaikystės, 
staiga dingo. Ji galutinai nusprendė išvykti. 

Kumščiais nusivalė ašarų pėdsakus ir nuskubėjo pas Janį 
į jo ūkį. 

Darbo kambaryje dar degė šviesa. Ji pabeldė iš lauko į 


langines, po kelių sekundžių išgirdo jo žingsnius. 

— Ar kas atsitiko? — paklausė Janis. Jis stovėjo prieš ją 
įkritusiais skruostais, tamsiais šešėliais po akimis ir sučiaup- 
tomis lūpomis. Marškiniuose trūko vienos sagos, kelnės 
per siaurą juosmenį buvo surištos virve. Jis buvo blogai nu- 
siskutęs, plaukai gulė ant sprando. Jo žvilgsnis buvo toks 
deginantis, jog Malu turėjo nukreipti akis. Buvo skaudu 
matyti jį tokį. 

— Aš išvykstu iš čia, - pasakė ji. Dar ką tik buvo tvirtai 
apsisprendusi, bet dabar, stovėdama priešais Janį, žinojo, 
kad užtektų vieno jo žodžio, ir ji liktų. Tik vieno žodžio. 
Vieno vienintelio. Jam tereikėjo pasakyti: „Lik čia!“ Arba: 
„Neišeik!“ Arba: „Man tavęs reikia!“ Ir ji liktų, persikraus- 
tytų į varganą namelį, sulopytų jo marškinius, nukirprų jam 
plaukus ir bučiniais išvaikytų liūdesį iš jo akių. 

Bet jis tylėjo. Nepakeliamai ilgai. 

Tada linktelėjo. 

— Kada išvažiuoji? 

Malu nurijo ašaras. 

— Rytoj vakare. Iš pradžių į Rygą. Ten susitvarkysiu rei- 
kalus. O tada traukiniu į Berlyną. 

Janis vėl linktelėjo. 

— Aš nuvešiu tave į stotį. 

— O ne, tai nebūtina. Vilis, vežikas, rytoj galės mane 
nuvežti į Mintaują. Iš ten traukiniu keliausiu į Rygą. 

— Aš nuvešiu tave, - pakartojo Janis. Tada jis pakėlė 
ranką, toks pavargęs ir išsekęs, lyg būtų buvęs bejėgis senis. — 
Labos nakties, Malu. Iki rytojaus. 

Jau norėjo uždaryti duris, bet iš namo pasigirdo balsas: 

— Ar tai tu, Malu? 

Įėjo Konstancė, rankoje laikydama virtuvinį rankšluostį. 
Kartais ji padėdavo broliui tvarkytis namų ūkyje. O vaka- 
rais, ypač kai Janis turėdavo daug darbo, atnešdavo jam 
maisto iš pastoriaus namų. 

Ji paėmė Malu už rankos ir įsirempė į vidų. 

— Ar kas atsitiko? 

Malu linktelėjo ir atsisėdo prie virtuvės stalo. 

— Aš išvykstu. Jau rytoj. Važiuosiu į Berlyną ir susikursiu 
ten savo gyvenimą. 

Konstancė suplojo rankomis. 

— Tu tikrai išvažiuoji? Atidarysi nuosavą siuvyklą? 

Malu linktelėjo ir liūdnai nusišypsojo. 

— Taip ir padarysiu. Čia man nebėra vietos. 

Tai sakydama, ji pasižiūrėjo į Janį ir pamatė jo akyse tokį 
didelį liūdesį, kad iš karto nukreipė žvilgsnį. 

— Pasiimk mane kartu. Prašau, Malu. Pasiimk mane. 

Konstancė pačiupo jos ranką ir taip suspaudė, lyg nuo 

to priklausytų jos gyvenimas. 

— Į Berlyną? 

— Taip. Į Berlyną. Arba į Rygą. Arba į Ameriką. Ne- 
svarbu. Aš taip pat noriu iš čia išvažiuoti, kaip ir tu. Niko- 
lajus miręs. Namų šeimininkės ir guvernantės jau neberei- 
kalingos. Ką man daryti? Aš dar jauna, man tik dvidešimt 
devyneri, o mano gyvenimas čia jau pasibaigęs. Taip negali 
būti, taip neturėtų būti. Malu, prašau pasiimti mane kartu. 
Aš dirbsiu. Aš darysiu viską, ką tu pasakysi. Tik pasiimk 
mane! 

Tik dabar Malu pastebėjo tamsius ratilus po draugės 


akimis, jos blyškumą, nuo verkimo ištinusius vokus. Ji iškart 

suprato, kad Konstancės skausmo priežastis yra Rupertas. 
Ji dėl jo verkė, ne dėl Nikolajaus. 

Malu ir anksčiau buvo pamąsčiusi, kaip smagu būtų 
kartu su Konstance išvykti į Berlyną, bet nedrįso jos kviesti. 
O dabar, kai Konstancė pati apie tai prašneko, labai apsi- 
džiaugė. 

Apkabino draugę ir stipriai prispaudė. 

— Taip, — tarė Malu, — mes abi vyksime į Berlyną. 


Nė viena iš jų nepastebėjo, kad Janis išėjo iš namų. 

Palinkęs jis bėgo per pievas, kojos rodėsi sunkios kaip 
švinas. Malu išvyks. Vienintelė šviesa, kuri dar buvo jo gy- 
venime. Tiek daug visko atsitiko per paskutinius penkerius 
metus. Jis matė tiek daug mirčių ir vargo, išgyveno tiek daug 
neteisybės ir nusivylimų. Jis netgi pats nužudė žmogų. Iš 
baimės. To Janis sau neatleis. Niekada, niekada per visą savo 
gyvenimą. Kiekvieną naktį jis sapnuodavo vokietį, kuris 
staiga tarsi išdygo priešais jį miške. Tas vokietis buvo pa- 
našus į jį patį. Tokios pat spalvos plaukai, panašios akys. Jis 
tikriausiai irgi nenorėjo eiti į šį karą, namie turėjo mylimą 
merginą. Motiną, tėvą, svajonių, ateities planų. Kiekvieną 
savo gyvenimo minutę Janis prisimindavo siaubo sklidinas 
vokiečio akis — vaikino, kuris atrodė nė kiek ne vyresnis už 
Ji patį. 

Dėl Dievo meilės, juk jis nenorėjo žudyti! Kodėl būtų 
turėjęs? Svetimšalis jam nieko blogo nepadarė. 

Janis vis dar jautė savo ir priešininko baimę, užuodė 
parako smarvę, rūgštų to kito vyro ir savo paties prakaito 
tvaiką, girdėjo mūšio triukšmą. Tai baimė privertė jį iššauti. 

Viskas įvyko taip greitai. Labiau refleksas nei sąmoningas 
veiksmas. Janis nė pats nepajuto, kaip prisitaikė ir iššovė. 
Tik to žvilgsnio niekaip negalėjo pamiršti. Ir šauksmo. Kie- 
kvieną dieną, kiekvieną naktį. To šauksmo, kuris buvo ku- 
pinas nuostabos ir kartu skausmo. Tada nušautasis parvirto 
ant žemės, o Janis pradėjo drebėti. Taip smarkiai, jog net 
šautuvas jam iškrito iš rankų. O paskui pradėjo rėkti ir jis 
pats. Ilgai. Ir taip garsiai, kad atbėgo du jo bendražygiai. 
Jie pačiupo jį ir norėjo nutempti šalin, bet Janis išsilaisvino. 
Jis nuėjo prie vokiečio, pažiūrėjo jam į veidą, iš kurio nieko 
nebuvo likę. Jis atsiklaupė prie jo ir uždėjo ranką jam ant 
krūtinės, kuri buvo tyli kaip akmuo. O tada pradėjo melstis. 
Nuo tos dienos Janio gyvenimas nebebuvo jo gyvenimas. 
Jis buvo žudikas, nevertas mylėti ir būti mylimas. 
Labiausiai jis troško apkabinti Malu ir laikyti glėbyje, 
įsikniaubti veidu į jos plaukus ir paprašyti, kad liktų. Vi- 
siems laikams. Prieš karą jis tai dar būtų galėjęs. Nieko la- 
biau nė netroško. Malu, jo gyvenimo šviesa. Bet dabar jis 
buvo nevertas jos meilės. Ir ne tik jos. Nė vieno žmogaus 
šiame pasaulyje. Taip jam ir reikia, kad ji išvyksta. Ir kad 
pasiima Konstancę kartu. Jis nieko daugiau nenusipelnė. 
Ir vis tiek širdis taip apsunko, kad vos laikėsi krūtinėje. Tai 
buvo bausmė. Ir Janis buvo pasiruošęs priimti šią bausmę 


kaip tikras vyras. 


Tryliktas skyrius 
Berlynas, 1920 


Berlynas! Berlynas! Vis dėlto koks tai gražus miestas! Di- 
delis, triukšmingas, margas ir žėrintis. Ir tuo pat metu toks 
siaubingas. Konstancė ir Malu dar nespėjo išeiti iš stoties, o 
jau pamatė pirmuosius elgetas ir karo invalidus. Visai šalia 
išvydo vyrą be vienos kojos. Jis labiau kabojo mediniuose 
ramentuose, nei stovėjo, rankoje laikydamas skardinę, kurią 
vis atkišdavo praeiviams. 

— Paaukokit vieną pfenigą karo invalidui, - murmėjo jis. 
Jo akys buvo užgesusios. 

— Prašau! — Malu pasirausė savo rankinėje ir įdėjo į skar- 
dinį dubenėlį vieną reichsmarkę. 

Vyras pakėlė į jas akis. 

— Ar ponios ne iš Berlyno? 

— Mes atvykom iš Pabaltijo, - atsakė Malu. 

— Tada būkite atsargios. 

Malu ir Konstancė linktelėjo. Begalę tokių perspėjimų 
jos girdėjo dar prieš kelionę. Ponia Morman įspėjo jas sau- 
gotis jaunų vyrų, Rupertas neaiškių kavinių, o kaimynai 
piktinosi laisvu elgesiu sostinėje — apie tai buvo skaitę lai- 


kraščiuose. Bet visa tai neišgąsdino Malu ir Konstancės. Jos 

ketino užkariauti Berlyną, įrodyti, kad ir jaunos moterys iš 
kaimo ne mėnulyje gyvena. 

Prie kito kampo stovėjo mažas berniukas. Jis buvo kokių 
penkerių ar šešerių. Ant kaklo buvo pasikabinęs nešiojamąjį 
stendą su cigaretėmis. Jis gyrė savo prekę, bet balselis buvo per 
silpnas, kad kas nors išgirstų. Mažasis berniukas buvo basas, 
ir Konstancė parodė Malu jo mėlynai nušalusius kojų pirštus. 

Staiga kažkas ėmė šaukti. Jauna mergaitė, daug jaunesnė 
už Konstancę ir Malu, bėgo per aikštę priešais stotį. Ji buvo 
ryškiai išsidažiusi, korsetas prasegtas. Rankoje laikė piniginę, 
o paskui skubėjo vyras įraudusiu veidu. 

— Laikykir ją! - šaukė jis. - Ta paleistuvė mane apvogė. 

Pagyvenusi energinga moteris užtvėrė vyrui kelią. 

— Taip tau ir reikia, jei savo senę apgaudinėji su prosti- 
tute, — sušnypštė ji. 

Konstancė ir Malu nusisuko ir ėmė dairytis samdomos 
karietos. Netoli jų vienas vyras, pasistatęs rylą, garsiai 
bliovė Berlyno šlagerius. Šiek tiek kairiau kažkas pardavi- 
nėjo keptas dešreles. Mergaitė su gėlių pintine šiurkščiai 
užkliudė Malu ir nuskubėjo toliau. Dvi senutės stovėjo viena 
priešais kitą ir triukšmingai dalijosi naujienomis. Netoliese 
laikraščius siūlantys berniukai garsiai skelbė aktualias ant- 
raštes, aplinkui sukinėjosi batų valytojai, jaunos prostitutės 
ramstėsi pasieniais, o visur tvyrojo tokia baisi smarvė, kad, 
rodės, įsiskverbs į plaukus, į odą ir net į burną. 

— Berlynas — tai beprornamis. Aš čia visai nesusigaudau, — 
pavargusi sudejavo Konstancė. - Triukšmas, daug žmonių, 
dvokas. Man tuoj pradės skaudėti galvą. 


Verksmingu veidu ji pažiūrėjo į draugę. 

— Ei! Čionai! — Malu ryžtingai pamojo vežikui. 
Ji įstūmė Konstancę ir lagaminus į karierą, šiai net ne- 
spėjus sustoti. 

— Kur norėtumėt važiuoti, panelės? 

— Mes ieškome viešbučio. Nieko ypatingo. 

— Aha. Suprantu. Ne landynės, bet kad būtų pigu. Tua- 
letas koridoriuj ir panašiai. 

Vežikas linktelėjo ir boragu lengvai paragino arklius. 
Gyvuliai pajudėjo ir neskubėdami nulingavo gatvėmis. 

Malu išplėstomis akimis stebėjo Berlyną. Ji matė rūmus, 
kazino ir prabangius restoranus, varjetė, teatrus ir kino te- 
atrus. Ji regėjo puikiai apsirengusius žmones, išeinančius iš 
prabangių namų, įvairių markių automobilius, netgi tram- 
vajų. Ir vis daugiau žmonių ir parduotuvių. 

Kurį laiką jie važiavo, ir pamažu gatvių vaizdai pradėjo 
keistis. Už Kurfiurstendamo, ten, kur jis pereina į Kurfiurs- 
tenštrasę, tapo ramiau. Namai buvo pilki ir gerokai apleisti. 
Prie parduotuvių ilgose eilėse laukė pavargusios moterys, 
kurios, rodos, nieko labiau netroško, kaip kepaliuko duonos 
ar ąsočio pieno savo vaikams. Berniukai spardė iš skudurų 
susuktą kamuolį, mažos mergaitės šokinėjo per virvutę. 
Vaikų veidai buvo pilki, o akys labai didelės. Jų drabužiai 
buvo nunešioti, beveik visi buvo basi. 

Pravažiuodama Malu dirstelėjo pro atidarytus vartus į 
kiemą. Ji negalėjo patikėti savo akimis, kai už pirmo kiemo 
pamatė antrą, o už jo trečią. Nublukę ir nušiurę skalbiniai 
kabojo prie langų. Gatvėse mėtėsi atliekos, ir Malu suspigo, 
pirmąkart išvydusi per gatvę bėgančią žiurkę. Ji nė už ką 


nenorėtų čia gyventi! Čia, šitame purve. 

Ant šaligatvio stovėjo moteris ir grūmodama kumščiais 
šaukė ant vyro: 

— Ar aš tau nesakiau, kad nepragertum pinigų? Ką aš 
dabar nupirksiu? 

Nusivylimo ašaros tekėjo jai skruostais, kai kūlė vyrą. 

Iš vienos užeigos išsvirduliavo du vyriškiai, nudribo ant 
šaligatvio ir taip ir liko ten gulėti susikabinę. Pro šalį bėg- 
damas šuo pakėlė koją ir nusišlapino ant vieno iš gulinčiųjų 
nugaros. 

Malu papurtė galvą. Ji mielai būtų pasitrynusi akis, no- 
rėdama išvaikyti šiuos vaiduokliškus vaizdus, bet labai gerai 
žinojo, kad tai yra realybė. 

— Taigi, maloningosios panelės, atvykome. 

Vežikas sustojo prie vieno namo. 

Jis buvo toks apšiuręs, kad Malu iš pradžių pamanė, jog 
tai griuvėsiai. Tik dabar ji pamatė skardinę lentelę su užrašu: 
Pensionas „Į žvaigždes. Pusryčiai ir vakarienė. Klozetas su 
vandeniu. 

Malu nužvelgė namą. Tik pirmo aukšto langai buvo 
uždengti nudriskusiomis užuolaidomis. Kiti buvo užkli- 
juoti laikraštiniu popieriumi. Pačiame viršuje kažkas ant 
rėmų užkalė lenteles. Antrame aukšte buvo galima pama- 
tyti vienintelį nuvytusį augalą, o iš trečiojo aukšto lango 
žiūrėjo stora moteris su prijuoste ir skarele ant galvos. Jos 
krūtys veržėsi per palangę kaip du didžiuliai moliūgai. 

Veidas buvo raudonas kaip virtas kumpis, tačiau atrodė 
draugiškas. 
— Na, Kale, ką man šiandien atvežei? — šūktelėjo ji ve- 


žikui berlynietiška tarme. 

— Dvi ponias iš Pabaltijo. Ar dar turi laisvų kambarių, 
motuše Glubške? 

Moteris nužiūrėjo Malu ir Konstancę. Tai užtruko tik 
akimirką, bet ji spėjo apie jas susidaryti nuomonę. 

— Vieną kambarį dar turiu. Jei jos abi eis gyventi kartu, 
tegul lieka. 

Vežikas atsisuko ir raginamai pažiūrėjo į Malu. 

— Nieko geresnio negausite. 

Malu nurijo seiles. Ji turėjo šiek tiek pinigų už par- 
duotus daiktus, bet norėjo nusipirkti naują, modernesnę 
siuvimo mašiną ir šitaip užsidirbti pragyvenimui pirmai- 
siais mėnesiais. Būstą ji įsivaizdavo visai kitokį. Šviesų, 
švarų, miesto centre. Tik ne čia, kur už kiekvieno kampo 
tykojo skurdas. 

Ji papurtė galvą. 

— Aš galvojau visai apie kitką, - kaip galima mandagiau 
paaiškino ji vežikui. 

Vežikas tik palingavo galvą. 

— Berlyne pilna svetimšalių. Viešbučiai kainuoja ne- 
mažus pinigus, — jis patrynė nykštį ir rodomąjį pirštą. — Čia 
švaru. O motušė Glubškė prižiūrės, kad nieko neatsitiktų. 
Bet jei jau labai norite, galiu važiuoti toliau. 

Konstancė, lig šiol tylėjusi ir didelėmis akimis žiūrėjusi 
iš karietos, palietė Malu ranką. 

— Man regis, čia ne taip jau blogai. Kambarys centre bus 
neįkandamas. O priemiesčiai visi atrodo vienodai. 

— Panelė teisi, — pritarė jai vežikas. —- Prabangių rajonų 
čia nėra daug. Bet aš galiu jus nuvežti į Griunvaldą, jei pa- 


geidaujate. 

Maluvis dar abejojo, bet pagaliau nusileido Konstancei: 

— Gerai, jei tu taip nori. 

Vežikas padėjo joms iškrauti lagaminus, ir po akimirkos 
jos stovėjo priešais motušę Glubškę. 

— Taigi, mano panelės. Čia raktas. Vyrų vizitų mano 
namuose nebus, čia padorūs namai. Skalbsitės pagal gra- 
fhiką, nuomą mokėsite kiekvieno mėnesio pirmą dieną, o 
žiemą nuo kiekvienos dar po dešimt briketų per savaitę. 
Virti valgį leisiu tik ypatingu atveju, mano virtuvė ir gyve- 
namasis kambarys jums tabu. Ar viską supratot? —- Moters 
balsas buvo stiprus, ji kalbėjo trumpai ir aiškiai. Išdidžiai 
sukryžiavo rankas ant krūtinės ir nesivaržydama tyrinėjo 
Konstancę ir Malu. — Regis, jūs abi dar nedaug pasaulio 
matėte, ar ne? 

Malu linktelėjo. 

— Na, tada būkite atsargios. 

Motušė Glubškė atidarė duris ir linktelėjo joms eiti 
vidun. 

— Taip, dabar čia bus jūsų namai. Nieko man nesuga- 
dinkit. Ir sėkmės Berlyne. 

Ji lengvai stumtelėjo Konstancę paskui Malu į kambarį 
ir uždarė duris. 

Konstancė prisispaudė prie Malu, nes kambarys buvo 
toks siauras, jog jos negalėjo stovėti viena šalia kitos. Kairėj 
ir dešinėj stovėjo gana didelės lovos, apkrautos storomis 
pagalvėmis. Prie lango buvo mažas staliukas, dešinėje prie 
durų medinė spinta, o kairėje komoda su indais. Nebuvo nei 
užuolaidų, nei takelio ant medinių grindų. Nuo lubų karojo 


vienintelė lempa, o per langą buvo matyti galinis kiemas. 

Malu turėjo atidaryti langą ir persisverti per jį, kad per 
išsirikiavusius namus ir kiemus pamatytų lopinėlį dangaus. 
Priešais suskambo vaiko riksmas ir moters barniai. Apačioje 
kažkas tempė grindiniu pelenų ir atliekų kibirus. Iš gretimo 
namo sklido pjūklo garsai. 

— Neraip jau blogai, kaip maniau, - pagaliau ištarė Malu 
pro sukąstus dantis. 

Konstancė nubraukė nuo kaktos plaukų sruogą, nusiėmė 
skrybėlaitę ir padėjo ją ant komodos. 

— Mes susitvarkysime. Juk esame Berlyne, Malu. Mieste, 
kuriame viskas įmanoma. Mes čia atvykome, kad įgyven- 
dintume savo svajones. Taigi, taip ir padarykim. 

Malu tiriamai pažiūrėjo į Konstancę. Jau seniai ji nebuvo 
mačiusi savo draugės akyse tokio švytėjimo. 

— Tu teisi, - atsakė ji. - Nėra jokios priežasties skųstis, bet 
tūkstantis priežasčių pagaliau pradėti veikti. 

— Tai tau vis dėlto patinka? 

— Na taip, prie visko galima priprasti, - Malu nusišyp- 
sojo. — Gali būti, kad Berlynas su kiekviena diena man pa- 
tiks vis labiau. 


Keturioliktas skyrius 
Berlynas, 1920 


Pirmomis dienomis Konstancė ir Malu tyrinėjo miestą. 
Malu buvo vis dar pasiryžusi atidaryti nuosavą mažą siu- 
vyklėlę. O Konstancė taip ir nežinojo, ko norėtų pati. Be 
didelio entuziazmo ji skaitė skelbimus Berlyno laikraščiuose, 
bet turėjo pripažinti, kad namų mokytojų ir guvernančių ne- 
labai kas ieškojo. Net jeigu ir ieškojo, tai berlyniečiai didelį 
dėmesį skyrė kalbų mokėjimui ir meniniams gebėjimams, 
tačiau Konstancė negalėjo pasiūlyti nei vieno, nei kito. 

Malu jos nespaudė. Ji džiaugėsi turėdama draugę. Jau 
pačią pirmą dieną nusipirko siuvimo mašiną. Mintyse jau 
buvo sukūrusi planą, kaip jai įsitvirtinti aukštesniuosiuose 
Berlyno visuomenės sluoksniuose. Bet iš pradžių jai reikėjo 
geriau pažinti berlynietes ir jų norus. 

Gerai nusiteikusi ji patraukė Tauencynštrase pro 
Kaizerio Vilhelmo atminimo bažnyčią. Ji norėjo pamatyti 
žymiąją K1DeWe - Vakarų universalinę parduotuvę, kuri 
buvo tokia prabangi, kad net Rygoj apie ją kalbėjo. 

Ji sustojo priešais pastatą ir apžvelgė fasadą bei mar- 
murinį portalą. Dar joks namas nebuvo sukėlęs jai tokios 


didelės pagarbos. Ji vos įstengė pajudinti kojas. Gerai ap- 

sirengę ir linksmai nusiteikę vyrai ir moterys zujo pirmyn 
atgal pro pagrindinį įėjimą, lyg kituose miesto rajonuose 
nebūtų buvę skurdo. Nė viena iš moterų nedėvėjo Rygoje 
dar naudojamų krinolinų ir tik viena kita buvo įsispraudusi 
į korsetą. Malu kritišku žvilgsniu tyrinėjo parduotuvės lan- 
kytojų aprangą. 

Gana greitai ji pradėjo skirti originalius drabužius nuo 
pigių kopijų ir sužinojo, kad per „baltąsias savaites apatiniai 
rūbai buvo siūlomi su nuolaida. Bet užtruko net keturiolika 
dienų, kol Malu išdrįso įkelti koją į “21DeWe vidų. 

Vos tik ji įžengė į vestibiulį, iš karto sustojo, apakinta 
prabangos. Iš dešinės ir iš kairės pro šalį skubėjo parduo- 
tuvės klientai, užkliudydami ją pirkinių maišais, bet Malu 
jų net nepastebėjo. Ji apžiūrinėjo laiptus iš geltono medžio, 
įmantrius turėklų raižinius, o labiausiai — spinduliuojantį 
šviestuvą, kuriame degė ne žvakės, o elektrinės lemputės. Ji 
dar niekada nebuvo mačiusi tokio didelio prekybos centro. 

Čia buvo šimtas dvidešimt parduotuvių, Malu buvo apie 
tai skaičiusi. Visas pastatas spinduliavo tokia prabanga ir 
grožiu, kad Malu užgniaužė kvapą. 

Ji lėtai užkopė laiptais, mėgaudamasi kiekvienu žingsniu 
ant minkšto kilimo. Pagaliau sustojo prie milžiniško stendo, 
kuriame buvo sužymėtos atskiros parduotuvės ir nurodyti 
aukštai. Ji greitai peržvelgė užrašus. Jai buvo sunku pati- 
kėti, kad šiame prabangiame pastate yra ne tik madingų 
prekių, galanterijos, drabužių, apatinių, galvos apdangalų, 
kailių, odos, kosmetikos, parfumerijos, laikrodžių ir pa- 
puošalų skyrių, bet ir arbatos svetainė su muzikine kapela, 


du kirpėjai, valiutos keitimo punktas, banko filialas, barų 

taisykla, dvi drabužių taisymo ateljė, siuvinėjimo paslaugos, 
biblioteka ir net fotoateljė. 

„Čia daugiau parduotuvių negu visame Rygos centre“, — 
stebėjosi ji. 

Ir jei Malu kokį kartą buvo suabejojusi, ar vertėjo kraus- 
tytis į Berlyną, tai dabar ji tiksliai žinojo, kad sprendimas 
atvykti čia buvo teisingas. 

Jauna moteris tiesiai sukirpta suknele ir pažo šukuosena 
su plunksna plaukuose kritiškai nužvelgė Malu. 

Tik dabar Malu suvokė, kaip provincialiai ji atrodo 
su savo pačios siūta suknele, be skrybėlės ir pirštinių, bal- 
tomis megztomis kojinėmis ir ilgais plaukais, susuktais į 
kietą mazgą. Ji vėl pasijuto apgailėtinai, bet vis tiek geriau 
nei namuose. Ten ji buvo toji, kuri buvo kitokia, kuri no- 
rėjo daugiau nei vyro ir vaikų. Ji niekados nedėvėjo tokių 
suknelių kaip kitos mergaitės, bet dabar suprato, kad net 
drąsiausi jos modeliai Berlyne atrodė kaimiški. Tai turėjo 
pasikeisti! 

Susižavėjusi Malu stebėjo elegantiškas ponias. Tada ji 
prisispaudė rankinę ir ryžtingai žengė prie stovų su sukne- 
lėmis. Ji lietė medžiagas, skaitė, kas buvo parašyta etiketėse, 
ir tyliai kartojo: tafta, satinas, krepžoržetas. Buvo nuostabu 
priskirti žodžiams, kuriuos ji žinojo iš laikraščių, atitin- 
kamas medžiagas ir jas liesti. Tokio pasirinkimo Rygoje 
niekada nebuvo! 

Ji čiupinėjo kai kurių suknelių iš prancūziškos kolek- 
cijos apvadus: šifonas, nėriniai arba šilko kutai. Ji matavosi 
varpelio formos skrybėles, kišo rankas į plonas pirštinaites, 


siekiančias virš alkūnių. Ji leido per pirštus lengvų vasarinių 

suknelių audinius, kvėpė į save spalvas: violetinę, žalią ar 
mėlyną. Toliau juodi atlasiniai dirželiai, segami ant liekno 
liemens, šleifai iš violetinio tiulio. Itališkos šiaudinės skry- 
bėlės, kepuraitės, išsiuvinėtos auksu, pastelinės mėlynos 
spalvos atlasinės roželės. 

Bet didžiausią įspūdį jai paliko aksesuarai. Pabalti- 
jyje taip pat buvo papuošalų, kurie dažniausiai būdavo 
paveldimi, skrybėlių, siuvinėtų skarų ir liemenių. Bet čia, 
KaDeW, stendai buvo pilni damų lazdelių, kurių rankenos 
buvo papuoštos auksu, sidabru, dramblio kaulu ar margu 
emaliu. Ji net rado auksinių apykojų, kurios buvo nešio- 
jamos ant kojų ir sušmėžuodavo tik šokant, kai pasikeldavo 
sijonas. Malu pačiupinėjo vieną apykoję — gyvatės formos. Ji 
įsivaizdavo ją ant savo kulkšnies ir liko sužavėta. Dar buvo 
šleifų, diržų, juostų plaukams, ilgų, į akį krintančių gran- 
dinėlių bei cigarečių dėklų su kandikliais. 

Prie jos priėjo jauna pardavėja. 

— Gal galėčiau poniai kuo nors padėti? 

Malu išsigando. Ji visiškai pamiršo, kad yra parduotu- 
vėje. Jai niežtėjo pirštai. Kaip mielai ji būtų viską iš karto 
nupirkusi! Kaip mielai ji akimirksniu būtų pavirtusi berly- 
niete! Bet daiktai buvo brangūs. 

— Ne, ačiū, - atsakė ji. — Iš pradžių noriu tik apsidairyti. 

Ir medžiagų skyriuje pamačiusi tokią didžiulę pasiūlą 
Malu negalėjo apsispręsti. Pavargusi ir, kaip jai atrodė, po 
begalės valandų ji išėjo iš £2DeWe, nusipirkusi tik kelis žur- 
nalus: Dama ir Elegantiškasis pasaulis, taip pat ką tik rinkoje 
pasirodžiusį, todėl labai modernų žurnalą Stilius - Berlyno 
madų žurnalas. 

Kai Malu visus savo lobius nešėsi namo, jos galva buvo 
pilna idėjų. Mintyse jau kūrė sukneles ir sijonus, trumpus 
švarkelius ir ilgus paltus, skrybėles ir liemenes, medžiaginius 
krepšius ir skaras, šalikus ir kaspinus. Ji bėgte bėgo namo, 
norėdama kuo greičiau atsiversti žurnalus, atsisėsti prie siu- 
vimo mašinos ir įgyvendinti pirmus eskizus. Ji mielai būtų 
įsigijusi ir manekeną, bet pinigai buvo skirti visų pirma 


medžiagoms ir pragyvenimui. 


Konstancė sėdėjo prie stalo ir skaitė dienraštį. Ji vis dar ieškojo 
guvernantės ar namų mokytojos vietos. Galbūt ji net gautų 
darbo biure. Su pieštuku rankose ji atidžiai studijavo kie- 
kvieną skelbimą. Kartais sudejuodavo ir sumurmėdavo sau: 

— Nieko. Vėl nieko. Per toli. 

Paraudusiais skruostais ir iš laimės blizgančiomis akimis 
Malu vartė madų žurnalą. 

— Tu tik pažiūrėk, Konstance! — sušukdavo ji tarpais. — 

Pažiūrėk, kokie modeliai! 
Konstancė dirstelėjo į žurnalą ir susiraukė. 
— Ar ne per daug lengvabūdiška, kaip manai? 
Bet Malu tik nusijuokė. 

— Paprasti, neįmantrūs drabužiai. Tai taip nuostabu. O 
dabar, kai nebegalioja medžiagų normavimas, aš galiu siau- 
tėti. Tik pažiūrėk, ši mada skirta tikroms moterims. Jokių 
širšės talijų, jokių korsetų, jokių krinolinų. Galima nešioti 
šias sukneles ir tuo pat metu valgyti, judėti, šokti, net va- 
žiuoti dviračiu! 

— Man visgi atrodo, kad suknelės yra šiek tiek... šiek 


tiek... nepadorios tokioms jaunoms moterims kaip mes. 

Galų gale mus gali palaikyti tokiomis, kurios pinigus už- 
dirba horizontalioje padėtyje. 

Malu nustebusi pakėlė akis nuo žurnalo ir pamatė, kad 
Konstancė kalba rimtai. Ji atsistojo, apkabino draugę ir ap- 
suko ją ratu, kiek tai buvo įmanoma siauroj kamaraitėj. 

— Atėjo nauji laikai, - tarė Malu. - Laikai, kai viskas yra 
kitaip. Linksmiau, laisviau. Ir mes, moterys, galime tuo 
pasinaudoti. Moterys jau nebedirba vien tik guvernantėmis 
ar namų mokytojomis. Jos triūsia biuruose, kur anksčiau 
sėdėdavo tik vyrai. Jos dirba pardavėjomis, vairuoja auto- 
mobilius. Tai moterų laikai! 

Konstancė perkreipė lūpas. Aišku, ji žinojo, jog nuo 
I919 metų ir moterys gavo teisę balsuoti. Ji buvo girdėjusi 
ir apie Rozą Liuksemburg, kuri kovojo už moterų teises. 
Bet rinkimų teisė jai nerūpėjo. Ji nenorėjo jokių teisių, ji 
norėjo, kad kas nors jai pasakytų, ką ji turi daryti ir ko ne. 
Linktelėjo, nenorėdama gadinti Malu nuotaikos, tačiau iš 
tikrųjų jautėsi blogai. 

„Ką man daryti su ta laisve? — galvojo ji susirūpinusi. — 
Laisvė. P! Ar aš dabar turiu pati save išmaitinti? Kodėl 
turėčiau rinktis vyrus? Kam man reikalingos suknelės be 
korsetų, jei į mane, jomis apsirengusią, niekas nekreips dė- 
mesio? 

Staiga jai pasidarė ankšta vienoje patalpoje kartu su 
Malu ir jos siuvimo mašina. Ji suprato, kad Malu puikiausiai 
gali apsieiti ir be jos. Bet jai reikėjo Malu. Reikėjo ko nors. Ji 
buvo lyg visumos dalis, ieškanti tinkamos pusės. Ji nebuvo 
tokia stipri kaip Malu, neturėjo jos ambicijų ar valios. Lig 


šiol jos gyvenimas reiškėsi per santykius su kitais: ji gyveno 


176 


kaip mamos dukra, kaip gydytojo padėjėja ligoninėje, kaip 
Ruperto mylimoji ir Malu draugė. 

Ji blaškėsi gatvėmis, vis praeidama pro eiles prie par- 

duotuvių, kur laukė moterys pavargusiais ir pilkais veidais. 

„Ne, - pagalvojo ji ir išsigando. - Jei laisvė atrodo tokia 
pavargusi ir pilka, tai tegu ji lieka ten, kur ir buvusi. Man 
jos nereikia.“ 

Tiesiai prieš ją parkrito vaikas, susižeidė kelį ir verkdamas 
liko gulėti. Konstancė padėjo mažam berniukui atsistoti, 
nosine nušluostė varvančią nosį ir paglostė jam skruostą. 

— Neverk, - sušnibždėjo ji. — Tai tik įdrėskimas. Tu juk 
tikras vyras, ar ne? 

Mažylis linktelėjo. 

— Vyras, supranti, vyras nepaiso skausmo, nežino, kas 
yra ašaros. 

Ji nepastebėjo, kad verkia pati. Vaikas išsigando jos ašarų, 
išsilaisvino ir nubėgo pas mamą, moterį siaura burna ir plo- 
nomis rankomis bei kojomis. Jis apsikabino jos kelius ir 
piktai atsigręžė į Konstancę. 

Konstancė pabandė nusišypsoti ir nuskubėjo toliau. Kuo 
toliau nuo šitų moterų, kurios stengėsi tvarkyti savo gyve- 
nimą, bet kiekvieną dieną iš naujo pralaimėdavo. 

Ji taip greitai bėgo gatvėmis, jog užduso. Norėjo pabėgti, 
pabėgti nuo to skurdo, nuo vargo. Ne, ji nebuvo tokia kaip 
Malu. Iš tiesų žavėjosi drauge, bet būti tokia kaip ji niekada 
nenorėjo. 

Pagaliau pavargusi sustojo, prispaudė abi rankas prie 
skaudančių šonų ir pabandė atgauti kvapą. Ji pastebėjo, kad 


gatvės vaizdas buvo pasikeitęs. Namai prabangesni, naujesni, 

šviečiančiais fasadais ir durimis su auksiniais belstukais. Prie 
daugelio įėjimų stovėjo uniformuoti konsjeržai, pasiruošę 
namo gyventojams ar svečiams prilaikyti duris. Gatvės buvo 
grįstos ir tokios švarios, kad nuo jų buvo galima valgyti. Pro 
atvirą langą sklido pianino garsai ir moters juokas. 

Konstancė ilgesingai pažvelgė viršun. Sietynų šviesoje 
ji pamatė šokančius siluetus. Kažkas dainavo. 

Konstancė atsirėmė į medį ir toliau žiūrėjo į pravirą 
langą, kurio šviesios užuolaidos lengvai judėjo. Ji taip troško 
būti ten, kad užmiršo eiti toliau. Ji kartu niūniavo melodijas, 
užsimerkė ir matė save šokančią pagal valso garsus gražiai 
apsirengusio vyro glėbyje. 

— Gal jums negera? Ar galėčiau kuo padėti? 

Šalia nuskambėjęs balsas pažadino ją iš svajonių. Balsas 
su baltų akcentu. 

Konstancė išsigando ir atsimerkė. 

— Ne, - sumurmėjo ji. - Man niekas negali padėti. 

Vyras su baltų akcentu pasilenkė prie jos. 

— Gal jums atnešti stiklinę vandens? 

Tik dabar ji pažiūrėjo į jį atidžiau. Jis atrodė kaip baltų 
žemvaldžio sūnus, šviesūs plaukai buvo trumpai kirpti, akys 
be jokio pykčio žvelgė į Konstancę. Bet jo drabužiai buvo 
daug elegantiškesni. Jis dėvėjo tamsų vienaeilį kostiumą su 
aksomo apykakle ir balta gėle arvarte. Iš po jo švietė balti 
marškiniai su frako apykakle. Peteliškė buvo gražiai surišta, 
o siauri juodi odiniai batai blizgėjo dujų žibintų šviesoje. 

Konsrancė šiek tiek nusišypsojo. Vyras, nesvarbu kas 
jis toks, buvo gelbstintis angelas. Ji pakramtė lūpas, kad jos 


paraustų, ir atsistūmė nuo medžio. Tą akimirką susvyravo, 

o stipri vyro ranka atskubėjo jai į pagalbą. „Taip ir turėtų 
būti, - pagalvojo Konstancė. — Visuomet turėtų būti ranka, 
kuri remia mergaitę.“ Ji pažvelgė į vyrą ir nusišypsojo. 
— Labai ačiū, aš jaučiuosi gerai. Tik lengvas silpnumo 
priepuolis. 
— Jūs vis dar truputį išbalusi apie nosies galiuką. Ar jūs 
tikra, kad jums nereikia vandens? 
— Visiškai tikra, labai ačiū. 
Vyras ją atitraukė. 
— Prašau atleisti. Aš nenorėjau jūsų įžeisti. 
Konstancė papurtė galvą ir apdovanojo jį savo gražiausia 
šypsena. 
— Jūs manęs neįžeidėt. Smagu vėl išgirsti balsą iš tėvynės. 
— Jūs iš Rygos? 
— Ne. Ne visai iš Rygos. Iš vieno dvaro netoli Mintaujos. 
— O! — jaunasis vyriškis džiugiai nusijuokė. — Tai nuostabu. 
Kokio dvaro? Aš nelabai gerai pažįstu tų vietovių, bet retkar- 
čiais vis išgirstu ką nors pasakojant apie aplinkinius dvarus. 
— Aš esu Marija Luizė fon Cėlendort iš Cėlendortų 
dvaro, - staiga pasakė Konstancė. Ji pati nežinojo, kaip jai 
šovė į galvą tokia mintis. Bet kai tik ištarė tą sakinį, pasijuto 
taip, lyg sakytų teisybę. 
— Cėlendort? — perklausė vyras. - Ar ne Volfgango fon 
Cėlendorto duktė? 
Konstancė linktelėjo. 
— Arjūs jį pažinojote? 
Baimės šiurpuliai nuslinko jos nugara. Jaunuolis papurtė 


galvą. 

— Deja, ne. Aš tik girdėjau apie jį. Savo dvarą jis valdė 

pavyzdingai. Apgailestauju, kad taip anksti jo netekote. 
Konstancė linktelėjo. 

— Mums visiems buvo labai sunku... — Ji vėl prisivertė 
nusišypsoti ir pabrėžtinai linksmai pridūrė: - Bet karas bai- 
gėsi, gyvenimas turi tęstis. 

— Arjūs jau seniai mieste? — Atrodė, kad vyras iš tikrųjų 
ja domisi. 

— Tik tris savaites. 

— Ir kaip jums patinka Berlynas? 

Konstancė nudelbė žvilgsnį. 

— Na, čia kitaip nei namuose, ar ne? Aš pasiilgstu draugų, 
šeimos. 

— Ar tai reiškia, kad jūs čia visai viena? 

Konstancė papurtė galvą. 

— Maneatlydėjo draugė. Mūsų pastoriaus duktė. Ji nori 
čia tapti siuvėja. Todėl mes atvykome kartu. 

Jaunuolis atrodė nustebęs. 

— Ir jūs Berlyne tikrai dar nesutikote nė vieno pažįstamo? 
O man atrodo, kad čia suvažiavo pusė Pabaltijo. Vos tik 
įžengiu į teatrą, mane apsupa pažįstami. Kai einu Kurfiurs- 
tendamu, vis turiu kilnoti skrybėlę, — jis nusijuokė. — Kartais 
man atrodo, kad vis dar esu Rygoj. 

— Ryga... - pakartojo Konstancė užsisvajojusi. Staiga ji pa- 
juto namų ilgesį, tokį stiprų, jog net ašaros ištryško. — Kartais 
taip noriu ten sugrįžti. Kartais noriu, kad grįžtų seni laikai. 

— Kas iš mūsų to nenori? Šiame nelemtame kare mes visi 
pralaimėjom. Visa laimė, kad mano tėvas buvo įžvalgus ir 


laiku perkėlė visą turtą į Berlyną. 

Artimiausioje bažnyčioje išmušė bokšto laikrodis. Vy- 
riškis išsitraukė kišeninį laikrodį ir dirstelėjo į jį. 

— O, labai atsiprašau, aš tikrai nenorėjau jūsų užlaikyti, — 
pralemeno Konstancė. 

— Ne, jūs visai manęs neužlaikėt. Vakare esu pakviestas 
į svečius. Pas draugus. Matot — ten viršuje jie gyvena. 

Jis parodė į langą, kurį Konstancė prieš tai ilgesingai 
stebėjo. 

— Tai draugai iš Pabaltijo. Daugelis atvyko iš Estijos, bet 
tarp jų yra keletas, kurie gyveno Latvijoje. Nieku gyvu ne- 
norėčiau pasirodyti nemandagus, bet man būtų didelė garbė 
ir malonumas, jei jūs mane ten lydėtumėte. 

Konstancė tyliai įkvėpė oro. Ji kaip tik to ir troško! Ne- 
jaugi Dievas ją išgirdo? 

— Nežinau, - atsakė ji neryžtingai. - Ar tai nėra neman- 
dagu nekviestai kur nors užgriūti? 

— Aišku, ne, ką jūs sau manot! Aš įsitikinęs, kad visi ap- 
sidžiaugs jus sutikę. 

— Bet mano drabužiai. Aš nesu tinkamai apsirengusi. 

— O, dėl to nesukit sau galvos. Mes visi čia neformalūs. 
Prašau jūsų padaryti man paslaugą! 

Jo balsas buvo toks malonus ir šiltas. Be to, Konstancė 
buvo nepratusi kam nors atsakyti. Juo labiau vyrui. Juo 
labiau tada, kai jo noras atitiko jos pačios slaptus norus. 

— Gerai, - sutiko ji. 

Jis ištiesė ranką ir linktelėjo. 

— Atleiskite, užmiršau prisistatyti: Lotaras ton Hohen- 


horstas. 

Penkioliktas skyrius 
Berlynas, 1920 


— Kur mes esame? - norėjo sužinoti Konstancė, eidama 
šalia Lotaro fon Hohenhorsto plačiu vestibiuliu marmuri- 
nėmis grindimis. 

— Berlyne — Šarlotenburge, — paaiškino jis. — Tiksliau — 
Fazanų gatvėje. Čia ne pats geriausias rajonas, bet užtat 
centre. Aš pats gyvenu už poros gatvių, Kanto gatvėje. Aišku, 
Griunvaldas man patiktų labiau, bet miesto centras turi savų 
privalumų, - jis nusijuokė. — Bet į Griunvaldą aš visuomet 
suspėsiu persikelti, kai turėsiu žmoną ir vaikų. Dabar mie- 
liau gyventi netoli varjetė ir klubų. 

Konstancė šypsodamasi linktelėjo. 

— Ojūs? Kur gyvenate jūs? 

Akimirką Konstancė nesumojo, ką jam atsakyti. Nieku 
gyvu negalima minėti gatvės, kurioje ji su Malu gyvena 
mažoje kamaraitėje. Bet kitų gatvių ji nežinojo. 

— Mes... mudvi su drauge šiuo metu esame apsistojusios 
viešbutyje. Mūsų butas dar tik įrenginėjamas. 

— Adlone? 

Konstancė nepažinojo Berlyno, bet apie prabangųjį 
Adloną buvo girdėjusi net ir ji. Turėtų būti nuostabu ten 

gyventi. Vieną akimirką ji beveik pasidavė pagundai link- 
telėti, bet vidinis balsas ją sulaikė. Šiandien vakare ji jau 
sumelavo, apsimetė kilminga, nors tokia nebuvo. O dabar 
vėl buvo priversta meluoti, bet perlenkti lazdos nenorėjo. 

Ji papurtė galvą. 

— Ne, ne Adlone. Mes esame iš Pabaltijo, ne iš auksinio 
miesto. 

Ji sukikeno. 

— Na, juk ne visam laikui, - Lotaras ton Hohenhorstas 
draugiškai šypsojosi. — Gal leisite jus aplankyti, kai įsireng- 
site? — Jis pasiūlė jai ranką: — Eime! 

Jie lipo laiptais, ir su kiekviena pakopa muzika garsėjo. 
Kažkas labai greitai grojo pianinu, visi kalbėjo vienas per 
kitą, moterys juokėsi. 

Kai triukšmas pasiekė apogėjų ir Konstancė pagalvojo, 
kad ji negirdėtų net savo pačios žodžių, jie sustojo prie dvi- 
vėrių vieno buto durų, kurias puošė paauksuotas belstukas. 

Konstancės nuostabai, Lotaras fon Hohenhorstas pa- 
stūmė duris, kurios buvo tik pridarytos, praleido Konstancę 
į priekį, ir jie atsidūrė šurmulio centre. 

Koridoriuje dvi liesos moterys stovėjo atsirėmusios į sieną. 
Abi rūkė ilgas tamsias cigaretes su paauksuotais kandikliais. 
Vienos jų plaukai buvo juodai dažyti ir nukirpti pažo sti- 
liumi. Jos lūpos buvo ryškiai raudonos, o akys apvestos juodu 
pieštuku. „Ji atrodo kaip ligonė, - pagalvojo Konstancė, — 
lyg būtų ką tik išsigydžiusi nuo džiovos.“ Moters ausyse ka- 
bėjo ilgi auskarai, siekiantys pečius. Ji vilkėjo juoda suknele, 
kuri laisvai krito iki klubų ir perėjo į klostuotą sijoną iki 
kelių. Rankos buvo papuoštos skambančiomis apyrankėmis. 

Kitos moters raudono atspalvio trumpi plaukai buvo 
sušukuoti lengvomis bangomis. Jos suknelė buvo obuolio 
žalumo ir per klubus sujuosta šilkiniu kaspinu, išsiuvinėtu 
dideliais blizgančiais akmenukais. Dešinėje rankoje ji laikė 
lazdelę su sidabrine anties galva, riešai buvo papuošti si- 
dabrinėmis apyrankėmis. Mūvėjo šilkines kojines ir labai 
smailius, taip pat obuolio žalumo batus. Per petį ji buvo 
persimetusi šilkinę skarą. 

Konstancė pasižiūrėjo į save — ji buvo apsirengusi pa- 
doriai ir provincialiai. Dar prieš valandėlę ji pareiškė Malu 
neigiamą nuomonę apie tokias sukneles, kokias moterys dė- 
vėjo šiame bute. Dabar turėjo pripažinti, kad ši mada buvo 
ne vulgari, o jaudinanti. Ji perbraukė savo tamsiai mėlyną 
sijoną, kuris siekė grindis, dirstelėjo į baltą palaidinę uždaru 
kaklu ir pasitaisė ilgus šviesius plaukus, pakaušyje susuktus 
į mazgą ir paslėptus po plačia skrybėle. 

Abi jaunos moterys nutilo ir atsisuko į Konstancę. 

— Katik iš tėviškės? — paklausė toji su pažo šukuosena. 

— Prašau? 

— Tu tikrai čia atvykai tiesiai iš Pabaltijo, ar ne taip? 

Konstancė susigūžė, nes nebuvo pratusi, kad ją kas nors 
iš karto tujintų, tačiau linktelėjo. 

— Aš čia tik trys savaitės. 

Ji apsidairė, ieškodama Lotaro ton Hohenhorsto. Len- 
gviau atsiduso pamačiusi, kad jis eina link jos su dviem pil- 
nomis taurėmis. 

— Ar jau susipažinot? — Lotaras linktelėjo panelės juoda 
suknele pusėn. — Norėčiau pristatyti: mano pusseserė Adel- 


heidė ton Hohenhorst, paprastai - Adelė. 

Konstancė ištiesė jai ranką. 

— Labai malonu. Marija Luizė ton Cėlendort. 

Adelė atitraukė ranką, lyg būtų nusideginusi. 

— Cėlendorf? - paklausė ji nustebusi. - Gal Ruperto fon 
Cėlendorto giminaitė? 

Konstancė nurijo seiles, bet jai nieko kito neliko, kaip 
linktelėti. 

— Tai mano brolis. 

Adelė nužvelgė ją nuo galvos iki kojų. 

— Laimei, jūs nepanašūs. Kitu atveju mano pusbrolis tave 
turėtų iškviesti į dvikovą. 

Ji nusijuokė ir stipriai užsitraukė dūmą. 

— Kąjūs... ką tu turi omeny? - atsargiai paklausė Kons- 
tancė. 

Adelė nustebusi pakėlė antakius. Tada ji pasilenkė prie 
Konstancės ausies: 

— Ar tu nežinai, kad tavo brolis garsėja kaip sijonų me- 
džiotojas? Nėra nė vienos moters visoje Latvijoje, kurios 
jis nebūtų pamylėjęs. O tai, Dieve mano, jis moka daryti 
nuostabiai. Bent jau manęs jam nereikėjo ilgai įkalbinėti. 

Ji nusijuokė, o Konstancė paraudo kaip ugnis. 

— Nori pasakyti, kad tu su juo buvai lovoj? 

Ji pati negalėjo patikėti, kad ką tik ištarė tuos žodžius. 
Tikriausiai dėl to buvo kaltas šampanas, kuris taip maloniai 
tekėjo gerkle. 

Bet Adelė nepasipiktino. Ji tik lengvai gūžrelėjo pečiais. 

- Žinoma, buvau... — Ji plačiai apvedė ranka: — Dau- 
guma iš mūsų. Ir, kiek žinau, nė viena nesigailėjo. Bet kaipgi 


sekasi mūsų senajam draugužiui? 

Konstancė buvo tokia priblokšta, kad neįstengė nieko 
atsakyti. Jos širdis daužėsi iš pavydo. Tuo pat metu ji jautėsi 
taip smarkiai Ruperto pažeminta, kad vos galėjo kvėpuoti. 

Lotaras fon Hohenhorstas jai lengvai patapšnojo per 
nugarą. 

— Vėl silpnumo priepuolis? — rūpestingai pasiteiravo jis. 

Konstancė linktelėjo. 

— Man atrodo, paskutinių savaičių man buvo šiek tiek 
per daug. 
— Eime su manimi. 

Jis paėmė ją už rankos ir nuvedė į mažą saloną tiesiai prie 
otomanės. Visa patalpa palei sienas buvo apstatyta tokiais 
baldais, ant jų ilsėjosi jaunos damos su cigarete ar vyno 
taure rankoje, o prieš jas stoviniavo po kelis ponus. Jauni 
vyrai ir moterys, kuriems buvo tarp dvidešimties ir tris- 
dešimties, juokėsi, šmaikštavo ir kalbėjosi taip laisvai, lyg 
niekada nieko kito ir nebūtų darę. Konstancė prisiminė 
debiutančių pokylį, kuriame ji dalyvavo kartu su Malu. Ji 
pagalvojo apie mamas ir tetas, kurios kaip vištos perekšlės 
tupėjo ant „drakonų uolos“, pasiryžusios kiekvieną akimirką 
apginti jaunų merginų dorybę, jei grėstų koks pavojus. Čia 
viskas buvo kitaip. Atrodė, kad niekas čia nėra vedęs ar 
susižadėjęs. Vyrai juokavo su moterimis ir bučiavo vienas 
kitą į skruostus, kartais moters ranka atsidurdavo vyrui ant 
krūtinės su baltais marškiniais. Tas laisvumas Konstancei 
patiko. Ji nebuvo nusiteikusi ir prieš akivaizdžią prabangą. 

Dvi padavėjos baltomis prijuostėmis ir kepuraitėmis vaikš- 
tinėjo aplinkui su sidabriniais padėklais ir siūlė miniatiūrinius 


pyragaičius. Du jaunuoliai rūsčiais veidais siūlė šampano taures. 


186 


Lortaras sustojo prie laisvos otomanės. 

— Prašom sėstis, Marija Luize. 

Konstancė krūptelėjo, išgirdusi šį vardą, bet jai nebeliko 
nieko kito, kaip tik tęsti žaidimą, kurį pati pradėjo. 

Atsargiai, suglaudusi kelius ir ištiesusi nugarą, ji atsisėdo 
ant otomanės. Lotaras nusijuokė. 

— Jūs sėdite kaip kokia namų mokytoja! Atsipalaiduokite. 
Čia jums nereikia laikytis manierų. 

Konstancė išsigando. Vieną akimirką užsinorėjo grįžti į 
siaurą kamaraitę pas Malu. Ką ji padarė? Kaip galėjo apsimesti 
aristokrate? Ką ji išmanė apie kilmingųjų papročius? Anuomet 
Cėlendorfų dvare mokėsi etiketo, bet tai buvo prieš daugelį 
metų. Papročiai Berlyne, aišku, buvo daug laisvesni nei Pa- 
baltijyje. Ji tik vieną vienintelį kartą buvo pokylyje. Tikrai 
susimaus ir pridarys klaidų, o Lotarui neprireiks nė valandos 
suprasti, kad ji meluoja, ir visai pagrįstai išvaryti iš šių namų. 

Vienas iš prastai nusiteikusių padavėjų įteikė jai taurę 
šampano. Konstancė išgėrė jį vienu mauku. Tai buvo jau 
antra taurė šį vakarą, ir Konstancė pamažu atsipalaidavo. 
Baimė praėjo, ir ji jau pradėjo juoktis iš mažų Lotaro pokštų. 
Daug metų nebuvo taip gerai nusiteikusi kaip dabar. 

Muzikantas užvožė pianino dangtį, o vienas vyras juodu 
fraku uždėjo ant gramofono juodą diską, pasuko rankenėlę, 
ir suskambo naujausi šlageriai. Damos tuoj pat pašoko nuo 
otomanių ir nuskubėjo ant parketo į kambario vidurį. Jos 
taip juokingai kilnojo kojas ir mojavo rankomis, jog Kons- 
tancė pratrūko juoktis. 

— Tai naujausias šokis, - paaiškino Lotaras. - Eime iš- 
bandyti. 

Juokdamasi Konstancė papurtė galvą. 
— Aš susipainiosiu savo sijone. 

Lotaras šiek tiek pakreipė galvą, tada jis staiga atsitūpė 
prieš Konstancę, pakėlė jos platų sijoną ir sumezgė į mazgą, 
apnuogindamas čiurnas. 

Konstancė paraudo. 

— Kąjjūs darot? Tai nepadoru. 

Tačiau tai sakydama ji juokėsi ir sukinėjo kulkšnis, ži- 
nodama, kad jos yra gražios ir plonos. 

Jai ir vėl atnešė šampano, ir ji išgėrė iki dugno. Tada 
nuėjo šokti, kraipydama rankas, kojas ir klubus. Jos skrybėlė 
užmiršta liko gulėti ant otomanės, batai buvo nuspirti į šalį, 
ji šoko basa. Kažkas vis paduodavo taurę, ir kiekvieną kartą 
Konstancė ją išgerdavo. Ji net nepastebėjo, kiek valandų 
praėjo. 

Aplinkiniuose namuose seniai užgeso visos šviesos, net 
ir tie, kurie vėlai veda šunis į lauką, jau gulėjo lovose. Tik 
Konstancė vis dar šoko, lyg rytojus niekuomet neturėjo iš- 
aušti. Atmetusi galvą taip, jog šampanas tekėjo per smakrą, 
ji juokėsi ir šoko pasiučiau už kitus. Pamažu butas ištuštėjo, 
o Konstancė vis dar nežinojo, kam jis priklauso. Ji šoko, 
ragino Lotarą, reikalavo šampano, cigarečių, vėl šoko, lyg 
norėdama įrodyti, kad gyvena. 

Staiga vidury salės išdygo vyras. Jis buvo mažas ir labai 
storas, o ant naktinių baltinių buvo užsimetęs chalatą. Rau- 
donu iš pykčio veidu jis nubraukė nuo gramofono adatą, 
pradėjo bartis ir siautėti. Kai Konstancė vis dar juokdamasi 
norėjo su juo pašokti, jis šiurkščiai ją atstūmė ir ji parvirto 


ant otomanės — ten pat ir užmigo. 

Šešioliktas skyrius 
Berlynas, 1920 


— Kur tu buvai? Iš kur grįžti? - paklausė Malu kitą rytą, 
įsikišusi į burną du smeigtukus, ir pakėlė galvą nuo siuvimo 
mašinos. 

Konstancė sutrikusi perbraukė delnu išsitaršiusius 
plaukus. 

— Aš buvau pas draugus, — labai tyliai atsakė. 

— Ką? Kur praleidai visą naktį? - Malu turėjo išsiimti iš 
burnos smeigtukus. — Aš labai dėl tavęs jaudinausi. 

Konstancė pasirąžė. 

— Aš buvau pas draugus, — pakartojo ji. 

— Aha, - Malu susikišo smeigtukus atgal į burną ir pa- 
spaudė mašinos paminą. 

O Konstancė išsitiesė nelaiminga savo lovoje, vis dar 
laikydama rankoje skrybėlę. „Kaip čia yra, - galvojo ji, - kad 
dabar taip blogai jaučiuosi? Vakar vakare ir pusę nakties 
šokau ir juokiausi. Buvo taip smagu. Taip lengva. Beveik 
kaip prieš karą. O dabar dėl to jaučiuosi bjauriai.“ 

Kai ji pabudo svetimame bute, išsitiesusi ant otomanės, 
su nusmukusia kaire kojine, suglamžytu sijonu, visų pirma 


nustebusi ir susigėdusi apsidairė. 

Šalia jos jau stovėjo vienas iš susiraukusių vakar dienos 
padavėjų. 

— Ar maloningoji ponia pageidaus pusryčių? - paklausė 
jis, nežiūrėdamas į ją. 

Konstancė nusipurtė. Užuot atsakiusi, ji paklausė: 

— Araš čia viena? 

Patarnautojas pakratė galvą. 

— Ponia fon Rulov ilsisi savo miegamajame. Ji atsikels 
tik apie pietus. 

— Ponia fon Rulov? 

Konstancė visiškai neatsiminė nei vardų, nei veidų. Jos 
atmintyje išliko vien tik Loraras fon Hohenhorstas ir jo 
pusseserė. 

— Ponia fon Rulov vakar vilkėjo žalią suknelę, — atsakė 
vyriškis, o jo veide vis dar nesuvirpėjo joks raumuo. - Ji 
įpareigojo mane užeiti pas jus. 

— Ponia fon Rulov? - pakartojo Konstancė. — Kodėl ne 
panelė? 

— Maloningasis ponas žuvo už tautą ir tėvynę. 

— Aa. 

Konsrancė pasijuto dar blogiau. Ji nebeprisiminė, kas 
įvyko vakar naktį paskutinę valandą. Ji šoko. Ir tada viskas 
nutrūko. 

— O kur ponas fon Hohenhorstas? - paklausė ji baikščiai. 

— Maloningasis ponas savo namuose. Jis prašė jums pra- 
nešti, kad po valandos bus čia ir palydės jus į viešbutį, kaip 
ir dera padoriam ponui. 

Patarnautojas padavė Konstancei laišką. 


— Jis paliko jums šią žinutę. 

Konstancė iš karto pašoko nuo otomanės. Ji gėdijosi 
iki žemės gelmių, nors tarnas ir bandė vaizduoti, kad jis 
kiekvieną dieną žadina ant savo ponų oromanių užmigusias 
jaunas moteris. Jeigu jos motina tai žinotų! 

Konsrancė pačiupo laišką. 

— Ar galėtumėt man iškviesti vežiką? 

Vyras nusilenkė. 

— Visuomet jūsų paslaugoms. 

Jam išėjus, Konstancė pradėjo ieškoti pieštuko ir po- 
pieriaus lapo. Visa tai ji rado ant mažo stalelio koridoriuje. 
Ji greitai parašė porą eilučių poniai fon Rulov - atsiprašė ir 
kartu padėkojo. Tada nuskubėjo laiptais žemyn. 

— Jūsų karieta laukia prie durų. 

Raudonu iš gėdos veidu Konstancė padėkojo ir tarnui 
ir greitai įšoko į karierą. Tik tada lengviau atsikvėpė, kai 
Fazanų gatvė ir Kurfiurstendamas liko už nugaros ir jie ėmė 
artėti prie Špandau. 

— Tuvisai nenori sužinoti, kodėl aš tik dabar grįžtu namo? 

Ji buvo šiek tiek įsižeidusi, kad Malu jos nieko neklau- 
sinėja. 

— Tu esi pakankamai suaugusi, kad žinotum, ką darai, — 
atsakė Malu, nenustodama siūti. 

„Pakankamai suaugusi, - pagalvojo Konstancė. - Ne, aš 
nesu pakankamai suaugusi. Aš niekam nesu pakankamai 
suaugusi. 

Malu nesidomėjimas ją taip supykdė, kad ėmė ir išrėžė: 

— Aš apsimečiau Marija Luize fon Cėlendorf. 

Dabar siuvimo mašina nutilo. Malu pagaliau atsisuko 


ir klausiamai pažiūrėjo į Konstancę. 

— Gatvėje sutikau tokį vyriškį, kuris pasisiūlė man padėti. 
Mes pradėjome kalbėtis, ir paaiškėjo, kad jis baltų kilmės. 
Lotaras fon Hohenhorstas. 

— Hohenhorstas? Hohenhorstas... Hohenhorstas, — 
Malu susimąstė. — Pavardė man girdėta. Hohenhorstų 
dvaras turėtų būti prie sienos su Estija, — ji gūžtelėjo pe- 
čiais. — Iš jų tikriausiai irgi viską atėmė ir dabar jie turi 
gyventi pas giminaičius. 

— Jiems pavyko išsaugoti pinigus. Jie labai turtingi, — 
Konstancė tai pasakė tokiu tonu, lyg būtų norėjusi apginti 
Lotarą fon Hohenhorstą. 

Bet Malu jau vėl vėrė siūlą. 

— Džiaugiuosi už juos. 

— Jis mane pakvietė į vieną šventę, — jau garsiau tęsė 
savo pasakojimą Konstancė. — Aš gėriau šampaną ir šokau 
čarlstoną. Ten buvo daug žmonių. O paskui užmigau ant 
otomanės. 

— Taigi tu tikriausiai dabar esi labai pavargusi, — atsakė 
Malu. — Gali ramiai išsimiegoti, man reikia trumpai išeiti. 

Jos balsas vis dar nerodė jokio susidomėjimo, todėl įsi- 
žeidusi Konstancė iš pasipiktinimo prabilo garsiau. 

— Ar tavęs niekas daugiau nedomina, tik tavo siu- 
vimas? — sušuko ji. - Ar tau nerūpi net tai, kad aš apsime- 
čiau tavimi? 

Malu atsistojo, prisėdo šalia Konstancės ir paėmė jos 
ranką. 

— Man netas pars, ką tu darai. Bet tu jau suaugusi. Tavo 
teisė gyventi taip, kaip tau patinka. Aš nesu nei tavo mama, 


nei tavo vyras. Elkis, kaip išmanai. Bet būk atsargi. 

Konstancė labai gerai žinojo, kad Malu teisi. Bet ji ne- 
norėjo būti suaugusi ir atsakinga. Jai skubiai reikėjo ko nors, 
kas jai patartų. 

— O dėl tavo vardo? 

Malu šyptelėjo ir užsisvajojusi įsistebeilijo į priešais sto- 
vinčio namo sieną. 

— Šis sumanymas gal ir nebuvo visai prastas. Aš netgi 
manau, kad tai buvo labai geras ėjimas. 

Konstancė papurtė galvą. 

— Aš nesuprantu, ką turi omenyje. 

Malu vėl paėmė Konstancę už rankos. 

— Ką tu ketini daryti širam gyvenime? — paklausė ji. — 
Kodėl atvykai su manim į Berlyną? 

Jos niekada anksčiau apie tai nekalbėjo. Konstancė pa- 
traukė pečiais. 

— Namie aš daugiau negalėjau ištverti. Kiekviena diena 
buvo tokia pati. Pamaniau, kad jei neišvyksiu, visos dienos 
iki pat mirties bus kaip viena. 

— O dabar? Berlyne? Ką tu čia veiksi? 

Konstancė vėl gūžtelėjo. 

— Nežinau, - ji nudelbė akis. — Suprantu, kad neprisi- 
dedu prie išlaidų. Jei nori, dar šiandien pat susirasiu kokį 
nors darbą. 

Malu nusijuokė. 

— Kokį darbą ketini rasti? Čia tūkstančiai bedarbių. 

— Nežinau. Galėčiau dirbti kokiame nors biure, bet ten, aišku, 
reikia jaunų merginų, mokančių spausdinti mašinėle. O namų 
mokytojų ir guvernančių Berlyne, atrodo, niekam nereikia. 


Malu atsisuko į draugę ir pažvelgė jai tiesiai į akis. 

— Konstance, man rūpi ne pinigai. Dėl manęs gali ne- 
dirbti. Aš įstengčiau išlaikyti mus abi. Bet man rūpi tu. Zzvo 
gyvenimas, £av0 ateitis. Kokie tavo planai? Kaip norėtum gy- 
venti po dešimties metų? Vis dar čia su manimi šitoje skylėje? 

Konstancė papurtė galvą. 
— Aš norėčiau ištekėti, turėti vaikų, būti aprūpinta. 
Malu linktelėjo. 

— Tada visai neblogai, jei tu naudoji mano vardą. Nuo 
šiandien taip ir darysim — tu būsi Marija Luizė fon Cėlen- 
dort, o aš Konstancė Morman. 

Konstancė išplėtė akis. 
— Bet kodėl? Ką mums tai duos? 
Malu nusišypsojo. 
— Kiekvieną iš mūsų tai šiek tiek priartins prie tikslo. 
Nieko nesuprasdama Konstancė nutaisė tokią miną, jog 

Malu pradėjo juoktis. 

— Viskas labai paprasta. Tu nori linksmintis, nori papras- 
čiausiai gyventi. Tai daryti tau bus lengviau būnant Marija 
Luize ton Cėlendortf nei Konstance. O aš noriu dirbti. Dėl to 
man vardas nereikalingas. Tu suksies visuomenėje, nešiosi mano 
sukurtas sukneles ir taip padėsi man uždirbti pinigų. Supranti? 

— Tu manai, kad aš turėčiau būti tavo suknelių manekenė 
ir ieškoti tau klientų? 

— Būtent taip. Tik jeigu to nori, Konstance. Šitaip galbūt 
sutiksi ir savo svajonių vyrą. 

Konstancė karčiai nusijuokė. 

— O jeigu jis turės rimtų ketinimų? Tada aš jam turėsiu 
pasakyti savo tikrąjį vardą, ir jis mane pames. Liksiu dar 
kvailesnėje padėtyje nei dabar. 

— Na, ką tu! - Malu numojo ranka. - Jei jis tave tikrai 
mylės, tavo vardas jam bus nesvarbus. O jeigu jis bus su tavimi 
tik dėl vardo, tai geriau iš karto tokį pamiršti. Na, ką? Sutinki? 

Konstancė spoksojo į savo sijoną. Ir vėl ji turėjo nuspręsti. 
Iš kur ji galėjo žinoti, ar Malu pasiūlymas geras ir teisingas? 
Bet kas jai beliko daryti? Konstancė nedrąsiai linktelėjo. 

Malu iš susijaudinimo paraudo. 

— Nuostabu, — pareiškė ji. — Tada susitvarkyk, šiandien 
turime dar daug ką nuveikti. 

Išsigandusi Konstancė pakėlė akis. 

— Ką nuveikti? 

— Tau reikia naujos šukuosenos. Drabužius aš tau pa- 
siūsiu. Privalau pasiūti. Bet tau reikia kojinių, skrybėlės, šiek 
tiek papuošalų. Visa tai nupirksim. Kai po poros valandų 
pažvelgsi į veidrodį, tu savęs nebepažinsi. 

— Taigi, aš būsiu visai kita, — konstatavo Konstancė ir 
linktelėjo. 

Ir vėl ji nežinojo, ar iš tiesų šito nori. Staiga prisiminė 
Lotaro fon Hohenhorsto laišką. Buvo įsikišusi jį į sijono 
kišenę. Dabar išsitraukė ir išlygino. 

— Kas čia? — paklausė Malu. 

— Lotaro laiškas, - Konstancė sukiojo rankose voką. 

— Na, greičiau arplėšk. Greičiausiai tai naujas kvietimas. 

Konstancė atsargiai atplėšė. Susižavėjusi apžiūrėjo voką 
su pamušalu ir vandens ženklu, tada išėmė laišką ir pradėjo 
skaityti. 

— Kąjis rašo? —- Malu negalėjo ramiai nusėdėti ant kėdės. 

— Tu teisi. Tai kvietimas. Šeštadieniui. Lotaras fon Ho- 


henhorstas turi garbės pakviesti mane į nedidelę privačią 

šventę mielų bičiulių draugijoje. Aš jam turinti pranešti, iš 
kur automobiliu mane paimti. 

Ji nuleido laišką. 

— Automobilis. Tik pamanyk, jis turi net automobilį. 

— Puiku, - Malu tai nepadarė jokio įspūdžio. - Šiandien 
ketvirtadienis. Mūsų dar laukia daug darbo. 

— Tai ką man jam atsakyti? Juk negalima leisti atsiųsti 
automobilio čia, į Špandau. Jis neturi pamatyti, kur ir kaip 
mes gyvename. 

Akimirką Malu sutriko. Dar nebuvo praėjusios nė dvi- 
dešimt keturios valandos, kai Konstancė buvo tapusi apsi- 
šaukėle aristokrate, o jau gėdijasi neturto. Malu susiraukė. 

— Tegu jis tave paima nuo Romanų kavinės Kurfiursten- 
dame. Visai normalu, kad aukštos padėties damos po pietų 
susitinka su draugėmis išgerti kavos. O dabar ruoškis. Mes 
turime eiti apsipirkti. 


Po valandos Konstancė pirmą kartą gyvenime įžengė į 
KaDeWe. Pirmiausia Malu nutempė ją pas kirpėją, kur 
Konstancė stebėdamasi ir šiek tiek apgailestaudama at- 
sisveikino su šviesiomis kasomis. Kai meistras baigė savo 
darbą, Konstancė veidrodyje pamatė jai visiškai svetimą 
būtybę. Į ją žvelgė siauras veidas didelėmis melsvai pil- 
komis akimis, maža nosyte ir gražiai išlenktomis lūpomis. 
Nepažįstamoji atrodė labai trapi, šiek tiek jaunatviška ir 
ieškanti apsaugos. 

„Visai tokia, kokia aš ir jaučiuosi“, — pagalvojo Konstancė. 

— Nuostabu! - įvertino Malu. — Tu atrodai kaip jauna 
moderni berlynietė. Tik reikia truputį padažyti. 

Ji ištempė Konstancę iš kirpyklos ir nuvedė prie stovo 
su kosmetika. Mergina patamsintais vokais ir raudonomis 
lūpomis pasodino Konstancę į kėdę. 

— Kaip norėtumėt atrodyti? —- paklausė ji. 

Konstancė nesuprato klausimo. 

— Ar norėtumėt atrodyti šiek tiek nepadoriai, ar geriau 
natūraliai? — tęsė kosmetologė. 

Konstancei dar nespėjus susigaudyti, įsikišo Malu. 

— Aš siūlau tau natūralų stilių, — tarė ji. —- Tada labiau 
išryškėja drabužiai. 

Konstancė tik linktelėjo ir susižavėjusi stebėjo mer- 
giną, kaip ji ryškino akių vokus, blakstienas, kažkuo tepė 
skruostus ir galiausiai netgi raudonai padažė lūpas. Toji, kuri 
dabar žvelgė į ją iš veidrodžio, jau nebebuvo trapi ir ieškanti 
saugumo, ji buvo savimi pasitikinti ir šiuolaikiška. 

Konstancė beveik išsigando šitos nepažįstamosios, kuri 
žiūrėjo į ją išmaniu žvilgsniu. 

— Ne, — pasakė ji. — Tai ne aš. Aš ne tokia. Nuvalykite 
akių dažus. 

Jaunoji kosmetologė nusivylusi susiraukė, bet padarė, ko 
reikalavo Konstancė. 

— Taip, dabar vėl save atpažįstu, - pareiškė Konstancė. 

Ji stebėjo, kaip Malu perka lūpų dažus, tūtelę skaistalų 
ir mažą baltą dėžutę su juodais dažais ir šepetėliu. 

Konstancė be paliovos lietė sau sprandą, kurio pirmą 
kartą gyvenime nedengė plaukai. Ji mielai būtų dar ilgiau 
užtrukusi prie veidrodžio, kad priprastų prie naujojo įvaiz- 


džio, bet Malu ją negailestingai nutempė tolyn. 

Septynioliktas skyrius 


Berlynas, 1921 


Pavasaris buvo šiltas. Kovo pradžioje sniego dar buvo iki 
kelių, o dabar švietė saulė, lyg norėtų žmonėms atiduoti 
skolą po ilgos ir šaltos žiemos. Malu džiaugėsi, kad jai nebe- 
reikia kasdien rūpintis briketais. Kiekvieną dieną ji eidavo 
pas prekiautoją anglimis ties gatvės kampu ir turėdavo jo 
maldauti anglių, nes kuro trūko, o pardavėjas buvo social- 
demokratas ir briketus visų pirma parduodavo šeimoms su 
vaikais ir senukams. Jauna moteris, be to, dar iš geros šeimos, 
jo sąraše buvo beveik paskutinė. 

Dėl nepakeliamo šalčio Malu kartais siuvo mūvėdama 
pirštines ir storas megztas kojines, kaklą ir pečius apsivy- 
niojusi storu šaliku. Kartais rytais vanduo būdavo užšalęs, 
patalynė drėgna, o kai Malu naktimis, sėdėdama prie siu- 
vimo mašinos, iškvėpdavo orą, susidarydavo balti debesėliai. 
Ber visa tai jai netrukdė. Ji siuvo ir piešė, siuvo ir siuvinėjo, ir 
vėl siuvo, lyg nieko daugiau šiame pasaulyje nebūtų. 

Jau daug mėnesių ji tikėjosi gauti laišką nuo Janio. Ir 
vieną kartą, tai buvo rugsėjis, jis iš tikrųjų parašė. Jis papa- 
sakojo apie derlių ir apie ką tik gimusius veršiukus. Bet nė 


žodžio apie tai, kaip jam sekasi. Nė žodžio, kad jos ilgisi. 

Malu dažnai apie jį svajodavo. Apie jo šiltas rankas ant 
savo odos, jo sausas lūpas ant savųjų. Visuomet galvodavo 
apie Janį tokį, koks jis buvo prieš karą. Janį, kuris buvo jos 
antroji pusė. 

Nusivylusi Malu įkišo laišką į stalčių, bet negalėjo liautis 
galvojusi apie jį. O tada atėjo Ruperto laiškas, kuriame jis 
su akivaizdžiu pasitenkinimu pranešė, kad Janis vedė jauną 
latvę iš kaimo. Smūgis į veidą nebūtų buvęs toks skaudus. Ji 
mielai būtų verkusi, rėkusi, trypusi kojomis ar ką nors sudau- 
žiusi, bet visai neturėjo jėgų. Tad atsisėdo prie siuvimo ma- 
šinos ir dirbo tol, kol pradėjo degti akys ir sustingo nugara. 

Konstancė, rodės, Malu sielvarto net nepastebėjo. Ji darė, 
ką ir turėjo daryti, kasdien eidavo vis į kitą vakarėlį, buvo 
nuolatinė miesto varjetė ir koncertų lankytoja, susipažino 
su begale žmonių, ir Malu stebėjosi ja daug labiau, nei galėjo 
išreikšti žodžiais. Drovi pastoriaus duktė per nepilnus metus 
tapo viliotoja. Konstancė nebeišeidavo iš namų be lazdelės, 
gėrė šampaną, kaip kiti žmonės geria vandenį, gracingai 
dėvėjo Malu sukneles ir Berlyno naktinį gyvenimą paži- 
nojo daug geriau nei dieninį. Vakarais ji išeidavo iš namų, ir 
Malu dažniausiai net nežinojo - kur. Grįždavo tik paryčiais, 
suprakaitavusi, atsiduodanti tabaku ir alkoholiu, batus neš- 
damasi rankoje. 

Malu suknelės, kurias vilkėjo Konstancė, sukėlė tokį 
susidomėjimą, kad kitą savaitę turėjo įvykti jų pristatymas 
privačioje aplinkoje. Ponia fon Rulov paprašė pristatyti 
sukneles jos namuose. Manekenėmis turėjo būti — aišku, 
juokais — pati ponia fon Rulov ir jos artimiausios draugės, 


taip pat ir Konstancė. 

Todėl Malu dieną naktį sėdėjo prie siuvimo mašinos. 

Ir dabar ji dirbo taip susikaupusi, kad beldimą į duris 
išgirdo tik iš antro karto. 

— Įeikit! 

Pasirodė ponia Glubškė, šeimininkė. 

— Gal norėtumėt puodelio kavos? 

Malu atsitiesė ir tik dabar pajuto, kaip skauda nugarą. 

— Mielai. Labai ačiū. 

Ponia Glubškė įžengė su dviem puodeliais kavos, vieną 
padavė Malu ir atsisėdo ant Konstancės lovos. Pastaruoju 
metu ji dažnai užeidavo paplepėti, kai nebūdavo Konstancės. 

— Ar yra kokių naujienų? — paklausė ji. 

Malu kaip visada papurtė galvą. 

— Ten, antrame kieme, mirė Kelerių mažoji, - pranešė 
ponia užjaučiamai. - Sako, kad ji susirgo plaučių uždegimu, 
o motina neturėjo pinigų daktarui. Taip ji ir mirė. 

— Labai gaila, - pareiškė Malu, nors Kelerių ji beveik 
nepažinojo. 

— O Zyberteno žmona iš namo priešais, girdėjau, už- 
darbiauja gatvėje, — toliau pasakojo ponia Glubškė. - Jos 
senis jau seniai bedarbis. Kas jai belieka daryti? Ji turi du 
vaikus. Jie nori valgyti. Vargšė mergaitė, - ponia Glubškė 
stebėdamasi kraipė galvą. — O senis, užuot džiaugęsis, kad 
žmona rūpinasi, kaip pragyventi, dar duoda jai į kailį, jei 
anksti grįžta namo. Prie ko visa tai prives? - Ji vėl papurtė 
galvą ir gurkštelėjo kavos. 

Malu klausėsi, bet nežinojo, ką atsakyti. 

— Ar klausėt vakaro radijo? — toliau klausinėjo Glubškė, 


nė nelaukdama atsakymo. 


Malu papurtė galvą. 

— Mes juk neturime radijo aparato. 

— O aš turiu. Man čia įsiūlė. Vienas toks tipas, kuris 
neįstengė susimokėti už nuomą. Dabar jau pripratau. Na, 
tada kitąkart aš jums pranešiu, kai jis vėl šnekės per radiją. 
Jūs pati turite jį išgirsti. 

— Ką tokį? Kas turi šnekėti per radiją? - Malu nesuprato, 
apie ką kalba ponia Glubškė. 

— Na, tas austras, tapytojas — Adolfas Hitleris. Viskas turi 
būti geriau, sako jis. Pančiojanti Versalio sutartis turi būti 
panaikinta, o darbas turi apsimokėti, kiekvienas turi gauti 
tiek, kiek uždirba. 

— Aha. 

Malu linktelėjo ir išgėrė gurkšnį kavos. Ji dar nieko ne- 
buvo girdėjusi apie tą Hitlerį. Be to, politika nesidomėjo. Jai 
reikėjo siūti. Iki kito šeštadienio, tai yra per penkias dienas, 
turėjo pasiūti keturias sukneles. 

— Ačiū už kavą. Aš turiu dar daug darbo. 

Ponia Glubškė užuominą suprato, bet liko sėdėti. 

— Gal ir aš galėčiau parūpinti jums naujų užsakymų. 

Malu lengvai papurtė galvą, bet nieko nepasakė. Ji ne- 
buvo vargšų iš Špandau siuvėja. Ji kūrė madą. Jos tikslas 
buvo puošti moteris, o ne kiekvienais metais išleisti konfir- 
macijos kostiumų siūles. 

— Kadaise aš dainavau reviu, — paatviravo ponia Glubškė. 

Malu atvipo žandikaulis. Ši stora moteris su didžiulėmis 
krūtimis ir tvirtomis šlaunimis, kiekvieną trečiadienį ir 
penktadienį iki pierų vaikščiojanti su suktukais plaukuose, 


kadaise buvo reviu dainininkė? 

— Nežiūrėkite šitaip, mano brangioji. Aš nebuvau 
žvaigždė, bet mano balsas ir be mikrofono griaudžia per 
visą salę. 

Norėdama tai įrodyti, ponia Glubškė stenėdama pasi- 
kėlė nuo lovos ir atsistojo tinkama poza. Ji taip giliai įkvėpė 
oro, jog net krūtinė sulingavo. O tada uždainavo tokiu ga- 


lingu balsu, kad Malu išplėtė akis: 


Kas gi skirdamasis rauda, 
Jei už kampo kitas laukia. 
Tark sudie, kelk taurę vyno — 
Kitas bus taip pat žavingas. 


Sunkiai šnopuodama ji vėl atsisėdo ant lovos. 
— Na, kaip? — pagaliau paklausė, atgavusi kvapą. - Dabar 
tikit? 
Malu pritariamai linktelėjo. 
— Jūsų balsas tikrai galingas. 
Glubškė kukliai gūžtelėjo pečiais. 

— Kartais aš vaidindavau ir vyrą. Su maudymosi kos- 
tiumu, žinote, tokiu dryžuotu, iki kelių. Tada aš iškeldavau 
mūsų žonglierių, jis buvo visai smulkutis. O salė griaudėjo. 
Taip, buvo geri laikai. 
langą. 

Malu nekantravo, jai būtinai reikėjo toliau siūti. Staiga 
ji įsivaizdavo ponią Glubškę su maudymosi kostiumu. Tai 
buvo idėja! Mada turi būti jaudinanti, neįprasta, provokuo- 


janti. Kodėl nepasiūlius moterims vyriško kostiumo? Aišku, 

jis turi būti iš minkštos medžiagos, ir vietoj marškinių turėtų 
būti palaidinukė. O gal vis dėlto marškiniai su kaklaraiščiu? 
Ji paėmė lapą popieriaus ir pradėjo piešti. 

— Taip, tai bent buvo laikai, — užsisvajojusi ponia Glubškė 
žvelgė pro langą. — Ko gi aš norėjau? Ak, taip. Norėjau pa- 
sakyti, kad aš vis dar palaikau gerus ryšius su reviu teatru. 
Žinote, tie, su kuriais anuomet dirbau, dabar yra išgarsėję. 
O kostiumų jiems reikia visada. Gal man paklausti? 

Malu nedvejodama linktelėjo. 

— Būtų nuostabu, ponia Glubške. 

— Gerai, šiandien po pietų aš ten nueisiu, jie kaip tik 
repetuos. Pažiūrėsim, ar man pasiseks ką nors nuveikti. 

Ji paėmė tuščią puodelį nuo siuvimo stalelio ir išėjo. 
Malu to net nepastebėjo. Ji atsistojo, pradėjo vartyti madų 
žurnalus - Elegantiškąjį pasaulį ir Stilių — ir studijuoti pran- 
cūzų dizainerių eskizus. Įvairios mintys sukosi jos galvoje. 
Ji atidžiai pervertė kiekvieną puslapį, bet niekur nerado 
moteriškų drabužių, primenančių vyriškus. „Šilkinis kos- 
tiumas, —- murmėjo pati sau po nosimi. — Kostiumas pla- 
čiomis kelnėmis, kurios iš tolo atrodytų kaip sijonas. Prie jų 
trumpas švarkelis. Nugaroje šiek tiek ilgesnis, kad dengtų 
sėdynę, panašiai kaip trako skvernai, o priekyje trumpas. 

Ji vėl stvėrė pieštuką ir po kelių brūkštelėjimų popieriuje 
atsirado eskizas. Malu sulaikė kvėpavimą. 

— Jūrininko kostiumas. Toks, kokį nešioja maži ber- 
niukai! 

Pieštukas vėl ėmė judėti. Atrodė, kad Malu galvoje at- 
sivėrė kokia užtvanka. Idėjos vijos viena kitą. Uniforma. 


Uniformos stiliaus kostiumas - taip, būtent tai! 

Ji piešė dvi valandas, kol sutrukdė Konstancė, grįžusi 
po pietų namo. Draugė arplėšė duris, numetė skrybėlę ant 
lovos, o paskui ją ir pirštines. 

— Fui! - tarė ji. — Čia nėra kuo kvėpuoti. Ar nenori išeiti 
pasivaikščioti? 

— Pasivaikščioti? —- sumurmėjo Malu, paskendusi min- 
tyse. 

— Taip. Į pasaulį. Pasivėžinti po Tyrgarteną. Nuvykti į 
Griunvaldą. Pasiirstyti valtimi Vanzės ežere. 

— Pramogoms aš neturiu laiko, — atsakė Malu ir piešė 
toliau. — Man reikia sagų su inkarais. Ir uniforminių sagų. 
Būtų gerai tikrų. Ir dar epoletų. Ir kilpų antpečiams. Ir 
skiriamųjų ženklų. 

Konstancė perbraukė ranka savo lygius blizgančius 
plaukus ir papurtė galvą. 

— Jau tas tavo siuvimas. Per darbą visai užmiršti, kad esi 
dar jauna. Tu vien tik dirbi! Kada tu gyveni? 

Malu dar žemiau palinko prie popieriaus lapo. „Aš 
dirbu, — galvojo ji, - kad tu galėtum gyventi, kad galėtum 
plaukioti garlaiviu po Vanzės ežerą, galėtum nueiti į teatrą 
ir reviu.“ Bet ji tylėjo — juk pati ir įkalbėjo Konstancę taip 
gyventi. 

— Aš tokia pavargusi, - išgirdo murmant Konstancę. 

Malu atsisuko. Draugė stovėjo prie lango ir žiūrėjo į 
lauką. 

— Tu pavargusi? — pakartojo ji. 

— Taip! - Konstancė atsisuko. 

Malu pamatė tamsius ratilus po jos akimis, pastebėjo ir 


lengvą rankų virpulį. 

— Aš kiekvieną naktį esu vis kitur, — skundėsi Kons- 
tancė. — Kiekvieną naktį šoku, lyg nebūtų rytojaus. O kai 
nešoku, tai sėdžiu teatre arba kazino. Savaitgaliais turiu 
važiuoti į gamtą, dalyvauti iškylose, žaisti tenisą. 

— Vargšelė! - Malu negalėjo paslėpti pykčio. - Tuo metu, 
kai tu šoki, aš sėdžiu čia ir siuvu. Kai tu užkandžiauji per 
iškilmingas vakarienes, aš valgau seną duoną ir toliau siuvu. 
O kai tu šeštadieniais automobiliu važiuoji į gamtą, aš dygs- 
niuoju ir lenkiu apykakles. 

Konstancės veidas persikreipė. 

— Tu laikai mane nedėkinga, ar ne? 

Malu tylėjo. 

— Suprantu. Bet kartais tai, ką darau aš, vargina ne 
mažiau nei tavo darbas. Kiti, su kuriais aš pramogauju, 
grįžta namo ir miega iki pietų. O aš sėdžiu čia kaip kalinė, 
klausausi tavo mašinos tratėjimo, matuojuosi sukneles ir 
apsiuvus... — Ji žengė žingsnį Malu pusėn. — Aš ne mažiau 
stropiai triūsiu nei tu. Ir esu lygiai taip pat pavargusi. 

Konstancė delnu perbraukė suknelę, nusiėmė nuo kaklo 
ilgus karolius ir nerūpestingai numetė juos ant baltinių ko- 
modos. 

— Atrodo, kad man velniškai patinka tai, ką darau. Man 
iš tikrųjų patinka. Bet ne visada. Viskas, ko aš noriu, tai 
vyras. Bet, matyt, laikai tam netinkami. Visi nori tik 
linksmintis. Man susidaro įspūdis, kad vyrai nori atsi- 
griebti už karą, linksmintis visais įmanomais būdais. O 
moterys ne ką geresnės... — Ji pritilo ir paėmė draugės 
ranką. — Aš nesu nedėkinga, Malu, - sušnibždėjo. — Aš 


tik labai pavargusi. 

Malu linktelėjo. Ji suprato Konstancę, bent jau iš da- 
lies. Bet ji negalėjo suvokti, kad tai, ką ji laikė malonumu, 
Konstancę vargino. Jai reikėtų tik vieną ar du vakarus likti 
namie, ir ji galėtų išsimiegoti. 

Lyg būtų perskaičiusi jos mintis, Konstancė tarė: 

— Jei aš nors vieną vakarą liksiu namie, manęs ims ieškoti. 
Bet aš čia nieko negaliu priimti, tu tai žinai. Aš vaidinu 
paslapringąją Mariją Luizę fon Cėlendort, ir vaidinu ją taip 
gerai, kaip tik sugebu. - Ji akimirką parylėjo ir priėjo prie 
lango. — Gal mums jau laikas pasiieškoti kito buto. Tai ne- 
turėtų būti kažkas ypatinga. Tik du kambariai, kad abi 
galėtume išsimiegoti. Gal kokiame rajone, kuris nėra toks 
skurdus kaip šis. Rajone, kur mane galėtų pasiimti iš namų 


ir man nereikėtų gėdytis. 


Aštuonioliktas skyrius 
Berlynas, 1922 


1922 metų birželio mėnesį Berlyne buvo nužudytas reicho 
užsienio reikalų ministras Valteris Ratenau. 

Bedarbių skaičius vis augo, o dolerio kursas siekė beveik 
keturis tūkstančius markių. Adolfas Hitleris, Vokietijos nacio- 
nalsocialistų darbininkų partijos pirmininkas, pasiekė, kad 
kaizerinės Vokietijos juoda, balta ir raudona vėliava būtų ke- 
liama šalia Veimaro respublikos juodos, raudonos ir auksinės 
trispalvės. Vis dažniau pasirodydavo vyrai rudomis unifor- 
momis, nusiaubdavo socialdemokratų kavines ir sukeldavo 
muštynes. Neretai vakarais Hitlerio parankiniai girti trauk- 


davo gatvėmis ir plėšdavo dainą, kuri tiko jiems kaip užsakyta: 


Vokietija mums svarbiausia, 
O nelaimėj tuo labiau. 

Tik nelaimėje matyti 

Visa meilė dar tikriau. 

Ši daina, kad ir kas būtų, 
Tegul skamba ir toliau, 
Vokietija — meilė mūsų, 

O nelaimėj tuo labiau. 

Malu užtrenkdavo langus, kai tik pasigirsdavo šita daina. 
Ji nekentė vyrų rudomis uniformomis. Jos nedomino poli- 
tika, bet rudmarškinių manieros, tiksliau, jų nepaisymas, ją 
erzino. Malu nesuprato, kodėl reikia primušti žmogų vien 
dėl to, kad jis kitaip mąsto. Taip pat nebuvo jokio pagrindo 
iškelti Vokietiją aukščiau už visa kita. Mirti už Tėvynę — 
kokia motina norėtų savo sūnui tokio likimo? Tuo labiau 
kad toji Tėvynė po karo pamiršo visus, kurie už ją kovojo. 
Ne, Malu nemėgo rudžių. 

Konstancei, priešingai, stiprūs vyrai ir jų šūkiai patiko. 
Lotaras fon Hohenhorstas — pastaruoju metu jis buvo nuo- 
latinis jos palydovas — taip pat dėvėjo tokią uniformą, bet ne 
paprastą, o su aukštesnio rango skiriamaisiais ženklais. Bet 
jis niekados šitaip nesmuktų, kad imtų bliauti garvėje kaž- 
kokias dainas ar įsiveržtų į užeigas ir sumuštų darbininkus. 
Ne, niekas iš Hohenhorstų taip nesielgė. 

— Kodėl jis tau nepasiperša? - jau anksčiau klausė Malu. — 
Jūs taip ilgai bendraujate. Gal jis kur nors turi sužadėtinę? 

Konstancė papurtė galvą. 

— Ne, neturi. Bet jis vis tiek manęs neves - nei manęs, nei 
kokios kitos moters. 
— O! 

Malu suprato ir tuo pat metu nesuprato. Kodėl tada 
Konstancė vis tiek su juo susitikinėjo? Ar ji tikėjosi, kad 
Hohenhorstų spaudimas kada nors privers Lotarą žengti 
prie altoriaus? 

Konstancė apie tai nekalbėjo. Nuo tada, kai apsigyveno 
netoli Kanto gatvės ir kiekviena turėjo savo kambarį, jos 


susvetimėjo. Atrodė, kad Konstancė puikiai įsitvirtino 

Berlyne. Ji išmanė madas, žinojo naujausius šlagerius ir pa- 
skutines paskalas. Malu šiame gyvenime beveik visai ne- 
dalyvavo. Kartais sekmadienį nueidavo į žirgų lenktynes 
Hopengartene. Tik jai rūpėjo ne žirgų sportas, o damų 
apdarai. 

Kartą iš tolo pamatė ten Konstancę. Buvo karšta vasaros 
diena, draugė vilkėjo baltą graikiško stiliaus suknelę, kurią 
jai pasiuvo Malu. Ji atrodė nuostabiai su ta suknele, didingai, 
beveik karališkai. Pasitempusi Konstancė stovėjo prie aukšto 
stalo, apkrauto šampano taurėmis. Rankoje laikė sidabrinį 
cigaretės kandiklį, o kraujo raudonumo nagai sublizgėdavo 
kaskart, kai ji įtraukdavo dūmą. Jaunas vyras šalia jai kažką 
kalbėjo, ir Malu, iš pradžių pamaniusi, kad pagaliau mato 
laimingą Konstancę, išvydo draugės veide bauginantį nuo- 
bodulį ir abejingumą. 

Ji atrodo persisotinusi, pagalvojo Malu. Persisotinusi 
visko — drabužių, dėmesio, šampano ir kepenėlių pašteto. 
Jai beveik atrodė, kad nuo gero, turtingo gyvenimo Kons- 
tancės širdis apaugo riebalais. Pasislėpė po lašinių sluoksniu, 
pro kurį niekas negalėjo prasibrauti. 

Pirmą kartą Malu pagalvojo, kad ji, ko gero, draugei 
pakenkė. Ji suprato, kad Konstancė nėra laiminga. Bet ko 
draugei iš tikrųjų reikia, ji nežinojo. 

„Ji suaugusi, - bandė save raminti Malu ir pati netikėjo, 
kad tai tiesa. — Ji pati atsakinga už save. Ji turi žinoti, ką 
daro“, - galvojo Malu, ir vis tiek jautėsi kalta. Konstancė 
buvo sublogusi. Anksčiau buvęs gaivus veidas aukštais 
skruostikauliais sukritęs. Jos mentės kyšojo per ploną me- 


džiagą, o prie kaklo atsirado nedidelės įdubos. Po akimis 

buvo matyti tamsūs ratilai, ji atrodė kaip moteris, kuri 
kenčia, nuobodžiauja ir kuriai gyvenimas yra nusibodęs. 

Malu nebegalėjo daugiau žiūrėti į Konstancę. Ji apsi- 
suko ir nuskubėjo namo, nebekreipdama dėmesio į moterų 
sukneles, skrybėles, pirštines, lazdeles ir rankines. Ji jautėsi 
kalta, nors ir nesuvokė, kuo nusikalto. 

Pakeliui į namus, prie metro stotelės, Malu nusipirko 
laikraštį Berliner Tageblatt. Ji to niekada nedarydavo, bet 
dabar norėjo nukreipti dėmesį nuo savo minčių. Ji nebe- 
norėjo matyti elgetų, jaunų vyrų užgesusiomis akimis ir 
ištiestomis rankomis. Ir mergaičių, kurioms dar nebuvo nė 
šešiolikos, o jos jau stovėjo prie stoties ir siūlė savo kūną. 

Malu apsidžiaugė, pagaliau įlipusi į metro. Ji atsivertė 
laikraštį ir pradėjo skaityti nuo paskutinių puslapių su skel- 
bimnais ir vietos žiniomis. Vakar Berlyne buvo užregistruotos 
aštuonios savižudybės: dvi sutuoktinių poros, vietoj bado 
mirties pasirinkusios laisvą mirtį; jauna mama, nebegalėjusi 
išmaitinti dviejų vaikų; mergina, nusiskandinusi Vanzės 
ežere, ir du vyrai, iš kurių vienas šoko po traukiniu, o kitas 
pasikorė Iyrgartene. Malu pasibaisėjo ir užvertė lapus. Jau 
geriau žiūrėti pro langą. Bet jame atsispindėjo laikraščio, 
kuris gulėjo jai ant kelių, antraštė. 

Vėl paėmė laikraštį ir perskaitė, kad infliacija ir toliau 
didėja. 

Kaip gerai, pagalvojo Malu, kad pinigus, kuriuos ji už- 
dirba siūdama, iškart ir išleidžia. 

Paskutiniu metu ji iš tikrųjų daug visko pirko: auksinį 
laikrodį ir kailinius Konstancei, brangius prancūziškus kve- 


palus, šilkines kojines. Likusius pinigus iškeitė į dolerius, 

kas kartą vis blogesniu kursu, bet doleris žadėjo stabilumą 
ir svyravo ne taip smarkiai kaip Vokietijos markė. 

Dalį pinigų ji pervedė iš Rygos į Ciurichą. Ten jie buvo 
padėti Šveicarijos frankais. Malu visuomet tarėsi nesanti 
versli, bet dabar atrodė, kad jos tėvas jai davė daugiau, nei 
ji pati manė. Pasirodo, ji turėjo verslo gyslelę, todėl ir jos 
suknelės su prekiniu ženklu Ma/u turėjo tokį didelį pasi- 
sekimą. Pastaraisiais metais Malu įdarbino dvi siuvėjas, ir 
jos namie siuvo paprastas detales. Ji žinojo, kad netrukus ir 
dviejų kambarių butas bus per mažas. Ji svajojo apie elegan- 
tišką ateljė Kurfhiurstendame, bet bijojo per anksti išsišokti. 
Iš pradžių užteks ir buto. 

Vilmersdorfo gatvės stotelėje ji išlipo. Bėgte prabėgo pro 
elgetas ir karo invalidus, sėdinčius ant laiptų, ir nuskubėjo 
namo. Kai įžengė į namą, kurio trečiame aukšte buvo jos 
butas, vestibiulyje ją sustabdė durininkė. 

— Maloningajai panelei yra laiškas, - pranešė jai moteris 
ir pamojavo voku. 

Šiame name Malu ir Konstancė užsiregistravo viena 
kitos vardu, todėl moteriškė palaikė Malu Konstance. 

— Duokit jį man, aš jai perduosiu. 

Durininkė paslėpė laišką prijuostės kišenėje ir papurtė 
galvą. 

- Jis registruotas, — paaiškino ji oriai. — Aš privalau įteikti 
jį asmeniškai panelei fon Cėlendort. Juk garantavau savo 
geru vardu. 

— Registruotas? 

Malu išsigando. Registruoti laiškai nežadėjo nieko gero. 


Gal kas nors atsitiko mamai? O gal Rupertui buvo blogai? 

Arba - jos širdis akimirką nustojo plakti - kas nors atsitiko 
Janiui. Malu būtų mielai išplėšusi laišką durininkei iš rankų, 
bet suprato, kad šitaip nieko nepeš. Taigi nutaisė pačią aro- 
gantiškiausią miną, kokią tik įstengė. 

— Aš esu ne tik panelės fon Cėlendorf kompanionė, bet ir 
jos sekretorė. Jei jūs man neatiduosite maloningosios panelės 
pašto, ji gali labai užpykti. 

Durininkė nė nevyptelėjo, tik dar tvirčiau prispaudė 
ranką prie prijuostės. 

Malu žvilgsnis nukrypo į namo lentą. Kai kurie pavar- 
džių laukeliai buvo tušti, ir ji žinojo, kad šiuose butuose 
niekas negyvena. Ir jau kurį laiką, nes vargšams šis rajonas 
buvo per brangus, o turtuoliai gyveno kitur. Anksčiau tai 
buvo kvartalas, kuriame buvo įsikūrusi aukštesnioji vidurinė 
klasė. Gydytojai, advokatai ir mokytojai. Bet šio sluoksnio 
beveik neliko, taip jai buvo sakiusi namo valdytoja. 

Malu ryčia abejingai gūžtelėjo pečiais. 

— Kaip norite, - tarė ji. - Mes ketinome šiame name išsi- 
nuomoti dar vieną butą, bet dėl tokio jūsų elgesio tikriausiai 
teks pasidairyti kitur. 

Tai suveikė. Durininkė, kuri gyveno iš nuomininkų ar- 
barpinigių, įkišo ranką į kišenę. Ji ištraukė laišką, akimirką 
priglaudė prie krūtinės ir padavė Malu. 

— Aš nenorėjau jūsų supykdyti, bet nurodymas yra nu- 
rodymas. 

Malu linktelėjo, paėmė laišką ir žengė laiptų link. 

— Palaukit! - sušuko jai pavymui namų drakonas. - Jei 
jau atidaviau jums laišką, tai turite bent pasirašyti. Dėl 
tvarkos. 

Malu cyliai atsiduso, išsitraukė iš rankinės parkerį ir 
pasirašė ant lapelio, kuris buvo sulietas kava ir atrodė labai 
nesolidžiai. 

Tada dar kartą iš aukšto pažiūrėjo į moterį ir vos tvar- 
dydamasi ėmė kopti aukštyn. Tik užlipusi, greitai uždarė 
duris, drebančiom rankom pakabino ant pakabos palrą ir su 
laišku rankose atsisėdo virtuvėje ant kėdės. Dar visai nese- 
niai ji taip norėjo sužinoti, kas parašyta laiške, bet dabar ją 
užvaldė baimė. Blogų naujienų jai dabar reikėjo mažiausiai. 

Ji vėl atsiduso. Tada pasiryžo, atplėšė voką ir išlankstė 


popieriaus lapą. Jame buvo tik keletas eilučių: 


Miela sese, 
tikriausiai apsidžiaugsi sužinojusi, kad ir aš atvykstu į 
Berlyną. Mama yra vienoje Rygos prieglaudų, o kol manęs 
nebus, ūkio tvarkymą pavesiu Švarcrokui. Jau gali šaldyti 
šampaną, trečiadienį atvažiuoju. 
Linkėjimai, Tavo brolis Rupertas 


Devynioliktas skyrius 
Berlynas, 1922 


Malu stovėjo perone, o šalia jos nuo vienos kojos ant kitos 
mindžikavo Konstancė. Draugė buvo taip susijaudinusi, jog 
jos skruostai paraudo, o akys blizgėjo. Ji vis braukė ranka 
per plaukus ir be perstojo taisėsi varpo formos skrybėlaitę. 
— O tu džiaugiesi, - konstatavo Malu. 
Konstancė dar labiau paraudo. 

— Kodėl turėčiau nesidžiaugti? Mes pažįstami nuo mažų 
dienų. Visuomet smagu sutikti senus pažįstamus. 

— Senus pažįstamus, —- pakartojo Malu ir papurtė galvą. — 
Nejaugi užmiršai jo sulaužytą žodį dėl vestuvių ir visa kita, 
ką jis tau padarė? 

Konstancė užsispyrusi patempė lūpą. 

— Rupertas yra toks, koks yra. Malu, mes susitarėme apie 
tai nekalbėti. Izabelė fon Rulov ir Lotaras fon Hohenhorstas, 
šiaip ar taip, džiaugiasi, kad jis atvyksta. 

Malu linktelėjo. 

— Tada norėčiau pamatyti, kaip tu Rupertui paaiškinsi, 
kad nuo šiol būsi jo sesuo. 

Konstancė vėl paraudo ir prikando lūpą. Tada cyliai 
pratarė: 

— Tikriausiai jam tai bus netgi paranku. Jis vartys akis 

prieš kitas moteris, o aš nieko negalėsiu padaryti. 
Malu atsiduso. 

— Negi tu jį vis dar myli? Po viso to, ką jis tau padarė? 

„ Konstancė linktelėjo, nors pati nebuvo tuo tikra. Ar ji 
tikrai mylėjo Rupertą? Ar jai tik reikėjo ko nors, kas jai 
nurodinėtų? Rupertas visada taip darė. Kartais net griež- 
čiau, nei ji to norėjo. Bet jis buvo šalia, rūpinosi ja. Argi jo 
reikalavimai nebuvo tam tikros rūšies rūpestis? Lotarui fon 
Hohenhorstui jos akivaizdoje taip pat prabusdavo globėjo 
instinktas, bet Konstancė žinojo, kad tai nerimta. Lotaras ją 
mėgo. Bet jis mylėjo vyrus. O Rupertas? Jis bent retkarčiais 
suteikdavo jai jausmą, kad ji yra geidžiama. Ir tai buvo daug 
daugiau, nei jai duodavo Lotaras. 

Malu lengvai paglostė jai skruostą. 

— Jis mano brolis, ir aš neturėčiau apie jį taip kalbėti, su- 
prantu. Bet jis yra kiaulė. Jam terūpi tik savo paties gerovė. 
Aš net nežinau, ar jis apskritai sugeba mylėti. Tu ir taip daug 
prisikentėjai. Laikykis nuo jo kuo toliau, Konstance. Jis tau 
nieko gero neduos. 

— Kaip tai turėtų atrodyti? Mes juk gyvensim po vienu stogu. 

Malu nurijo seiles. 

— Jis mano brolis. Nesvarbu, ką jis pridirbo. Aš negaliu jo 
palikti gatvėje. Jūs abu suaugę žmonės. Susiimk, Konstance. 
Laikykis nuo jo atokiau, kiek tik įmanoma. 

Malu veide atsispindėjo rūpestis. Konstancė žinojo, kad 
Malu taip šneka ne dėl to, kad ji pagal savo padėtį netiktų 
jai į svaines. Malu tokiomis kategorijomis niekada nemąstė. 


Iš jos žodžių dvelkė tik rūpestis. 

— Nežinau, ar aš taip sugebėsiu, Malu. Yra... yra tokia 
meilės forma, ji kitokia, nei rašoma knygose. Tai tokia forma, 
kai vienas daro viską, ką liepia kitas. 

Malu tylėjo ir ilgai žvelgė Konstancei į veidą. Galiausiai 
atsakė: 

— Tai ne meilė, Konstance. Tu kalbi apie priklausomybę, 
vergavimą. 

Ji išsižiojo dar šį tą pridurti, bet tą akimirką į stotį įva- 
žiavo traukinys Berlynas-Ryga- Berlynas. 

Pro atidarytas duris pasipylė pirmieji keliautojai. Vieni 
šaukė lagaminų nešikus, kiti jau glėbesčiavosi su giminai- 
čiais, lagaminai keliavo iš vienų rankų į kitas, o laikraščių 
berniukai garsiai skelbė naujausias antraštes. 

— Aš jo nematau! - Konstancės balsas buvo susirūpinęs. 

Ji pasistiebė ant pirštų galiukų, kad galėtų įžiūrėti 
virš žmonių galvų. Tuo pat metu laikė už rankovės ne- 
šiką, kad jis nedingtų ir Rupertui nereikėtų pačiam nešti 
lagaminų. 

— Rupertai! — šaukė ji garsiai į minią, bet jos balsas pa- 
skendo bendrame šurmulyje. 

Malu stovėjo perono pakrašty, kur laiptai leidosi žemyn. 
Ji buvo atsirėmusi į sieną, apžiūrinėjo keliautojų paltus ir 
kitus drabužius ir patenkinta linksėjo. Į Rygą Berlyno mada 
dar nenukeliavo. Ji beveik išsigando, kai priešais staiga iš- 
dygo Rupertas. 

— Na, tai bent sutikimas! - sugriaudėjo Rupertas ir apsi- 
dairė. - Kur šampanas, kur muzika? 

Jis nusijuokė, bet Malu jį per daug gerai pažinojo, kad 


suprastų, jog jis nejuokauja. 

— Pučiamųjų orkestrai išėjo iš mados, — atsakė ji be- 
jausmiu veidu ir leidosi apkabinama. 

— Tu atrodai pavargusi, — pareiškė brolis. - Berlyno oras 
tau ne į gera. Na, bet dabar aš esu čia. 

Tą pačią akimirką pasirodė Konstancė. Ji vos neparvertė 
Ruperto, išskėstomis rankomis pasiruošusi pulti jam ant 
krūtinės. Ber Rupertas stovėjo lyg įbestas. 

— Konstance, čia tu? — paklausė jis nustebęs. 

Ji linktelėjo, nusišypsojo ir palietė sau sprandą. 

— Taip. 

— Kaip tu atrodai? 

Rupertas apžiūrinėjo ją lyg visai svetimą daiktą, kurio 
paskirties jis negalėjo įspėti. 

— Berlyne visi šitaip atrodo, - atsakė Konstancė, bet jos 
balsas jau dabar skambėjo taip, lyg ji atsiprašinėtų. 

Rupertas vėl atsisuko į Malu, paėmė ją už rankos ir nu- 
vedė laiptais žemyn. Konstancė taip ir liko stovėti su jo 
daiktais lyg kokia tarnaitė. 

— Kaip tau sekasi? — pasiteiravo Rupertas. - Koks tas 
Berlyno gyvenimas? Ar jau užmezgei daug kontaktų? 

Malu sustojo ir akimis susirado Konstancę, kuri derėjosi 
su nešiku. 

— Laikrodžiai čia iš tikrųjų kitaip tiksi, - atsakė ji ir davė 
Konstancei ženklą, kad jie jos laukia. — Kai kas pasikeitė. 
Konstancė jau ne tokia, kokia buvo anksčiau. 

Rupertas nusijuokė. 

— Aš tai jau pastebėjau. Ji atrodo taip, lyg nebegalėtų 
tverti. 


Malu šaltai į jį pažiūrėjo. 

— Tu turėsi su ja pagarbiai elgtis, nes tai ji užmezgė visas 
draugystes. Berlyno aukštuomenę ji pažįsta kaip nuluptą. 
Konstancė labai mylima, ją kviečia į kiekvieną šventę, į kiek- 
vieną iškylą ir į visus šokius, kurie nieko bendro neturi su 
tavo lankytais Rygoje. 

Rupertas netikėdamas pakėlė antakius. 

— Yra taip, kaip sakau, - šaltai tęsė Malu. - Jei nori susi- 
pažinti su baronu fon Hohenhorstu ir jo aplinka, turėtum 
laikytis šalia jos. Grafienė fon Rulov taip pat jos draugė. 

— Izabelė? — paklausė Rupertas nustebęs. — Ką ji čia 
veikia? 

Malu lengvai gūžtelėjo pečiais. 

— Šnekama, kad ji turi Berlyno kino bendrovės akcijų. Jos 
organizuojamos kostiumų šventės tapo legenda, apie tai rašo 
net Berlyno dienraščiai. Šiuo metu ji, tarp kitko, gyvena su 
viena moterimi, Anita de Krespin, prancūze. Sako, kad ji 
anksčiau šoko Mulen Ruže. 

Rupertui tai padarė įspūdį, bet jis greitai atsigavo. 

— Tu tuos visus žmones, aišku, irgi pažįsti. Man būtų 
didelė garbė, jei tu mane kuo greičiau pristatytum Hohen- 
horstui. 

Malu nusijuokė. 

— Aš nepažįstu Hohenhorsto. Ir jis manęs taip pat. Gal 
jis apie mane ir girdėjo. Berlyne, mano mielas, aš esu Kons- 
tancė Morman, Marijos Luizės fon Cėlendorf kompanionė, 
ir Konstancė šį vaidmenį atlieka kur kas geriau, nei aš kada 
būčiau sugebėjusi. 

— Ką? — Rupertas net pasilenkė į priekį, lyg būtų jos ne- 
išgirdęs. 

— Ką girdėjai. Aš ir Konstancė pasikeitėm vaidmenimis. 

Taigi, būk mandagus ir atidus jai, juk ji tavo sesuo. 

Rupertas išsižiojęs spoksojo į Konstancę, artėjančią jų 
link tiesia nugara ir siūbuojančiais klubais, lydimą pagarbiai 
į ją dirsčiojančio nešiko. Ji ištiesė jam ranką su nėriniuota 
pirštine. 

— Rupertai, — tarė ji. - Kaip malonu matyti tave Berlyne. 

Rupertas stebėjo ją akies krašteliu. Jo žvilgsnis pavojingai 
žibėjo, lyg norėdamas pranešti Konstancei, kad ji daugiau 
nebebus Berlyno visuomenės dėmesio centre. Tačiau Kons- 
tancė Berlyne išmoko, kad įvaizdis reiškia daugiau negu 
esmė. Ir šitą pamoką ji dabar nusprendė pirmą kartą išban- 
dyti su Rupertu. 

— Tu tikriausiai labai pavargęs po ilgos kelionės. Ar jau 
užsisakei viešbutį? — paklausė ji iš aukšto. 

Rupertas papurtė galvą. 

— Juk jūs turite butą. 

Konstancė atlaidžiai nusišypsojo. 

— Jis labai mažas, tas mūsų butukas. Todėl mes tau dėl 
visa ko užsakėme kambarį pensione. Ponia Glubškė jau bus 
viską paruošusi. Bet jei tau reikia prabangos, tai teks pačiam 
pasirūpinti viešbučiu centre. Jie yra brangūs, bet tikrai to 
verti. Pavyzdžiui, 4d/one vandens čiaupai paauksuoti. O kai 
aš ten paskutinį kartą vakarieniavau, jie net buvo paruošę 
šokolado fontaną. 

— Šokolado fontaną... — pakartojo Rupertas kaip koks 
vėpla. 

Konstancė įsikibo Malu į parankę ir paėjo su ja kelis 


žingsnius į priekį. 

— Mes važiuosime karieta. Nors aš ir pati jau vairuoju 
automobilį, tačiau ponas fon Hohenhorstas vakar pateko 
į menką avariją, taigi negalėjo jo man šiandien duoti. Bet 
nieko blogo neatsitiko, tik šiek tiek įlenkta skarda. 

Rupertas vis dar negalėjo susičiaupti. 

Malu matė, kad jis nesupranta, ar jam pykti, ar juoktis. 
Bet Ruperto jausmai jos nejaudino. Ji buvo nusprendusi 
nekreipti į juos dėmesio. Kol jis padoriai elgsis, galės gy- 
venti pas ją. Jei jis elgsis priešingai, turės pasiieškoti kitos 
vietos. 

Ji nuėjo stoties išėjimo link ir įlipo į karietą. 

Kol buvo kraunami lagaminai, Malu sušnibždėjo 
draugei: 

— Ar tu tikrai nori užkrauti jį motušei Glubškei? Ar ne- 
manai, kad pirmas naktis jis galėtų pagyventi pas mus? 

Konstancė šypsodamasi gūžtelėjo pečiais. 

— Tai tavo butas, Malu. Gali daryti, ką nori. Bet jis mane 
taip paniekinamai nužvelgė, kaip niekas kitas per pastaruo- 
sius mėnesius. Aš turėjau atitinkamai sureaguoti. 

Malu linktelėjo. Ji pasakė vežikui savo adresą. 

— Kiek laiko liksi Berlyne? - paklausė Malu brolio, kuris 
nustebęs dairėsi į kairę ir į dešinę. 

— Tiksliai dar nežinau. Šiek tiek pabūsiu. Pažiūrėsiu, kaip 
man patiks. 

Malu nustebusi pažvelgė į jį. 

— O kaip dvaras? Ar tikrai taip ilgai paliksi mamą vieną? 

Rupertas numojo ranka. 

— Ašjją įtaisiau Rygos prieglaudoje. Rašiau gi tau apie tai. 

— Tikrai? Ir ji sutiko? 


Malu nieku gyvu negalėjo įsivaizduoti, kad Cecilija fon 
Cėlendortf norėtų gyventi prieglaudoje. 

— Aišku, kad ne. Bet ne visada būna taip, kaip užsimano 
maloningoji ponia. Tėvas ją išlepino. Jis kiekvieną jos norą 
atspėdavo iš akių, kol ji patikėjo, kad turi tokias pačias teises 
kaip vyras. Ne aš kaltas, kad ji dabar kenčia. Tėvas turėjo 
būti su ja griežtesnis. 

— Aha. 

Iš kelių Ruperto žodžių Malu numanė, kas turėjo būti 
atsitikę Cėlendorfe. Cecilija į prieglaudą persikėlė ne savo 
noru, ji buvo išvežta. O tai reiškė, kad brolis Berlyne žada 
likti ilgesnį laiką. 

— O kas prižiūri ūkį? - pasidomėjo. 

— Viską tvarko Švarcrokas. Ir apie tai tau rašiau, jei at- 
simeni. Be to, Latvijos parlamente papirkau vieną žmogų, 
kuris atsakingas už dvarus. Jis prižiūrės Švarcroką ir saugos 
dvarą nuo gresiančių galimų nusavinimų. 

Malu vėl linktelėjo. Rupertas visuomet toks buvo. Jei jis 
ką nors įsikaldavo į galvą, tai taip ir padarydavo, neatsižvelg- 
damas į tuos, kurie buvo nuo jo priklausomi. 

— Aš į Berlyną ne pasilinksminti atvykau, - tęsė Ru- 
pertas. — Žemės ūkis praranda svarbą. Kas žino, kaip ilgai 
dar apsimokės turėti dvarą. Berlyne aš noriu pradėti verslą. 

— Verslą? — Malu nustebusi pakėlė antakius, o Konstancė 
tuo tarpu pašaipiai šypsojosi. Iš viso reicho, beveik iš kiek- 
vieno kaimo į sostinę buvo suvažiavę dvarininkai, ir visi no- 
rėjo pradėti verslą. Bet tik nedaugeliui pasisekė. Dauguma 
jų jau po kelių savaičių tuščiomis piniginėmis buvo priversti 


grįžti prie Žemės. 


— Kokį verslą? —- paklausė Malu šypsodamasi. 

Rupertas plačiai išsiviepė. 

— O, aš atviras viskam. Tokiam vyrukui kaip aš tikrai 
pasitaikys ne viena galimybė. 

Jis persisvėrė iš karietos, nes ji staiga sustojo. 

— Eli, kas yra? Kodėl nevažiuojam? — šūktelėjo vežikui. 

— Demonstracija, - nedaugžodžiaudamas atsakė nuo 
pasostės šis. 

Rupertas, Malu ir Konstancė atsistojo atviroje karietoje, 
kad galėtų geriau matyti. Ir iš tikrųjų, iš šalutinės gatvės 
tiesiai prieš juos į pagrindinę gatvę judėjo demonstrantų 
minia. 

— Ar nežinote kito kelio? - apšaukė Rupertas vežiką. 

Vyriškis papurtė galvą. 

— Kitas kelias eina šalutine gatve kairėje. Mes turim pa- 
laukti, kol praeis žmonės, - jis išspjovė kramtomąjį tabaką 
tiesiai ant gatvės. — Turtuoliams pravartu pažiūrėti, kaip 
sekasi vargšams. 

Rupertas jau norėjo kandžiai atšauti, bet Malu timpte- 
lėjo jį už rankos ir linktelėjo galva demonstrantų link. Jiems 
kelią buvo užtvėrę karo invalidai. 

Berankis ir bekojis vyriškis buvo stumiamas invalido 
vežimėlyje. Paprastai bigės visuomet pridengiamos antklode, 
bet šiandien jis visam pasauliui norėjo parodyti, ką jam pa- 
darė karas. Jo veidas buvo ryžtingas. 

— Ar mes dėl to kariavom? Dėl invalidų pensijų, kurių 
neužtenka net duonai ir pienui? — jo balsas žmonių minioje 
skambėjo garsiai ir kaltinamai. Malu krūptelėjo, kai pamatė, 


su kokia neapykanta jis ją nužiūrėjo. Ji greitai nusisuko. 

Už vyro vežimėlyje buvo tempiami karučiai. Ant jų 
tupėjo vyrai amputuotomis kojomis. Kai kurie vilkėjo su- 
driskusias uniformas. Kelios jų buvo papuoštos medaliais. 
Šalia karučių ėjo pavargusios moterys pilkais veidais, ve- 
dinos liesais, ligotais vaikais. 

— Ką tai reiškia? — Rupertas pasišlykštėjęs susiraukė. — 
Ar jiems būtina taip viešai viską rodyti? Šitaip reikalauti 
gailesčio? Skystablauzdžiai, mazgotės jie visi, kitaip iš karo 
būtų grįžę nesužaloti. 

Jis papurtė galvą ir priekaištingai kreipėsi į Konstancę: 

— Čia visada taip Berlyne? Šlykštu! Argrasu! 

Konstancė tylėjo. Ji buvo išbalusi. Su gailesčiu žiūrėjo į 
nukentėjusiuosius. 

Vežikas atsisuko į Rupertą ir nužvelgė jį nuo galvos iki 
kojų. 

— Jūs irgi tarnavote? — paklausė jis. 

— Aišku! — pasigyrė Rupertas, užmiršęs, kad, žiūrint iš 
vokiečių pozicijos, jis kovojo priešo pusėje, nes tarnavo rusų 
kariuomenėje caro įsakymu. — Aš buvau karininkas! — pa- 
aiškino jis išdidžiai. 

Vežikas linktelėjo. 

— Kur jūs kariavot? Ar gulėjot Flandrijoje apkasuose? 
Prie Somos? Kur jūs buvote, kai šaudė į šituos vyrus, kur 
buvote per dujų atakas? Ar jūs nušalote apkasuose rankas ir 
kojas? - Jis dar kartą nužvelgė Rupertą, tada vėl nusisuko. — 
Aš lauksiu, - pasakė užsispyręs. — Jei nepatinka, galite su- 
sirasti kitą karietą. 

Rupertas apsidairė. Gatvė už jų buvo prisigrūdusi au- 


tomobilių. Pirmieji jau pradėjo nekantriai signalizuoti. 

Priekyje viskas buvo užtverta. Iš šoninių gatvių plūdo vis 
daugiau demonstrantų. 

— Ar dar toli? - paklausė Rupertas sesers. 

— O, dar gabaliukas. Mes turėsime palaukti, jei tu nenori 
pats tempti lagaminų. 

Rupertas pasidavė, atsidusęs vėl įsitaisė ant odinių sė- 
dynių ir užsidegė egiptietišką cigaretę. Dūmų debesėlis 
pakibo virš karučių su invalidais. Jie visi ištempė kaklus ir 
uodė prieskonių prisodrintą kvapą. 

Rupertas nepatenkintas iš karietos švystelėjo pusiau su- 
rūkytą cigaretę, ir tuoj pat prie jos puolė dviese su ramentais. 
Jie godžiai traukė nuorūką ir vos nesusipyko dėl paskutinio 
dūmo. 

— Žiūrėk. Jie kaip žvėrys, — niekinamai tarė Rupertas ir 
linktelėjo, lyg būtų seniai tai žinojęs. — Jokios savigarbos, 
jokio orumo, nieko. 

— Užsičiaupk! — sušnypštė Konstancė. 

Paskui ėjo aklieji. Kai kuriuos vedė sveikieji, kiti tipeno, 
į priekį atkišę lazdeles, kad nenuklystų į šalį. Vienaakis su- 
sidūrė su vyru, kurio kūną prilaikė ramentai. Kai kurie de- 
monstrantai rankose turėjo plakatus. Viename jų buvo pa- 
rašyta: Apšaudytas prie Somos, apšiktas Berlyne. Kitas skelbė: 
Suvargę, apdriskę, alkani. Jums būtų geriau, jei būtume negyvi. 

Konstancės veidu tekėjo ašaros. Malu paėmė ją už rankos. 

— Mums tai ne naujiena, — šnibždėjo ji. - Ligoninėje Min- 
taujoje buvo tas pat. 

— Taip, — tyliai atsakė Konstancė. — Bet tada buvo karas. 
O dabar dauguma mano, kad yra taika. Bet taikos nėra. 
Karas mums įsigėrė į kaulus. 

"Tada ji atidarė išsiuvinėtą piniginę ir visus pinigus, kurie 
ten buvo, metė į minią. Ji nebegalėjo liautis verkti. 

Staiga iš už nugaros priartėjo jaunų vyrų rudais marš- 
kiniais grupė. Jie taip pat nešė plakatus. Viename buvo pa- 
rašyta: Vargui — ne, badui — ne, Adolfas Hitleris išspręs jūsų 
problemas! O kitame: Šalin gėdingą Versalio sutartį! 

Jauni vyrai priartėjo prie demonstrantų. Jie apdalijo iš- 
badėjusius vaikus čiulpinukais, padėjo stumti karučius su 
invalidais. 

— Prisidėkit prie mūsų, bičiuliai! - skambėjo iš visų 
pusių. — Adolfas Hitleris jums padės. Jis atkeršys už jus, jis 
pasirūpins teisingumu. 

Rudmarškiniai vis garsiau įtikinėjo karo veteranus. Iš 
pradžių sustojo tik vienas kitas, bet pamažu minia augo, kol 
demonstrantų kolona visai sustojo. Rudmarškiniai buvo pa- 
tenkinti, traukė iš kišenių vis daugiau saldainių ir dalijo juos. 

— Tėvynė jums skolinga! — riaumojo vienas iš jų. - Adolfas 
Hicleris pasirūpins, kad ta skola būtų grąžinta! 

Malu papurtė galvą. 

— Negaliu pakęsti to tipo. 


Dvidešimtas skyrius 
Berlynas, 1922 


— Jis nėra neteisus, tas Hitleris, — aiškino Rupertas, kai 
jie visi virtuvėje gėrė kavą. 

Prieš valandą Rupertas įžengė į mažą, jaukų butuką, bet 
neatkreipė dėmesio nei į gražias užuolaidas, nei į margus 
takelius ant grindų, tik nepatenkintas suraukė nosį, kad 
čia taip ankšta. 

— O kuras miegosiu? - priekaištingai paklausė jis. 

— Paklausk Konstancės, ar ji sutiks kurį laiką pas mane 
miegoti, - atsakė Malu ir atsiduso. — Tada tu galėsi įsikurti 
jos kambaryje. 

Ber Rupertas nieko net neklausė Konstancės, papras- 
čiausiai nunešė lagaminus į jos kambarį, atidarė spintos 
duris ir numetė jos sukneles ant lovos. Konstancė cylė- 
dama surinko savo drabužius ir įgrūdo juos į Malu spintą. 
Paskui Rupertas pareikalavo šviežio vandens ir iškart jo 
gavo. 

O dabar jis sėdėjo virtuvėje, dar šiek tiek pavargęs po 
kelionės, bet pilnas įspūdžių ir pasiryžimo veikti, žiūrėjo 
į liepą priešais langą ir kartojo: 


— Hitleris nėra neteisus. 

— Kaip gali taip sakyti? — nustebusi paklausė Malu. — Šis 
žmogus kalba garsiai ir šaižiai. Jis prastų manierų. Vyrai su 
uniformomis yra stuobriai, mušantys silpnesnius. Ne, toks 
žmogus šaliai negali duoti nieko gero. — Ji sulaikė atodūsį. 
Nuo tada, kai caras atsisakė sosto, Rupertas tapo labiau 
vokietis nei bet kuris žmogus, visą savo gyvenimą praleidęs 
Vokietijoje. 

— Oaš sakau, kad jis teisus. Versalio sutartis yra gėdinga. 
Kaip mes, vokiečiai, atrodome pasaulio akyse? Nenuostabu, 
kad pensijos tokios mažos, jog invalidai negali išgyventi. 
Vokietija visai nusigyvens mokėdama reparaciją. Atėjo laikas 
viską pakeisti. 

Konstancė lig šiol tylėjo. Bet dabar ji įsiterpė į pokalbį. 

— Ar mes kariavom teisingą karą? Ar mes nešaudėm, ne- 
užėmėm Belgijos, nenorėjom aneksuoti Prancūzijos? Mes 
pridarėme daug žalos. Žalos, kuri yra didesnė, nei vienas 
žmogus tai gali suvokti. Ir už tą žalą mes privalom sumokėti. 
Taip jau yra pasaulyje. 

— Nesąmonė! — Rupertas šiurkščiu rankos judesiu lyg 
nubraukė Konstancės apmąstymus. — Mes taip pat daug 
paaukojome. Tėvas žuvo. Pats laikas nustoti prancūzams 
mus melžti. Be to, ne mes pradėjome. 

— Ne mes? - nustebusi paklausė ji. - Tai kas tada paskelbė 
karą? Ar tai buvo ne vokiečiai? 

— Nesąmonė! - dar atkakliau pakartojo Rupertas. - Ne 
mes nušovėme Austrijos sosto įpėdinį Pranciškų Ferdi- 
nandą. Reichui šis karas buvo primestas. Pacs laikas atgauti 
išdidumą. 


Konstancė stebėjo jį. 

— Tu nepasikeitei, - konstatavo ji tyliai. 
Rupertas nusijuokė, ištiesė kojas. 

— Kodėl turėčiau? Man viskas gerai. Tiesiog pavargau 
ir noriu pamiegoti. Bet šiandien vakare norėčiau pamatyti 
Berlyną. Kas jame geriausia. Ką nors sugalvokit. Šiandien 
vakare noriu pasilinksminti. 

Jis atsistojo ir netrukus užtrenkė paskui save Konstancės 
kambario duris. 

— Na, kaip? - tyliai paklausė Malu. - Arvis dar džiaugiesi, 
kad atvyko Rupertas? 

Konstancė atsiduso. 

— Jis dabar čia. O tai svarbiausia. 

Ji atsistojo. 

— Kureini? - pasidomėjo Malu. 

— Į apačią. Paskambinti. Lotaras žinos, kur Rupertui 
galėtų patikti. 


Vakare jie visi nuėjo į Puolusį angelą, ką tik atidarytą reviu 
teatrą. Vakaro atrakcija buvo moterų imtynės. Šis teatras 
nebuvo toks iškilmingas kaip kiti Kurfiurstendame, bet jei 
mieste atsirasdavo kas nors naujo, tai Lotaras fon Hohen- 
horstas ir Izabelė fon Rulov būtinai norėdavo tai pamatyti. 
Anita de Krespin, Izabelės palydovė, taip pat buvo kartu. 
Abi moterys dėvėjo kelnių kostiumus, kuriuos, aišku, pa- 
siuvo Malu. Izabelės buvo raudonas su juoda palaidine, o 
Anitos — juodas su raudona palaidine. Su jomis atėjo dar 
keletas draugų, tarp jų linų fabrikantas iš Silezijos ir vieno 
Berlyno diplomato sūnus, kuris pusę savo gyvenimo pra- 


leido Paryžiuje ir niekaip negalėjo nustoti kliedėti apie laisvą 

prancūzių elgesį. Malu taip par atėjo kartu, ji, aišku, ir toliau 
vaidino Konstancę Morman. 

Kaip Konstancė ir įtarė, Rupertui buvo gana lengva 
elgtis su ja kaip su seserimi. Jis be perstojo Alirtavo su Anita, 
kuri kikendama tam visai neprieštaravo, nors jos draugės 
Izabelės nuotaika vis labiau niaukėsi. 

— Nustok vieną kartą, — perspėjo jį tyliai Malu. - Anita 
ne tau. Ji tvirtose rankose. 

— Cha! - atšovė Rupertas. — Tvirtose rankose! Nejuokink! 
Ji pateko į pasileidusios bobos nagus, ir tai tik todėl, kad ši 
neturi vyro, kuris ją gerai padulkintų. 

Jis atsistojo, užsisagstė švarką ir pakvietė Anitą pašokti 
tango. 

Izabelė palydėjo jį akimis ir palingavo galvą. Konstancė 
sėdėjo krėsle sukryžiavusi kojas ir rūkė cigaretę su sidabriniu 
kandikliu. Šampano taurė prieš ją ant stalo nebuvo nugerta 
net iki pusės. 

— Tavo brolis nė trupučio nepasikeitė, — beveik nepra- 
verdama lūpų tarė Izabelė. - Toks pats sijonų medžiotojas, 
koks ir buvo. 

Konstancė gūžtelėjo pečiais. 

— Jis per ilgai gyveno namuose, kur visos moterys rūpi- 
nosi, kad jo norai būtų tuoj pat išpildyti. Mano mama jį 
lepino be galo ir krašto. Tikriausiai dėl to jis mano, kad visos 
moterys bet kada ir bet kur turi gulėti jam po kojų. Tikiuosi, 
kad Berlyne jam aplaužys ragus. 

— Bet ne Anita! 

Izabelė fon Rulov susirūpinusi žiūrėjo į draugės nugarą, 


kuria Ruperto ranka šokio metu slinko vis žemiau. 


229 


Konstancė lengvai papurtė galvą. 

— Aš neturiu jam jokios įrakos, — pasakė ji. - Bent jau 
teigiamos. 

Izabelė lengvai suplojo per stalą. 

— Matyt, tada man reikės pasirūpinti, kad jis smarkiai 
apsilaužytų ragus. 

Ji atsikėlė ir pradingo už mažų šoninių durelių scenos 
gale. 

Orkestras padarė pertrauką, kurios metu Lotaras fon 
Hohenhorstas vėl užsakė šampano. 

— Tu visai negeri, — jis žvilgtelėjo į Konstancės taurę. 

— Šampanas man šiandien stringa gerklėj, — paaiškino 
Konstancė. —- Ryte mes patekom į karo invalidų demons- 
traciją. Negaliu užmiršti liesų našlių, luošių ir ligotų vaikų 
vaizdo. 

— Ech! — jis atsainiai numojo ranka. - Kiekviename kare 
yra pralaimėjusiųjų. Užuot elgetavę, verčiau pasirūpintų 
savo artimaisiais. Tada ir jiems nereikėtų badauti. 

Per tą laiką prie stalo grįžo Izabelė fon Rulov, taip par 
Anita su Rupertu. Izabelė metė pasipiktinusį žvilgsnį į Malu 
brolį, pasitraukė su kėde šiek tiek atgal ir kreipėsi į Kons- 
tancę: 

— Aš žinau, ką tu turi omeny, — tarė ji. - Teisybę sakant, 
ir mes kalti dėl jų vargo. 

Lotaras išpūtė cigaretės dūmą. 

— Mes? Ką mes su tuo turim bendro? Tai spekuliantai iš- 
gręžia paskutinius syvus iš vargšų. Ir infliacija. Bet ne mes. — 
Tada jis žvilgtelėjo į Malu. - Ką jūs apie tai manote, panele? 


Visgi jūs priklausote tiems, kurie turi dirbti. 

Prieš atsakydama, Malu dirstelėjo į išsiviepusį Rupertą. 

- Žinot, aš mielai dirbu. Galima netgi sakyti, kad aš savo 
pašaukimą paverčiau profesija. 

— Kaip Malu kompanionė? - Lotaras ton Hohenhorstas 
pakėlė antakius. 

— Ne, — ramiai atsakė Malu. — Panelės ton Cėlendorf 
draugija man labai maloni. Bet kadangi aš jai visą dieną nesu 
reikalinga, tai kuriu ir siuvu sukneles, kaip jūs tikriausiai 
žinote. Aišku, savo darbdavės vardu. 

Konstancė nusišypsojo. 

— Tu gi žinai tai, Lotarai. Pats buvai madų demonstra- 
vimo vakare. 

Jis linktelėjo. 

— Prisimenu. 

Izabelė uždėjo delną Malu ant rankos. 

— Netrukus ketiname surengti dar vieną madų prista- 
tymą, — tarė ji. - Moterys iš teniso klubo itin susižavėjusios 
mano garderobu. O be to... — Izabelė pasilenkė prie Malu, 
norėdama jai kažką pašnibždėti. Ber staiga nutilo, nes tą aki- 
mirką pakilo uždanga ir scenoje pasirodė dvi imtynininkės 
juostuotais maudymosi kostiumais. 

Viena iš jų stovėjo sugniaužusi kumščius ir sulenkusi 
rankas, kita tuo tarpu garsiai šnopavo ir kojomis trypė 
grindis, lyg būtų laukinis jautis, kanopomis rausiantis žemę. 
Abi buvo palinkusios į priekį ir priešiškai nužiūrinėjo var- 
žovę ir publiką. 

Kontferansjė, liesas vyrukas su cilindru, paėmė mikrofoną. 

— Mieli svečiai, šiandien jūs pamatysite nepakartojamą 


galiūnių pasirodymą. Roza, pravarde Banginis, nugalėjusi 

daugiau nei dvidešimtyje kovų, šiandien susitinka su Olga, 
dar vadinama Negailestingąja. Olga jau du mėnesius titu- 
luojama geriausia Berlyno imtynininke ir beveik visas savo 
priešininkes įveikė nokautu. 

Malu nukreipė žvilgsnį nuo abiejų moterų į Rupertą. Jis 
sėdėjo ištiesęs kojas, veide švietė gašli šypsena. 

Keletas vyrų iš publikos pradėjo švilpti, Rupertas taip 
pat įsikišo du pirštus į burną ir prisidėjo prie kirų. Malu 
palingavo galvą. Jo manieros kaip gatvės vaikio, pagalvojo 
ji. Tada pastebėjo, kad Lotaras ton Hohenhorstas nuobo- 
džiaudamas tyrinėja teatro lubas. 

— Jūs nesidomite moterų imtynėmis? — paklausė ji. 

Lotaras metė į ją abejingą žvilgsnį. 

— Ne, - atsakė jis. - Man mielesnės žirgų ar šunų lenk- 
tynės. 

Malu nusišypsojo. 

— Taigi, jūs estetas. 

Lotaras atsakė jai šypsena ir atidžiau pažvelgė į Malu. 

— Ko gero, jūs teisi, maloningoji panele. 

Rupertas visaip rangėsi kėdėje, lyg staiga kelnės būtų 
pasidariusios per ankštos. Malu pastebėjo, kad Izabelė su 
niekinama šypsena stebi jos brolį. 

Pasigirdo gongas ir viena kovotoja — Malu jau spėjo už- 
miršti, ar tai buvo Roza Banginis, ar Olga Negailestingoji, 
riaumodama metėsi ant priešininkės, apsikabino jos liemenį 
ir stengėsi pargriauti ją žemėn. Bet ši stipriu spyriu numušė 
varžovę nuo kojų ir, kai ši parkrito, užgulė ją. Viršutinioji 
nutraukė priešininkei marškinėlius, ir jos krūtys iškilo kaip 


mielinė tešla. Minia šaukė, rėkė ir plojo. 

Rupertas apsilaižė lūpas, pasilenkė prie Silezijos fabri- 

kanto ir sušnibždėjo taip, kad visi galėjo girdėti: 
— Su tokia nueitum į lovą — tuoj išgirstum skambinant 

Jericho varpus, kviečiančius į Paskutinįjį Teismą. 

Fabrikantas nusiviepė. 

— Jei tik iki tol ji tavęs neužspaustų savo varpais. 

Malu palingavo galvą. Koks jos brolis gašlus! Beveik 
šlykštus! Ji matė, kad Izabelė jį vis dar stebi keistai šypsoda- 
masi. Ką ji samanė? Ar ji norėjo atkeršyti dėl Anitos? 

Malu atsilošė ir toliau nenoriai stebėjo kovą, kol viena 
iš moterų parvirto ir nebegalėjo atsikelti. Minia šaukė, nes 
spektaklis pasibaigė per greit. Malu nejautė jokios užuo- 
jautos šitiems padarams, kaip ji mintyse vadino imtyni- 
ninkes. Jai moterys buvo grožio, proto ir išminties puose- 
lėtojos. O šitos bobos tebuvo kovos mašinos, jų judesiai be 
jokios elegancijos, šnopavimas atgrasus. 

Vėl nuaidėjo gongas, konferansjė pakiliai žengė ant 
scenos ir padėjo atsistoti abiem kovotojoms. Tada iškėlė į 
viršų vienos iš jų ranką. Nugriaudėjo plojimai. Rupertas 
susikišo į burną keturis pirštus ir šaižiai sušvilpė. 

Paskui konferansjė paskelbė: 

— Gerbiama publika! Po nuožmios, bet garbingos kovos 
Olga Negailestingoji nugalėjo Rozą Banginį. 

Daugelis vyrų vėl pradėjo švilpti. Jie plojo, šaukė ir laidė 
nešvankias replikas. 

Malu matė, kad Rupertas linksminasi iš visos širdies, o 
Konstancė atrodė sutrikusi. 

Moterys nulipo nuo scenos, konteransjė pamojavo joms 


pavymui ir vėl prašneko: 

— Didžiai gerbiama publika, po šios įtemptos kovos, kuri 
mums visiems užgniaužė kvapą, pereiname prie kulmina- 
cijos! Nugalėtoja Olga netrukus negailestingai kovos su 
vienu vyriškių iš publikos. Plokite kiek galite garsiau, nes 
šis plojimas gali būti paskutinis garsas, kurį mūsų vyrukas 
dar girdi sveikomis ausimis. 

Rupertas prisidegė naują cigaretę ir atsilošė, pasiruošęs 
mėgautis nauju spektakliu. 

— Tikrai nenorėčiau būti to vargšo kailyje. Jei jau imtis 
su moterimi, tai tikrai ne ant grindų ringe. 

Jis nusijuokė ir lengvai kumštelėjo Silezijos fabrikantą. 
Tada pamojo kelneriui ir užsakė dar vieną butelį šampano. 
Damoms Rupertas pasiūlė cigarečių, o pats pasiėmė saują 
riešutų iš lėkštutės ant stalo. Jis atrodė atsipalaidavęs ir elgėsi 
taip, lyg jau šimtąjį kartą lankytųsi tokioj varjetė. 

Malu iš karto suprato, ką Izabelė fon Rulov veikia už 
scenos prieš pasirodymą, ir nusišypsojo. Ji iš visos širdies 
tikėjosi, kad Olga Negailestingoji gerai įkrės į užpakalį vy- 
rukui iš publikos. 

Mikrofonas priartėjo prie konferansjė lūpų, ir jis garsiai 
paskelbė: 

— Prašau Rupertą fon Cėlendorfą ateiti už scenos ir per- 
sirengti koviniu kostiumu. 

Staiga visi atsisuko į Rupertą, iš pradžių sėdintys prie 
vieno stalo, o vėliau ir visi kiti varjetė lankytojai. Kelios 
merginos, galbūt pasamdytos, pradėjo ploti ir skanduoti 
Ruperto vardą. 

Fabrikantas pusiau su piktdžiuga, pusiau su pavydu 
spoksojo į Rupertą ir pagaliau pareiškė: 

— Jei laimėsite, mielas drauge, tai aš pastatysiu tiek šam- 
pano, jog visi turėsime iššliaužti keturiomis. Tačiau būkite 
atsargus! Prieš Olgą jau seniai niekas nebuvo laimėjęs. Pa- 
skutinį išnešė iš scenos nepraėjus nė trisdešimčiai sekundžių! 

— Ber... — Rupertas išsižiojo ir kvailai spoksojo priešais 
save. 

Konstancė pradėjo juoktis, užspringo ir turėjo gurkšte- 
lėti šampano. Ji apsiramino tik tada, kai Rupertas atsistojo, 
užsisegė švarko sagą ir piktai pažiūrėjo į Izabelę fon Rulov. 
Bet ši tik lengvai gūžtelėjo pečiais. 

Konstancė pasilenkė prie Malu ir sušnibždėjo: 

— Už tai aš ir myliu Izabelę. 

Kol už scenos Rupertas vilkosi kovinį kostiumą, Malu 
kreipėsi į Izabelę: 

— Jūs prieš tai norėjote kažką pasakyti. Mus pertraukė. 

Izabelė linktelėjo. 

— Mes kalbėjome apie mano drauges iš teniso klubo, ar 
ne? Na, tarp jų yra ir ponia Jandorf. Jos vyrui priklauso 
KaDeWe. Jums galėtų būti naudinga pas mus pristatyti savo 
kūrinius. 

Malu akimirką taip ir liko išsižiojusi. 

— Kodėl jūs dėl manęs šitai darote? 

Izabelė lengvai papurtė galvą. 

— Aš darau tai ne dėl jūsų, mano brangioji. Aš darau tai dėl 
savęs. Jau seniai norėjau pasigirti, kad atradau naują talentą. 

Už scenos kažkas vyko. Užuolaida sujudėjo ir atrodė, 
kad už raudono aksomo jau vyksta kova. Medžiaga šnarėjo, 
tai vienoje, tai kitoje vietoje ji išsipūsdavo. Pasirodė plika 


ranka ir vyriškas balsas sušuko: 

— Uuaa! 

Po akimirkos į sceną įžengė konferansjė su kreivai už- 
dėtu cilindru. 

— Mano ponios ir ponai, didžioji akimirka atėjo. Ru- 
pertas fon Cėlendorfas stos prieš Olgą Negailestingąją. 
Aplodismentai! 

Jis pradėjo ploti, paskui jį ir visa publika. Įžūlios mer- 
ginos vėl pradėjo skanduoti Ruperto vardą ir į taktą ploti. 

— Rupertas! Rupertas! 

— Rupertai, tu nugalėsi! Parodyk jai, iš kur kojos dygsta! 

— Manai, kad jis laimės? — paklausė Konstancė. 

Malu papurtė galvą. 

— Aš net nemanau, kad jis kovos. Jis bandys išsisukti. 

Užuolaida atsivėrė, ir ant scenos šalia Olgos pasirodė 
Rupertas. Jis dabar taip pat dėvėjo juostuotą trikotažinį 
maudymosi kostiumą ir buvo apgailėtinai išsiviepęs, lyg 
nesuprastų, ar čia garbė, ar gėda stovėti ant scenos. 

— Atrodo visai patraukliai, —- konstatavo Izabelė ir taip 
garsiai sučepsėjo liežuviu, jog net Rupertas ant scenos turėjo 
išgirsti. 

Merginos laidė komentarus apie Ruperto sudėjimą. 

— Neblogai, — pareiškė viena ir geidulingai apsilaižė 
lūpas. — Tokio aš neišstumčiau iš lovos. 

— Eik jau, — tarė kita. — Tik pažiūrėk į jo krūtinę - kaip 
viščiuko. Ir rankos neraumeningos. Net aš jį nugalėčiau. 

— Bet ne scenoje, - atkirto pirmoji, ir abi pratrūko 
juokais. 

Konferansjė paėmė gongo plaktuką. 

— Ar pasirengę kovai? 

Olga Negailestingoji palenkė galvą, suspaudė kumščius 
ir kojomis vėl pradėjo trypti žemę kaip pulti ketinantis bu- 
lius. Ji šnopavo kaip laukinis žvėris, Rupertas net atsitraukė. 

— Arjūs pasirengęs? — vėl paklausė konferansjė. 

— Minutėlę! - Rupertas paėmė iš jo rankų mikrofoną 
ir kreipėsi į publiką. — Gerbiamos ponios, gerbiami ponai. 
Nežinau, kaip jaučiatės jūs, bet vien tik nuo minties, kad 
reikėtų mušti moterį, man stojasi plaukai. Kavalieriai man 
pritars. Aš atsisakau kautis ir skelbiu Olgą Negailestingąją 
nugalėtoja. 

Nusivylę merginos pradėjo šaukti. Lotaras fon Hohen- 
horstas paplojo, bet prie kitų staliukų pasigirdo murmėjimas. 

— Bailys, — sušuko kažkas garsiai. 

Šypsodamasis Rupertas pasisuko eiti. Bet Olga pakėlė 
galvą, dar kartą įpykusi sušnopavo ir taip smarkiai trenkė 
kumščiu Rupertui į nosį, kad šis garsiai suriko. Iš karto ant 
grindų pradėjo lašėti kraujas. 

— Nelaimingas bailys! - suriaumojo ji. — Aš būčiau tau 
parodžiusi! 

Aukštai iškėlusi galvą ji žengė nuo scenos. 


Dvidešimt pirmas skyrius 
Berlynas, 1922 


Ruperto sulaužyta nosis greitai užgijo, žibutės po akimis 
nužydėjo, bet jo, kaip bailaus kavalieriaus, vardas buvo 
nepajudinamas it Kaizerio Vilhelmo atminimo bažnyčia. 
Ir vis dėlto jis buvo priimtas į Konstancės draugų ratą, 
leisdavo naktis kartu su ja, grįždavo namo paryčiais - kar- 
tais vienas, kartais su Konstance. Tada Malu išsinešdavo 
siuvimo mašiną į virtuvę, pastumdavo stalą po palange, 
ir, atsisėdusi nugara į kriauklę, siūdavo, kol naktibaldos 
miegodavo. 

Paskutiniu metu Konstancė dar labiau sulyso, ratilai po 
akimis darėsi vis tamsesni. Malu jaudinosi dėl draugės ir 
norėjo jai padėti. 

Kai vieną dieną jos vaikštinėjo Kurfhurstendamu, Malu 
tarė: 

— Tau daugiau nebereikia manęs reklamuoti. Madų de- 
monstravimas teniso klubui buvo labai sėkmingas. Mes 
netgi galėtume išsinuomoti didesnį butą. Rytoj po pietų 
susitinku su Jandortu, X1DeWe savininku. Aš jam parodysiu 
keletą eskizų ir pasiūtų suknelių. Mano verslas įsibėgėja. 
Nuo šiol gali daryti tai, ką tu nori. 

Malu tikėjosi, kad Konstancė nors kiek apsidžiaugs. Ji 
atrodė tokia išsekusi ir nuo nuolatinio šventimo pavargusi. 
Todėl dar pridūrė: 

— Aš visai neužpyksiu, jei tu sumanysi grįžti namo. 

Konstancė pažiūrėjo į ją išplėtusi akis. Ji atrodė pasipik- 
tinusi. Tada pravirko. 

Malu nesuprato, kodėl Konstancė taip graudžiai kūk- 
čioja. Nežinodama, ką daryti, ji stovėjo šalia, glostė jai nu- 
garą ir paklausė: 

— Kas tau yra? Pasakyk gi, ko tu verki. 

— Tu nieko nesupranti. Tu visiškai nieko nesupranti! 

Malu linktelėjo. Konstancė buvo teisi; ji jos nesuprato. 
Nuo tada, kai atvyko į Berlyną, jos vis labiau tolo viena nuo 
kitos. Seniau, kai buvo dar vaikai, jos kartu žaisdavo dvare, 
ir kiekviena žinojo, ką tuo metu galvoja draugė. Net ir vėliau, 
visų pirma ligoninėje, buvo lygiai taip pat. Jos viena kitą 
guodė ir drąsino, matydamos begalines kančias. Bet dabar 
viskas buvo kitaip. Malu net nepastebėjo, kad jos apsikeitė 
vaidmenimis. Konstancė neapsimetinėjo Marija Luize fon 
Cėlendorf- ji ja buvo. Šis vaidmuo jai prilipo kaip pagal už- 
sakymą siūtas kostiumas. O Malu pavirto darbininke. Nuo 
ryto iki vakaro sėdėjo prie siuvimo mašinos, piešė, karpė 
ir dygsniavo. Bet Malu buvo laiminga. Jai nieko netrūko. 

— Kas tau darosi? Kaip norėčiau tau padėti, kad tik 
būtum laiminga, - Malu nuleido rankas, atsiduso ir mal- 
daujamai pažiūrėjo į Konstancę. - Pasakyk man, kas tau 
yra. Ojei aš nesuprantu, tai paaiškink man. 

— Tu... tu... - Konstancė nusišnypštė ir dar kartą giliai 
įkvėpė. Tada pratrūko: — Tu tikrai nieko nepastebi, ar ne? 

— Dėl Dievo meilės, ko nepastebiu? 

Konstancė pasižiūrėjo į Malu, lyg ji būtų kvaila moki- 
nukė. 

„Galbūt, - pagalvojo šią akimirką Malu, -aš tokia ir esu. 
Kąaš išmanau apie gyvenimą? Sėdžiu prie siuvimo mašinos — 
viena su savo mintimis, su prisiminimais, nesugebu išeiti į 
viešumą ir tiesiog gyventi.“ 

— Tasai vardas — Marija Luizė, - pabrėžtinai tarė Kons- 
tancė. — Tavo vardas - baronaitė Marija Luizė fon Cėlendort. 

Malu numojo ranka. 

— Ai, tai vien tik vardas. 

— Būtent, kad ne vien. Ir aš tai kuo puikiausiai suprantu. 
Daug geriau, nei tu kada nors galėsi suprasti. 

Malu atsiduso. Ji būtų mielai padėjusi Konstancei, bet 
vis dar nesuvokė, apie ką ji kalba. 

— Seniau visada žinojau, kas aš esu. Ar supranti? 

Malu linktelėjo. 

— Iš pradžių buvau pastoriaus duktė, paskui namų moky- 
toja, kartą trumpam buvau tapusi netgi žmona, tada sesele 
ligoninėje. O dabar? Dabar aš esu niekas, nes vardas, kurį 
nešioju, tik paskolintas. Ir tu nori jį atsiimti. Kas man dar 
belieka? Aišku, aš galėčiau grįžti namo, pas senus tėvus. 
Tikriausiai net gaučiau darbo kokiame dvare. Bet aš čia save 
pamečiau, esu tik ta, kuria apsimetu. Malu fon Cėlendorf. 
Jei tu šitai atimsi, iš manęs nieko neliks. Dabar supranti? 

Malu delsė. 
— Šiek tiek. 
— Jei tu vėl tapsi baronaite, nieko neprarasi, — atsakė 


Konstancė. — Tu gali ir toliau siūti, demonstruoti savo su- 

kurtas sukneles, ir visi tik dar labiau tave gerbs. Baronaitė — 
ir dar tokia darbšti. Bet jei tu atsiimsi vardą, iš manęs nieko 
neliks. Tada aš būsiu niekas. 

— Ar taip baisu būti pačiai savimi? 

Konstancė gūžtelėjo pečiais. 

— Toji, kuri aš buvau seniau, dingo. Iš pradžių kare, pas- 
kiau čia, Berlyne. Iš manęs nieko neliko, supranti? Žmonės 
mėgsta mane tavo vardu. Pastoriaus dukros jie niekada ne- 
būtų kvietę į savo šventes. Tokia, kokia aš esu dabar, tapau 
per tave. Tu negali atimti iš manęs vardo, neatimdama mano 
gyvenimo. 

Malu suraukė kaktą. 

— Gerai, — tarė ji po valandėlės. - Nebūtina kažką keisti. 
Lik tuo, kuo norėtum būti. Man tas pats. Aš tik maniau, 
kad tu galbūt turi savo planų. 

— Tokios kaip aš savo planų neturi. Tokios moterys pačios 
neveikia, jos tik reaguoja į kitų veiksmus. 

Malu patraukė pečiais. Ji vėl nesuprato nė vieno Kons- 
tancės žodžio. Kodėl tokios moterys kaip Konstancė galėjo 
tik reaguoti? Kas trukdo jai suimti gyvenimą į savo rankas? 
Ji buvo pernelyg pavargusi, kad imtų ginčytis. 

— Tada viskas lieka, kaip buvę, — pareiškė Malu ir trumpai 
apkabino Konstancę. — Bet dabar aš turiu reikalų. Aš pirksiu 
automobilį. Jis man reikalingas, kad galėčiau vežioti su- 
kneles. O ir tu būtum labiau nepriklausoma, kai reikėtų 
naktį grįžti namo. Vėliau pasirūpinsim nauju didesniu butu. 
Rupertas, jei norės, galės perimti senąjį. 

Pagaliau Malu pasuko namų link, o Konstancė dar nu- 


tarė viena pasivaikščioti po parką. 

Kai Malu įžengė į butą, Rupertas sėdėjo prie virtuvės 
stalo ir be jokių skrupulų šveitė jos atsargas. Jis nežmoniškais 
kiekiais gėrė brangią pupelių kavą, rūkė Malu cigaretes ir 
vaišinosi jos vynu. 

Malu prisėdo šalia. 

— O kątu planuoji veikti? — paklausė ji. 

— Kaip? Ką turi omeny, sakydama „veikti“? - Rupertas 
nustebęs pažvelgė į ją. 

— Kaip sekasi tavo verslas? Iš ko ketini gyventi ateityje? 

Rupertas kietai sučiaupė lūpas. 

— Ar tau jau nebepatinka, kad brolis keletą dienų pas 
tave svečiuojasi? 

Malu atsiduso. Tikriausiai šiandien buvo tokia diena, 
kai ją visi neteisingai suprato. 

— Ne, nieko tokio. Bet aš turiu tam tikrų planų. Todėl 
pamaniau, kad gal ir tu turi savųjų. Mes turim apie tai pa- 
sikalbėti, nes mano planai tikriausiai neatitiks tavųjų. 

Rupertas atsilošė, nesidrovėdamas pasiėmė Malu ciga- 
retę ir globėjiškai nusišypsojo. 

— Ir kokie gi tie tavo planai, mažoji sesute? 

— Mudvi su Konstance žadam persikraustyti. Yra vienas 
butas Fazanų gatvėje, netoli KaDeWe. Ten aš galėčiau įsi- 
rengti mažutę ateljė. Be to, ten yra du miegamieji ir nedi- 
delis salonas, kuriame aš priimčiau klientes. Jei norėtum, 
galėtum perimti šį butą. 

— Tu mane išmeti? Tu tikrai išmeti savo tikrą brolį į 
gatvę? 

— Aišku, kad ne. Tu galėtum likti čia, - paskubėjo pri- 
durti Malu. 

Rupertas įpykęs trenkė ant stalo šaukštelį. Kava apraškė 
staltiesę. 

— Kada kraustaisi? — paklausė jis. 

— Kitą savaitę, - atsakė Malu. - Bet ne tai svarbu. Tu man 
vis dar nepasakei, ką ketini veikti. 

— Užsiimti verslu. Eksportu ir importu. Prekes iš Rygos 
siųsiu į Berlyną ir čia jas brangiai parduosiu, ir atvirkščiai, — 
jis gudriai nusišypsojo. — Kas žino, jei gerai elgsiesi, gal netgi 
įtrauksiu į savo sąrašą kelis tavo skudurus. 

— Ar perimsi šitą butą? — paklausė ji. 

Rupertas gūžtelėjo. 

— Turiu dar pagalvoti. Šis rajonas nėra labai geras. Ir jei 
net tau reikia ateljė savo lopiniams, tai man turėtų priklau- 
syti bent jau vienas aukštas kokiuose prekybos rūmuose. 

Malu atsistojo. 

— Daryk, kaip nori. Tik laiku man pranešk. 

Staiga ji pasijuto tokia pavargusi, lyg būtų įkopusi į aukš- 
čiausią kalną. Ji jau ėjo pro duris, kai Rupertas jai pavymui 
šūktelėjo: 

— Tu nė karto net nepaklausei apie savo Janį. Ar nenori 
žinoti, kaip jam sekasi? 

Malu sustingo. Ji stengėsi negalvoti apie Janį, bet jai tai 
nepavykdavo. Kiekvieną dieną, kiekvieną valandą prieš akis 
iškildavo Janio veidas. Kai išeidavo apsipirkti, jai dažnai 
atrodydavo, kad minioje mato jo aukštą liesą figūrą ir ne- 
rangią eiseną. O kartą, parduotuvėje kylant eskalatoriumi, 
netgi pasirodė, kad užuodžia jo kvapą. Visai trumpai, kaip 
vėjo gūsį. Tik užkilusi į viršų, ji vėl eskalatoriumi nusileido 


žemyn, bandydama atsekti pažįstamą kvapą, bet nieko ne- 

rado. Todėl dabar jos širdis pradėjo smarkiai daužyrtis ir jai 
užspaudė gerklę. 

— Kaip sekasi Janiui? — vos pratarė ji. 

Rupertas nusijuokė, ir Malu pasirodė, kad jis mėgaujasi 
jos kančia. 

— Jis geras šeimos vyras, — pasakė pagaliau Rupertas. — 
Žmonės sako, kad jam labai pasisekė su žmona. Aš jį dažnai 
matydavau vasaros vakarais sėdint kartu su ja lauke. Prie 
žvakių! 

Malu būtų susigūžusi nuo tokių žodžių, bet nenorėjo, 
kad Rupertas matytų ją kenčiančią. 

— Džiaugiuosi dėl jo, - atsakė. 

— Ber tai dar ne viskas, — tęsė Rupertas. — Kai aš išva- 
žiavau į Berlyną, Janio žmona laukėsi. Sako, kad jis labai 
džiaugiasi būsimu vaiku. 

— Tikrai šaunu, - išspaudė Malu, išėjo iš virtuvės, griuvo 


savo kambaryje ant lovos ir pravirko. 


Dvidešimt antras skyrius 
Berlynas, 1922 


Malu negalėjo pernelyg ilgai sielvartauti. Po pietų reikėjo 
eiti į KaDeWe. O prieš tai dar norėjo atsiimti naująjį auto- 
mobilį. Paskutinėmis savaitėmis ji lankė vairavimo pamokas 
ir tikėjo, kad nesunkiai susitvarkys. | 

Malu nusišluostė ašaras, metro nuvyko iki Vilmersdorfo 
ir pasiėmė automobilį. Tada grįžo namo, susidėjo kolekciją 
bei eskizus ir nauju automobiliu nuvažiavo į KaDeWe. 

Universalinės parduotuvės galiniai kambariai buvo 
įrengti taip pat prabangiai kaip ir visa kita. Ypač ištaigingas 
buvo pono Jandorfo, KaDeWe savininko, kabinetas: jis visas 
buvo iškaltas tauriąja mediena, įspūdingas šviestuvas atspin- 
dėjo saulės šviesą. 

Prie didelio stalo, apstatyto patogiomis klubinėmis kė- 
dėmis, sėdėjo keletas ponų gerai pasiūtais tamsiais kostiumais. 
Pasisveikinęs su Malu, Adolfas Jandorfas pristatė jai kitus vyrus: 

— Ponas Šramas, reklamos vadovas, ponas Evaldas, už- 
pirkėjas, ir mūsų siuvimo meistras Pieskovas. Mes visi ne- 
kantraudami norime pamatyti jūsų darbus. 

Malu nurijo seiles ir pabandė nepastebimai nusivalyti 


prakaituotus delnus. Tai nebuvo madų demonstravimas, 

kurio metu dėmesio centre - manekenai. Čia visų akys buvo 
nukreiptos į ją. Ji atsargiai iš šilkinio popieriaus išvyniojo 
pirmą suknelę ir patiesė ją ant stalo. 

- Ši suknelė — tai duoklė prancūzų mados kūrėjui Polui 
Puarė, - paaiškino ji. - Tai popietės suknelė. Jai aš pasirinkau 
lengvą liną. Juosmuo ne taip žemai, kaip kitų sezono su- 
knelių, ir labiau prigludęs. Sijonas apie klubus šiek tiek laisvas, 
tačiau siaurėja kelių link ir jo apačią galima sutraukti juostele. 

Vyrai linktelėjo, meistras pačiupinėjo medžiagą ir pati- 
krino siūles. 

Malu padėjo ant stalo kitą kūrinį. 

— Tai nėra suknelė tradicine prasme. Mes kalbame grei- 
čiau apie sportinį ansamblį. Svarbiausia dalis yra kelnės, 
kurios taip plačiai sukirptos, kad jas galima palaikyti si- 
jonu. Tuo pat metu jos leidžia damai laisvai ir nevaržomai 
važiuoti dviračiu. Prie jų galima derinti lengvą palaidinę 
arba trumpą švarkelį. 

— Labai gražu! - reklamos vadovas suplojo rankomis. — 
Aš jau matau prieš akis reklamą: Kad šiuolaikinė moteris 
būtų nepriklausoma. 

Direktorius suraukė kaktą ir piktai pažvelgė į reklamos 
šefą. Tada jis kreipėsi į Malu: 

— Visa tai gerai ir gražu. Jaunoms šiuolaikinėms moterims 
šiandien tikrai yra iš ko rinktis. Bet ką daryti subrendusiai 
moteriškei? Ji taip pat nori gerai rengtis ir jaustis jauna ir graži. 
Ar turite savo kolekcijoje ką nors damai per keturiasdešimt? 

— Ne. Apie tai visai nepagalvojau. 

Atsakymas nuskambėjo taip atvirai, kad direktorius 


nuolaidžiai nusišypsojo. 

— Na taip, suprantu, kad sunku sukurti drabužį tokiam 
amžiui, nuo kurio pats esi nutolęs šviesmečius. 

Malu padėkojo už komplimentą, bet viduj susigėdo, kad 
pati nepasidomėjo šia tema. Jaunystė trumpa, o vidurinis ir 
vyresnysis amžius su vakariniais pokyliais ir popietės arba- 
tėlėmis tęsiasi ilgai. 

— Kaip jūs įsivaizduojate subrendusią damą? — paklausė 
direktorius. 

Malu akimirką susikaupė. Staiga jai prieš akis iškilo 
mama - Cecilija fon Cėlendorf. 

— Brandaus amžiaus dama mėgsta labiau slėpti savo odą. 
Kita vertus, dauguma damų gali pasigirti gražia dekoltė, 
kurią galėtų ramiai demonstruoti. Per klubus jos šiek tiek 
platesnės, juk paprastai yra gimdžiusios. Todėl klubus rei- 
kėtų paslėpti, tačiau išryškinti juosmenį. Daugelis damų už- 
augo dėvėdamos žuvies kaulų korsetus. Na, mes jų nenorime 
grąžinti, bet nereiktų pamiršti, kad dėl korseto kiekvienos 
damos kūnas tapdavo jaudinantis. 

Meistras linktelėjo. 

— Ji teisi. Daug kas nemėgsta šitų beformių suknelių, - jis 
sukikeno. — Viena klientė man netgi sakė, kad ji su tokia 
suknele jaučiasi kaip skelbimų stulpas ir bijo, kad jos kas 
nors neapklijuotų plakatais. 

Jis dar kartą sukikeno, užspringo seilėmis ir nuo re- 
klamos vadovo gavo smūgį į nugarą. 

— Viskas čia gražu, — pareiškė direktorius. - Jūsų mintims 
mes visiškai pritariam. Pagaliau mes pažįstam savo klientes. 
Ber kaip galėtume išspręsti šią problemą? 

— Aš... 

Staiga Malu prisiminė ponią Morman, Konstancės ir 
Janio mamą. Pastoriaus žmona jai visuomet atrodė labai 
graži. Daug gražesnė nei mama, kurią visi vadino gražuole. 

Ką dėvėjo ponia Morman? Darbo dienomis dažniausiai 
segėdavo mėlyną sijoną, siekiantį kulkšnis ir surauktą per 
juosmenį. Valstietišką sijoną. Toks tikrai netiks Berlyno da- 
moms. Bet sekmadieniais ji apsivilkdavo siuvinėtą palaidinę. 
Su V formos iškirpte, kuri visa aplinkui buvo išsiuvinėta ir 
kurią buvo galima sutraukti. Šitaip ponia Morman, priklau- 
somai nuo progos, galėdavo parodyti savo gražius pečius 
arba taip surišti palaidinukę, kad juostelė apgulrų kaklą 
kaip karoliai. 

— Nėriniai, — išpyškino Malu. - Nėriniuota palaidinukė, 
pasiūta taip, kad pačios moterys galėtų nuspręsti, kiek pečių 
ir krūtinės joms apnuoginti. 

Siuvimo meistras pakėlė antakius. Užpirkėjas suraukė 
kaktą. 

— Kaip tai turėtų atrodyti? 

— Galima? — Malu paėmė iš užpirkėjo užrašų knygutę, 
pieštuką ir pabraižė ant popieriaus porą linijų. 

Direktorius susiraukė. 

— Atrodo kaip valstiečių marškiniai. 

Malu linktelėjo. 

— Jūs teisus. Taip ir turi būti. Grįžkim prie mūsų ištakų. 
Ar ne toks Berliner Zeitung laikraščio šūkis šiandien? Natū- 
ralūs ir geri drabužiai, be to, elegantiški ir įvairiai keičiami. 
Patogūs, nevaržantys, bet pabrėžiantys figūros privalumus. 
Ko daugiau gali norėti moteris? 


Direktorius susimąstęs apžiūrinėjo Malu piešinį. 

— Mes galėtume pabandyti. Ar pasiūtumėte ir išsiuvinė- 

tumėte vieną pavyzdį? 
Malu nusišypsojo. 

— Su didžiausiu malonumu, - jos galva buvo pilna 
minčių. — Juosmens vidurį pabrėš juosta. Pagal poreikį ši 
juosta galės būti surišama taip, kad nukreiptų dėmesį nuo 
klubų. O jei klubai siauri, palaidinė galėtų būti nešiojama 
su diržu. Kitas modelis būtų panašus į vaikišką jūreivio 
palaidinę. Arba į uniformas, kurios, kaip jūs patys žinote, 
mano ponai, tinka kiekvienam, — Malu pasitrynė kaktą. — 
Duokit man savaitę laiko, ir aš paruošiu visą tuziną eskizų. 

Pagaliau ir direktorius nusišypsojo. Jis priėjo prie jos ir 
ištiesė ranką. 

— Sutarta. Pasimatysime po savaitės. Esame jums labai 
dėkingi ir nekantriai lauksime. O dabar eikite prie pagrin- 
dinės kasos. Aš tuoj pat nurodysiu, kad jums išrinktų geriau- 
sias medžiagas. Parduotuvės sąskaita, žinoma... — Jis mąsliai 
pakreipė galvą. - Neapvilkite manęs. Mano žmona labai 
vertina jus ir jūsų draugę fon Cėlendorf. Ar žinojote, kad 
mano žmona giminiuojasi su Cėlendorfais? Mano žmonos 
močiutė yra jūsų draugės močiutės dukterėčia. 

— O! - nustebo Malu. Ji niekada nebuvo girdėjusi apie 
gimines Berlyne. Bet tokiu metu plati giminė tikrai buvo 
privalumas. 

Į namus Malu grįžo pakiliai nusiteikusi. Ji norėjo švęsti 
ir entuziastingai atvėrė duris. Visas liūdesys buvo išgaravęs. 

— Kviečiu jus vykti į gamtą, prie Vanzės ežero! - sušuko 
ji. - Ten ir pavalgysime. 


Jos žodžiai paskendo buto tyloje. Niekas neatsakė. 

Malu atidarė virtuvės duris. Ruperto indai stovėjo ant 
stalo lygiai taip pat, kaip ir prieš kelias valandas. Konstancės 
kambarys buvo tuščias, bet krūva panaudotų nosinių liudijo 
apie išverktas ašaras. 

— Jei ne, tai ne, - Malu gūžtelėjo pečiais ir atsisėdo prie 


rašomojo stalo. — Aš turiu pakankamai darbo. 


Konstancė su Rupertu sėdėjo Romanų kavinėje Kurfiurs- 
tendame. Ji vis dar buvo apsiverkusi. Jos vokai buvo patinę, 
akys paraudusios. 

Rupertas sėdėjo priešais ir užjaučiamai žiūrėjo į ją. 

— Ji nori mūsų atsikratyti vienu sykiu, - įsitikinęs pa- 
reiškė jis. 

Konstancė papurtė galvą. 

— Ne, viskas lieka, kaip buvo, - atsakė ji. 

— O persikraustymas? 

— Aš kraustysiuos kartu. 

— Ir tuja tiki? Juk ką tik ją matei. Ji važiavo automobiliu 
Tauencynštrase, lyg jai priklausytų visas miestas. Šnekama, 
kad ji tampa įžymybe. Malu vardas tampa žinomas. Man 
sakė, kad Sti/us ją nori pristatyti kitame numeryje. Tai Iza- 
belės fon Rulov darbas, - karčiai dėstė Rupertas. - Pamatysi, 
netrukus mes būsime jai tik pasiuntinukai. O, Dieve, - jis 
sugriebė Konstancės ranką, — juk tai tu jai padėjai išgarsėti. 
Ir kas dabar tau iš to? 

Konstancė trūktelėjo pečiais. 
— Ji apmoka viską, ko man reikia. 
— Aišku. Tais pinigais, kuriuos uždirba per tave, - Ru- 


pertas atsilošė ir trinktelėjo sau ranka per kaktą. - Automo- 

bilis! Moteris nusipirko ryškiai raudoną automobilį, — jis 
papurtė galvą, pasirėmė alkūnėmis ant kavos stalelio ir su- 
spaudė Konstancės ranką tarp savųjų. - Ar žinai, kiek toks 
daiktas kainuoja? 

— Ne. 

— Krūvą pinigų, mano mieloji. Pinigų, kuriuos ji gavo 
tavo dėka. 

Konsrancė patraukė pečiais. 

— Aš nepadariau nieko ypatingo. Tik dėvėjau jos sukneles. 
Tik tiek. 

— One, netik tiek. Tu supažindinai ją su Berlyno turtuo- 
liais ir gražuoliais. Net ir už šiandienos pristatymą Ka DeWe 
ji turi būti dėkinga tau. 

— Tikrai ne. 

— Taip, taip yra. Tu susipažinai su Izabele fon Rulov. 
Tu jas pristatei vieną kitai. O per Izabelę - kontaktai su 
KaDeWe. Ryšiai, pažintys, tik jie viską lemia versle. Aš tai 
žinau, juk pats esu verslininkas. 

Konstancė linktelėjo. Jai buvo nesvarbu, ar Rupertas 
teisus, ar ne. Ji turėjo pakankamai savų bėdų. Jos akys vėl pri- 
sipildė ašarų, jos tekėjo skruostais ir pradingdavo iškirptėje. 

Rupertas pasilenkė ir nubučiavo ašarų pėdsakus ant jos 
kaklo. 

Konstancė sudrebėjo. Rupertas! Ji tai žinojo. Ji visuomet 
žinojo, kad jis ją myli. Dabar, bėdoje, jis vėl buvo šalia, su ja. 

— Eime iš čia, - sušnibždėjo Rupertas jai į ausį. - Norė- 
čiau dabar pat tave apglėbti. 

Konstancės šąlančią sielą užliejo šiltas jausmas. Jau visą 


amžinybę Rupertas su ja taip nekalbėjo. Ji atsistojo, leidosi 


251 


Ruperto apkabinama vidury kavinės, leidosi bučiuojama į 
kaklą. Ji jautė jo rankas ant nugaros, ant klubų. 

— Greičiau, — tarė Rupertas. - Negaliu sulaukti, kol ga- 
lėsiu tave pajusti. 

Susikabinę rankomis ir susiglaudę juodu išėjo iš kavinės. 

Jie nepastebėjo atokioje nišoje sėdinčios Izabelės fon 
Rulov su savo palydove prancūze. 

— Tik pažiūrėk, —- pasakė ji ir linktelėjo smakru poros 
pusėn. — Broliukas ir sesutė. 

Anita pasilenkė. 

— Tu manai, jie užsiima incestu? 

Izabelė gūžtelėjo. 

— Kodėl ne? Argi Berlyne ne kiekvienas su kiekvienu? 
Pavyzdžiui, tu ir aš. Mano tėvai apsiverstų karste, jei suži- 
notų, kad aš miegu su moterimi. Svarbiausia ne tai, kaip ir 
ką mes mylime, svarbiausia, kad mes iš viso mylime ir esame 


mylimi. Ar ne taip, manoji rože? 


Dvidešimt trečias skyrius 
Berlynas, 1922 


Konstancei dar niekada nebuvo tekę lankytis valandi- 
niam viešbutyje. Ji dairėsi aplinkui, ir jai atrodė, kad 
iš kiekvieno kampo į ją žiūri nuodėmė. Ber viešbutis 
niekuo nesiskyrė nuo kitų. Raudonas kilimas, keturi 
krėslai aplink žemą staliuką vestibiulyje. Bet kažkas vis 
tiek buvo kitaip. Nebuvo gėlių, aktualių dienraščių, van- 
dens grafinų. Niekas nesinaudojo krėslais. Tik giliau buvo 
matyti durys, vedančios į barą. Jame sėdėjo vienintelė 
mergina šilkiniu chalatu, išmargintu papūgomis, gėrė iš 
taurės kažkokį rudą skystį ir mataravo šlepete, užmauta 
ant kojų pirštų. Ji nuobodžiavo, o kai Konstancė jai link- 
telėjo, ši nusisuko. 

Laiprais iš viršaus nulipo vyras, vilkintis kostiumu. 
Eidamas jis pasitaisė kaklaraištį, nepasisveikinęs nusuko 
akis į šalį ir nesidairydamas išsmuko pro vestibiulį, lyg 
nuo ko nors bėgtų. Po poros minučių jam iš paskos išėjo 
moteris, skubiai maudamasi žiedą ant piršto. Jos šukuo- 
sena buvo nepriekaištinga, bet palaidinė kreivai susegta, 
o kojinės apie kulkšnis susisukusios. Ji trumpai linktelėjo 


Konstancei, bet tik kaip suokalbininkei. 

Kai pasirodė administratorius ir be jokios išraiškos veide 
paklausė jos vardo, Konstancė paraudo, o Rupertas nė ne- 
mirktelėjęs atsakė: 

— Baronas Rupertas fon Cėlendortas su žmona. 

Argi neto ji visada norėjo? Būti Ruperto žmona? Ši mintis 
Konstancę maloniai sušildė. Bet tada ji prisiminė mamos 
dažnai kartojamą posakį: „Saugokis norų, jie gali išsipildyti.“ 

Bet argi jos noras išsipildė? Ji stovėjo ne prie altoriaus, 
pasipuošusi balta suknele, bet nutekėjusiais per veidą dažais 
valandinio viešbučio registratūroje. 

— Labai malonu, su žmona, — pakartojo administrato- 
rius. — Visuomet jūsų paslaugoms. Ar ponai dar ko nors 
pageidautų? 

Konstancė nesuprato. 

— Pavyzdžiui? — nedrąsiai paklausė ji, nepakeldama akių. 

— Gal papildomo rankšluosčio, - administratorius atsi- 
krenkštė. Tada jis padavė Rupertui raktą, pasilenkė per stalą 
ir pašnibždėjo jam: — Mes turime ir prezervatyvų. Sanex 
firmos. Sako, kad jie patys geriausi. 

— Ne, ačiū. Mums nieko nereikia. 

Konstancė net sustingo, išgirdusi tokį pasiūlymą. Su- 
stingo ir pasipiktino. Ką jis sau mano? Juk juodu užsiregis- 
travo kaip sutuoktinių pora! O su Rupertu jis kalbėjo taip, 
lyg ji būtų prostitutė iš stoties rajono! 

Rupertas apkabino ją per pečius. 

— Eime, mieloji, į viršų. 

Konstancė nurijo seiles ir linktelėjo. Bet dabar ji norėjo 
dingti iš čia. Ji daug kartų buvo miegojusi su Rupertu, bet 
tada, Cėlendorte, ji buvo kita. Seniau ji buvo įsitikinusi, kad 

Rupertui, jei jis ją vieną gražią dieną ves, ji bus gera partija, kaip 
ir jis jai. Bet nuo to vakaro Cėlendortų dvare, kai ji tikėjosi, 
kad jis pasipirš, puikiai žinojo, ką jis apie ją mano. Ir dabar Ru- 
pertas tempė ją laiptais aukštyn, lyg ji būtų kokia pigi mergiotė. 
Konstancė staiga sustojo. 
Rupertas palipo dar du tris laiptelius į viršų, tada ir jis 
sustojo. Atsigręžė į ją. 
— Tai kas dabar? — jo balse aiškiai skambėjo nepasiten- 
kinimas. 
— Aš nenoriu, —- pasakė Konstancė. 
Rupertas suraukė antakius. 
— Tu nenori? Tu? Tavo kelnaitės anksčiau sudrėkdavo 
vos tik mane pamačius. 
— Aš... — Konstancė pasijuto dar niekingesnė, nei buvo 
iš tikrųjų. 
Rupertas palypėjo laipteliu žemiau, paglostė jai skruostą. 
Jo balsas staiga pasidarė įsiteikiantis. 
— Brangioji, kas atsitiko? — paklausė jis. 
— Tas viešbutis... 
— Kuo gi netinka viešbutis? 
— Aš jaučiuosi kaip prostitutė. 
Rupertas nusijuokė. 
— Ne, tu neturėtum taip jaustis. Aš juk nemoku tau užtai. 
Konstancei atrodė, lyg jos viduje būtų kas nutrūkę. Ne, 
pagalvojo ji, nemoka. Aplinkui staiga viskas dingo, ir ji pa- 
sijuto bevalė ir trapi kaip ką tik išsiritęs viščiukas. Už tai jis 
man nemoka. Bet koks skirtumas? 
— Na, greičiau! Eime! - Rupertas vėl paėmė ją už rankos 
ir nusitempė. 

Netardama nė žodžio, Konstancė paknopstom nusekė 
paskui jį. Ką ji dar galėjo prarasti? 

— Štai ir atėjom! 

Džiaugsmingai išsišiepęs, Rupertas sustojo prie dvylikto 
numerio ir išsitraukė raktą. Jis atrakino duris, įstūmė Kons- 
tancę į kambarį ir lengvai stumtelėjo prie lovos. 

Ji negalėjo nei pajudėti, nei ką nors pasakyti. 

Atrodo, kad Rupertui tai patiko. Jis atsisegė marškinius 
ir nusimetė kaklaraištį. 

— Tokia tu man patinki, brangioji. Taip gerai. Taip ir 
gulėk. O dabar pasakyk man, kad esi paleistuvė. Moteris, 
einanti su vyru kelioms valandoms į viešbutį. 

— Ne, ne... Aš nesu tokia. Tu ką tik pars... - Konstancė 
užsidengė rankomis akis ir pravirko, bet Rupertas visa tai 
palaikė žaidimu. 

— Tu gera, - šnibždėjo jis prikimusiu balsu. — Tu tiksliai 
žinai, ko man reikia. O aš žinau, ko reikia tau. 

Jis praskėtė jai kojas ir vienu grybštelėjimu perplėšė 
šilkines apatines kelnaites. Konstancė trumpai sušuko ir 
norėjo jį sulaikyti. Bet Rupertas pačiupo jos rankas, suėmė 
viena ranka abu riešus ir prispaudė jai virš galvos. 

— O tu geros formos, mano brangioji, - sušnibždėjo jis 
kimiai. - Matau, kad daug ko išmokai čia Berlyne. 

Tada kita ranka šiurkščiai čiupo tarp kojų, plačiai pravėrė 
ir įsiskverbė į ją. Ji sukūkčiojo, bet Rupertas palaikė šį garsą 


pasitenkinimo aimana. 


Kai Rupertas pagaliau nuo jos nusirito, jau temo. Konstancė 


dėl to tik apsidžiaugė, nes prietemoj Ruperto veidas išsiliejo 

į pilką visumą, tapo neryškus, lyg galėtų išgaruoti, vos jai 
panorėjus. Kol juodu mylėjosi, ji nepratarė nė žodžio, bet 
Rupertas to net nepastebėjo. 

Jis ištiesė rankas ir kojas ir smagiai pasirąžė. 

— Buvo gera, mieloji. Tu tikrai žinai, kaip padaryti mane 
laimingą. Padėkok nuo manęs savo mokytojui. 

Jis griebė telefoną ir užsakė butelį baltojo vyno. Nuogas 
gerdamas lovoje vyną ir rūkydamas cigarą, jis papasakojo 
Konstancei apie savo planus. 

— Dvarininkų laikai praėjo. Prasidėjo nauja era. Tech- 
nikos era. Jei šiandien dar kas nors dirba savo laukuose, jis 
yra vakarykštis žmogus. Reikia investuoti į eksportą. Eks- 
portą ir importą. Pinigai dabar uždirbami biržoje. 

Jis su pasimėgavimu traukė storo Havanos cigaro dūmą. 
Tada dar pripildė Konstancės taurę ir šnekėjo toliau: 

— Akcijos, paskolos, obligacijos, fondai, valiutos — tai ste- 
buklingi naujosios epochos žodžiai, - jis pasisuko ant šono 
ir pažvelgė Konstancei į veidą. — Žinai ką? Man reikėtų 
parduoti Cėlendortų dvarą. Jis nelabai ko vertas tokiam už- 
kampy. Bet ką gali žinoti, gal rasiu kokį kvailį, kuris norėtų 
pirkti žemę ir pastatus. Tada pinigus investuosiu į akcijas. 
Spekuliuosiu biržoje. Taip, kaip daro amerikiečiai. O paskui 
vieną dieną nugriebsiu riebų kąsnį. Tapsiu turtingesnis, nei 
buvo mano tėvas. Netrukus įkursiu biurą. Sekretorės spaus- 
dins man raštus; turėsiu pasiuntinukų, be to, man dirbs ir 
keli biržos makleriai. 

Jis vėl atsigulė ant nugaros, laimingai atsiduso, dar kartą 
užsitraukė brangų cigarą, išpūtė mėlyną dūmų žiedą ir su- 


sižavėjęs stebėjo jį. 

— Aišku, aš tave kartais aplankysiu... - Rupertas nutilo 
ir tęsė tik po geros minutės. — Ne šitam viešbuty. Gal aš tau 
net įrengsiu mažą butuką. Ką manai? - Nelaukdamas Kons- 
tancės atsakymo, jis kalbėjo toliau: - Savaime suprantama, 
turėsiu ir automobilį. Ber ne tokios paprastos komplektacijos 
kaip Malu. Ne, mano automobilis turės viską, kas šiuo metu 
įmanoma. Aš keliausiu. Porą savaičių per metus praleisiu 
Niujorko biržoje, kad pažiūrėčiau, kaip jie ten dirba. Galbūt 
dar Londone, Paryžiuje, Amsterdame, - jis stebėjo kylantį 
cigaro dūmą. — O galų gale, tu pamatysi, aš dar tapsiu Ber- 
lyno meru. Nauji laikai reikalauja naujų galvų. Socialistai 
yra melagiai. Man su jais ne pakeliui. Ne, aš manau, kad 
šitose lenktynėse laimės vokiečių nacionalistai. Ne iš karto. 
Gal po poros metų. Subrendo laikas tokiam vadovui kaip 
Adolfas Hitleris. Na taip, man irgi ne viskas, ką jis daro, 
patinka. Jis šiek tiek per plačiai užsimojo. O ir broliavimasis 
su vargšais man ne prie širdies, bet tas vyrukas protingas. 
Jis žino, kad jam reikalingi balsai. Tokiam reikalui jam tin- 
kami net vargšai ir invalidai. — Jis nežiūrėdamas nupurtė į 
peleninę cigaro pelenus. 

Konstancė vis dar abejinga ir susirietusi kūdikio poza 
gulėjo ant lovos. Ji nė nekrustelėjo. Jai atrodė, kad viduje 
viskas apmirė. Kodėl ji vėl prasidėjo su Rupertu? Juk žinojo, 
kad jis jos nemyli. Bet niekaip negalėjo liautis tikėjusi, kad 
vieną dieną pamils. 

Jis nėra visai blogas, galvojo ji. Jis yra toks, nes užaugo 
tarp moterų, turėdamas tėvą, kuris taip ir nesugebėjo pasi- 
priešinti jo motinai. Jis visada buvo mylimas, o dabar turi 


išmokti mylėti pats. 


Konsrancė nusišluostė ašaras. Ji kantri. Ji išmokys jį. Jos 
mama sakydavo, kad nėra to, ko vyras negalėtų išmokti iš 
moters. Mamos pamoką - jei tik jis to nori - Konstancė kol 
kas išleido iš akių. Dabar ji paprasčiausiai gulėjo ir bandė 
pagražinti pastarųjų valandų įvykius. 

— Jau vėlu, - staiga tarė Rupertas. — Man reikia eiti. 
Svarbus verslo susitikimas. Ar susitvarkysi viena? 

Konstancė linktelėjo. 

— Kur jūs visi eisite šiandien vakare? Jei nieko geresnio 
nesugalvosiu, gal prisidėsiu. 

— Į Puolusį angelą, — tyliai atsakė Konstancė. 

— O, Dieve, norėčiau žinoti, kas jums patinka toje skylėje. 

— Lotaras norėjo ten eiti. Šiandien vakare ten rodys vyrų 
baletą. 

Rupertas palingavo galvą. 

— Jo padėties vyras turėtų labiau valdyti savo geismus, tiesa? 


Puolęs angelas, kaip visada, buvo pilnut pilnutėlis, bet Izabelė 
fon Rulov gerai pažinojo šios įstaigos direktorių, todėl dabar 
jie sėdėjo prie dviejų sustumtų stalų netoli scenos. Be Lo- 
taro, Izabelės, Anitos ir Konstancės, kompanijoje dar buvo 
Silezijos fabrikantas, jaunas vyrukas, kurį Lotaras pažinojo 
nuo studijų laikų, ir jauna našlė, kare netekusi vyro ir pavel- 
dėjusi didelį palikimą, taip pat dar viena Izabelės pažįstama, 
bandanti savo laimę Berlyno kino studijoje. 

— Kas tau yra? — paklausė Izabelė, pamačiusi apniukusį 
Konstancės veidą. — Atrodai taip, lyg turėtum meilės rū- 
pesčių. 

Jos draugė Anita nusijuokė, tartum tai būtų pokštas. 

— Nieko, - atsakė Konstancė. — Tikrai nieko. Paskutiniu 
metu mane apėmė liūdesys dėl viso pasaulio. Ar pažįsti tokį 
jausmą? 

Izabelė papurtė galvą, ir jos plaukuose sulingavo įsegtos 
plunksnos. 

— Liūdesys dėl pasaulio, — pakartojo ji. - O, tik nesuga- 
dintas jaunimas gali būti toks jautrus. 

Anita vėl sukikeno, bet vyrukas rimtai linktelėjo. 

— Aš puikiai žinau, apie ką jūs kalbate. Atrodo, kad pa- 
saulis nesigailėdamas gyvena ir toliau, o tu pats tam pasau- 
liui visai nereikalingas. 

Konstancė linktelėjo. 

— Būtent. Atrodo, kad jūs kuo puikiausiai suprantate, ką 
aš jaučiu. 

Bet Izabelė tik nusijuokė. 

— Ar jūs esat žlugęs poetas? Ko gero. Vyrai šiais laikais 
nebemoka taip jausti. Karas nužudė visus jų jausmus. Todėl 
aš ir myliu moteris. 

— Aš nebuvau kare, - sutrikęs prisipažino vyras. 

— Andrėjas sirgo tuberkulioze, — paaiškino Lotaras fon 
Hohenhorstas. - Karo metus jis praleido klinikoje Davose. 
Visą tą laiką jis gyveno bijodamas, kad tuoj mirs. 

Izabelė linktelėjo. 

— Tai štai iš kur liūdesys dėl pasaulio ir poetiška siela... — 
Ji pakėlė taurę. — Išgerkime. Už gyvenimą. Už meilę ir už 
kitus dalykus, teikiančius mums džiaugsmo. 

Konstancė lėtai pakėlė taurę ir susidaužė. Staiga jai pa- 
sidarė bloga. Nuo pat ryto ji nieko nebuvo valgiusi. Bet 


žinojo, jog ne alkis kaltas dėl blogos nuotaikos ir nusilpusio 

kūno. Tai buvo triukšmas ir šviesa, tabako kvapas, prakaitas 
ir kvepalai, rūgštus šampano skonis ir tušti paviršutiniškų 
žmonių tauškalai. 

Ji pakėlė ranką ir priglaudė prie kaktos. Kaip niekada 
anksčiau ji ilgėjosi tėviškės. Noras pajusti gamtos tylą, 
užuosti šviežiai nupjautos žolės kvapą, išgirsti raminamą 
karvių mūkimą ir mamos balsą buvo toks stiprus, jog jos 
akys prisipildė ašarų. 

— Ar gerai jautiesi? — Lotaras fon Hohenhorstas paėmė 
jos ranką. Jis trumpai pažvelgė į ją, bet tuoj pat vėl nukreipė 
dėmesį į sceną, kad nepraleistų baleto pasirodymo. 

— Taip. Viskas gerai. Aš jaučiuosi gerai, — atsakė Kons- 
tancė ir atsistojo. - Man tik reikia šiek tiek šviežio oro. 

— Aš palydėsiu tave, — pasisiūlė Lotaras, nenuleisdamas 
nuo scenos akių. 

Konstancė papurtė galvą. 

— Dėkui, Lotarai. Lik čia. Man bus geriau, jei šiek tiek 
pabūsiu viena. 

Ji apsisuko ir pro suprakaitavusius kūnus prasiveržė prie 
durų. Pagaliau išėjusi į gryną orą, ji kelis kartus giliai įkvėpė. 
Priešais namą šalia Puolusio angelo stovėjo baltas suoliukas. 
Kai jie prieš kelias valandas atvyko į teatrą, ant jo sėdėjo sena 
moteris, kuri pasitiko juos su šypsena. Dabar suoliukas buvo 
tuščias, šviesos name nedegė. 

Konstancė atsisėdo, teatro muzika ir triukšmas nutolo. 
Lauke buvo daug ramiau nei viduje. Tik kažkur per atvirą 
langą buvo girdėti moters bambėjimas. Kitoje pusėje kažkas 
garsiai užtrenkė šiukšlių konteinerį. Šiaip buvo ramu, tik 


nuo Kurfiurstendamo sklido prislopintas eismo garsas. 

Konstancė vis dar laikė prispaudusi delną prie skrandžio, 
tikėdamasi, kad blogumas praeis. Lengvai atsidavė išmeta- 
mosiomis dujomis, kiek stipriau kvepėjo liepa kitoje gatvės 
pusėje, drąsiai leisdama pirmuosius pumpurus. Vakaro vėjas 
buvo vėsokas, Konstancė šiurpdama susigūžė. Ji jautėsi tokia 
vieniša ir apleista. Iš pradžių tas barnis ryte su Malu, paskui 
valandinis viešbutis su Rupertu. 

„Kuo gi aš tapau, - pagalvojo Konstancė. - Moterimi, ne- 
sugebančia gyventi be kitų, gyvenančia tik kitiems ir dėl kitų.“ 

Ji galvojo apie mamą, kuri visuomet buvo linksma ir 
įsitvirtino gyvenime. „Kodėl aš negaliu būti tokia kaip ji?“ 
Bet atsakymo ji nežinojo. 

Lotaro draugas išėjo iš Puolusio angelo, ieškodamas ap- 
sidairė ir nuėjo prie Konstancės. 

— Galima? — paklausė jis ir parodė į tuščią vietą šalia jos. 
— Prašau. 

Minutėlę jie sėdėjo vienas šalia kito tylėdami. Tai buvo 
geras tylėjimas, neslegiantis, kuris mažino Konstancės 
skausmą. 

— Aš dar neprisistačiau, — po valandėlės tarė jaunas 
vyras. - Andrėjas Paulis. 

Konstancė padelsė, tada padavė jam ranką. 

— Labai malonu. Marija Luizė fon Cėlendorf, tiesiog 
Malu. 

Kurį laiką juodu vėl tylėjo. 

Pagaliau Andrėjas nutraukė tylą. 

— Kartais jaučiuosi toks svetimas tarp žmonių. Atrodo, 
tarsi jie būtų užsiėmę kažkuo, ko aš nesuprantu. Jie džiau- 


giasi dalykais, kurių aš nematau, juokiasi iš to, ko aš negirdžiu. 


262 


Konstancė atsisuko į jį. Pati stebėdamasi atsakė: 

— Aš labai gerai suprantu, apie ką jūs kalbate. Aš visą laiką 
maniau, kad tik man taip atrodo. 

Andrėjo veide pasirodė vargana šypsena. 

— Aš turėjau išeiti iš ten. Negalėjau ilgiau žiūrėti, kaip 
Lotaras akimis ryja tuos vyrukus scenoje. 

— Pavydas? 

Andrėjas linktelėjo. 

— Mes pora. Jau nuo studijų laikų, — jis karčiai nusi- 
juokė. - Bent jau aš visą laiką maniau, kad mes pora. Aišku, 
slapta. Niekados ir nesitikėjau, kad jis mane pristatys savo 
tėvams. Vien ta mintis yra nepakeliama. Aš žinau, kad 
vieną dieną jis ves ir prisidarys vaikų, kad nedingtų toks 
garsus šeimos vardas. Aš jam esu tik žaisliukas. Prasiblaš- 
kymas nuobodžiame pasaulyje, kuriame nebėra tikrų 
nuotykių. 

Konstancė papurtė galvą. 

— Negaliu to įsivaizduoti. Loraras yra garbingas žmogus. 

— Meilėje ir kare nebūna garbingų vyrų, - papriešta- 
ravo Andrėjas. - Ten yra tik laimėtojai ir pralaimėtojai. O 
meilės fronte visuomet pralaimi tas, kuris myli šiek tiek 
labiau nei kitas. 

Konstancė ir vėl linktelėjo. 

— Pažįstu tą jausmą. Bet negaliu nustoti galvojusi, kad 
viskas pakryps į gera. 

— Kas tas vyras, sudaužęs jums širdį? O gal tai dama? 

— Ne, ne dama. Šia prasme aš senamadiška. Jis... — ji vos 
neištarė Ruperto vardo. Tik paskutinę akimirką prisiminė, 


kad yra jo tariama sesuo. — Tai vyras, kurį pažįstu ir myliu 

nuo vaikystės. Net jei jis kartais būna žiaurus - aš įsitikinusi, 
kad giliai širdyje jis taip pat mane myli. 

Andrėjas Paulis nusišypsojo. 

— Jūs romantikė. Aš irgi anksčiau toks buvau. Bet dabar 
tikiu tik šituo. 

Jis išsitraukė mažą dėžutę, atidarė ją ir parodė Kons- 
tancei baltus miltelius. 

— Kas čia? — paklausė ji smalsiai. 

— Užmarštis, — atsakė Andrėjas ir įspraudė jai į rankas 
dėžutę. — Čia mano didžiausia ir ištikimiausia meilė. Be jos 
aš būčiau žuvęs. 

Konstancė pauostė miltelius ir klausiamai žiūrėdama 
grąžino Andrėjui dėžutę. 

— Kokainas. 

— Kokainas? — netikėdama perklausė Konstancė. 

— Taip. Narkotikai, leidžiantys viską pamiršti. Žinomi 
dar ir Coco Captivante vardu, arba tiesiog - koksas. 

Jis išsitraukė lygų kišeninį veidrodėlį, užbėrė ant jo tru- 
putį miltelių, sustūmė pirštu į vieną ilgą liniją ir įtraukė 
juos nosimi. 

— Aaach!- jis su pasimėgavimu sudejavo ir atsilošė. Tada 
atkišo dėžutę Konstancei. 

— Norite pabandyti? Čia yra pakankamai. Naudokitės 
proga — aš ne visuomet toks kilniaširdis. 

— Užmarštis, - pakartojo Konstancė. - Jūs įsitikinęs? 

— Visiškai. Pasijusite nuostabiai. Kokainas padeda tapti 
tuo ar ta, kuo visuomet norėjai būti. Bailiai tampa liūtais, 
pelenės avantiūristėmis, drovūs poetai rafinuotais meilužiais. 


Pabandykit! Tai kelias į rojų. 

Pagaliau vėl būti laimingai. Nebuvo nieko, ko Kons- 
tancė būtų troškusi labiau. Ji paėmė iš dėžutės žiupsnelį, 
išbėrė jį ant veidrodėlio ir suformavo liniją. Tada įtraukė 


miltelius ir užsimerkė. 


Dvidešimt ketvirtas skyrius 
Berlynas, 1922 


Nors Malu tik trumpu palinkėjimu pasveikino Janį gimus 
vaikui, ji kiekvieną dieną laukė jo laiško. Ji žinojo, kad 
laukimas yra beviltiškas. Jie nebeturėjo vienas kitam ko pa- 
sakyti, viskas jau buvo nuspręsta, Janis vedęs ir tapęs tėvu, 
o pati Malu Berlyne. Bet ji vis tiek laukė. Ir vieną dieną, kai 
jau buvo prasidėjęs ruduo ir ji naujame bute pirmą kartą 
užkūrė krosnį, atėjo laiškas. Neilgas, tik keletas eilučių. 

„Grįžk atgal, — rašė jis. - Jūsų ūkis žlunga. Tavo mamai 
blogai. Rupertas jau ne dvaro savininkas. Jei nori dar ką nors 
išgelbėti, atvažiuok.“ 

Malu taip dažnai skaitė laišką, jog mintinai mokėjo 
kiekvieną žodį. Ji blaškėsi po ateljė ir graužė nagus. „Ar 
man važiuoti? — galvojo ji. - Dvaras man nesvarbus. Ne, — 
pasitaisė, — taip nėra. Dvaras man svarbus. Tai mano 
tėviškė.“ 

Ji atsiduso. Jai ten ne vieta. Juk dvaras priklauso ne jai, 
o Rupertui. Jis niekada neleis, kad ji kištųsi į jo reikalus. O 
ir pati nenorėjo grįžti. Berlynas jai patiko. 

Malu turėjo nemažai klienčių. Ir jų tik daugės, ji buvo 


tuo įsitikinusi. KaDeWe paprašė, kad ji pristatytų savo ko- 

lekciją, todėl Malu beveik visą laiką praleisdavo mažoje ateljė 
ir karštligiškai dirbo. 

Medžiagas prezentacijai ji galėjo išsirinkti parduotuvėje, 
ir šį kartą ji išdrįs padaryti tai, ko dar niekas lig šiol nebuvo 
išdrįsęs: suderins paprastas medžiagas su prabangiomis. 
Mintyse jau kūrė sukneles, kurios būtų gana patvarios kas- 
dien, tačiau, kita vertus, atrodytų pakankamai iškilmingos 
dėvėti ir vakare. Ji nupiešė eskizą vienos suknelės, kuri turėjo 
būti pasiūta iš paprasto šviesaus lino be jokių papuošimų. 
Apykaklė buvo kukli, siluetas iki klubų tiesus, tada šiek 
tiek platėjo ir baigėsi truputį žemiau kelių. Prie suknelės 
pritaikė švarkelį. Jis buvo iš marginto brokato ir su kailine 
apykakle. Tada sukūrė prie ansamblio derančią kepuraitę, 
kuri buvo labai prigludusi prie galvos, bet tokia maža, kad 
neslėptų moters šukuosenos. Malu manė, kad ši suknelė bus 
tinkama neįpareigojančiam vakarui arba popietės arbatėlei. 
O kad su ja būtų galima eiti ir į didesnį renginį ar į operą, 
Malu dar nupiešė paltą iš tamsiai mėlyno šilko, išsiuvinėto 
žvaigždėmis. 

Ji sukirpo medžiagas, sudygsniavo ir suklostė ant siu- 
vimo manekeno, bet jai niekaip nepavyko įsivaizduoti mo- 
ters, vilkinčios šį drabužį. 

Kadangi Konstancė kaip tik buvo namie, Malu nuėjo 
pas ją, pačiupo už rankos ir atsitempė į ateljė. 

— Tu turi pasimatuoti suknelę, būk gera... 

Konstancė išsilaisvino iš jos gniaužtų. 

— Aš pavargusi. Ar negalima palaukti? O gal kas nors 
galėtų mane pakeisti? 


Malu papurtė galvą. 

— Ne, aš siuvu sukneles pagal tavo dydį. 

Konstancė papurtė galvą, tvirčiau susijuosė chalatą ir 
prikando lūpą. 

— Kas yra? — paklausė Malu. 

Konstancė pažvelgė į ją pavargusiomis akimis. 

— Man nusibodo būti tavo suknelių manekene, — paaiš- 
kino ji. 

Malu įsižeidusi atšoko. 

— Juk aš neprašau tavęs dažnai. 

— Ber vis tiek prašai. Aš esu žmogus, o ne lėlė. Pasiieškok 
ko nors kito, — atžagariai tarė ji, apsisuko ir nuėjo. 

Malu palydėjo ją žvilgsniu ir samurmėjo: 

— Kas jai pasidarė? Kodėl jai staiga praėjo noras puoštis 
mano suknelėmis? 

Bet ji neturėjo laiko ilgiau apie tai galvoti, ją spaudė 
terminai. 

Taigi ji pati pasimatavo sudygsniuotas sukneles. Ir tai, 
ką pamatė veidrodyje, ją labai nudžiugino. Paprasta lino 
suknelė be jokių papuošimų išryškino jos veidą — pabrėžė 
akis ir burną. Su švarkeliu ji atrodė kaip Romanovų duktė, 
o lengvas paltas su siuvinėtomis žvaigždėmis jai tiesiog už- 
gniaužė kvapą. Viskas blizgėjo ir žėrėjo. Nuo mažiausio ju- 
desio šviesa vis kitaip apšviesdavo sidabrinius siūlus, todėl 
drabužis kaskart atrodė kitoks. 

Malu nusišypsojo. 

— Taip, — tyliai tarė pati sau. —- Taip. Būtent to aš ir no- 
rėjau. Suknelė turi atrodyti kaip tik šitaip. 

Tada ji atsisėdo prie siuvimo mašinos, suspaudusi bur- 


noje smeigtukus, ir siuvo, siuvo, siuvo. Atėjo vakaras, bet 

Malu net nepastebėjo. Ji nejautė nei alkio, nei troškulio. 
Tik vieną kartą padarė pertrauką, kad parūkytų ir pagal- 
votų, kokiais siūlais apsiūlėti apačią. Ir vėl siuvo toliau. Kai 
suknelė ir paltas buvo pasiūti, ji atsiklaupė ant grindų ir 
kreida tiesiai ant medžiagos nubraižė kitą iškarpą. Tai buvo 
kostiumas su turkiškomis kelnėmis ir tunika, paskui kita 
suknelė, kuri turėjo būti dėvima su kailine skraiste. Dar 
sukirpo vakarinį paltą iš medžiagos su japoniškais motyvais. 
O galiausiai pasiuvo sijoną, nors iš tikrųjų tai buvo kelnės, 
bet tokios plačios ir su atskira pala priekyje iki kelių, kad 
buvo galima tik įtarti, jog tai kelnės. 

Skruostai ir akys degė iš nuovargio. Kai akyse pradėjo 
lietis siūlės, buvo jau įpusėjusi kita diena. 

Po poros dienų pasiūtus gaminius ji suvyniojo į šil- 
kinį popierių, atsargiai nunešė į automobilį ir nuvažiavo į 
KaDeWe. 

Pirmą kartą gyvenime ją apėmė jausmas, jog ji sukūrė 
tai, kas atitinka jos vidų. Ji buvo tokia, kokios buvo jos su- 
kurtos suknelės. Į šias medžiagas ji sudėjo visas savo žinias 
ir gebėjimus, visą temperamentą ir aistras. 

Ponas Jandortfas jos jau laukė. 

— Prezentaciją mes surengsime kavinėje, — paaiškino 
jis. - Tai bus madų demonstravimas. O žiūrovės bus mūsų 
pardavėjos. Ką manote? 

Malu nurijo seiles. 

— Madų demonstravimas? Bet aš neturiu manekenių. 

Jandorfas tik numojo ranka. 

— Moterys jau laukia. Eikit į kavinę, išsirinkit vieną iš 


pardavėjų ir tegul ji apsirengia jūsų suknelėmis. 

Malu linktelėjo. Širdis pradėjo smarkiau plakti. Dra- 
bužių pristatymas K1DeWe pardavėjoms. Tai nebuvo lengva. 
Sunkiau nei visa, ką ji buvo dariusi anksčiau. Šios moterys 
turėjo patikėti jos kolekcija, kad vėliau mielai pardavinėtų 
jos sukneles. Tai buvo visai kas kita, nei parodyti drabužius 
moterims iš teniso klubo. 

Skrandyje ji pajuto lengvus spazmus ir turėjo suimti save 
į rankas, kad nepradėtų drebėti. 

Malu neskubėjo rinkdamasi moterį, kuri turėjo demons- 
truoti jos sukneles, ji labai atidžiai nužvelgė susirinkusiųjų 
veidus ir figūras ir pasirinko jauną mergaitę išraiškingomis 
akimis ir didele burna, kuri neatitiko įprastų grožio kanonų, 
bet puikiausiai tiko Malu prezentacijai. 

Ji padėjo mergaitei persirengti, ir madų šou prasidėjo. 
Malu stovėjo nuošaliau, stipriai sunėrusi pirštus, ir bandė 
paaiškinti savo kolekciją. 

Pardavėjos kartais linktelėdavo. Dvi purtė galvą, o viena 
vyresnė skeptiškai susiraukė. 

Ji ir buvo toji, kuri prabilo pirma. 

— Jūsų suknelės yra gražios. Be jokios abejonės. Bet ar 
jų priežiūra nebus pernelyg sudėtinga? Dabar kiekviena 
klostė savo vietoje. O kaip visa tai atrodys po pirmo skal- 
bimo? 

Mintyse Malu padėkojo Ilmei, nes ji leisdavo jai būti 
kartu skalbimo dienomis. 

— Priežiūra šiek tiek sudėtingesnė nei įprastos suknelės. 
"Tačiau vargu ar potencialios pirkėjos skalbia namie. O jeigu 
taip, tai tamsiai mėlyną šilkinį paltą reikėtų skalbti gebenių 


lapų nuovire, kad spalva neprarastų blizgesio. 

Vyresnioji moteris linktelėjo. 

— Taip, skamba logiškai. Bet kas Berlyne dar turi gebenių 
lapų? 

Čia įsiterpė reklamos vadovas. 

— Na, tai neturėtų būti problema. Mes galime prie su- 
knelės iš karto pridėti gebenių lapų. Pavyzdžiui, gražiame 
medžiaginiame maišelyje. Aš manau, kad tai tik pakels ga- 
minio vertę. 

Malu žvilgtelėjo į Jandorfą. KaDeWe savininkas visą 
laiką tyliai sėdėjo sukryžiavęs ant pilvo rankas ir šypsojosi. 
Dabar jis atsistojo ir užsisagstė švarką. 

— Mano ponios, — prabilo jis. - Mes tikriausiai visi pripa- 
žįstame, kad ši kolekcija yra ypatinga. Man būtų didelė garbė, 
jei ji būtų pardavinėjama mano parduotuvėje. Ką manote? 

Pasigirdo kurtinantys plojimai, ir Malu lengviau atsi- 
kvėpė. Tik dabar ji pajuto, kokia buvo įsitempusi. Jai skau- 
dėjo pečius, sprandas buvo sustingęs, o pirštų kauliukai 
net pabalę — taip stipriai ji laikė suspaudusi rankas. „Man 
pavyko, - laiminga pagalvojo. - Man pavyko!“ 

Jandortas uždėjo ranką jai ant pečių. 

— Eime su manim, — tarė jis. — Jūs turite pasirašyti sutartį. 

— Jau dabar? 

Jandorfas nusišypsojo. 

— Ji jau paruošta. Aš žinojau, kad jūsų suknelės mus su- 
žavės. 

Moterys, galima sakyti, net pešėsi dėl jos suknelių, todėl Malu 
dirbo kaip apsėsta, kad bent iš dalies patenkintų paklausą — mė- 
nesiai ir metų laikai jai pralėkė kaip viena akimirka. 1 DeWe 

bandė ją įtikinti, kad jos kolekcijas reikėtų gaminti dides- 
niais kiekiais tekstilės fabrike. Bet Malu tokius pasiūlymus 
atmesdavo, nes jos suknelės buvo vienetinės. Nė viena nebuvo 
panaši į kitą. Jos buvo išskirtinės, tokios ir turėjo likti. Jos 
klientės taip pat nebuvo visos vienodos. Malu net nenorėjo 
įsivaizduoti, kas atsitiktų, jei į teatro premjerą atvyktų dvi 
moterys, apsirengusios jos siūtomis vienodomis suknelėmis. 

Tačiau naujiems modeliams jai reikėjo geresnių mez- 
ginių. Jos kolekcijoje buvo kelios tipiškos latviškos palai- 
dinės — tokios, kokias samdinės vilkėdavo sekmadieniais 
eidamos į bažnyčią. Ir tik Latvijoj, tik tėviškėj, buvo galima 
gauti tokių nėrinių ir mezginių. 

Taigi, vieną dieną ji nusprendė važiuoti į Rygą. Ji buvo 
priversta. Ji važiuos ne dėl Janio ar dėl mamos, ar dėl dvaro, 
bandė ji save apgauti. Jai paprasčiausiai būtinai reikėjo Ža- 
liavos naujoms suknelėms. 

Ji jaudinosi dėl Konstancės, bet ne tiek, kad dėl jos liktų 
Berlyne. Atvirai kalbant, ją traukte traukė į Rygą, traukė 
pas Janį. Nuo to laiko, kai ji persikėlė į Berlyną, ji nebuvo 
susitikusi nė su vienu vyru. Vienintelis, kuris buvo pakvietęs 
ją vakarienės, buvo XaDeWe direktorius, tai buvo dalykinė 
vakarienė, kurioje dalyvavo ir jo žmona. 

Malu sulaukdavo pasiūlymų. Nedaug, bet vis dėlto. Ji 
galėjo išeiti pasilinksminti, bet didžiausias malonumas jai 
buvo darbas. Ji vis dar dienų dienas praleisdavo siūdama su 
Mundlos siuvimo mašina arba piešdama. Ji buvo priėmusi 
į darbą vieną siuvinėtoją, bet ir ši be pavyzdžių negalėjo 
išsiuvinėti latviškų ar rusiškų motyvų, kurie buvo tokie 


paklausūs paskutiniu metu. 

Kai pagaliau ryžosi pranešti draugei apie kelionę, Malu 
visą rytą nerami blaškėsi po ateljė. Staiga išgirdo trinktelint 
duris. Konstancė vėl visą naktį praleido ne namie. 

— Konstance, ar tai tu? — riktelėjo Malu ir išėjo iš ateljė. 

— Taip. 

Konstancė sėdėjo virtuvėje prie stalo, pasidėjusi prieš 
save stiklinę vandens ir piliulę nuo galvos skausmo. Ją pa- 
mačiusi Malu išsigando. Konstancės akys buvo paraudusios, 
o žvilgsnis stiklinis, lyg būtų galėjusi įžiūrėti tik daiktų kon- 
tūrus. Ir vis dėlto jos akys degė. Šnervės buvo išsiplėtusios, jų 
kraštai atrodė išdžiūvę. Virš dešiniojo lūpų kampučio Malu 
pastebėjo baltų miltelių pėdsakus. Kai Konstancė atsilošė, 
Malu pamatė jos išsipūtusį pilvą. „Ji tokia plona, — nusiste- 
bėjo, — o pilvas toks didelis. Kas jai galėtų būti?“ 

Tada ji atkreipė dėmesį į drebančias Konstancės rankas. 
„Tai senos moters rankos“, - pagalvojo Malu ir atsiduso. Ilgi 
pabalę pirštai gniaužėsi, lyg būtų surakinti skausmo. „Tie 
pirštai lyg negyvėlės, — šmėstelėjo baugi mintis. — Šitokių 
rankų niekuomet neužmirši.“ 

— Čia taip šalta, —- pasiskundė Konstancė ir apglėbė save. 
Bet drebulys nepraėjo. — Čia taip siaubingai šalta. 

— Tau visuomet šalta po visos nakties pasilinksminimo, — 
švelniai atsakė Malu ir atsisėdo priešais Konstancę. — Gal 
padaryti karštos kavos? 

Konstancė papurtė galvą. 

— Aš tokia pavargusi, be galo pavargusi. Aš noriu tik 
miego, bet šaltis man neleidžia. 

— Tu turi labiau save saugoti! - Malu atsargiai rinko žo- 


džius, ji nenorėjo įžeisti Konstancės. — Tu daraisi vis plonesnė, 

esi visuomet pavargusi ir išsekusi, šąli visą dieną. Gal tau 
reikėtų porą dienų pagulėti lovoje? Gal pakviesti gydytoją? 

Konstancė išsigando. 

— Ne! Man nereikia jokio gydytojo. Man viskas gerai. Aš 
tik pavargusi ir man šalta. Lovoje aš tuoj pasijusiu geriau. 

Ji pabandė atsistoti, bet Malu uždėjo ant jos rankos savąją. 

— Man neramu dėl tavęs. Atrodo, kad tu sergi. Aš žinau, 
kad tau nėra taip gerai, kaip tvirtini. Pasakyk, kuo galėčiau 
padėti. 

Konstancė atlaikė Malu žvilgsnį. Jame atsispindėjo ne- 
viltis, bet ir panieka, kurios Malu niekaip negalėjo paaiš- 
kinti. Net aklas būtų pamatęs, kad su Konstance kažkas 
negerai, bet Malu nežinojo, kas tai galėtų būti. 

— Aš važiuoju porai dienų į Rygą, — tarė ji tyliai. - Turiu 
nupirkti keletą dalykėlių, kurių nėra Vokietijoje. Mezginių, 
siūlų, siuvinėjimo raštų, rėmelių, nėrinių. Mano naujoji ko- 
lekcija šiek tiek primins kaimo gyvenimą. Gal nori važiuoti 
kartu? 

Konstancė papurtė galvą. Atrodė, kad ji visai neturi 
jėgų — net nueiti iki lovos. 

— Galėtum aplankyti savo mamą, — tęsė Malu. — Geras 
oras ir sotus maistas tave kaipmat pastatytų ant kojų. Gal 
tau reikia tiesiog trumpam išvykti iš Berlyno. 

Konstancė ir vėl papurtė galvą. 

— Aš negaliu išvykti iš čia, - sušnibždėjo ji. — Aš turiu likti 
Berlyne. Ką tu išmanai apie mano įsipareigojimus? 

Malu linktelėjo. 

— Tu teisi. Kąaš iš viso apie tave žinau? Tik tiek, kad tau 
kiekvieną dieną vis blogiau. 

— Tu klysti. Man gerai. Man dar niekada nebuvo taip 
gerai. Kada išvyksti? 

— Rytoj vakare traukiniu Berlynas-Ryga. 

Konstancė linktelėjo. 

— Ar kas nors žino, kad tu atvažiuoji? Mano mama? Janis? 

— Aš jam parašiau, kad vykstu į Rygą. Bet net neįsivaiz- 
duoju, ar jis tuo metu turės reikalų mieste. Po sveikinimo 
'su gimtadieniu iš tavo mamos taip pat daugiau nieko nesu 
gavusi. 

— Ar važiuosi į Cėlendorfą? 

Konstancės balse Malu pajuto baimės gaidelę. Ji papurtė 
galvą. 

— Ne, aš turėsiu daug reikalų Rygoje. Mama ten gyvena 
prieglaudoje. Jai nelabai gerai. Aš ją aplankysiu. Cėlendortui 
man neužteks laiko. 

Malu ilgai savęs klausė, ar ji tikrai nori pamatyti mamą, 
bet vienareikšmio atsakymo taip ir nerado. Ji net nežinojo, 
ką reiškia turėti tikrą mamą. Buvo tik to jausmo ilgesys ir 
kvaila viltis, kad gal dabar pavyks suartėti. Tuo pat metu 
Malu buvo įsitikinusi, kad jos mama nebus pasikeitusi. Bet 
ji norėjo dar kartą pabandyti atlikti dukters pareigą. 

Konstancė vėl linktelėjo ir dar tvirčiau apglėbė rankomis 
savo drebantį kūną. 

— Grįžti neįmanoma, ar ne? - paklausė ji. — Vietos, kurias 
paliekame, tampa neprieinamos. Laiko negalima atsukti 


atgal. Net jei ir labai norėtum. Kelio atgal nėra. 

Ar Ryga taip pasikeitė? Ar ji pati? Malu nežinojo, bet miestas 
jai staiga pasirodė labai svetimas. Toks, lyg ji niekada nebūtų 
čia buvusi. 

Kelionė traukiniu buvo varginanti. Kartu su ja kupė va- 
žiavo motina su dviem vaikais, ji beveik ištisai verkė. Vaikai 
iš pradžių sėdėjo ramūs ir tylūs, bet tuoj pradėjo niurzgėti 
ir lenktyniauti dėl mamos dėmesio. 

Malu visu kūnu jautė, kaip jai trūksta miego. Jos akys 
degė. 

Susvetimėjimo jausmą ji pajuto jau perone, pamačiusi 
užrašą La/pni lūdzam. Sveiki atvykę. Ją sveikino tėviškė. Ji 
vis tiek negalėjo nustoti dairytis į visas puses, lyg matytų 
visa tai pirmą kartą gyvenime. Anksčiau ji apsilankydavo 
čia du kartus per metus. Pavasarį, kad nusipirktų vasarinių 
drabužių, ir rudenį, kad pasirūpintų žieminiais. Vėliau ji 
kartais nuvykdavo į Rygą ir viena, norėdama ramiai apžiū- 
rėti ir išsirinkti medžiagas. 

Iš stoties pastato ji išėjo į Marijas iela — Marijos gatvę. 
Tai buvo viena plačiausių Rygos gatvių, bet anksčiau ja ne- 


važinėjo tiek daug automobilių. Malu atmintyje Marijas 


276 


iela išliko prisigrūdusi valstiečių vežimų, kurie pasiimdavo 
iš stoties prekes arba jas ten pristatydavo. Asilais kinkyti 
vežimai būdavo prikrauti pieno ir kiaušinių, kartą išvydo 
net pusę paskerstos kiaulės, vos pridengtos brezentu. 

Malu neturėjo daug bagažo. Ji atvyko tik su nedideliu 
lagaminu, nes neplanavo pasilikti ilgesnį laiką. Be to, ji čia 
neturėjo nieko, kam būtų galėjusi atvežti lauktuvių. 

Ji perėjo gatvę, lydima nešiko, ir nuskubėjo pro operą 
tolyn palei kanalą. Netrukus jau buvo senamiesty. 

Malu apsistojo viešbutyje Esplanade, kuris stovėjo prie- 
šais to paties pavadinimo parką. Jos kambarys buvo mažas, 
bet švarus, o pro langą atsivėrė nuostabus vaizdas į sena- 
miestį. Malu ilgai stovėjo prie lango, kol kambarinė iškraustė 
jos lagaminą ir sukabino visus drabužius į spintą. Ji žiūrėjo 
į miestą, apnikta prisiminimų. Tolumoje buvo matyti prie- 
glauda, kurioje dabar gyveno jos mama. Ji giliai atsiduso. 

„Mama, - pagalvojo. —- Koks keistas žodis!“ Cecilija jai nie- 
kada nebuvo mama, bet Malu vis tiek jautėsi įsipareigojusi. 

Ji padavė kambarinei arbatpinigių, apsiprausė po ke- 
lionės ir iš karto atsigulė į lovą. Vos tik padėjo galvą ant 
pagalvės, tuoj pat užmigo. 

Kitą rytą ji apsilankė keliose nėrinių parduotuvėse se- 
namiestyje. Kai įžengė į pirmąją ir pamatė pažįstamus siu- 
vinėjimų raštus, puošnius apvadus, ją iš karto apėmė namų 
ilgesys. Ji laikė rankose nėrinius, lyg jie būtų buvę iš gryno 
aukso. Kai niekas nematė, ji net priglaudė skruostą prie 
medžiagos, glostė pirštais sudėtingą raštą, uostė, ir staiga 
pasijuto kaip namie. Taip. Jos vieta buvo čia, kartu su šiuo 


kvapu, šiais garsais ir šiais žmonėmis. 

— Gal kuo padėti? - paklausė latviškai parduotuvės savi- 
ninkė, su šypsena artindamasi prie jos. 

Išgirdus įprastą žodžių skambesį, Malu užpuolė prisi- 
minimai. Ji prisiminė laikus, kai ne viskas buvo gerai, bet 
viskas įprasta. Mintyse ji pamatė tėvą, kuris vakarais valandų 
valandas sėdėdavo darbo kambaryje. Ir visuomet ištiesdavo 
kojas, kad Malu galėtų užlipti jam ant kelių. Ji prisiminė jo 
kvapą, atsiduodantį tabaku, žeme ir ką tik nupjautu šienu, 
prisiminė jo nerangius judesius, kai ją glostydavo. 

Kodėl jos prisiminimuose nebuvo vietos mamai? Ir Ru- 
pertui taip pat. Atrodė, kad Cėlendorfe ji gyveno vien tik su 
Ilme, tėvu ir Mormanų šeima. Ji vos neapsiverkė. 
kalbinti ją rusiškai. Malu atsakė rusų kalba, kurią mokėjo 
lygiai taip pat gerai kaip ir latvių. 

— Aš ieškau senų raštų, siuvinėjimo pavyzdžių, būdingų 
mūsų kraštui. Norėčiau nupirkti kuo daugiau. Be to, dar 
tinkamos medžiagos ir siūlų. 

Larvė lengvai primerkė akis. 

— Ką ketinate su jais daryti? 

— Aš dirbu Berlyno parduotuvei X1DeWe. Tai didžiausia 
parduotuvė visoje Europoje. Naująjį sezoną bus siūlomos 
siuvinėtos palaidinės. 

Moters šypsena dingo. 

— Jūs dirbate vokiečiams? 

Malu linktelėjo. 

— Čia nieko tinkamo vokiečiams nėra. 

Moteris išplėšė Malu iš rankų vieną pavyzdį, užkišo jį 


už nugaros ir piktai dėbtelėjo. 

— Kodėl gi? 

— Vokiečiai! - moteris spjaute išspjovė šį žodį. - Jie viską 
iš mūsų atėmė. Iš pradžių mūsų žemę, tada kare pražudė 
sūnus, vyrus ir tėvus. O dabar norite dar ir tradicijas iš mūsų 
atimti? — Ji papurtė galvą, paslėpė pavyzdį po prekystaliu, 
tada atidarė duris, atsistojo prie jų ir rūsčiai pažiūrėjo į Malu. 

Malu išėjo iš parduotuvės kaip primuštas šuo. 

„Ji teisi, - pagalvojo. — Bet aš juk nieko nenoriu iš jos 
atimti. Priešingai: aš noriu, kad visi žmonės žavėtųsi siuvi- 
nėtais dirbiniais.“ 

Ji nuėjo į kitą parduotuvę. Šį kartą užkalbino savininką 
latviškai. Jis parodė jai keletą pavyzdžių, pardavė rietimą 
medžiagos ir tuziną ričių siūlų. Bet Malu tokio kiekio vis 
tiek neužteko. Ji ėjo iš parduotuvės į parduotuvę ir pirko 
viską, ką buvo įmanoma gauti. 

Per pietus ji buvo taip nuvargusi, lyg būtų nužingsnia- 
vusi begalę kilometrų. Mažame restoranėlyje užsisakė nacio- 
nalinį latvišką patiekalą, kuris jai buvo žinomas iš samdinių 
namų Cėlendorte: burokėlių sriubos su agurkais, kiaušiniais, 
krapais ir grietine, o prie jos dar ir Sklandu rausi - bulvių 
koše ir morkomis įdarytų ruginių miltų pyragėlių. 

Po pietų Malu dar valandėlę sėdėjo susimąsčiusi. Ką ji 
dabar turėjo daryti? Važiuoti į dvarą? Ji labai norėjo suži- 
noti, kaip ten viskas atrodo. Būtų mielai apkabinusi senąją 
Ilmę, bet kažkas, ko ji negalėjo įvardyti, neleido ten vykti. 
Tas jausmas jai buvo pažįstamas. Ji jautėsi lygiai taip, kaip 
tuomet, kai pirmą kartą įžengė į katalikų bažnyčią. Malu 
buvo evangelikė, kaip ir visi Baltijos vokiečiai. Ber Berlyne 


ji vieną kartą apsilankė katalikų bažnyčioj. Kai tik įžengė į 

Dievo namus, iškart pagalvojo, kad daro kažką uždrausto. 
Kažką nepadoraus, ko nieku gyvu nedera daryti, kažką, kas 

buvo dar blogiau, nei žiūrėti pro rakto skylutę. Evangelikė 

katalikų bažnyčioj! Jėzus turėjo nupulti nuo kryžiaus, pa- 
matęs tokį įžūlumą. 

Dabar ji jautėsi panašiai. Lyg būtų čia visai svetima. Ry- 
goje, kuri jai pasirodė daug latviškesnė nei anksčiau. Cėlen- 
dorfe, kur mama jos niekada nepageidavo matyti. 

Malu atsiduso. Staiga ji suprato, ką visą tą laiką jautė 
Konstancė. 

„Tai namų problema, — pagalvojo ji. - Mes neturime 
tikrų namų. Mes negalime sugrįžti ten, iš kur išėjome. O 
ten, kur mes esame, nėra blogai, bet nėra ir gerai. Nei Ber- 
lyne, nei Rygoje.“ 

Ji atsistojo ir patraukė į prieglaudą, kurioje dabar gyveno 
mama. Ėjo per miestą, kažką atpažindavo, stebėdavosi nau- 
jais dalykais. Bet tas jausmas, kad ji nėra laukiamas svečias 
latvių sostinėje, nedingo net turguje, kur nusipirko grybų 
ir uogų, pažįstamų iš vaikystės. 

Pagaliau Malu priėjo prieglaudą. Didžiulis buvusio vie- 
nuolyno pastatas stūksojo virš Dauguvos upės. Pilkos sienos 
ilgus šimtmečius atlaikė įvairius pavojus, bet dėl to netapo 
svetingesnės. 

Malu abiem rankom pastūmė masyvias medines duris, 
kurios girgždėdamos atsivėrė. Kvapas, kuris trenkė jai į nosį 
vestibiulyje, buvo neapsakomas. Tai buvo šlapimo, prakaito, 
kamparo ir rūgščių žmogaus išskyrų mišinys. Malu sustojo ir 
apsidairė. Nuo sienų kai kuriose vietose buvo atšokęs tinkas. 


Viršuje, ant lubų, tamsavo drėgnos dėmės. Pastate buvo vėsu, 

bet tai ne ta vėsa, kuri gaivina, bet kuri smelkiasi į kaulus ir 
nuo kurios nemaloniai sudrėksta patalynė. 

Prie pat įėjimo ant akmeninio suoliuko sėdėjo dvi se- 
nutės. Viena buvo užsimerkusi ir niūniavo nepažįstamą me- 
lodiją. Kira bakstelėjo kriukiu jos link ir nusijuokė bedante 
burna. Jos suknelė buvo apdrabstyta maisto likučiais, apačia 
atirusi, o kairiojo bato priekyje žiojėjo didelė skylė. 

Malu sutrikusi linktelėjo ir nuėjo toliau. Prie medinio 
stalo sėdėjo ordino sesuo vienuolės rūbais ir su kyku ant 
galvos, ji griežtu veidu studijavo priešais gulintį popieriaus 
lapą. 

— Atleiskite, - Malu mandagiai ją užkalbino. 

Vienuolė krūptelėjo ir abiem rankom uždengė raštą, lyg 
Malu būtų kokia evangelikų šnipė. 

— Aš norėčiau aplankyti mamą, - draugiškai tęsė Malu. — 
Ceciliją fon Cėlendorf. 

Vienuolė nužvelgė ją nuo galvos iki kojų. Tada ji nusiėmė 
akinius ir padėjo juos ant stalo. 

— Aš net nežinojau, kad baronienė turi vaikų, — pareiškė ji. 

Priekaišto jos žodžiuose buvo neįmanoma neišgirsti. 

— Aš esu... Ją atvežė mano brolis Rupertas fon Cėlen- 
dorfas. 

— Tikrai? — vienuolė vėl užsidėjo ant nosies akinius. — 
Kažkodėl neprisimenu. O aš buvau tuo metu, kai malo- 
ningoji ponia atvyko pas mus. Ją atvežė vežimu. Ji buvo 
apsigobusi skarele ir turėjo su savimi tik du lagaminus. Ve- 
žikas turėjo ją iškelti iš vežimo, nes ilgos kelionės metu jos 
sąnariai visai sustingo. Tada jis ją paliko ir nuvažiavo. Jūsų 


brolis čia nepasirodė nė karto. 

Malu prikando lūpą. Ji tikėjo kiekvienu moters žodžiu, 
bet vis tiek norėjo, kad tai būtų netiesa. 

— Ojūs tikrai jos duktė? 

Malu linktelėjo. 

— Aš galiu parodyti pasą. 

— Nebūtina. Kad ir kas jūs būtumėt, esate pirmoji, pa- 
norusi aplankyti maloningąją ponią. 

„Ji to nusipelnė, - pagalvojo Malu. - Mama nusipelnė 
būti pamiršta.“ Ir vis tiek vienuolės žodžiai žeidė širdį. 

— Aš jus palydėsiu. Eime su manim, — vienuolė nužings- 
niavo pirma per didelę šaltą salę. 

Ji nuvedė lankytoją siauriais laiptais į viršų, paskui jos 
ėjo koridoriumi, kuris buvo toks tamsus, jog Malu negalėjo 
suprasti, kaip seni žmonės čia iš viso gali susigaudyti. Kai 
kurių kambarių durys buvo atdaros, Malu matė beviltiškus 
senukus, jie sėdėjo krėsluose kaip suakmenėjusios figūros, 
pamiršti Dievo ir viso pasaulio. Viename kambaryje ant 
lovos gulėjo sena moteris. Ji buvo pusiau apsirengusi, gulėjo 
susirietusi kaip naujagimis ir tyliai verkė. 

Malu pradėjo krėsti drebulys. 

— Pas mus, deja, ne tokios sąlygos kaip aukščiausios klasės 
viešbutyje, — paaiškino jai vienuolė. - Daugelis čia tik egzis- 
tuoja be meilės ir palankumo. Kai žmonės dar bijojo Dievo, 
viskas buvo kitaip. Tada mūsų prieglauda buvo pustuštė, 
nes senus tėvus prižiūrėjo vaikai. Dabar, po karo, viskas 
pasikeitė. Sūnūs žuvo kare, marčios nori iš naujo ištekėti, 
seniems tėvams vietos nebeliko. O mūsų per mažai, kad... 

Vienuolė taip staigiai sustojo, jog Malu vos neatsitrenkė 


į jos nugarą. 

— Ar žinote ketvirtą Dievo įsakymą? — paklausė ji 

griežtai. — Jis sako: „Gerbk tėvą ir motiną.“ 
Malu linktelėjo. 

— Nors aš ir ne katalikė, bet nesu bedievė. Aišku, kad 
žinau šį Dievo įsakymą. Bet Šventajame Rašte aš pasigendu 
kito įsakymo. Tokio, kuris sako, kad ir tėvai turi gerbti ir 
mylėti savo vaikus. Ar yra kur nors tai parašyta? 

Vienuolė tik garsiai sušnopavo. Jos lūpos kietai susi- 
čiaupė. Ji parodė į vienas duris. 

— Ji gyvena čia. Galite įeiti. Bet prašau neužmiršti su- 
mokėti sąskaitos už paskutinius pusę metų. Mes esame 
gailiaširdžiai, bet paprastai tiems, kuriems to labiausiai 
reikia. 

— Kiek aš jums skolinga? — paklausė Malu ir pradėjo 
raustis kišenėje, ieškodama piniginės. 

— Ne dabar. Pirma aplankykite savo motiną. Aš per tą 
laiką paruošiu sąskaitą. Lauksiu jūsų apačioje vestibiulyje. 

Vienuolė apsisuko ir nužingsniavo tamsiu akmenimis 
grįstu koridoriumi atgal. Durys, kurias ji parodė, buvo nu- 
dažytos tamsiai ruda spalva ir daugelyje vietų apsilaupiusios. 
Nors duryse styrojo rankena, bet spyna buvo išplėšta ir kiek- 
vienas kada panorėjęs galėjo įeiti į kambarį. 

Malu atsargiai pabeldė. 

Už durų buvo girdėti tik lengvas čiuženimas. Atrodė, 
kad kažkas stumtų kėdę per grindis. 

Ji pasibeldė antrą kartą, bet ir dabar niekas nepakvietė 
į vidų. 

Ilgai negalvodama, Malu paspaudė rankeną ir atsargiai 


atidarė duris. Kvapas, kuris ją pasitiko, buvo toks stiprus, 

kad jos vos nesupykino. Atrodė, kad kambario niekas ne- 
vėdino metų metus. 

Kai ji dar labiau pravėrė duris, nuo grindų pakilo 
dulkių tumulai. Prie lango nudriskusiame fotelyje sėdėjo 
moteris. Malu ne iš karto ją pažino. Šios senos moters 
veido bruožai gal ir priminė jos mamą, bet baronienė Ce- 
cilija fon Cėlendorf visuomet buvo gražiai susišukavusi ir 
apsirengusi. O moters prie lango neplautos ir nešukuotos 
pilkų plaukų sruogos krito ant dėmėtų naktinių marškinių. 
Pečius ji buvo apsigobusi skara, tokia sudriskusia, kad jos 
nebūtų nešiojusios net samdinės Cėlendorfų dvare. Kojos 
buvo basos, ir Malu pasišlykštėjo išvydusi nekirptus pa- 
geltusius nagus. 

— Mama... — paklausė ji tyliai. 

Moteris staiga atsisuko ir pažiūrėjo į ją degančiomis 
akimis. 

— Ko nori? — užsipuolė ji Malu. 

— Norėjau pažiūrėti, kaip tau sekasi. 

— Tai dabar pamatei. 

— Taip, - atsakė Malu. — Ar galiu tau kuo nors padėti? 

— Ar gali grąžinti man jaunystę? Mano grožį? Ar parveši 
mane namo! 

— Ne, šito aš negaliu. 

Jos motina paniekinamai nusiviepė, ir Malu pamatė, kad 
jai trūksta kelių dantų. 

— Taip ir maniau. Ką tu iš viso gali? Tu buvai nesusipra- 
timas, tokia ir liksi visada. 

Malu tylėjo. Ji jau seniai pradėjo gailėtis, kad čia atvyko. 


Niekas nepasikeitė. Visiškai niekas. Ir vis tiek, o galbūt bū- 

tent todėl, ji stovėjo čia. Ji paskutinį kartą norėjo išgirsti iš 
motinos lūpų, kad buvo nemylimas vaikas. Tik po geros 
valandėlės, kai baronienė vėl abejingai žvelgė pro langą, ji 
atgavo žadą. 

— Gal užmirškime, kas buvo? 

Motina pakėlė balsą: 

— Ar aš tai turėčiau užmiršti? Užmiršti, kad tu man su- 
gadinai gyvenimą? — Ji atsigręžė ir niekinamai pažiūrėjo į 
Malu. - Artujau ištekėjai? Turi gražius namus? Daug tarnų? 

Malu papurtė galvą. 

— Ne, viso šito neturiu. Aš gyvenu Berlyne viename bute 
kartu su Konstance. Mes neturime jokios tarnaitės. Bet du 
kartus per savaitę pas mus ateina jauna moteris, kuri išvalo 
butą. 

Motina linktelėjo. 

— Taip ir maniau. Jau nuo pat pirmos savo gyvenimo 
dienos buvai niekam tikus. Ak, jei tik Rupertas būtų čia! 
Jis mane ištrauktų iš šios vietos. Aš galėčiau gyventi pas jį ir 
jo žmoną, galėčiau džiaugtis anūkais. Bet tu? 

— Mama, - Malu prireikė daug pastangų išlikti ramiai, — 
Rupertas taip pat gyvena Berlyne. Jo butas netgi dar ma- 
žesnis nei mano. Jis nevedęs ir neturi vaikų. 

— Nesąmonė! - sukrankė moteris ir pamojavo ranka, lyg 
norėtų nubaidyti muses. — Tu meluoji. Tu visuomet meluo- 
davai! Jis turi gražų namą, daug gražesnį nei dvare. O jo 
žmona grafienė. Labai turtinga ir kilminga. 

— Jei taip viskas ir yra, tai kodėl tu negyveni pas jį? — 
Malu negalėjo susilaikyti nepaklaususi. 


Niekas nepasikeitė. Kokios paikos buvo jos viltys! 

— Nes jis turi tave maitinti, todėl! — motina lenktais 
pirštais dūrė Malu pusėn. — Nes tx niekaip neišeini, nes tu 
įsitvirtinai jo namuose kaip erkė, todėl aš čia. Tik dėl tavęs. 

— Tu tikrai taip manai, - nusiminusi turėjo pripažinti 
Malu ir atsiduso. - Tu užmiršai, kad būtent Rupertas at- 
siuntė tave čionai, įsodinęs į valstietišką vežimą. Ir tu nenori 
suprasti, jog tavo padėtis čia tokia bloga todėl, kad niekas ne- 
moka už prieglaudą. Vienuolės suteikė tau pastogę ir duoda 
valgyt, nes jos gailestingos. 

— Nesąmonė! - vėl sušuko jos motina. - Melas. Vien tik 
melas. Mano sūnus perveda pinigus kiekvieną mėnesį. Daug 
pinigų, kad man nieko netrūktų. Bet vienuolės yra godžios. 
Jos viską pasigrobia. Bet tai greitai baigsis. Arvažiuos Ru- 
pertas ir pasiims mane. 

Malu linktelėjo. Ji nežinojo, ką dar pasakyti. Nebebuvo 
ko sakyti. Ji nieko negalėjo padaryti, nes jos motina neno- 
rėjo, kad ji ką nors darytų. 

— Viso gero, mama, — ištarė tyliai, priėjo prie moters ir 
švelniai pirštu perbraukė jai per skruostą. 

— Fu! - sudejavo motina ir pasišlykštėjusi nusivalė veidą. 
Tada ji nusisuko ir vėl pradėjo spoksoti pro langą kaip ir 
anksčiau. — Išeik! Išeik ir niekada nebegrįžk! 

Malu tyliai uždarė duris ir valandėlę atsirėmė koridoriuje 
į sieną. „Kuo mes tapome?" — pagalvojo ji. Tada ji patraukė 
pas vienuolę į vestibiulį. 

— Ar paruošėt sąskaitą? — paklausė tyliai. 

Vienuolė linktelėjo ir padavė jai lapą popieriaus. Malu 
sumokėjo, net gerai nepažiūrėjusi į sąskaitą. 


— Mano mama nešvari. Jos baldai ir rūbai sudriskę. 

Vienuolė skėstelėjo rankomis. 

— Mes darome, ką galime. Baronienė nė iš tolo nėra di- 
džiausia vargšė. Pas mus gyvena daug vyrų ir moterų, kurie 
neturi nei artimųjų, nei pinigų. Jūsų motina turi tenkintis 
tuo, ką mes jai galime duoti. 

Malu išsitraukė iš piniginės šimto rublių banknotą. 

— Tai drabužiams, — tarė ji. Tada pridėjo dar du ban- 
knotus. — O čia naujiems baldams. Nuo šiol aš sąskaitas 
apmokėsiu iš Berlyno. Bent jau finansiškai jai nieko neturėtų 
trūkti. 

Vienuolė linktelėjo. 

— Jūs gera dukra. 

Malu papurtė galvą. 

— Jai aš visai ne dukra. O gal ji kada nors mane minėjo? 

— Ji iš tikrųjų jūsų niekados neminėjo. Jei kada kalba, tai 
tik apie sūnų. 

— Na, matote. Tą aš ir turėjau omenyje, kai anksčiau 
klausiau apie Dievo įsakymą tėvams. 

Ji linktelėjo atsisveikindama ir išėjo iš prieglaudos. 


Dvidešimt šeštas skyrius 
Ryga, 1923 


Kuo labiau Malu tolo nuo prieglaudos, tuo geriau jautėsi. 
Buvo skaudu dėl susitikimo su mama. Ir apmaudu, kad 
niekas nepasikeitė. Bet šį kartą Malu žinojo, kad ji padarė 
viską, ką galėjo padaryti. Ji mokės už motinos priežiūrą, bet 
daugiau niekada nelankys. Senasis gyvenimo etapas, kuris 
didele našta buvo užgulęs jos pečius, baigėsi. 

Ji norėjo uždainuoti iš to džiaugsmo. Ber vietoj to įžengė 
į moteriškų drabužių parduotuvę, kuri anksčiau buvo garsi. 
Norėjo padaryti sau ką nors gero, leisti sau malonumą, at- 
švęsti, kad etapas „Mama jau pasibaigė. Bet ant pakabų ka- 
rojo tik bespalvės pigios suknelės, kurios Berlyne jau seniai 
būtų buvusios atiduotos Raudonajam Kryžiui. Medžiagos 
buvo prastos kokybės, modeliai pasenę, raštai seniai išėję 
iš mados. 

Prie jos priėjo pardavėjas. Jis buvo nebejaunas, pagal 
amžių galėjo būti jos tėvas. 

— Gal galiu kuo padėti maloningajai poniai? - paklausė jis. 

— Ačiū, aš tik žvalgaus. 

Malu dar kartą apsidairė, bet nepamatė nė vieno dra- 


bužio, kuris jai būtų patikęs. 

O vyras nustebęs apžiūrinėjo jos apdarus. Jo žvilgsnis 
tyrinėjo medžiagą, siūles. 

— Jūs ne iš Rygos? 

— Ne, aš nuo Mintaujos, bet jau kurį laiką gyvenu Berlyne. 

— Mavyti, — vyro balse nuskambėjo susižavėjimas. - Jūsų 
drabužiai labai elegantiški. Tokių Rygoje nėra. 

— O kodėl? - paklausė Malu. —- Gatvės pilnos gražių mo- 
terų. Negaliu įsivaizduoti, kad jos mažiau nei berlynietės 
norėtų skoningai rengtis. 

Vyras nusišypsojo. 

— Jūs teisi. Bet Berlynas yra didmiestis, o Ryga apsimie- 
gojusi provincija. Trūksta idėjų, gerų siuvėjų, kokybiškų 
medžiagų, - jis atsiduso ir iš karto vėl nusišypsojo. - Mano 
duktė — ji turėtų būti maždaug jūsų amžiaus - kalba visai 
taip kaip jūs. Ji yra labai gera verslininkė, bet ir jai yra sudė- 
tinga pasirūpinti išskirtine mada. O paklausa būtų nemaža. 

Staiga Malu šovė į galvą viena mintis. 

— Arji čia? Gal galėčiau su ja pasišnekėti? 

— Eime su manimi. Nuvesiu jus į biurą. Ten rasite Bo- 
ženą. Parduotuvėje dabar kaip tik nėra žmonių. Pardavėjai 
susitvarkys ir be manęs. 

Biure sėdėjo jauna moteris, kurios grožis Malu iš karto 
sužavėjo. Boženos kviečių spalvos plaukai buvo supinti į 
kasą, kuri siekė nugaros vidurį. Mėlyna suknelė, kurią ji 
dėvėjo, buvo paprasto kirpimo, bet baltas diržas ir balti 
apvadai suteikė jai elegancijos. 

— Norėčiau jums kai ką pasiūlyti, - pasisveikinusi tarė 


Malu. - Aš kuriu ir siuvu sukneles. Kai kurie mano modeliai 

pardavinėjami Vakarų prekybos centre Berlyne. Gal jūs jau 
esate girdėjusi apie šią parduotuvę? 

Božena papūtė lūpas. 

— O kas negirdėjo? Kiekvienas yra girdėjęs apie KaDeWe 
ir apie lobius, kurių ten galima nusipirkti. Bet tik vienetai 
yra tai matę savo akimis. Jūs iš tikrųjų dirbate šitai parduo- 
tuvei? 

Malu linktelėjo. 

— Aš atvykau į Rygą nusipirkti mezginių ir siuvinėtų me- 
džiagų. Jos reikalingos mano naujai kolekcijai. 

— Mezginių ir siuvinėtų medžiagų? Drabužius mes siu- 
vame viename tekstilės fabrike. Ber kai kurioms klientėms 
to nepakanka. Jos nori įsigyti kažką ypatingo. Tokiu atveju 
sukneles ir palaidines, sijonus ir paltus mes vežame senoms 
siuvinėtojoms į kaimą. 

Malu linktelėjo. 

— Tai, aišku, labai praktiška. O jei jūs perduotumėt šioms 
moterims mano užsakymą? Už tai gautumėte iš manęs nau- 
jausių eskizų ir po vieną pavyzdinę suknelę. 

Božena valandėlę pagalvojo. Ji suraukė kaktą ir tapo 
panaši į jauną mergaitę. Jos tėvas susižavėjęs pradėjo linksėti 
galva. 

— Mes nesame vargšai, bet piniguose taip pat nesimau- 
dome, - paaiškino Božena. — Kas bus, jei Berlyno suknelių 
Rygoje niekas nepirks? 

Malu gūžtelėjo pečiais. 

— Aš pasiūlysiu jums drabužių komiso pagrindais. Tada 
jūsų rizika labai maža. Lygiai taip pat aš norėčiau daryti ir 
su mezginiais. 

Božena linktelėjo. 

— Skamba neblogai. Norėčiau apmąstyti jūsų pasiūlymą 
iki rytojaus. Gal susitikime rytoj. Ir būtų gerai, jei galėtumėt 
atsinešti kelis savo eskizus. — Jauna moteris nedrąsiai nusi- 
šypsojo. - Nepagalvokit, kad aš jumis nepasitikiu. Iš pirmo 
žvilgsnio matyti, kad turite gerą skonį. Bet ne viskas, kas 
gražu Berlyne, tiks ir mūsų pirkėjoms. 

— Suprantu, — šypsodamasi atsakė Malu. — Tada gal su- 
tariam susitikimo laiką rytoj. Poryt aš jau grįžtu į Berlyną. 

— Gal ryt vakare? — pasiūlė Božena. 

— Gerai. Susitikime rytoj šeštą vakaro mano viešbutyje. 
Čia kortelė. 

Malu atsisveikino ir su nauju užsidegimu paržingsniavo 
palei Dauguvą atgal į viešbutį. Ji rezervavo staliuką vaka- 
rienei ir nuėjo į kambarį pailsėti bei atsigaivinti. 

Vos tik apsivilko paprastą vakarinę suknelę, kažkas pa- 
sibeldė. 

— Įeikite! — sušuko ji ir pagalvojo, kad kambarinė atėjo 
pakloti nakčiai lovos. Bet kai atidarė duris, priešais stovėjo 
Janis. 

— Tu? - išsprūdo Malu. Ji spoksojo į jį lyg į kokią šmėklą. 

Janis linktelėjo. 

— Gal ne laiku? — paklausė jis, nervingai maigydamas 
rankose kepurę. 

Malu negalėjo atsakyti. Tik žvelgė į jo veidą — mielą, 
gražų, pažįstamą veidą. Apie akis buvo atsiradę keletas 
raukšlelių. Plaukus jis dabar kirposi trumpiau, bet akys buvo 
vis dar tokios pat apsiblaususios kaip anuomet, kai jis grįžo 


iš karo. Ji jautė jo žvilgsnį, atpažino jame mažytę kibirkštėlę. 

— Tu nuostabiai atrodai, Malu, — tarė jis tyliai. —- Kaip 
tikra dama... — Papurtė galvą, lengvai paraudo. - Kąaš čia 
šneku! Tu ir esi dama. Netgi baronaitė. 

Malu vis dar negalėjo pajudėti. Jos gerklė buvo kaip 
užrišta, o širdis smarkiai daužėsi krūtinėje. 

— Gal aš ne laiku? — vėl paklausė Janis, bet atsakymo 
net nelaukė. — Atleisk, tai nebuvo gera mintis paprasčiau- 
siai atvažiuoti į Rygą. Tu turi daug darbo, tikriausiai esi su 
kuo nors susitarusi... — Jis vėl užsidėjo kepurę ir kilstelėjo 
ranką. — Buvo smagu, tave pamatyti, Malu. Linkiu tau sė- 
kmės, saugok save! 

Jis apsisuko ir siekė durų rankenos. Kaip tik tą akimirką 
Malu atgavo žadą. 

— Neišeik! — suriko ji taip garsiai, jog net pati išsigando. — 
Pasilik čia, Jani. Prašau tavęs! 

Kai jis atsisuko, ji puolė į jo išskėstas rankas, prigludo 
prie krūtinės ir jų lūpos susiliejo. Jos oda turėjo geresnę at- 
mintį nei ji pati, pagalvojo vėliau. Jų burnos atpažino viena 
kirą, lyg būtų buvusios dvynės. Jo oda buvo tokia sava, miela 
ir brangi, kad ji savęs klausė, kaip galėjo visa tai užmiršti. 
Janis kvepėjo taip kaip ir anksčiau. Žeme, šviežiai nupjauta 
žole ir šiek tiek tvartu. O jo rankos vis dar buvo šiurkščios 
ir stiprios, sukurtos laikyti ir saugoti. 

Jis lengvai perbraukė jai per nugarą ir atitraukė lūpas 
nuo josios. 

— Malu, - sušnibždėjo jis. - Malu. Mano šviesa. Mano 
gyvenime. 

Ji apkabino jį abiem rankom, prisispaudė kiek įmanoma 


stipriau prie jo kūno. Tą akimirką ji staiga suprato, kas yra 

namai. Tai nebuvo konkreti vieta, tai nebuvo nei Ryga, nei 
Mintauja, nei Berlynas. Netgi ne Cėlendorfas. Tai buvo 
Janis. Jo kūnas, jo kvėpavimas, jo meilė. Kodėl ji to anksčiau 
nesuprato? Dabar buvo per vėlu. 

Janis laikė ją glėbyje, šnabždėjo karštus žodžius jai į 
kaklą, bet ji vis tiek jį prarado. Jis buvo vedęs, gyveno su kita 
moterimi ir turėjo su ja vaiką. Kodėl jis jos nelaukė? Kodėl 
iš viso leido jai išeiti? Malu žinojo atsakymą. Ji pati labai 
norėjo išvykti. Niekas nebūtų jos sulaikęs. Bet ji nesuvokė, 
ką praranda palikdama Janį. 

— Aš tokia laiminga, kad tu atvažiavai, - sušnibždėjo ji. 

— Oašlaimingas, galėdamas vėl tave pamatyti, - atsakė ir 
jis pašnibždom. — Nebuvo dienos, kad apie tave negalvočiau. 

Janis atitraukė ją šiek tiek nuo savęs ir suėmė jos veidą 
rankomis. 

— Mano šviesa, — tarė jis. - Mano gyvenime. 

Per akimirką ji užmiršo ir Janio žmoną, ir jo vaiką. Be- 


liko tik jie abu. 


Malu ir Janis gulėjo vienas šalia kito girgždančioje viešbučio 
lovoje. Malu galva ilsėjosi ant Janio krūtinės. Ji negalėjo 
prisiminti, kada paskutinį kartą jautėsi taip gerai ir buvo 
tokia laiminga. 

— Ar turi ką nors Berlyne? - Janio balsas skambėjo ne- 
užtikrintai. 

— Ne. Nieko. Aš dirbau, visą laiką dirbau, - ji pakėlė 
galvą, kad galėtų matyti jo akis. - Manau, kad gyvenime 
būna tik viena tikra meilė. Visa, kas būna vėliau, lyginama 


su ja. Ir vis atrodo, kad kažko trūksta. Bent jau man taip 

buvo Berlyne. Visus vyrus aš lyginau su tavim. Bet nė vieno 
nebuvo tokio kaip tu. 

Janis švelniai nubraukė jai nuo veido plaukų sruogą. 

— Aš esu tavo. Buvau ir visuomet būsiu. 

Malu buvo tvirtai pasiryžusi nieko neklausinėti, bet žo- 
džiai patys išsprūdo. 

— O tavo žmona? 

— Marija? 

— Jos toks vardas? 

Janis linktelėjo. 

— Ji paprasčiausiai buvo šalia, supranti? Kai tu išvažiavai, 
mano dienos buvo siaubingai juodos. Maniau, kad niekados 
daugiau nesišypsosiu. O tada atėjo Marija. Ji padėjo man 
tvarkytis ūkyje. Ji mane pralinksmindavo. Kartais. Aš buvau 
jai dėkingas už tai. Žmonės kaime pradėjo šnekėti. Marija 
dėl to kentėjo. Ji išdidi moteris. Taigi mudu susituokėme. 
Mano didžiausias noras negalėjo išsipildyti, tačiau bent ji 
galėjo būti laiminga. 

— Suprantu, - tyliai tarė Malu. — Kokia ji? Graži? 

Janis patraukė pačiais. 

— Ji gera moteris. Ir gera mama. 

— O tavo vaikas? Berniukas ar mergaitė? 

— Berniukas. 

Malu nematė, bet jautė, kad Janis šypsosi. 

— Jo vardas Anslavas, pagal senelį. Ber gana apie mane. 

Papasakok apie save, apie gyvenimą Berlyne, apie mano seserį. 
Malu atsiduso. Ar ji tikrai turi pasakyti Janiui, kad jai 
neramu dėl Konstancės? Ne, ji nenorėjo gadinti šio nuosta- 


baus vakaro. Tikrai nenorėjo. 

— Jai sekasi gerai. Ji dirba man ir susirado daug draugų. 
Ji nusikirpo plaukus. Tu jos nebepažintum. Ji atrodo kaip 
tikra berlynietė. 

— Arji laiminga? 

Malu neatsakė. 

— Vadinasi, nelaiminga, — nusprendė Janis. 

— Ne, ji nėra nelaiminga, — paprieštaravo Malu. — Gal ji 
neturi talento būti laiminga. Net giedriausiame danguje ji 
gali surasti debesėlį. Bet ji jaučiasi gerai, daro ką užsimaniusi. 
Ko dar gali norėti? 

— Taip, - patvirtino Janis. - Ko dar norėti? 

„Ateities, - pagalvojo Malu. - Bendros ateities su tavim. 


Daugiau aš nieko nenoriu.“ 


Dvidešimt septintas skyrius 


Berlynas, 1923 


Traukiniui artėjant prie Berlyno, Malu susimąsčiusi žiūrėjo 
pro langą. 

Rygoje ji liko ilgiau, nei buvo planavusi. Ne dėl siuvinė- 
jimo raštų. Per trumpą laiką ji įsigijo tiek mezginių ir apvadų, 
kad būtų galėjusi pripildyti lagaminą ir dar skrynią. Ne, ji 
liko dėl Janio. 

Jis galėjo būti tik tris dienas, bet šias tris dienas jie gerai 
išnaudojo. Jie mylėjosi, valandų valandas kalbėjosi, vakaro 
prieblandoje eidavo pasivaikščioti prie Dauguvos. Ji išgirdo 
liūdną žinią, kad Janio ir Konstancės tėvai neseniai mirė — 
vienas, o po kelių dienų kitas. 

Laikas, praleistas su Janiu, Malu atrodė kaip nuostabus 
sapnas. Bet ketvirtos dienos rytą Janis turėjo išvažiuoti. At- 
sisveikinant jo akyse blizgėjo ašaros. 

— Taip sunku be tavęs, — tarė jis tyliai. - Gyvenimas toks 
sunkus be tavęs. Ber man reikia grįžti. Aš turiu žmoną ir 
vaiką, turiu įsipareigojimų. 

Tada jis nusisuko ir tyliai uždarė duris. 

Malu liko sėdėti nusvirusiomis rankomis, lyg jis būtų 


pasiėmęs kartu jos sielą. Ji aplankė dar kelias parduotuves, 

bet negalėjo sutelkti dėmesio. Be Janio Ryga jai pasirodė 
beviltiška ir priešiška. 

Vakare ji susidėjo daiktus, nuvyko į stotį likus dar ke- 
lioms valandoms iki išvykimo ir naktiniu traukiniu išva- 
žiavo į Berlyną. 

Kai atvyko į Berlyną, perone jos niekas nelaukė. Ir ne- 
galėjo laukti. Juk ji niekam nepranešė grįžtanti. 

Malu mostelėjo vežikui, jis sukrovė jos lagaminus ir par- 
vežė į butą. Buvo ankstyvas rytas. Parduotuvės buvo dar 
uždarytos. Tik kepyklos ir pieno parduotuvėlės jau dirbo. 
Vyrai pilkomis kelnėmis pavargę kėblino į darbą, moterys vė- 
dino ant palangių patalus arba šlavė gatves. Šiaip buvo ramu. 

Malu pakėlė akis ir apžiūrėjo namą. Konstancės kam- 
baryje užuolaidos dar buvo užtrauktos. Malu atsikvėpė. „Ji 
bent jau namie“, - pagalvojo. 

Vežikas, dar visai jaunas vyras, stovėjo už jos su laga- 
minais. 

— Taigi, panele. Mes ir atvykom. Į kelintą aukštą užnešti 
daiktus? 

Malu susiėmė. 

— Prašyčiau į antrą. 

Su giliu atodūsiu vežikas permetė akimis visą bagažą. 

— Na, tai pabandykim. 

Malu arsilygino jam gerais arbatpinigiais, tada dar kartą 
giliai įkvėpė ir įkišo į spyną raktą. 

„Čia mano gyvenimas, - įtikinėjo ji pati save. — Čia mano 
vieta. Čia mano ateitis.“ 

Ji nenorėjo verkti, ji tai pažadėjo Janiui, bet nemanė, kad 


bus taip sunku vėl būti atskirtai nuo jo. Jos oda ilgėjosi jo 

glamonių. Jos lūpos reikalavo jo bučinių, jos siela drebėjo 
be jo apsaugos ir jo žodžių. Ji jautėsi taip, lyg be jo visai ne- 
egzistuotų. Malu atsiduso ir pagaliau atrakino duris. 

Į veidą trenkė pridvisusio oro gūsis. Atrodė, kad niekas 
nebuvo vėdinęs kambarių nuo tada, kai ji išvažiavo. Virtu- 
vėje stūksojo neplauti indai. Grindys buvo lipnios, stalas 
nusėtas trupinių ir dėmių. Kas čia atsitiko? Kodėl nebuvo 
atėjusi valytoja? 

Malu priėjo prie lango, atsargiai palietė nuvytusį gėlės 
lapą, tada plačiai atvėrė langą ir įkvėpė vėsaus ryto oro. 

Gal pažadinti Konstancę, pagalvojo, bet tuoj pat tą mintį 
nuvijo. Kas žino, kada ji grįžo namo. Būtinai reikės su ja 
pasišnekėti, bet draugė turėjo būti pailsėjusi ir išsimiegojusi. 

Malu įžengė į ateljė. Ir čia tvyrojo tas tvaikas, kažkas 
lankėsi čia be jos. Susierzinusi ji apžiūrėjo medžiagų rietimus 
lentynoje, siuvimo mašiną, manekeną ir ant sienos paka- 
bintą mokyklinę lentą, kurioje ji piešdavo eskizus. Žvilgsnis 
užkliuvo už tos vietos, kur visuomet gulėjo albumai su pa- 
vyzdžiais. Tai buvo albumas su medžiagų pavyzdžiais, kurį 
jai įrišo vienas knygrišys. Nebuvo matyti ir eskizų albumo. 

Negali būti! Gal ji pati prieš kelionę juos kur nors nu- 
kišo? Malu nusipurtė. Ne, tikrai niekur nedėjo. Ji greitai 
peržiūrėjo visus stalčius, apžiūrėjo visus kampus, bet albumų 
nerado. 

Be jėgų atsisėdo prie siuvimo mašinos. Ką jai dabar da- 
ryti? Tie albumai buvo visas jos turtas. Na taip, medžiagų 
pavyzdžius ji galės užsakyti iš naujo. Tai užims daug laiko 
ir pareikalaus daug pastangų, bet bus įmanoma. Tačiau jos 


eskizai! 

Malu jautė, kaip akyse kaupiasi ašaros. Vienu sykiu išsi- 
veržė viskas: liūdesys dėl Janio netekties, vienatvė, baimė dėl 
Konstancės ir sielvartas dėl prarastų eskizų. Malu verkė taip, 
kaip nebuvo verkusi nuo vaikystės. Ašaros tekėjo upeliais ir 
ji negalėjo jų sulaikyti. Malu nusvyravo iki sofos, ant kurios 
buvo numesti du manekenai. Ji pačiupo pagalvę, stipriai 
prispaudė prie krūtinės ir išverkė į ją visą savo skausmą. Dar 
ašaroms nenudžiūvus, ji užmigo. 

Ji negalėjo pasakyti, kiek ilgai miegojo, bet kai pabudo, 
lauke jau temo. Vis dar apsimiegojusi patraukė į vonios 
kambarį. Nusiprausė veidą, perbraukė šlapiomis rankomis 
plaukus - ir staiga sustabarėjo. Šalimais pasigirdo dejavimas. 
Po akimirkos ji išgirdo kažkokį laukinį garsą, paskui — pri- 
slopintą riksmą. 

Ar Konstancė turi svečių? Ką ji ten daro? Jos juk buvo 
sutarusios, kad į butą nesivedžios jokių vyrų. Bet Konstancė 
negalėjo žinoti, kad ji jau grįžusi. 

Malu sustingusi klausėsi. Vėl tas dejavimas. Ne, tai ne- 
buvo meilės dejonės, tai buvo žmogaus, patekusio į bėdą, 
aimana. 

Malu greitai nusišluostė rankas, išėjo iš vonios ir pabeldė 
į Konstancės kambario duris. 

Jokio atsakymo. Tik garsas, lyg kas nors vartytųsi lovoje, 
ir tas baisus aimanavimas. 

Malu atidarė duris. 

— Konstance! Dėl Dievo meilės! 

Konstancė gulėjo lovoje bejėgė, išsipūtusiu pilvu ir visa 
persikreipusi. Tarp kojų jai buvo pritekėję gelsvai žalio 


skysčio, sumišusio su krauju. 

— (O Dieve! - Malu tuoj pat nuskubėjo prie Konstancės 
ir palietė jai kaktą. Ji buvo išpilta šalto prakaito. — Kas tau? 

Konstancė sutrikusi pažiūrėjo į ją. 

— Malu... tu grįžai. 

— Kas tau? 

— Nežinau, — išstenėjo Konstancė. — Bet prašau man 
padėti... 

Tada ji suriko ir susirietė. 

Malu matė, kaip išsipūtęs pilvas susitraukė ir po valan- 
dėlės vėl atsileido. 

— Tu gimdai, — nustebusi ištarė ji. — Tu turėsi vaiką. 
Kodėl nepasakei man, kad esi nėščia? Dieve mano, kur buvo 
mano akys? 

Jos žvilgsnis užkliuvo už plačios tunikos, kuri nerūpes- 
tingai buvo numesta ant žemės — draugė po ja slėpdavo 
pilvą. 

Konstancė nieko neatsakė. Išmušta prakaito ir užsimer- 
kusi ji gulėjo, atsirėmusi į pagalves ir atvira burna gaudy- 
dama orą. 

Malu dar prieš akimirką buvo mirtinai išsigandusi, ta- 
čiau dabar susikaupė. Ji ne kartą buvo mačiusi, kaip ver- 
šiuojasi karvės. Kviesti akušerę buvo jau per vėlu; nebuvo 
nieko, ką ji būtų galėjusi jos pasiųsti. O Konstancės gimdos 
kaklelis jau buvo plačiai atsivėręs. 

Malu giliai įkvėpė. 

— Tu turi stenėti, - paaiškino ji. - Kai užeis kitas sąrėmis, 
turi stipriai stumti. Aš tuoj grįšiu, tik užkaisiu vandens ir 
paimsiu rankšluosčių. 


— Ne! - maldavo Konstancė. - Lik su manimi. Aš mirštu. 

— Nesąmonė! Šiais laikais moterys retai miršta gimdy- 
damos. 

Tada ji išskubėjo, bet paliko atidarytas duris, kad girdėtų 
Konstancės dejones. 

Dar tik prieš kelias minutes ji atsikėlė visa apsimiego- 
jusi, tačiau dabar jos mintys buvo aiškios, ji veikė greitai ir 
ryžtingai. Malu užkaitė kelis puodus vandens, suplėšė baltą 
paklodę ir paėmė minkštą antklodę. 

Konstancė garsiai sušuko, ir Malu tuoj pat nubėgo pas ją. 

— Stumk, tu turi stipriai stumti! — liepė ji ramiu balsu. 

Tarp Konstancės kojų pasirodė tamsių plaukų kuokštas. 

— Vaikelis jau lenda! Aš jau matau jį. Stumk! Stumk gi! — 
Malu pabandė sugriebti galvutę, bet ši jai išslydo. 

Konstancė vėl sušuko, tai buvo ilgas, staugiantis riksmas, 
ir tada tarp kojų išlindo galvytė, Malu atsargiai suėmė ją iš 
abiejų pusių ir ištraukė vaiką. 

Konstancė sudejavo ir apsiverkė. 

— Tau pavyko, - švelniai tarė Malu. - Viskas jau praeity. 
Pažiūrėk: tavo maža mergytė. 

Ji nukirpo virkštelę ir parodė Konstancei vaiką. Bet 
Konstancė nusisuko į sieną, abiem rankom apglėbė kelius 
ir prisitraukė kojas, lyg būtų naujagimis. 

Malu iš pradžių pasirūpino mažyle. Ji ją nuprausė, suvy- 
niojo į minkštus rankšluosčius ir apkaišė lovoje pagalvėmis, 
kad neiškristų. Tik tada ji vėl prisiminė Konstancę. Draugė 
vis dar gulėjo lovoje nepakeitusi pozos. 

Malu atsisėdo ant lovos krašto. 

— Tu turi mažą mergaitę. Ji nuostabi. Mažylė tuoj pabus 


ir norės valgyti. Tu privalai ja pasirūpinti. 

Konstancė apsivertė ant kito šono. Ji drebėjo visu kūnu. 

— Man taip šalta, - sušnibždėjo ji. - Man siaubingai šalta. 

— Tai nuo įtampos, — paaiškino Malu, bet iš tikrųjų jai 
pirmą kartą kilo įtarimas, kad šis drebulys gali turėti kitų 
priežasčių. — Ar tu nesidžiaugi dukrele? — atsargiai paklausė. 

Konstancė žiūrėjo į Malu degančiu žvilgsniu. 

— Aš neturiu jokio vaiko, — atsakė ji tvirtai. — Tau prisi- 
sapnavo. 

Malu linktelėjo ir atsistojo. 

— Pailsėk, Konstance. Kol kas aš viskuo pasirūpinsiu. 

Ji tyliai uždarė duris ir išėjusi į koridorių atsiduso. Iš jos 
kambario pasigirdo tylus niurzgėjimas. Ji paėmė į rankšluos- 
čius susuktą kūdikį ir atsargiai priglaudė prie krūtinės. 
Kartu su vaiku išėjo iš buto ir skubiai nusileido į vestibiulį 
pas durininkę. 

— Prašau ką nors nusiųsti pas Izabelę fon Rulov! — pa- 
reikalavo ji. — Tai skubu. Labai skubu, - Malu ištraukė iš 
piniginės banknotą ir padėjo jį ant stalo. 

— Kaip liepsite, - durininkė dirstelėjo į vaiką, miegantį 
ant Malu krūtinės. - Ant aukšto aš dar turiu lopšį. Jei norite, 
galiu jį jums parduoti. 

Malu linktelėjo. 

— Atneškite jį mums kaip galima greičiau. Bet pirma pa- 
siųskite ką nors pas Izabelę ton Rulov. 


Dvidešimt aštuntas skyrius 
Berlynas, 1923 


Izabelė fon Rulov atvyko anksčiau, nei Malu tikėjosi. Ji buvo 
viena, be savo prancūzės meilužės Anitos. 

Izabelė daug nekamantinėjo, bet pradėjo veikti. Iš pra- 
džių ji parūpino naujagimei maisto ir drabužėlių, taip pat 
vystyklų, kremų ir visa kita, ko reikia kūdikiams. Ji pa- 
kvietė pažįstamą gydytoją, kuris nieko neklausinėdamas 
pasirūpino Konstance ir išėjo, nepasakęs net savo vardo ir 
nepaklausęs josios. 

Vėliau, kai vaikas, sotus ir suvystytas, miegojo duri- 
ninkės lopšyje, Malu ir Izabelė susėdo ateljė. 

— Gerai, kad mane pakvietėte, panele Morman, - tarė 
Izabelė. 

Malu linktelėjo. 

— Nieko geriau nesugalvojau. 

Abi tylėdamas ragavo raudonąjį vyną ir vogčiom ste- 
bėjo viena kitą. „Ar galiu tavimi pasitikėti?“ — klausė Malu 
žvilgsnis. O Izabelė, rodos, akimis atsakė: „Spręsk pati. Bet 
kas, jei ne aš, dar galėtų tau padėti?“ 


Malu atsiduso. 

— Aš nesu Morman, - pagaliau tarė ji tyliai. - Ir ne Kons- 
tancė. Aš esu Marija Luizė fon Cėlendort. O ta, kurią jūs 
pažinojote kaip Malu, yra Konstancė Morman. 

Izabelė linktelėjo, lyg visai nebūtų nustebusi. 

— Tai tik viską supaprastina, — tarė. 

— Kaip supaprastina? Ką supaprastina? 

Izabelė pakėlė taurę ir ištiesė ją Malu pusėn. 

— Mes turėtume viena kitą tujinti, ypač dabar, kai ta- 
pome bendrininkėmis. 

Abi moterys susidaužė. 

— Bet ką tai supaprastina? — vėl primygtinai pasitei- 
ravo. 

— Ar žinai, kas vaiko tėvas? 

Malu jau norėjo papurtyti galvą, bet staiga susilaikė. 

— Rupertas? — paklausė ji. 

Izabelė linktelėjo. 

— Aišku, nesu garantuota. Su lempa šalia nestovėjau. Bet 
kad kažkas tarp Malu... atsiprašau... tarp Konstancės ir 
Ruperto vyksta, pastebėjau jau prieš kelis mėnesius. 

— Jie dar gyvendami tėviškėje praleisdavo daug laiko 
kartu, — išsisukinėdama pasakė Malu. — O aš visai nepa- 
stebėjau nėštumo. — Ji palingavo galvą stebėdamasi savo 
nesupratingumu. — Kokia aš tada draugė? 

— Niekas nepastebėjo. Tavo suknelės taip sukirptos, kad 
gali paslėpti net nėštumą. Be to, Konstancė labai liesa. Tik- 
riausiai dėl to ir sugebėjo nuslėpti pilvuką. 

Malu linktelėjo. 

— Paskutinėmis savaitėmis aš dažnai galvodavau, kodėl ji 


atrodo tarsi išsipūtusi. Bet apie vaiką nebuvo net minties, — 

ji užsidengė rankomis veidą. —- O Dieve, kokia vieniša ji 
turėjo jaustis. 

— Bet čia dar ne viskas, — Izabelė prisidegė cigaretę. — 
Konstancė negalės pasirūpinti vaiku. 

Malu suraukė antakius. 

— Kodėl? Suprantu, dabar ji dar silpna. Ber kai atsigaus, 
ji tikrai apsidžiaugs dukrele. 

Izabelė papurtė galvą. 

— Ji vartoja kokainą. 

Žodžiai pakibo kambaryje, jų nebebuvo galima ištrinti, 
ir Malu suvokė, kad ji tai seniai suprato, bet nenorėjo pri- 
pažinti. Dabar linktelėjo. 

— Ar žinai, ką tai reiškia? — Izabelė tiriamai pažvelgė jai 
į akis. 

Malu gūžtelėjo pečiais. 

— Aš esu girdėjusi apie kokainą. Bet tai ir viskas. 

— Priklausomi nuo kokaino žmonės elgiasi ne taip kaip 
visi. Jie serga. Baltieji milteliai lemia jų elgesį. Jie užmiršta 
vyrą ir vaikus, užmiršta net patys save. 

Malu prikando lūpą. 

— Ką tuo nori pasakyti? Ar seniai žinai apie Konstancės 
priklausomybę? 

— Jau kurį laiką, - Izabelė įtraukė dūmą. — Mes visi kart- 
kartėm pavartojam kokainą. Bet Konstancė jau priklau- 
soma. Ji nebegali be jo gyventi. Aš tai pastebėjau pastarai- 
siais mėnesiais. Buvo toks vienas įvykis... 

— Koks įvykis? 

— Ar tikrai nori išgirsti? 


Malu linktelėjo. 

— Be brolio, kuris gyvena toli nuo čia, Konstancė nieko 
neturi — tik mane. Jos tėvai neseniai mirė, aš tai sužinojau 
prieš kelias dienas. Jos brolis gyvena kaime netoli Rygos 
kartu su savo šeima. Aš turiu žinoti viską, kad galėčiau 
priimti teisingus sprendimus, jei Konstancė pati nebeį- 
stengs. 

Izabelė gurkšrtelėjo iš savo taurės. Jos akys patamsėjo, ir 
Malu suprato, kaip skaudu jai pasakoti apie tą įvykį. 

— Tai atsitiko prieš porą savaičių. Mes visi kartu buvom 
Puolusiame angele. Konstancei buvo šalta, jos rankos dre- 
bėjo. Ji paprašė Ruperto duoti jai šiek tiek iš jo dėžutės. Mes 
visi supratome, apie ką ji kalba. Rupertas taip pat. Bet jis 
papurtė galvą, ir Konstancė susmuko kėdėje. Po kiek laiko 
Rupertas išsitraukė dėžutę. Konstancės kūnas įsitempė. Ji 
sėdėjo pasiruošusi šuoliui. Jai buvo nesvarbu, kad ji yra vie- 
šumoje, nesvarbu, kad prie stalo sėdi visi draugai. Lotaras 
paėmė jos ranką, laikė tarp delnų ir bandė sušildyti. Jis no- 
rėjo tokiu būdu ją sulaikyti, bet jam nepavyko. Konstancė 
spoksojo į Rupertą, atrodė, kad jos akys išdegins skyles 
veidrodėlyje, ant kurio Rupertas ruošė sau dozę. Tada jis 
susuko banknotą ir įkvėpė miltelius, atsilošė ir atsiduso. 
Greičiau, nei mes galėjome sureaguoti, Konstancė per- 
šoko per stalą, čiupo dėžutę ir bandė ją atidaryti. Rupertas 
trenkė jai per rankas. Dėžutė nukrito ant žemės. Konstancė 
puolė prie jos, atidarė ir su tokiu beviltišku goduliu įkvėpė 
miltelių likučius, jog mes net nusisukom. Ji išlaižė dėžutę. 
Po stalu, atsiklaupusi. Bet to dar neužteko. Galiausiai ji 
pašoko ir puolė prie Ruperto. Ji suėmė jo veidą rankomis 


ir godžiai nulaižė kokaino likučius nuo jo viršutinės lūpos. 

— Užtenka! — Malu norėjo užsikimšti ausis. - Nustok. 
Tai per daug siaubinga. 

Izabelė linktelėjo. 

— Žinau. Bet dabar ir tu tai turi žinoti. Konstancė serga. 
Iš jos liko tik šešėlis. Jai dabar svetimi tokie jausmai kaip 
užuojauta, atsakomybė. Visos jos mintys sukasi apie kokainą. 
Jai negalima patikėti net papūgėlės. Jau nekalbant apie vaiką. 
Tu esi vaiko teta. Ar žinai, ką tai reiškia? 

Malu nieko neatsakė. Ji spoksojo pro langą, užmiršusi 
net cigaretę rankoje. Ji prisiminė senus laikus, kai kartu su 
Konsrance ir Janiu išdykaudavo dvare. 

— Tai aš kalta. Dėl visko kalta tik aš. Aš išviliojau Kons- 
tancę į Berlyną ir išnaudojau ją savo reikmėms. Tai aš nu- 
siunčiau ją į reviu teatrą. Visa tai mano kaltė. 

— Nesąmonė! - Izabelė energingai užgesino peleninėje 
cigaretę. — Konstancė suaugusi. Ji turėjo pati savimi pa- 
sirūpinti. Čia nėra jokios tavo kaltės. O gal tu ją privertei 
važiuoti į Berlyną? 

Malu papurtė galvą. 

— Ar tu liepei jai vartoti kokainą? 

Malu ir vėl papurtė galvą. 

— Konstancė yra tokia, kokia yra. Ir ji jau nebe vaikas. 
Mes visi retkarčiais susiduriam su kokainu, bet niekas iš 
mūsų nėra priklausomas. Tai ne tavo kaltė. 

Malu gūžtelėjo pečiais. 

— Jei Konstancė negali pasirūpinti vaiku, vadinasi, aš 
pasirūpinsiu, — pareiškė ji tyliai. — Vaikui reikalingi doku- 
mentai, jis turi būti užregistruotas metrikacijos skyriuj. Aš 


tai padarysiu. Vaikas gaus Cėlendorfų pavardę, - ji pažiū- 

rėjo į Izabelę. — Taip ir bus, nes iš tikrųjų ji ir yra viena iš 
Cėlendorfų. 

— Jei Rupertas jos tėvas, tada taip. Bet kaip tu žadi čia 
gyventi su vaiku? 

— Aš grįžtu į Rygą. Mano laikas Berlyne baigėsi. Aš su- 
sikūriau vardą ir galėsiu dabar dirbti gyvendama Rygoje. 
Vaikui reikalingos normalios sąlygos. Aš išvažiuosiu, kai 
tik sutvarkysiu čia visus reikalus, — ji dar kartą linktelėjo ir 
pajuto, kaip nuo pečių nusirito sunki našta. — Aš atsivežiau 
čia Konstancę ir palikau ją bėdoje. Aš neleisiu, kad jos dukrai 
atsitiktų kas nors panašaus. Ji augs kaip viena iš Cėlendortų 
ten, kur yra jos tikroji gimtinė. Ji gaus gerą išsilavinimą, gros 
pianinu ir jai nieko netrūks. Tai mano skola Konstancei. 

Izabelė taip pat linktelėjo. 

— Ar nenori nieko pareikalauti iš Ruperto? Juk tai ti- 
kriausiai jo vaikas. 

Malu papurtė galvą ir liūdnai nusišypsojo. 

— Vaikas turi augti laisvas. Jam nereikia tėvo, kuris juo 
nesirūpina. 

Izabelė atsistojo, priėjo prie Malu ir ją apkabino. 

— Tu stipri. Tau pavyks. Jei tau manęs reikės, visada pa- 
dėsiu. Pažadu. Bet kas bus su Konstance? 

Malu gūžtelėjo. 

— Aš pasiūlysiu jai važiuoti kartu su manim namo. Bet 
bijau, kad ji nenorės. Rygoj sunkiau gauti kokaino nei Čia. 
Be to, ji ten nieko nepažįsta. Kviečiau ją ir šį kartą, - Malu 
papurtė galvą. — Aš jai kai ką pasiūlysiu. Ji turėtų važiuoti 
kartu, gultis į kliniką ir išsigydyti. Bet jei ji nenorės, mano 


rankos surištos. 

— Linkiu tau daug laimės. Iš visos širdies. Bent jau pa- 
krikštyk vaiką čia. Aš mielai būčiau jos krikšto mama. 

Malu nusišypsojo ir kartu atsiduso. 

— Man atrodo, kad aš pati nesuprantu, į ką įsiveliu, — tarė 
ji tyliai. — Bet ar aš turiu kitą pasirinkimą? 

Izabelė priglaudė delną jai prie skruosto ir pažiūrėjo į 
akis. 

— Sakoma, kad visada yra pasirinkimas. Bet aš manau, 
kad šis posakis tinka tik tiems žmonėms, kurie neturi są- 
žinės. O tu ją turi. Todėl tau nėra kito pasirinkimo. Nuo 
dabar esi mama. Nuo šiandien turi dukrą, kuriai tu reika- 
linga, nes jos tikroji mama negali ja pasirūpinti, -— ji nutilo 
ir ilgesingai nusišypsojo. - Nežinau, ar turėčiau tave dėl to 


sveikinti, ar verkti. 


Kai Malu su visa manta įlipo į greitąjį traukinį Berlynas 
Ryga, perone stovėjo tik ją atlydėjusi Izabelė fon Rulov. 

— Duok man ją dar kartą palaikyti, — tarė ji ir ištiesė į 
mažylę rankas. — Viola fon Cėlendort. Tu tikrai jai parinkai 
gražų vardą. 

Malu linktelėjo. 

— Ir vis tiek negaliu suvokti, kodėl nei Rupertas, nei 

Konstancė nedalyvavo krikštynose. 
Izabelė gūžtelėjo pečiais. 

— Ko tu tikėjaisi? Kad Rupertas pakeis savo gyvenimo 

būdą ir taps rūpestingu tėvu? 
Malu papurtė galvą. 
— Ne, aišku, kad ne. Bet kad jis visiškai ignoruos vaiką 


ir pasakys: „Aš tai jau neleisiu primesti man kažkokio pa- 

vainikio!“ — ne, šito tikrai nesitikėjau. Mūsų tėvas buvo 
garbingas žmogus. To paries jis būtų laukęs ir iš Ruperto. 

— Kaip jau yra, taip. Kiek mačiau, Konstancė taip pat 
nė karto nebuvo paėmusi mažylės ant rankų. Po gimdymo 
ji tik guli lovoje, nesikelia ir paskutinį kartą net gydytojo 
nepriėmė. Ji sukrunta tik tada, kai prireikia kokaino. Jai rei- 
kėtų kuo skubiau į kliniką. Bet mes negalime jos priversti, — 
Izabelė grąžino Malu mažąjį ryšulėlį. - Neužmiršk, kad 
visada gali manimi pasitikėti. Galėsim pasikalbėti telefonu. 
Ir prižadėk, kad rašysi man. 

Abi moterys apsikabino, tada konduktorius davė ženklą, 
kad Malu pasiskubintų. Po akimirkos traukinys jau riedėjo 
iš Berlyno stoties. 


Dvidešimt devintas skyrius 


Ryga, 1923 


Kai Malu atvyko į Rygą, miestas skendėjo rūke. Nuo upės 
kilo garas, atrodė, kad ji verda. 

— Tai tavo gimtinė, mano mažoji, - paaiškino ji miegan- 
čiam kūdikiui. - Čia tavo namai. 

Violai buvo jau šešios savaitės, ir Malu buvo ne taip pa- 
prasta priprasti, kad ji staiga turi vaiką. Berlyne ji kiekvieną 
dieną stengėsi suvesti Konstancę su Viola, bet draugė nėkart 
nepaėmė mažosios ant rankų. 

— Išnešk ją, — su skausmu balse prašydavo Konstancė 
kiekvieną sykį, kai tik Malu pasirodydavo su vaiku. — Aš 
nenoriu jos matyti. 

— Ji tavo duktė. 

— Gali ją pasilaikyti. Dovanoju. 

— Konsrance, kūdikių niekas nedovanoja. Tu esi atsa- 
kinga už ją. Ką tu darytum, jei nebūtų manęs? 

Konstancė pažvelgė į ją tuščiomis akimis. Taigi Malu 
mažąją maitino, vystė, kėlėsi naktimis, kai Viola verkė, ei- 
davo su ja pasivaikščioti į parką, vežė pas gydytoją. Bet tik 
likus trims dienoms iki išvykimo Malu su Izabele fon Rulov 


nuėjo į metrikacijos skyrių. Izabelė ten turėjo pažįstamą, 

todėl Malu atsakė tik į būtiniausius klausimus. Kada gimė 
vaikas? Mamos vardas? Tėvo vardas? 

Taigi dokumentuose buvo užfiksuota, kad mažosios 
Violos mama yra Marija Luizė fon Cėlendort, kuri nežinojo 
vaiko tėvo vardo, todėl buvo priskirta puolusioms moterims. 
Tokioms, kurios nebegali oficialiai ištekėti, kurių galimybės 
gauti butą labai menkos ir kurias nuolat negailestingai ap- 
kalbinės. 

Bet ne tai Malu kėlė rūpesčių. Jai buvo nesvarbu, ką 
šneka kiti. O butą Rygoje ji jau turėjo. Atsakomybė, štai kas 
jai kėlė nerimą. Viola buvo tokia maža, tokia pažeidžiama. 
Arji viską sugebės daryti teisingai? Ar galės suteikti vaikui 
tokį gyvenimą, kuris atitiktų jo poreikius? Ir ar nenukentės 
dėl to jos pačios darbas? 

Bet blogiausia buvo tai, kad ją pasmerks Janis. Jis gali 
pagalvoti, kad ji pasileidusi. Labiausiai Malu bijojo pra- 
rasti pagarbą vyro, kurį ji mylėjo, bet su kuriuo negalėjo 
būti kartu. Tačiau ji negalėjo pasakyti, kad tai Konstancė 
pagimdė vaiką ir kad jis yra Violos dėdė. Ji turėjo saugoti 
draugę. Argi ne ji kalta dėl Konstancės priklausomybės nuo 
kokaino, dėl nėštumo ir dėl to, kad Konstancė pati negali 
pasirūpinti vaiku? Vis dėlto Malu atsivežė ją į Berlyną. 

Ji atsiduso, stipriau priglaudė mažąją ir paliepė vežikui 
atgabenti jos bagažą. Norėjo šiek tiek paėjėti pėsčiomis. 

Jos naujieji namai buvo netoli geležinkelio stoties, Mars- 
talu iela. Tik keli žingsniai palei upę - ir ji jau namie. Namas, 
kuriame Malu išsinuomojo du aukštus, buvo senamiesčio 
pakrašty. Apačioje buvo darbinės patalpos, kuriose Malu 


ketino įrengti ateljė ir parduotuvę. Antrame aukšte buvo 

trys miegamieji, nedidukė svetainė, virtuvė, vonia ir maža 
kamaraitė auklei. 

Bet kai ji įsuko į gatvę, sustojo kaip įbesta. Su pasibaisė- 
jimu ji žiūrėjo į būsimos parduotuvės vitriną. Kažkas rau- 
donais dažais buvo ištepliojęs stiklą ir didžiulėmis raidėmis 
užrašęs: „Vokiečiai, lauk!“ 

Netekusi žado Malu glaudė prie savęs mažąją Violą, lyg 
turėtų ją apsaugoti. Jos gražioji parduotuvė. Dar neįrengta, 
dar neatidaryta, bet jau išniekinta. Ji negalėjo atitraukti akių 
nuo teplionės ir stovėjo lyg surakinta. 

— Apgailestauju, sesele Marija Luize, — ištarė už jos nu- 
garos balsas, kuris pasirodė jai labai pažįstamas. 

Malu staigiai atsisuko. Už jos stovėjo daktaras Davidas 
Salomonovas - gydytojas iš karo ligoninės, kuris pakvietė 
ją prie mirštančio tėvo. 

— Aš jau nebe seselė, — sušnibždėjo Malu ir nuleido galvą. 
— Suprantu, tik nežinojau, kaip dabar turėčiau į jus 
kreiptis. 

Malu atsigręžė į jį išplėtusi akis. 

— Ar tai dabar įprasta? 

— Jūs turite omeny tepliones? - Salomonovas linktelėjo. — 
Po karo ir po žemvaldžių turto nusavinimo latviai pasidarė 
labai išdidūs. Kartais jie perlenkia lazdą. Jie nusistatę prieš 
rusus, prieš žydus, prieš vokiečius. Bet labiausiai — prieš 
vokiečius. 

Malu palingavo galvą. 

— Niekada nebūčiau pagalvojusi, - liūdnai ištarė ji. 
— Ko? 


— Kad gimtinėje būsiu nelaukiama. 

Salomonovas linktelėjo. 

— Žinau, ką turite omeny. Bet žmonės čia pripras prie 
jūsų. Jie labai greitai supras, kad esate sava. 

Malu paglostė Violai galvytę. Mažoji pabudo ir pradėjo 
verkti. 

— Ar nenorite eiti namo? — neryžtingai paklausė gydy- 
tojas. — Mažoji tikriausiai alkana. 

Jis lengvai uždėjo ranką jai ant nugaros ir švelniai stum- 
telėjo priekin. Malu nesipriešino, bet pati vos galėjo paeiti. 

— Pasirūpinkit mažąja, - tęsė Salomonovas. — Per tą laiką 
aš nuvalysiu nuo stiklo dažus. 

Malu tik dabar pabudo iš stingulio ir papurtė galvą. 

— Nereikia. Aš pati susitvarkysiu. 

Gydytojas nusijuokė. 

— Kaipgi jūs ketinate tvarkytis? Kaire ranka išpakuoti 
daiktus, o dešine pakeisti vystyklus? 

Malu staiga suprato, kad Salomonovas teisus. Ji negalėjo 
visko padaryti viena. Visko iš karto. Dabar ji taip skaus- 
mingai pasigedo Janio, kad vos neapsiverkė. 

— Leiskite jums padėti. Aš turiu laisvo laiko. Mano ka- 
binetas šiandien iki pietų uždarytas. 

— Kabinetas? 

Gydytojas gūžtelėjo. 

— Man taip pat reikia gyventi. Todėl iš karto po karo 
įkūriau nuosavą kabinetą. Aš esu vidaus ligų gydytojas. Jūs 
tai dar prisimenate, ar ne? 

Malu linktelėjo, nors nieko neprisiminė. 

Drebančiomis rankomis ji atidarė duris. Jau ketino lipti 


su Viola į antrą aukštą, kai tuo metu privažiavo vežimas. 

— Eikite, Marija Luize, aš pasirūpinsiu jūsų bagažu, - Sa- 
lomonovas rankos mostu leido jai suprasti, kad ji ramiai gali 
lipti į viršų. 

Malu trumpai padvejojo, bet paskui apsidžiaugė, kad 
jai daugiau nebereikia rūpintis daiktais. Ji užnešė Violą 
laiptais į viršų, pervystė ir pamaitino. Kai paguldė mažąją 
miegoti, tenorėjo tik palaukti, kol Viola užmerks akis. Bet 
tada užmigo ir pati. Kai po dviejų valandų pabudo, labai 
išsigando. Ji pašoko ir išbėgo iš buto, palikusi praviras duris, 
kad girdėtų mažylės verksmą. Apačioje Malu pamatė, kad 
beveik visos jos skrynios ir dėžės jau buvo išpakuotos. Me- 
džiagų rietimai tvarkingai gulėjo lentynose, o švariai nu- 
plauti langai blizgėjo. 

Salomonovas sėdėjo ant dėžės, kuri dar neišpakuota sto- 
vėjo vidury patalpos, pasidėjęs priešais pusę kepalo duonos 
ir aštrios latviškos dešros. Kišeniniu peiliuku jis atriekė storą 
riekę duonos ir atpjovė gabalą dešros. 

— Prašau vaišintis. 

— Ačiū. 

Malu tik dabar pajuto, kokia yra alkana. Nuo tada, kai 
išvyko iš Berlyno, ji neturėjo burnoje nė kąsnio. Dėkinga 
čiupo duoną su dešra ir su apetitu pradėjo valgyti. 

Kai pasistiprino, nurimo ir jos nervai. Ji pažiūrėjo į Da- 
vidą Salomonovą. 

— Kodėl jūs man padedat? 

Gydytojas gūžtelėjo pečiais. 

— O kodėl neturėčiau padėti? — atsakė jis. - Per karą jūs 
irgi neklausinėjote, o tiesiog padėjote ten, kur buvo reika- 


linga. O dabar aš padedu jums. Žmogus nėra sukurtas būti 

vienas. Pasaulis būtų daug geresnis, jei visi būtume šiek tiek 
atidesni vienas kitam. Tiesa? 

Malu linktelėjo. Tada jie kartu sutvarkė parduotuvę, Sa- 
lomonovas papasakojo apie Rygą, apie savo pacientus, prisi- 
minė daug anekdotų, o Malu juokėsi, šypsojosi ir pasijuto 
pagaliau grįžusi namo. 

Gydytojas nieko neklausinėjo. Jis nesidomėjo, kodėl ji 
grįžo į Rygą, nepasiteiravo nė apie Violos tėvą. Jis elgėsi taip, 
lyg tai būtų buvęs pats normaliausias dalykas pasaulyje, kad 
ji čia, Marstalu iela, nori atidaryti parduotuvę ir siuvimo 


ateljė. 


Po dviejų savaičių Malu oficialiai atidarė parduotuvę Maly. 
Pagal naujus eskizus ji pasiuvo keletą suknelių ir pardavė 
beveik visas dar atidarymo vakarą. Nors Malu ir toliau ga- 
lėjo dirbti, bet jos kasdienybė labai skyrėsi nuo gyvenimo 
Berlyne. 

Viola kasdien pabusdavo šeštą ryto. Malu prieidavo 
prie lovytės, paimdavo ją ant rankų ir tol myluodavo, ko! 
ši nustodavo verkti. Tada ji pamaitindavo ir aprengdavo 
Violą, tuo pat metu pati pripuolamai pusryčiaudama. Paskui 
eidavo į ateljė. Ten taip pat stovėjo lopšys, kuriame Viola 
pamiegodavo dar kelias valandas. Po pietų ateidavo auklė. 
Kol Malu vykdavo apsipirkti arba su kuo nors susitikti, auklė 
išeidavo pasivaikščioti su vaiku. O Malu visas vakaras vėl 
priklausė Violai. Ji įprato vakarais padainuoti mažylei. Tada 
pasiimdavo ją į didelę lovą ir pati atsiguldavo šalia. Susižavė- 
jusi stebėdavo mažą veidelį, mažas rankutes, kuriomis Viola 


mojuodavo. Malu glostydavo mergytę tol, kol ji užmigdavo, 

tada paguldydavo į jos lovytę, o pati dirbdavo palikusi atida- 
rytas duris, kol nuovargis ją įveikdavo. Dažniausiai Viola dar 
kartą pabusdavo apie antrą valandą nakties. Malu apsimie- 
gojusi šokdavo iš lovos, pakeisdavo vystyklus, pašildydavo 

pieną, pamaitindavo mažylę ir sūpuodavo ant rankų, kol ji 

vėl užmigdavo. 

Kartą per mėnesį Malu išsiųsdavo tuziną suknelių į Ber- 
lyną, nes jos dalykiniai ryšiai su XaDeWe vis dar buvo geri. 
Pinigus, kuriuos ten uždirbdavo, atiduodavo Konstancei. 
Bet daugiau apie draugę ji nieko nežinojo. 

Kartą Izabelė fon Rulov parašė, kad jai neramu, jog 
Konstancė vis labiau pasineria į narkotikų liūną. Malu 
savo ruožtu iš karto parašė Rupertui, bet jis nesijautė at- 
sakingas. 

„Jei aš pradėsiu rūpintis kiekviena miesto paleistuve, 
kiekviena narkomane, tai man neliks laiko saviems reika- 
lams“, - atsakė Rupertas. 

Malu pergyveno dėl Konstancės. Ji būtų mielai nuva- 
žiavusi į Cėlendortą ir paprašiusi Janio pagalbos. Bet šią 
kelionę vis atidėliojo. Parduotuvė, užsakymai, mažoji Viola. 
Ji kaskart sugalvodavo priežasčių nevažiuoti. 

Salomonovas, kuriam ji patikėjo savo rūpesčius ir kurį 
jau vadino Davidu, jos neskubino. 

Davidas ateidavo beveik kiekvieną vakarą. Kartais jis 
atnešdavo Malu gėlių. O kartais stiklainį medaus ar kokį 
žurnalą. Jis sėdėdavo pas Malu, išklausydavo jos rūpesčius, 
žaisdavo su mažyle ir tapo toks savaime suprantamas, jog 
Malu negalėjo net įsivaizduoti, kaip buvo anksčiau be jo. 


Jis neslėpė, kad norėtų iš Malu daugiau nei draugystės. 

Bet kai jis kiekvieną vakarą išeidamas atsisveikindavo su 
Malu, ji nusukdavo veidą į šoną, ir jo lūpos paliesdavo tik 
jos skruostą. 

Bet vieną dieną jis suėmė jos veidą delnais ir užsimerkęs 
švelniai pabučiavo į lūpas. 

— Tu visa drebi, — tarė jis. — Ar aš tau toks atgrasus? 

Malu papurtė galvą, prigludo jam prie krūtinės ir apsi- 
verkė. Ji nebūtų galėjusi pasakyti, dėl ko tos ašaros, bet jos 
tekėjo nesulaikomai. 

— Aš negaliu, - prisipažino ji kūkčiodama. — Aš tikriau- 
siai nesugebu mylėti vyro. 

„Vyro, kuris nėra Janis“, - pagalvojo ji viena sau. 

Davidas ją prisitraukė ir paglostė nugarą. 

— Tau nereikia manęs mylėti, - sušnibždėjo jis. — Aš visai 
to iš tavęs nereikalauju. Jei tik leistum man tave mylėti, aš 
jau būčiau laimingas. 

Tada jis išsilaisvino iš jos glėbio ir švelniai nubraukė jai 
nuo kaktos plaukus. 

— Dabar ne pats tinkamiausias metas, — tęsė jis toliau. — Ir 
vieta ne ta, kurią visuomet įsivaizduodavau. Bet aš negaliu 
ilgiau laukti: Marija Luize fon Cėlendort, ar norėtum už 
manęs tekėti? Ar leisi man būti tau geru vyru ir Violai geru 
tėvu? 

Malu spoksojo į Davidą, lyg jis būtų jai pasiūlęs ką nors 
nepadoraus. Bet staiga ji suprato, kad jo žodžiai buvo teisingi. 
Paskutinėmis savaitėmis jie kartu praleisdavo kiekvieną va- 
karą, kiekvieną savaitgalį. Ji sėmėsi iš jo jėgų, kaip savaime 
suprantama naudojosi jo pagalba, jo pasitikėjimu, jo palan- 


kumu. Bet viskas turi savo kainą. 

Davidas apsiriko, jis ir ją suklaidino, kai pirmą dieną 
pareiškė, kad visi turi padėti vienas kitam. O iš tiesų už su- 
teikrą pagalbą kada nors gauni sąskaitą. Ir šiandien Davidas 
jai pateikė savąją. „Tekėk už manęs, - pareikalavo jis. — Tu 
neprivalai manęs mylėti, dabar dar ne, bet tekėk už manęs. 
Aš padariau tau daug gero, dabar metas tau atsilyginti.“ Ji 
tikėjo, kad Davidas taip nė nepagalvojo. Bet nieko negalėjo 
padaryti — pati jautėsi būtent taip. 

Kodėl ji turėtų nepriimti jo pasiūlymo? Jis davė jai viską, 
ko jai reikėjo. Būdama jo žmona, ji būtų apsaugota nuo iš- 
puolių prieš vokiečius. Viola turėtų tėvą, o ji draugą. Kodėl 
nepasakius „taip ? 

„Todėl, kad jis nėra mano gyvenimo vyras',- prisipažino 
Malu pati sau. 

Tada ji nusprendė paskutinį kartą susitikti su Janiu. Ji 
dar kartą norėjo pabūti laiminga. Mylėti ir būti mylima. 
Dar vieną vienintelį kartą. O tada tebūnie tai, kas turi būti. 
Galbūt ji netgi ištekės už Davido. 


Trisdešimtas skyrius 
Pabaltijys, 1923 


Buvo dar labai ankstyvas rytas, kai Malu nuėjo į stotį ir 
nusipirko bilietą į Mintaują. Violą ji paliko auklei, drau- 
giškai latvei didelėmis krūtimis, kuri užaugino penkis savo 
vaikus. 

Ji žiūrėjo pro traukinio langą į gamtovaizdį, lyg ma- 
tytų jį pirmą kartą. Beržynai, smėlėta žemė, pušys. Pro 
pravirą langą į vidų skverbėsi vasaros kvapas. Kvapas, 
kuris jai priminė, kaip vaikystės vasaromis kartu su Ilme 
eidavo grybauti. Grybai, mėlynės, gervuogės. Ji mėgo 
miško kvapą, samanas po kojomis, voratinklius plau- 
kuose. Jai patikdavo, kai nuo mėlynių nusidažydavo 
liežuvis ir lūpos. Ir ji visada labai laukdavo pirmųjų vo- 
veraičių. Bulvės su voveraitėmis, kiaušiniu ir lašiniais. 
Berlyne ji niekuomet nevalgė mėlynių ir voveraičių, nors 
Altmarko regionas buvo visai šalia. 

Malu nusišypsojo, kai prieš pat Mintaują jie pravažiavo 
seną geležinkelio postą, prie kurio stovėjo uniformuotas 
liesas vyriškis ir oriai sveikino atvykstančius keleivius. Tas 
vyras visuomet ten stovėdavo ir iškilmingai linkčiodavo, lyg, 


norėdamas visus pasveikinti atvykus į Mintaujos miestelį. 

Pati stotis taip pat buvo nepasikeitusi. Mažas pilkas 
pastatas kaip ir anksčiau šliejosi prie bėgių. Kioske buvo 
galima nusipirkti laikraščių, cigarečių ir gėrimų. Prie sto- 
ties būriavosi tuzinas senų moteriškių, kurios pardavinėjo 
šviežius kiaušinius, grybus pintinėse, džiovintas vaistažoles 
ir medų. Jos atvykdavo čia iš aplinkinių kaimų ir nuo pat 
ryto iki vėlaus vakaro stovėdavo priešais stotį. 

Malu išsinuomojo vežimą. Ji atsisėdo šalia vežiko ir pa- 
liepė jam važiuoti dvidešimt varstų iki Cėlendorto. 

Vežikas, vidutinio amžiaus vyras, gūžtelėjo pečiais. 

— Kąjūs ten veiksit? — paklausė jis nustebęs. — Ten beveik 
nieko nėra. Žmonių nebeliko. 

— Aš noriu į dvarą, - paaiškino Malu. 

— Į dvarą. Aa, — vežikas susiraukė ir pasikasė pakaušį. 

— Ar kas nors atsitiko dvarui? - kamantinėjo Malu. 

— Kas galėjo atsitikti? Seniau, kai dar vadovavo baronas, 
dvaras buvo protingai valdomas, jis buvo turtingas ir prižiūrėtas. 
Na, o dabar, kai jaunasis ponas juo nesirūpina, viskas atrodo 
kitaip, — jis pažiūrėjo į ją, nužvelgė jos miestietiškus drabužius 
ir papuošalus. — Aš nieko nesakau, maloningoji ponia. Tik tiek, 
kad seniau viskas buvo kitaip. Dabar kiekvienas turi pats žiūrėti, 
kaip jam išgyventi. Laikai netapo geresni. Bet jei norit. .. 

Jis dar kartą linktelėjo, užsimojo botagu ir arkliai paju- 
dėjo. Valandėlę jie važiavo tylėdami. 

Tada Malu paklausė: 

— O gretimas ūkis, kaip jam sekasi? 

Vežikas dirstelėjo į ją iš šono. Jis buvo nepratęs, kad to- 
kios damos kaip Malu sėdėtų šalia jo ant pasostės, o ne 


patogiai įsitaisiusios už nugaros. 

— Ten viskas gerai. Netgi būtų galima pasakyti, kad ūkyje 
viskas einasi kaip sviestu patepta. Jis geras vaikinas, tas Janis 
Balodis. 

— Balodis? Jūs pasakėte — Balodis? 

Vežikas linktelėjo. 

— Jis latvis. Grynų gryniausias. Tokio reikėtų ilgai paieš- 
koti. Gali būti, kad jis tuoj taps Mintaujos burmistru. Jis 
perėmė mamos pavardę. Latvišką pavardę. Taip, kaip ir 
priklauso latvių burmistrui. Seniau jis vadinosi Mormanas. 
Tada jis buvo vokietis. Ber dabar grįžo prie savo šaknų, — 
vežikas pritariamai sučepsėjo liežuviu. 

— Balodis, - sušnibždėjo Malu tyliai. - Janis Balodis. 

Vežikas linktelėjo. 

- Jis yra pagrindinis Latvių partijos kandidatas. Aš ga- 
rantuoju, kad jis bus išrinktas burmistru. Mums visiems 
tai būtų didelė palaima, - jis piktokai pažiūrėjo į Malu. - Ir 
dabar mažiausiai reikėtų blaškyti jo dėmesį. 

Ji atsiduso. 

Kai po valandėlės pamatė savo namų stogą, širdis pra- 
dėjo daužytis. 

— Sustokit, — paprašė ji vežiko ir pasiėmė savo nedidelį ke- 
lioninį krepšį. - Paskutinius metrus norėčiau nueiti pėsčiomis. 

— Kaip pageidausite, — vežikas nepacikliai ją stebėjo. — 
Prašom pasakyti, ar turėčiau jus pažinoti? — paklausė jis 
neužtikrintai. — Ar jūs iš Cėlendorfo? 

Malu papurtė galvą. 
— Nesukit sau galvos. Aš tik atvykau į svečius. 
Ji sumokėjo, nulipo nuo pasostės ir atsisveikindama pa- 


mojo ranka. Iš lėto artinosi keliuku prie pagrindinio pastato. 

Piktžolės iš abiejų pusių siekė kelius. Žolė buvo nenupjauta. 
Ant žvyro mėtėsi didelių ir mažų šakų - praūžusios audros 
liekanos. Vienos pušies šaka buvo nulūžusi ir kabojo tiesiai 
virš kelio. Tarp medžių puvo pernykščiai lapai. 

Malu visa tai matė, įsidėmėjo kiekvieną akmenį, kiek- 
vieną lapelį. Kai ji priėjo prie žiedinio įvažiavimo priešais 
namą, jai vos nesustojo širdis. Našlaičių, kuriomis visuomet, 
kiek tik ji prisimena, buvo apsodintas žiedas, nebebuvo, ten 
kūpsojo tik krūva žemių. Akmenys, anksčiau įrėminę žiedą, 
dabar padrikai mėtėsi ant žemės. Tarp senų lapų vėjas blaškė 
popiergalį. 

Namo būklė buvo ne ką geresnė. Mažam išdrožtam 
mediniam suoleliui, kurį vežikas Vilis kiekvieną pavasarį 
naujai perdažydavo, trūko atramos, dažai buvo nusilupę. 
Malu apžvelgė visą fasadą, pamatė purvinus langus ir už 
jų papilkėjusias užuolaidas. Žalvarinis belstukas prie durų 
nebeblizgėjo, kilimėlio kojoms valyti visai nebuvo. 

Malu giliai atsiduso. Tikriausiai taip ir yra, kad daiktus, 
kuriuos mes paliekame, vėliau randame pasikeitusius. 

Buvo skaudu matyti apleistą namą. Ar Rupertas žino, 
kaip čia viskas atrodo? 

Ji neryžtingai pabeldė žalvariniu belstuku. 

— Na, kas čia vėl? Ar negalima ramiai pabūti? 

Tai buvo valdytojo Švarcroko balsas. Netrukus jis atidarė 
jai duris. Bet tasai vyras su pilkais barzdos šeriais, susivė- 
lusiais plaukais ir dėmėtais marškiniais — ar tai tikrai buvo 
Švarcrokas? 

— Na ką? — užsipuolė jis viešnią ir sumirksėjo apsiblausu- 


siomis akimis. Malu pajuto stiprų alkoholio tvaiką. 

— Laba diena, pone Švarcrokai, — tarė ji šaltai ir pa- 
brėžė: — Jūs, be abejo, mane dar pažįstate. Marija Luizė 
fon Cėlendort. 

Švarcrokas nesigėdydamas pasikasė užpakalį ir piktai 
pažiūrėjo į Malu. 

— Ir ką? — paklausė jis. - Ko jums čia reikia? 

— Norėčiau pasidomėti, kokia dvaro padėtis. 

Švarcrokas prisimerkė. 

— Dvaras jums nepriklauso. Savininkas yra jaunasis Ru- 

pertas fon Cėlendorfas. 
Malu linktelėjo. 

— Tuomet jums turėtų būti žinoma, kad man suteikta 
teisė gyventi čia iki pat mirties. Todėl prašau dabar paruošti 
man kambarius. 

— Ką? — Švarcrokui atvipo žandikaulis. — Jūs ketinate 
pasilikti? 

Malu nieko neatsakė, bet ji taip pažiūrėjo Švarcrokui 
tiesiai į akis, jog šis pagaliau nudelbė žvilgsnį. 

— Tada man teks pakviesti Ilmę, - sumurmėjo jis. - O pa- 
grindinis darbas taip ir liks nenudirbtas. Bet kaip ponia lieps. 

Malu skėstelėjo rankomis ir apsidairė. 

— Atrodo, kad Cėlendorte dažnai būna svečių, nes, kaip 

matau, pagrindiniam darbui laiko nelieka. 
Švarcrokas piktai sužaibavo akimis. 

— Kąjūs iš viso žinote? Niekas nebenori dirbti vokiečiams. 
Kaip man vienam viską apeiti? 

— Mokėkite žmonėms padoriai, tada tikrai atsiras tokių, 
kurie norės iš to pragyventi, - Malu žengė pro jį į namą. 


Čia taip pat viskas buvo apskretę. — Jūs dabar čia gyvenate? 

Švarcrokas sukryžiavo rankas ant krūtinės. 

— Taip, gyvenu. Jaunasis ponas taip norėjo. 

— Gerai, - atsakė Malu. — Tada liepkit kambarinei čia 
viską švariai išvalyti. 

Švarcrokas vėl nužvelgė ją nuo galvos iki kojų. Tada jis 
įsikišo į burną du pirštus ir taip šaižiai sušvilpė, jog Malu 
net krūptelėjo. 

Netrukus pasirodė mergina, kurios Malu čia dar nebuvo 
mačiusi. Riebaluoti plaukai buvo supinti į netvarkingą kasą, 
suknelė dėmėta. 

— Ko nori, senas ožy? — paklausė ji Švarcroko. Į Malu nė 
nepažvelgė. 

Švarcrokas dūrė pirštu į Malu. 

— Maloningoji panelė sugrįžo. Paruošk jai kambarį. 

Mergina taip pat nužvelgė Malu nuo galvos iki kojų. Malu 
net pasirodė, kad ji apeis aplink ją kaip apie skelbimų stulpą. 

— Na? - paklausė šaltai Malu. — Ar pradėsi dirbti? 

Mergina gūžtelėjo pečiais. 

— Tada kiti darbai liks nenudirbti, — paaiškino ji. 

— Pavyzdžiui, kas? — pasiteiravo Malu. 

Mergina vėl patraukė pečiais ir dūrė nykščiu Švarcroko 
link. 

— Paklauskit jo. Jis pasako, ką reikia padaryti, jei būna 
blaivus, — sukikeno ji ir pabrėžtinai lėtai nušlepsėjo skalbinių 
spintos link. 

Malu neteko kantrybės. 

— Švarcrokai, noriu, kad pakviestumėt Ilmę. Tuoj pat. 
O tada pasirūpinkit, kad šita kiaulidė būtų sutvarkyta. Kai 


grįšiu, noriu grindyse matyti savo atvaizdą. Ar supratot? 

Švarcrokas piktai dėbrelėjo, bet netrukus linktelėjo. 

— Supratau, maloningoji panele. 

— Šiandien po pietų apžiūrėsiu tvartus ir gyvulius. Paskui 
klėtis ir kluonus, o tada norėsiu dirstelėti į knygas. 

— Aš nežinau, ar tai labai patiktų jaunajam ponui, — šį 
kartą jis pasikasė galvą. 

Malu prisimerkė. 

— Švarcrokai, aš patariu jums daryti, ką liepiu. Nes tuoj 
jūs galite netekti valdytojo pareigų. 

Tai tarusi, ji apsisuko ir išėjo iš namo. 

Lauke ji stengėsi užgniaužti ašaras. Nujautė, kad Cė- 
lendorfas išgyvena ne pačius geriausius laikus, bet tokio 
aplaidumo nesitikėjo. Ji atsiduso. Dvaras negali klestėti, jei 
trūksta šeimininko rankos. Rupertas turėtų pagalvoti, ką 
ketina veikti. Arba jis Berlyne daro verslą, arba šeiminin- 
kauja dvare. 

Ji permetė akimis žemes, ir jos žvilgsnis nevalingai nu- 
krypo nuo gyvenamojo namo gretimo ūkio link. Janis buvo 
naujai nutinkavęs namą. Baltos sienos švietė saulėje. Prie ža- 
liai nudažytų langinių žemės spalvos vazonuose žydėjo rau- 
donos gėlės. Iš kamino rūko dūmai. Namas atrodė jaukus 
ir šeimyniškas. Malu delsė tik akimirką, tada ji nusprendė 
aplankyti Janį. Kaip sena draugė ir kaimynė. 

Bet širdis vis tiek smarkiai daužėsi, kai pabeldė į duris. 
Jas atidarė apvalaina moteris ilgomis šviesiomis kasomis ir 
vaikiškai mėlynomis akimis. Moteris sutiko ją taip šiltai, lyg 
būtų pažinojusi visą amžinybę. Tada ji tarė: 

— Užeikite, panele fon Cėlendorf. Džiaugiuosi galėdama 


pagaliau su jumis susipažinti. 

Malu nustebo. 

— Iš kur žinote, kas aš tokia esu? 

Moteris vėl nusijuokė. 

— Mūsų kambaryje yra jūsų ir Konstancės nuotrauka. Jūs 
beveik nepasikeitėt per pastaruosius metus. 

— Ačiū, — linktelėjo Malu ir nusekė paskui moterį į kam- 
barį. 

— Užkaisiu arbatos, gerai? 

Malu vėl linktelėjo, išgirdo, kaip moteris virtuvėje pra- 
dėjo ruoštis, ir apsidairė. Baldai buvo seni, jie stovėjo dar 
Mormanų namuose, bet krėslai buvo naujai aptraukti ir 
ant atkalčių buvo uždėti nauji apdangalai. Ant komodos iš 
tikrųjų buvo sustatytos nuotraukos. Vienoje jų buvo Janis, 
ką tik baigęs mokyklą. Malu paėmė nuotrauką į rankas, 
negalėdama arsižiūrėti. Šalimais stovėjo Janio ir Marijos 
vestuvių nuotrauka sidabriniuose rėmeliuose, kuriuos Malu 
iš karto atpažino; seniau jie stovėjo mamos salone ir tai, ko 
gero, buvo jos dovana jaunavedžiams. Nuotrauka buvo 
daryta prie mažos kaimo bažnytėlės, kurioje Janio tėvas 
anksčiau buvo pastoriumi. Marija dėvėjo baltą suknelę ir 
žiedų vainiką ant galvos. Ji atrodė tokia sveika ir tvirta, kaip 
ir visos kaimo merginos. Nuotraukoje išdidi ir laiminga 
žiūrėjo į sutuoktinį. Net Janis šiek tiek šypsojosi. 

Malu atsiduso, bet giliai širdyje apsidžiaugė. Marijai vis 
dėlto pavyko ištrinti jo blogus prisiminimus. Malu paėmė 
nuotrauką į rankas ir įsižiūrėjo. Ji pajuto, kaip jos viduje 
kažkas užsivėrė. Janis buvo ir be jos laimingas. Ji abejingai 
žvelgė į nuotaką ir jaunikį. Taip abejingai, lyg tai būtų buvę 


visai svetimi žmonės. Bet ar ne taip ir buvo? 

Moteris grįžo į kambarį ir ištiesė jai ranką. 

— Atsiprašau, aš visai pamiršau prisistatyti. Marija Ba- 
lodis. Vadinkite mane tiesiog Marija. 

— Mielai. 

Rankos paspaudimas buvo tvirtas ir šiltas. Ranka, kuri 
gali sulaikyti, pagalvojo Malu. O rankos paspaudimas kaip 
pažadas. 

— Man brolis sakė, kad jūs su Janiu turite vaiką? 

Marija nusišypsojo. 

— Taip. Mažą berniuką. Jam dabar pusantrų metukų. Jis 
mūsų didžiausias džiaugsmas. 

Malu linktelėjo. Moteris buvo tokia draugiška, tokia 
nuoširdi ir šilta, jog Malu jai vos nepapasakojo apie Violą. 
Viską, visą teisybę, įskaitant visas baimes ir rūpesčius. Bet 
ji susilaikė, gėrė pasiūlytą arbatą. 

— Ar Janio nėra namie? — paklausė po valandėlės, kai 
buvo jau pasiteiravusi apie visus pažįstamus ir gimines. 

Marija papurtė galvą. 

— Jis Mintaujoje, - atsakė ji su pasididžiavimu balse. — 
Turi reikalų Parlamente. Aš nežinau, kada jis grįš, bet esu 
tikra, kad nuliūs, jei nesutiks jūsų. 

Tąakimirką iš kambario šalimais pasigirdo verksmas. 

— Mažasis, — tarė Marija. — Atsiprašysiu minutėlei. 

— Aš mielai jį pamatyčiau. 

Marija linktelėjo ir netrukus grįžo su vaiku ant rankų. 
Jis buvo apvalus ir pūstažandis, didelėmis akimis stebėjo pa- 
saulį. Dar ne visai atsibudęs, trynė kumšteliais akis, glaudėsi 
prie mamos krūtinės ir slėpė šviesią galvytę kaklo linkyje. 


Marija jį sūpavo ir švelniai glostė nugarą. 

Jie visuma, galvojo Malu. Mama ir vaikas. Kaip senovi- 
niuose paveiksluose. Jie neatskiriami. Bendras kraujas juos 
taip suvienija, kad niekas negali išskirti. O Janis taip pat 
priklauso jiems. 

Ji galvojo apie Violą, kuri jai niekuomet nesuteikė 
jausmo, kad jos priklauso viena kitai ir yra neišskiriamos. 
Kartais Viola jai atrodydavo kaip našta, kaip kaltė, kurią 
reikia išpirkti. Kartais kaip dovana. Bet niekuomet kaip 
kažkas, priklausantis jai visiems laikams. Marijos vaizdas 
su vaiku ant rankų sujaudino ją iki ašarų. 

— Man reikia eiti, — ji staigiai atsistojo ir norėjo paglostyti 
vaikui skruostą, bet greit apsigalvojo. 

Marija jai ištiesė ranką. 

— Buvo malonu susipažinti. Pagerbkite mus savo apsi- 
lankymu dar kartą. 

— Perduokit linkėjimus Janiui, pasveikinkit nuo manęs 
savo vyrą. 

Marija jai draugiškai nusišypsojo, bet Malu norėjo kuo 
greičiau pabėgti iš to namo, nuo laimės, kuri jame gyveno. 
Grįždama namo ji suprato, kad prarado Cėlendortą ir Janį. 

Čia jai nebebuvo vietos. Niekas čia jos nepasigedo, 
niekam ji čia nebuvo reikalinga. Gyvenimas ėjo sava vaga 


ir be jos. Visai taip, kaip jai išpranašavo mama. 


Trisdešimt pirmas skyrius 
Pabaltijys, 1923 


Janis laukė vežimų stotelėje Mintaujoje. Sukryžiavęs kojas 
stovėjo atsirėmęs į žibinto stulpą. 

Kai senasis Cėlendorfo vežikas ten sustojo, Janis jį šir- 
dingai pasveikino ir padėjo Malu išlipti iš vežimo. Visa tai 
įvyko kaip savaime suprantamas dalykas, tad Malu nieko 
nesakė ir nieko neklausinėjo. 

Tik vėliau, kai jie sėdėjo nedidukėje užeigoje, ji pasitei- 
ravo: 

— Iš kur sužinojai, kad aš atvažiuosiu? 

Janis lengvai nusišypsojo. 

— Iš Marijos. Ji paskambino man į Mintaują. 

— Marija? — Malu negalėjo patikėti. - Tavo žmona? 

Janis linktelėjo. 

— Ji žino apie mus. 

— Kaip... kaip? - Malu pritrūko žodžių. 

Janis paėmė jos ranką. 

— Ji žino apie mus. Ji nuo pat pradžių žinojo, kad aš myliu 
kitą moterį. Aš negalėjau ir nenorėjau nuo jos nieko slėpti. 
Ji to nenusipelnė. 


— Ir tada tu jai viską papasakojai? — Malu palingavo galvą. 

— Neminėjau jokių vardų. Aš jai pažadėjau, kad būsiu 
geras draugas, geras bičiulis, kol būsiu gyvas. Bet mylėti 
galiu tik kartą. Ir kai šiandien pas ją užėjai, ji iš karto suprato, 
kad tai tu. Todėl man paskambino. 

— O Dieve! - Malu iš gėdos užsidengė rankomis veidą. — 
Ką ji pasakė? 

— Ji pasakė: „Jei nori dar kartą ją pamatyti, lauk stotelėje.“ 

— Ir viskas? Jokių priekaištų? Jokių ašarų? 

Janis papurtė galvą. 

— Jokių priekaištų, jokių ašarų. 

— Ir tu atėjai. 

Dar prieš kelias valandas ji net neabejojo - Janis padarys 
viską, kad tik ją sutiktų. Ber kai pamatė jo namus, ji savęs 
klausė, kodėl jis vis dėlto atėjo. 

Atrodė, kad Janis perskaitė jos mintis. 

— Todėl, kad aš tave myliu. Tu esi mano šviesa, mano 
gyvenimas. Tu tai žinai. 

— Šviesa gali išblėsti, — atsakė Malu ir veltui stengėsi už- 
miršti Marijos su vaiku ant rankų vaizdą. 
kuomet neišblės. Tai bus paskutinis dalykas, kurį aš matysiu 
palikdamas šį pasaulį. 

Malu stebėjo jį. „Jis turi viską, ko kažkada norėjo, — gal- 
vojo ji. — Jis turi žmoną, kuri jį taip myli, kad jo laimė jai 
svarbesnė už savąją. Jis turi sūnų ir mažą pelningą ūkį. Ir dar 
jis turi mane. Ilgesį, svajonę, kuri niekuomet neišsipildys. Jis 
turi viską, ko reikia laimei. Bet jis to nežino. Jo gyvenimas 
yra tobulas. O aš? Ką turiu aš?“ 

— Aš ketinu ištekėti. 

Pati nesuvokė, kaip jai išsprūdo tie žodžiai. Pažiūrėjo į Janį, 
ieškodama jo veide skausmo pėdsakų, bet nieko neišvydo. 

Jis ramiai į ją pažvelgė ir linktelėjo. 

— Ar jis geras vyras? 

— Gydytojas. Jis pažadėjo pasirūpinti manimi ir mano 
mažąja dukrele. 

Dabar ji pamatė tai, ką ir tarėsi pamatysianti. Jo žvilgsnis 
patamsėjo, jis prisimerkė. 

— Tavo dukra? 

Malu linktelėjo. 

— Jos vardas Viola. 

Janio pirštai žaidė su taure. Jis spoksojo į stalą. 

— Tu nebuvai nėščia, kai mes matėmės paskutinį kartą. 
O dabar turi dukrą. 

— Taip, - paprastai atsakė Malu. Ji nenorėjo aiškinti, ji 
žinojo, kad Janis daugiau nieko neklausinės. 

Iš jo žvilgsnio ji suprato, kad jo gyvenimas toli gražu 
nebuvo toks tobulas, kaip ji manė. „Aš kenčiu, - bylojo jo 
akys. —- Kiekvieną dieną iš naujo. Kai pabundu, šalia manęs 
guli Marija, o ne tu. Kai paimu į rankas sūnų, jis žiūri į 
mane savo mamos akimis, bet tai ne tavo akys. O kai vakare 
grįžtu namo, manęs laukia Marija, bet ne tu.“ 

Malu gūžtelėjo pečiais. 

— Laiminga? Ką tai reiškia? Aš gyva. Ar to neužtenka? 


— Ne. Neužtenka. Aš irgi taip maniau daugelį metų. Ber 
dabar, sėdėdamas priešais tave, tikrai žinau, kad to neužtenka, — 


jis atsistojo, paėmė ją už rankos ir patraukė prie savęs. - Eime! 

Malu nieko neklausinėjo ir nieko nesakė. Ji aklai nu- 
sekė paskui jį. Ji būtų sekusi paskui jį bet kur, bet jis 
nusivedė ją į viešbučio kambarį. Tylėdamas ją išrengė, 
užsimerkęs glostė jos kūną, lyg norėtų visam laikui įsi- 
minti kiekvieną linkį. Jis suėmė delnais jos veidą, nykščiu 
apvedė burnos liniją. Išleido jai plaukus, įsikniaubė į juos 
veidu, ir iš jo krūpčiojančio kūno Malu pajuto, kad jis 


verkia. 


Kitą rytą Malu grįžo į Rygą. Visos kelionės metu ji galvojo 
apie Janį ir apie tai, koks būtų buvęs jos gyvenimas su 
juo. Ar didelė meilė jai nebūtų sutrukdžiusi kurti tokius 
drabužius, kokie dabar parduodami Berlyno KaDeWe? Ar 
gyvendama su Janiu ji būtų buvusi tik jo žmona, o ne 
savarankiška moteris, kokia yra dabar? Ar ji būtų jį my- 
lėjusi labiau nei save? Ar kaina už didelę meilę buvo savęs 
atsisakymas? Bet kodėl ji tada ketina ištekėti už Davido? 

Į paskutinį klausimą atsakė sau pati: ji gali ištekėti už 
Davido Salomonovo, nes jo nemyli. Dar šiandien vakare ji 
priims jo pasiūlymą ir kuo greičiau taps jo žmona. 

Kai po kurio laiko įsuko į Marstalu iela, pamatė tai jau 
iš tolo. Parduotuvės vitrinos stiklai buvo išdaužyti, fasadas 
išteptas suodžiais. Gatvėje mėtėsi keli medžiagų rietimai, o 
iš vitrinos kyšojo siuvimo mašinos griaučiai. Malu suriko ir 
tuoj pat ranka užspaudė sau burną. 

— Viola! 

Ji bėgo kiek išgalėdama. Ji nieko negalvojo, nieko ne- 
jautė, tik bėgo, bėgo — ne į parduotuvę, o vien tik pas savo 


kūdikį, pas Violą. 

Buto durys buvo išlaužtos, visur buvo matyti gesinimo 
vandens pėdsakų. Lopšys buvo apverstas, Violos daiktai 
mėtėsi ant grindų. 

Malu sustojo širdis. 

— Viola! — ji vėl pašaukė ją vardu. — Viola! — Tai buvo 
maldavimas, prašymas, nukreiptas į dangų, kad apsaugotų 
ją nuo paties baisiausio. — Viola! 

Tada jėgos ją apleido. Ji suklupo ant kelių, susirietė, lin- 
gavo pirmyn atgal ir kaip mantrą šnibždėjo vaiko vardą. 

Ji neišgirdo žingsnių, artėjančių laiptais. Tik kai pajuto 
ant peties ranką, per tirštą skausmo rūką suvokė, kad ji 
nebe viena. 

— Malu, kelkis. Viskas jau praėjo. Viskas bus gerai. 
čiomis akimis. Dukters vardą ji pajėgė tik sušnibždėti: 

— Viola? 

Davidas, nekreipdamas dėmesio į drėgmę ir suodžius, 
atsiklaupė šalia. 

— Ji pas mano mamą. Jai viskas gerai. Mama pamišusi 
dėl vaikų. Mažoji juokiasi, ji nieko nepastebėjo. 

Malu prispaudė prie širdies delną, akimirką užmerkė 
akis ir atsiduso. Tada ji pačiupo Davido ranką. 

— Vesk mane! — tarė ji. - Vesk mane kaip galima greičiau. 

Davidas spindėjo. Jis laikė ją apkabinęs tarp drėgnų sienų 
ir rūkstančių nuodėgulių, tada švelniai pabučiavo ir tarė: 


— Su didžiausiu malonumu. 


Tik po kelių dienų Malu sužinojo, kad tai buvo tyčinis 


padegimas. Kažkas per langą įmetė rusenantį nuodėgulį. 

Viola tuo metu buvo pas auklę. Kaimynas iškvietė gaisrinę, 
policija pradėjo tyrimą, bet be didelio entuziazmo ir, aišku, 
be rezultato. 

— Gaisrą sukėlė koks nors pavyduolis vokietis, - pranešė 
jai tyrėjai. - Latviai tokių dalykų nedaro. 

Kiek vėliau Malu stovėjo nuniokotoje parduotuvėje, žiū- 
rėjo į suanglėjusias medžiagas, laikė rankose apdegusį eskizų 
albumą ir galvojo: „Aš stoviu priešais nieką. Štai koks būna 
jausmas. Aš daugiau nieko neturiu. Net stogo virš galvos.“ 

Jai buvo pasakyta, kad parduotuvė ir butas nebetinkami 
naudoti, nes per gaisrą apdegė sijos. 

Ji paskutinį kartą apžvelgė parduotuvę ir išėjo į lauką, 
nešina vien tik eskizų albumu. Ji išėjo be drabužių, be baldų, 
be jokio turto. Bet jos žingsniai buvo lengvi. „Atrodo, - gal- 
vojo ji, — tarsi eičiau į naują gyvenimą. Lyg būčiau gavusi dar 
vieną galimybę viską sukurti iš naujo. Tik šį kartą geriau.“ 

Bet gražiausia buvo tai, jog ji žinojo, kur gali eiti. Kad yra 
žmogus, kuriam jos turtas ir padėtis neturi jokios reikšmės, 
kuris priims ir apsaugos ją ir jos vaiką. 

„Aš daugiau gavau, nei praradau“, — tarė sau Malu, ir 
pirmą kartą po daugelio metų pasijuto laisva, neprislėgta 


ir kartu saugi. 


Trisdešimt antras skyrius 


Ryga, 1923 


Juodu nutarė susituokti tik metrikacijos skyriuj. Vestuvių 
dieną paštininkas atnešė laišką nuo Izabelės fon Rulov. 

Malu kaip tik stovėjo prieš veidrodį ir vilkosi pačios 
pasisiūtą vestuvinę suknelę. Ji buvo graikiško stiliaus, po 
krūtine sutraukta žalia juosta. Būsimoji svainė Estera stovėjo 
už nugaros ir tvarkė jai plaukus. 

— Ar nenori perskaityti laiško? Greičiausiai tai vestuviniai 
linkėjimai. 

Malu papurtė galvą. 

— Vėliau perskaitysiu. Niekas Berlyne nežino, kad aš 
išteku. Tikriausiai kam nors reikia pinigų, — ji nusijuokė. — 
Bet aš jų nebeturiu. Nė vieno rublio, nė vienos markės. Taigi, 
galima perskaityti laišką ir vėliau. 

Estera kietai sučiaupė lūpas. Ji buvo geraširdė mergina, 
jai ką tik sukako septyniolika. Ji žavėjosi Malu. 

— Gal tu dabar ir neturi daug pinigų, bet su savo drabu- 
žiais labai greitai vėl praturtėsi, — tarė ji. 

Malu gūžtelėjo pečiais. 

— Pinigai — visai ne tai, ko aš noriu. Praturtėti? Ne, visai 

ne tai. 

— Tai ko gi tu nori? 

Malu atsisuko į jaunąją moterį. 

— Aš noriu turėti namus. Vietą, kuriai aš priklausau ir 
kuri priklauso man. 

Estera truktelėjo petį: 

— Taip, bet visa tai būtų dar gražiau su pinigais. 

Malu vėl paprieštaravo: 

— Pinigai nesuteikia laimės. Tikrai ne. Jie tik viską kom- 
plikuoja, daro tave priklausomą. Ar supranti? 

Estera papurtė galvą. 

Malu apkabino būsimą svainę ir pabučiavo ją į skruostą. 

— Gerai, kad tu to nesupranti. Bet patikėk — taip yra. Aš 
nenorėjau tekėti be grašio kišenėje. Aš dar turėjau pinigų. 
Daug pinigų. Čia, Rygos banko sąskaitoje, — ji skėstelėjo 
rankom. - Bet jų nebėra. 

— Nėra? Tai kur jie dingo? 

Malu prisiminė savo apsilankymą banke. Degančiais 
skruostais. Ji norėjo išsiimti visus pinigus, senosios tetos 
taip pat. Ketino pirkti namą prie parko, kad Viola galėtų 
kvėpuoti grynu oru. Ji su Davidu apžiūrėjo naująjį namą, 
sutartys jau buvo paruoštos, beliko sumokėti. 

Bet banko tarnautojas tik užjaučiamai į ją pažiūrėjo. 

— Apgailestauju, ponia fon Cėlendorf, bet pinigai jau 
išleisti. 

— Išleisti? Kaip jie gali būti išleisti, jei aš nieko neėmiau! 
Priešingai. Aš net kelis kartus siunčiau pinigus iš Berlyno. 

Tarnautojas pavartė dokumentus. 

— Taip, tikrai. Vieną kartą tūkstantį markių, tada dar 


kartą du tūkstančius ir taip toliau. Bet ir jų nebeliko. 

Malu vis dar negalėjo patikėti, ką išgirdusi. 

— Tai kur tie pinigai iškeliavo? 

Banko tarnautojas vėl pavartė dokumentus. 

— Juos išėmė Cecilija fon Cėlendorf ir persiuntė atgal į 
Berlyną. 

— Mano mama? 

Banko tarnautojas linktelėjo. 

— Taip, ji turėjo įgaliojimą, pasirašytą Kamilos fon Cė- 
lendort. 

— Ber Kamila fon Cėlendorf jau seniai mirusi! - Malu 
neįstengė to suvokti. 

— Nesvarbu. Banko įgaliojimai turi galią ir po mirties, 
jei to pageidaujama. O šiuo atveju taip ir buvo, - vyriškis 
užvertė dokumentus. — Ar galėčiau jums dar kuo nors 
padėti? 

Malu linktelėjo. 

— Kam mano mama persiuntė pinigus? Kokiam asmeniui 
Berlyne? 

— Šito aš jums, deja, negaliu pasakyti. Banko paslaptis. 

— Suprantu. Ir nenoriu jums pridaryti nemalonumų. Aš 
jums pasakysiu vieną vardą, o jums tereikės linktelėti. 

Jis apsidairė į visas puses. 

— Tai prieštarauja taisyklėms! — paaiškino. 

— Aš ką tik netekau viso savo turto. Per gaisrą sudegė 
mano parduotuvė. Man neliko nieko. 

Vyras atsiduso. 

— Rupertas fon Cėlendorfas? 

Banko tarnautojas vėl apsidairė į visas puses, tada link- 


telėjo. 

— Ačiū. 

Jis sudejavo. 

— Apgailestauju dėl jūsų parduotuvės, - sušnibždėjo. — 
Bet pagalvokite: jei ją atstatysite, tai reikš naujo karo pradžią. 
Taip visuomet sakydavo mano tėvas. 

— Perduokite jam nuo manęs linkėjimų, — atsakė Malu 
ir išskubėjo iš banko tiesiai į prieglaudą. 

Motina dabar gyveno didesniame ir šviesesniame kam- 
baryje. Jos drabužiai buvo tvarkingesni, plaukai apkirpti. 
Bet vienuolė registratūroje vis vien pasivedė ją į šalį. 

— Vėl susikaupė skola už tris mėnesius, — pareiškė ji prie- 
kaištingai. 

Malu tik gūžtelėjo pečiais. 

— Dabar tai ne mano rūpestis. Kreipkitės į mano brolį. 

— Betgi mes taip ir padarėm! Netgi rašėme į Berlyną, bet 
negavom jokio atsakymo. 

— Na, taip. Apgailestauju. Aš daugiau nieko nebegaliu 
padėti mamai. 

Vienuolė suraukė antakius. 

— Jei per artimiausias keturiolika dienų negausime pinigų, 
būsime priversti atiduoti jūsų motiną į vargšų prieglaudą. 

Pirmą kartą per visą dieną Malu nusišypsojo. 

— Taip ir padarykit, — tarė ji. — Ir nelaukit tų dviejų sa- 
vaičių. Galiu jums garantuoti, kad pinigų nebus. Išvežkite 
ją tenai dar šiandien. Tai jūsų teisė, o ji nieko geresnio ir 
nenusipelnė. 

Vienuolė buvo sukrėsta. 

— Bet ketvirtas Dievo įsakymas... 

Malu linktelėjo. 

— Žinau, gerbk tėvą ir motiną. Mes jau apie tai kal- 
bėjome. Bet ar Biblijoj neparašyta: akis už akį, dantis už 
dantį? Patikėkit, mano motina iš manęs atėmė daug dau- 
giau nei dantis. 

Priblokšta vienuolė taip ir liko stovėti, o ji nuskubėjo į 
mamos kambarį. Kaip ir pirmojo apsilankymo metu, Ce- 
cilija sėdėjo prie lango ir žiūrėjo pro jį. 

— Uždaryk duris! —- net nepasisveikinusi riktelėjo ji 
Malu. - Skersvėjis! Gal nori, kad persišaldyčiau? 

— Man tas pats, - atsakė Malu. — Aš tik noriu žinoti, 
kodėl tu pinigus, kuriuos man paliko Kamila, taip pat ir 
mano nuosavas santaupas pervedei Rupertui. 

Motina pažiūrėjo į ją be krislelio kaltės akyse. 

— Tu jų nenusipelnei, —- trumpai atsakė. — Tu ją nužudei. 

— Ne. Nenužudžiau. Tai padarė Rupertas. Ir tu tai žinai. 

Motina abejingai patraukė pečiais. 

— Jie jam buvo reikalingi. Tu galėjai ištekėti. 

— Mama!- išgirdusi ryžtingą Malu balsą, senoji moteris 
krūptelėjo. — Aš atėjau tau pasakyti, kad išteku. Už gydytojo 
iš Rygos. Šiandien tu matai mane paskutinį kartą. Ir ne tik 
mane. Šitą kambarį tu taip pat matai paskutinį kartą. Tavo 
sąskaitos nebus apmokėtos. Vienuolės nusprendė atiduoti 
tave į vargšų prieglaudą. 

Cecilija fon Cėlendorf išplėtė akis. 

— Ne. Tai netiesa. Tu taip sakai tik norėdama mane pa- 
gąsdinti! 

— Palauk ir pamatysi, - Malu tyliai uždarė paskui save 


duris. 

Estera timptelėjo ją už rankovės: 
— Visi pinigai paprasčiausiai dingo? 
Malu linktelėjo. 

— Kas juos dabar turi? 

— Mano brolis. 

— Ar nenori jų susigrąžinti? 

Malu papurtė galvą. 

— Kodėl turėčiau tai daryti? Niekas taip nesužlugdo žmo- 
gaus kaip pinigai. Pinigai yra pagedimas. Mano brolis tai 
dar pamatys, - ji nusišypsojo svainei ir leido sukelti plaukus. 

Vestuvės nebuvo labai iškilmingos. Malu viena įžengė į 
metrikacijos skyrių, ant rankų ji laikė Violą. Estera turėjo 
būti jos liudininkė. Davidą lydėjo jo senas draugas. Be jų, 
dar atvyko tik Davido mama. Ceremonijos metu ji verkė ir 
vis šluostėsi ašaras mezginiuota nosinaite. 

— Ech, - dejavo ji paskui. — Aš tai įsivaizdavau visai kitaip. 
Balta suknelė, didelė šventė. Tačiau vis tiek džiaugiuosi, kad 
mano sūnus bus laimingas. Aš jau net nedrįsau to tikėtis. 

Malu uždėjo ant jos rankos savąją. 

— Apgailestauju. Bet Estera tikrai surengs gražesnes ves- 
tuvės. 

Mama pažvelgė į ją. 

— Vaikeli, aš taip džiaugiuosi, kad tu dabar priklausai 
mūsų šeimai. Nėra taip paprasta šiais laikais ištekėti už žydo. 
Pagalvok apie Vokietiją. Ten mums tuoj bus riesta. Tu esi 
drąsi. Tu esi stipri. Gal net stipresnė nei mano Davidas. 
Pažadėk, kad rūpinsiesi juo. 

Malu linktelėjo ir spustelėjo senai moteriai ranką. 


— Pažadu. Aš rūpinsiuosi Davidu kiek galėdama. 

Maža kompanija išėjo iš metrikacijos skyriaus, lyg jie 
būtų buvę eiliniai lankytojai. Davido kostiumo atlapo ne- 
puošė gėlės žiedelis, o Malu suknelė buvo tokia paprasta, 
jog buvo galima pamanyti, kad jie užsiregistravo naujam 
pasui gauti. Tik balta puokštelė nuotakos rankose liudijo, 
kad proga išties iškilminga. 

Kai jie išėjo iš rotušės, Malu prisimerkė. Tą dieną saulė 
švietė labai skaisčiai, o dangus driekėsi virš miesto kaip Ma- 
rijos apsiaustas. 

Ji suspaudė Davidui ranką. 

— Dabar aš tavo žmona, — tarė. 

Jis linktelėjo. 

— Marija Luizė Salomonova. Kaip tai skamba? 

Malu nusišypsojo ir kartu atsiduso. 

— Malonus jausmas. 

Akimirką jai apsisuko galva. Ji susvyravo, bet Davidas 
iš karto ištiesė ranką ir ją sulaikė. 

— Aš užsakiau staliuką geriausiam miesto restorane, — su- 
šnibždėjo jai Davidas. - Jei jau mūsų vestuvės tokios ramios, 
tai turėtume bent gerai ir sočiai pavalgyti. 

Malu jam dėkingai nusišypsojo. „Taip jau yra, — tarė 
sau. — Mano vyras. Jis apie viską pagalvoja.“ 

Tada ji iš lėto apžvelgė Rotušės aikštę, o kai pasuko galvą 
į šoną, jai atėmė žadą: atsirėmęs į stulpą ir sukryžiavęs kojas 
stovėjo Janis. Nors juodu skyrė daugiau nei dvidešimt metrų, 
ji jautė jo žvilgsnį. Jis išdegino jos širdyje juodą skylę, kurios 


niekas ir niekada negalės užlopyti. 


Trisdešimt trečias skyrius 


Ryga, 1923 


Laiškas vis dar gulėjo ant stalo, kai kitą rytą po vestuvinės 
nakties Malu įžengė į virtuvę ruošti pusryčių. 

Ji buvo laiminga. Netryško džiaugsmu, paprasčiausiai 
buvo ramiai laiminga. 

— Mieloji, nevaikščiok basa, - suniūniavo ji, pabučiavo 
mergaitę, paglostė jai skruostą ir užkaitė vandenį. 

Tada Malu paėmė laišką, apsuko jį ir perskaitė Izabelės 
adresą. Ji kažkodėl delsė, bet tuoj pačiupo peilį ir atplėšė 
voką. 


Miela Malu, 


apgailestauju, kad turiu Tau apie tai rašyti, bet jau ne- 
žinau, ką daryti. Kalbėsiu apie Konstancę. Apie jos priklauso- 
mybę nuo kokaino, taip pat apie Tavo brolį Rupertą. 

Konstancės būklė paskutinėmis savaitėmis ir mėnesiais 
pablogėjo. Ji visai sulyso, jos galvoje buvo vien tik kokainas. 
Galiausiai, ir dėl to man labai neramu, Rupertas nuvežė ją 
į beprotnamį. Konstancė gyvena, ne, ji tik vegetuoja, miesto 
Hercbergo gydymo ir slaugos ligoninėje Berlyne, Lichtenbergo 

rajone. Kartą bandžiau ją aplankyti, bet direktorius manęs 
neįleido. Todėl mes nežinome, kaip jai ten sekasi ir ar jai rei- 
kalinga pagalba. Rupertas šiuo klausimu nešneka. Jam ji tik 
narkomanė, kurią reikia uždaryti ar visai sunaikinti. 

Nežinau, ar jis tau rašo. Jis įstojo į Vokietijos nacionalso- 
cialistų darbininkų partiją. Dabar dėvi uniformą ir nuolat 
kritikuoja dekadansą, kurį jis neva atpažinęs mūsų gyvenime. 
Jis kalba apie tautininkus, tautos sielą ir vokiečių rasės virše- 
nybę. Malu, aš jo bijau. Ir bijau dėl Konstancės. Prašau Tavęs 
ką nors daryti. Mes nežinom, ko griebtis. 


Su meile 
Izabelė 


Malu nuleido laišką. Šaltis sugniaužė jai širdį. Konstancė 
beprotnamyje! Dar iš tų laikų, kai dirbo sesele, Malu žinojo, 
kaip atrodo tokios įstaigos. Pacientai ten vilkėdavo baltus 
chalatus ilgais raiščiais, kurie, reikalui esant, būdavo suri- 
šami pacientui už nugaros, kad jis negalėtų pajudėti. Juos 
laikydavo uždarytus kaip laukinius žvėris. Tris kartus per 
dieną jie gaudavo maisto skardiniuose dubenėliuose ir turėjo 
valgyti rankomis, nes stalo įrankiais galėjo sužeisti save ar 
kitus. Jie neturėjo jokių lovų, todėl miegodavo ant šiaudų. 
Jie neturėjo jokių teisių, jų niekas negydė. Nebent jie būdavo 
privačioje klinikoje. Bet Hercbergo ligoninė buvo viešoji 
įstaiga, todėl greičiau ją buvo galima vadinti kalinimo vieta, 
o ne gydymo. 

Malu prispaudė laišką prie krūtinės. Gaili aimana ver- 


žėsi jai iš gerklės virsdama rauda. 

Viola išsigando ir pravirko kartu su Malu. 

Į virtuvę atskubėjo Davidas. 

— Kas atsitiko? 

— Konstancė, mano draugė... - kūkčiodama Malu pa- 
pasakojo jam, ką sužinojo iš laiško. 

— Tu turi paskambinti broliui, - atsakė Davidas. — Po 


pusryčių nueisime į mano kliniką. Ten aš turiu telefoną. 


Rupertas pakėlė ragelį po antro skambučio. Jo balsas buvo 
užsimiegojęs, nors jau buvo vidurdienis. 

— Kur Konstancė? — paklausė Malu, negaišdama laiko 
pasisveikinimui. 

— Ji yra ten, kur jai galima padėti, - Ruperto balsas 
buvo abejingas. - O jeigu jai padėti jau nebegalima, tai ji 
bent yra tokioje vietoje, kur nei sau, nei visuomenei nekels 
pavojaus. 

— Kas ten su ja daroma? Ar ji gydoma? 

— Ji gauna ten viską, ko jai reikia. 

Malu jautė, kaip viduje kyla pyktis. 

— Rupertai! - sušuko ji į telefono ragelį. - Tu nesirūpini 
savo mama. Atrodo, kad tau tas pats, jog ji dabar gyvena 
vargšų prieglaudoj. Bet pasirūpink bent savo vaiko motina. 
Tai, po galais, yra tavo pareiga. Tu turi vaiką, Rupertai, ne- 
pamiršk to! 

Rupertas nusijuokė. 

— Konsrancė davėsi su kiekvienu, - pareiškė jis trumpai 
ir aiškiai. — Aš neturiu jokio vaiko. Aišku, kad jis ne mano. 
Velnias žino, kieno tas pavainikis. 


— Pasirūpink ja! 

— Kaip tu tai įsivaizduoji? Aš esu verslininkas, užimu 
politinius postus. Aš ir taip neturiu laiko. Negi turėčiau dar 
prisiimti rūpestį dėl kažkokios narkomanės? 

— Tu ją pažįsti nuo vaikystės! 

— Na ir kas? Tu ją pažįsti tiek pat ilgai. Jei ji tau tokia 
svarbi, tai ir rūpinkis ja. 

— Taip ir padaryčiau, - patvirtino Malu. — Taip, aš ja 
pasirūpinčiau. Bet aš neturiu pinigų. S4v0 pinigų, kuriuos 
tavo motina persiuntė tau į Berlyną. 

— Tai mūsų abiejų motina. 

— O ne, mielasis! Tai tik :2v0o motina. Aš niekuomet jos 
neturėjau. 

— Kaip nori. Man buvo reikalingi pinigai. Kas žino, gal 
vieną dieną aš net galėsiu dalį jų tau grąžinti. Bet juk supranti, 
kad būtų negražu, jei žudikė išleistų savo aukos pinigus? 

Jis nusijuokė, ir Malu taip stipriai kumščiu trenkė per 
stalą, kad net skylamušis pašoko į orą. Tada nutrenkė ragelį. 
Pašoko ir nuėjo į tualetą. Ten ji nusiplovė rankas, lyg jos 
būtų kuo aplipusios. 

Davidas tuo metu stovėjo tarpdury. Jis nieko neklau- 
sinėjo ir nieko nesakė. Bet jo akys degė. Jis priėjo prie jos, 
apkabino ir pabučiavo. 

— Aš myliu tave, - tarė jis. — Tu esi labai geras žmogus. 

Malu papurtė galvą ir norėjo paprieštarauti, bet jis už- 
čiaupė jai burną bučiniu. Kai paleido, nusišypsojo ir pa- 
reiškė: 

— Atėjo laikas parodyti tau mano vestuvinę dovaną. 

Nors Malu jokios dovanos nerūpėjo ir ji niekaip negalėjo 


išmesti iš galvos Konstancės, buvo dėkinga Davidui, kad 

jis yra šalia. Susiėmę rankomis jie perėjo tiltą per Dauguvą. 
Nuo upės kilo rūkas, dangus buvo taip žemai, jog atrodė, 
kad jis ilsisi ant miesto stogų. Malu jautė stiprią, šiltą Davido 
ranką, ir ją taip pat užliejo šiluma. 

— Aš vėl atidarysiu parduotuvę, — tarė ji spontaniškai. — 
Aš pradėsiu nuo pat pradžių, išsinuomosiu kur nors mažytį 
kampelį. Sutartis su K1DeWe aš vis vien turiu įvykdyti. O 
tada, kai mūsų finansiniai reikalai bus geresni, parsivešiu 
Konstancę. Jai reikalinga geresnė klinika, tokia, kur jai ga- 
lėtų padėti. Tai turėjo įvykti jau anksčiau. Bet Berlyne ji 
prieštaravo viskam. Ką apie tai manai, Davidai? 

Salomonovas tylėjo ir tik šypsojosi. Bet tai buvo gera 
šypsena, tokia šypsena, kuri jai sakė: „Aš esu su tavim. Kad 
ir ką sumanytum, aš tau padėsiu.“ 

— Kur mes einame? - paklausė ji. 

— Užsuksim už kito kampo - ir mes jau atėję. 

Malu apsidairė. Vietovė nebuvo centre, bet netoli jo, ir 
jie sutiko daug žmonių, nešinų pirkinių krepšiais. 

— Nori pakviesti mane pusryčių? 

Malu ėmė nekantrauti, bet Davidas vis dar šypsojosi. 

Jie pasuko už kampo, ir Malu nustebo, koks gyvas buvo 
bulvaras. Automobiliai signalizavo, bėgiais dundėjo tram- 
vajus. Parduotuvės rikiavosi viena šalia kitos. Čia buvo daug 
maisto produktų parduotuvių, baldų salonas, šalia knygynas 
ir maža jauki vyninė. 

Laikraščių platintojai šaukdami skubėjo pro juos, batų 
valytojas siūlė savo paslaugas, o kitoje gatvės pusėje vyras 
darbiniais drabužiais tikrino dujinius žibintus. 


Staiga Davidas sustojo. 


— Čia! - tarė jis. 

Malu išsižiojo, suakmenėjo ir pradėjo gaudyti orą. Tada 
ji puolė Davidui ant kaklo ir pabučiavo jį vidury gatvės. 

— Negaliu patikėti, Davidai! 

Virš vienos vitrinos auksinėmis raidėmis buvo užrašytas 
jos vardas - Malų. 

Ji laikėsi tvirtai įsikabinusi į Davidą, nes iš džiaugsmo 
linko keliai. Kartu su juo įžengė į parduotuvę ir atsargiai 
apsidairė, lyg bristų per sapną, kuris nuo vieno mirktelėjimo 
galėjo dingti. 

Čia stovėjo šešios siuvimo mašinos, prie jų sėdėjo mo- 
terys ir uoliai siuvo. Siuvimo manekenas buvo pastatytas 
taip, kad ant jo kristų dienos šviesa. 

Viena mergina rūšiavo medžiagų rietimus lentynose, kita 
dėliojo sagas ir mezginius pagal raštą. 

— Sveika atvykusi į Malu, — sušnibždėjo Davidas. 

Malu nenustygo vietoje. 

— Dėkoju tau. Labai tau dėkoju. 


Trisdešimt ketvirtas skyrius 
Ryga, 1926 


Malu sėdėjo prie siuvimo mašinos ir dejavo. Suknelė, prie 
kurios ji dabar dirbo, turėjo būti pasiūta rytojaus vakarui. 
Ryt vakare bus švenčiama Pascha. Jos namuose. Jie pakvietė 
beveik dvidešimt žmonių, ne visi jie buvo žydai. Malu no- 
rėjo gražiai atrodyti, visų pirma dėl Davido. Jis turėjo ja 
didžiuotis, didžiuotis prieš kitus. 

Po vestuvių Malu labai daug dirbo. Ir jai sekėsi. Berlyne 
jai prireikė dvejų metų, norint susikurti vardą, o čia užteko 
vienų. 

Malu buvo laiminga. Laimingesnė, nei būtų išdrįsusi 
tikėtis. Ji mėgo Davidą ir mielai būdavo kartu su juo. Jie 
jau turėjo ir bendrą vaiką — sūnų, vardu Danielius. Ji manė 
Davidą esant gerą gydytoją, nuostabų tėvą ir vyrą. Kartais 
ji nesmagiai jausdavosi, nes tai, ką jautė savo vyrui, nebuvo 
meilė. Meilė, kuri turėtų būti tarp vyro ir moters. Malu 
mylėjo Davidą kaip brolį. Iš visos širdies ir visų jėgų. Ir vis 
dėlto jau po metų išsireikalavo, kad abu miegotų atskiruose 
miegamuosiuose. 

— Tu naktį taip dažnai turi vykti pas pacientus, — pa- 


grindė ji savo sprendimą. — Aš nuo to prabundu, ir vaikai 


349 


paskui sunkiai užmiega. Bus geriau, jei jie miegos su manim 
atskirame kambaryje. 

Davidas tik linktelėjo. Kaip visada. Bet jo akys patam- 
sėjo iš liūdesio. 

Malu uždraudė sau galvoti apie Janį. Ir vis tiek nebuvo 
dienos, kad jo neprisimintų. Rygos dienraštyje ji visų pirma 
perskaitydavo skiltis, kuriose buvo rašoma apie Mintaują 
ir jos apylinkes. Janis iš tikrųjų tapo burmistru. Jis buvo 
išrinktas balsų dauguma. Malu džiaugėsi jo sėkme, bet 
krūtinėje vis tiek pajuto skausmą, kai laikraštyje pamatė 
jo ir Marijos nuotrauką. Jis buvo apkabinęs ją per pečius, 
o Marija, stipriai prisiglaudusi, išdidžiai žvelgė į jį, kaip 
"vestuvinėje nuotraukoje. 

Izabelė fon Rulov nuolat rašė Malu. Ji pranešė, kad 
Konstancė fiziškai daug geriau jaučiasi naujoje klinikoje, už 
kurios paslaugas Malu įstengė mokėti iš savo mažos įmonės 
pelno. Bet Konstancės siela nebuvo rami. Ji vis dar skrajojo 
gyvenime kaip drugelis, neturėjo jokio tikslo, nerado savo 
vietos, buvo tarsi įstrigusi vaikystėje ir vengė bet kokios 
atsakomybės. 

Malu užbaigė siūti apdarą Paschos šventei. Tai buvo 
siauras raudonas sijonas, ant kurio turėjo būti vilkima su- 
knelė, per dvi plaštakas trumpesnė už sijoną, o medžiaga ir 
stilius buvo kaip tautinio latvių kostiumo. Nuo palankų iki 
viršaus suknelė buvo išsiuvinėta raudonais kvadratais, ku- 
riuos aukščiau keitė plati raudona juosta. V formos iškirptė 
taip pat buvo apsiuvinėta raudonais kvadratėliais. Prie su- 
knelės Malu norėjo apsiauti šviesius aulinukus, prisiderinti 


ilgas pirštines ir siuvinėtą kepuraitę. 

Likus valandai iki šventės Malu baigė darbą ir nuskubėjo 
iš ateljė į namus. Visuose languose degė šviesa, prie durų 
laukė tarnas su livrėja. Nuo žvakių šviesos ant grindinio 
krito šiltas šešėlis. 

Mažame vestibiulyje degė galybė žvakių. Iš ateljė buvo 
atnešta drabužių kabykla svečių garderobui. Virtuvėje triūsė 
virėja su dviem pagalbininkais. 

Malu įkišo galvą pro praviras duris. Virėja stovėjo prie 
viryklės įraudusiu veidu, viena ranka įsirėmusi į šoną, o kita 
maišydama puodą. 

— Įdomūs man čia tie papročiai, — burbėjo ji pati sau. — 
Šventines dienas pradėti iškart nuo puotos, — ji atsisuko, 
nenustodama maišyti. — Bituja, ar padengei stalą taip, kaip 
liepė ponas daktaras? 

Mergaitė linktelėjo: 

— Indai, žvakės ir žvakidės, o prie kiekvienos sėdimos 
vietos ta brošiūra, Agada. 

— Gerai, — virėja, linguodama galvą, maišė toliau. - Sakau 
gi, komiški papročiai. O dar ta keara! Dieve švenčiausias! Ir 
kam šovė į galvą šventinės vakarienės metu padėti karčiųjų 
žolių. 

— Karti žolė, — išgirdo Malu pažįstamą balsą, — tai pri- 
minimas apie tai, koks kartus buvo žydų vergų gyvenimas 
Egipte... — Šitaip iš kažkokio nematomo kampo paaiškino 
Malu anyta Šula Salomonova. 

— Aha, — virėja nepasitenkino tokiu atsakymu. - O kam 
reikalingi kietai virti kiaušiniai kiekvienam svečiui? Kietai 
virti kiaušiniai! Valstiečiai juos valgo pusryčiams, bet ne per 


šventes! Ir dar sūdytam vandeny. 

— Kiaušinis yra amžino gyvenimo simbolis, o sūrus 
vanduo reiškia ašaras, - kantriai pati sau šypsodamasi pa- 
aiškino Šula. 

Virėja ir vėl pakraipė galvą. 

— Ašaros, vergystė, karti žolė. Jūs, žydai, tikrai mokat 
švęsti. 

— Neužmirškit keturių taurių vyno, kurį reikia išgerti 
per Agados skaitymą. 

Dabar virėja linktelėjo. 

— Jo jums tikrai prireiks, maloningoji ponia, jei galima 
taip sakyti. 

— Jūs galite sakyti viską, mano mieloji. 

Ir vėl Malu pajuto Šulos balse pažįstamą šypseną. 

Malu mielai būtų pasiuntusi anytai oro bučinį. Šula 
jai patiko nuo pirmos pažinties minutės. Jos anyta priėmė 
Violą kaip savo anūkę, neklausinėdama, iš kur tas vaikas 
atsirado. Ir ji mylėjo Danielį. Bet nedalijo patarimų ir nesi- 
kišo į jaunos šeimos reikalus. Tačiau neleido suabejoti, kad 
visuomet bus šalia, kai prireiks jos pagalbos. 

„Aš turiu nuostabią šeimą, - galvojo Malu. - O Šula man 
tarsi mama, kurios aš niekad neturėjau, tačiau kaip tik tokia 
mama norėčiau būti savo vaikams.“ 

Ji užbėgo viršun, į savo miegamąjį, ir skambučiu pa- 
kvietė mergaitę, kad padėtų jai apsirengti. Pirmieji auto- 
mobiliai jau stovėjo prie namų, kai Malu, apsivilkusi nauja 
suknele ir susišukavusi, nulipo laiptais. 

Prie įėjimo stovėjo Davidas. Ją pamačius, jo akys nušvito. 
Jo žvilgsnis išdavė daugiau nei žodžiai. „Aš tave myliu, - per- 


skaitė Malu jo akyse. — Tu gražesnė nei bet kada anksčiau.“ 

Ji jautėsi rami ir saug!, ir atradusi namus. 

Per šventinę vakarienę Malu pastebėjo, kad Davido ko- 
legos žmona - lietuvė, vardu Birutė - ją stebi pasipiktinusiu 
žvilgsniu. Malu niekaip negalėjo suprasti priežasties. Stalas 
buvo gausiai nukrautas, vyno buvo užtektinai, tarp atskirų 
Agados skaitymų visi šnekučiavosi, atmosfera buvo išties 
maloni ir draugiška. 

Kai tarnaitės nukraustė stalą, vyrai su konjaku ir cigarais 
patraukė į Davido darbo kambarį, o moterys liko salone su 
cigaretėmis ir likeriu. Malu įsidrąsino ir užkalbino Birutę. 

— Arjūs viskuo patenkinta? — paklausė ji. 

Jai vėl buvo atsakyta piktu žvilgsniu. Birutė net susi- 
žvalgė su kita drauge, kurią pažinojo ir Malu. Ir ši, Valerija, 
atrodė nepatenkinta. 

— Smagu matyti, kokia prabanga jus supa, — tarė Birutė 
karčiai. 

— Ačiū, — atsakė Malu. - Bet kodėl man susidaro įspūdis, 
kad jūs pykstate? 

Birutė gūžtelėjo pečiais. Valerija atsistojo ir žengė prie 
prie jų. Kitos moterys nutilo. 

— Pyktis — tai tik žodžiai, - atšovė Birutė. 

Valerija linktelėjo, pačiupinėjo Malu suknelę ir pareiškė: 

— Gera medžiaga, geras kirpimas, aukščiausia kokybė. 
Saviems tik patys geriausi daiktai. 

Malu sunerimo. 

— Aš vis dar nesuprantu, apie ką jūs kalbat. 

Birutė atkišo jai savo rankovę. 

— Pačiupinėkit ir pasakykit man, kiek, jūsų nuomone, 


verta ši suknelė. 

Malu nurijo seiles. Ką tai reiškia? Ji vis tiek palietė me- 
džiagą, patrynė ją taip pirštų ir net ištraukė kabantį siūlą. 
— Spalva jums tinka. Mėlynumas atsispindi jūsų akyse. 
Tai rodo jūsų gerą skonį. 
— Gali būti, — atsakė Birutė. — Bet aš jūsų klausiau, kiek 
mokėrumėt už tokią suknelę? 

Malu šiek tiek atsitraukė ir gurkštelėjo iš taurės vyno. Ką 
ji turėjo pasakyti? Medžiaga glamžėsi vien tik nuo žvilgsnio. 
Siūlės buvo nusiūtos neatidžiai, sukirpimas nevykęs. Malu 
nebūtų mokėjusi net dešimties rublių už šią suknelę. Bet ji 
negalėjo to pasakyti garsiai. Birutė būtų pagrįstai įsižeidusi. 

— Aš šitos suknelės nebūčiau pirkusi, — išsisukinėdama 
pagaliau atsakė Malu. 

— Šis kirpimas netinka nė vienai moteriai, — tarė Birutė. — 
Medžiaga prastos kokybės, sagos byra, vien jas palietus. 

Malu cylėjo. 

— Ar žinote, kiek aš už ją mokėjau? 

Malu papurtė galvą. 

— Aštuoniasdešimt rublių. Aštuoniasdešimt rublių, ar 
jūs girdite? 

— Na, — Malu pabandė nusišypsoti, — iš tikrųjų ir man 
atrodo, kad per brangiai. 

— Taigi. Ir dar kaip per brangiai! - Iš pykčio Birutės akys 
žaižaravo. - Kaip jūs pavadintumėt tą, kuris už tokią kainą 
pardavė šią suknelę? 

Malu vėl galvojo, ką atsakyti. Jai į pagalbą atėjo Valerija. 

— Tokį aš pavadinčiau apgaviku, — pareiškė ji ir atvertė 
savo suknelės palankus. Buvo matyti, kad jie kai kuriose 


vietose atirę. 

Malu patraukė pečiais. 

— Jūs teisios. Visuomet pikta, kai daikto vertė neatitinka 
kainos. 

Birutė linktelėjo. 

— O dar pikčiau yra tai, kad toks žmogus visai nesigėdija, 
o demonstruoja savo turtus. 

Malu vėl norėjo linktelėti, bet staiga pasijuto taip, lyg 
būtų puolama. Ji papurtė galvą. 

— Suknelę jūs pirkote ne mano parduotuvėje. Tai neį- 
manoma. Aš prisimenu visas savo sukneles. Ir asmeniškai 
atsakau už kokybę. 

Birutė priėjo prie pat Malu. 

— Nejaugi? Tai kodėl tada mano suknelės etiketė su jūsų 
vardu? 

— Ką? — Malu išplėtė akis. — To negali būti. Kaip jau 
sakiau, aš atpažinčiau kiekvieną savo suknelę. Net modelis 
ne mano. Jis tik šiek tiek panašus į vieną modelį, kuris buvo 
mano senajame eskizų albume. Bet šį albumą aš praradau 
jau prieš daugelį metų Berlyne. 

— Tai jūs manim netikite? — Birutė šaižiai įkvėpė oro. 

— Aš neturiu pagrindo abejoti jūsų garbingumu. Tai ti- 
kriausiai koks nors nesusipratimas. 

Atsistojo dar dvi moterys. Viena griebėsi už apykaklės 
ir atsisegė dvi viršutines sagas. 

— Pažiūrėkit, ar šios suknelės ne jūsų? 

Malu žengė žingsnį atgal. 

— Ne, ne. Aš nežinau šitų suknelių, niekados jų nesu 

mačiusi. 


Moteris prisitraukė Malu už rankovės. 

— Tada pažiūrėkit! Ant apykaklės yra jūsų vardas. 

Malu čiupo už apykaklės ir pažiūrėjo. Iš tikrųjų! Ji at- 

pažino savo vardą, savo rašyseną. 

Dabar jau ir Birutė, ir Valerija, ir ketvirta moteris pra- 
dėjo tampyti savo sukneles. Jos visos atkišo Malu etiketes 
su jos vardu. Jos vardu ant suknelių, kurios buvo taip blogai 
pasiūtos, kad reikėjo gėdytis! 

— Kaip tai galėjo atsitikti? - paklausė Malu. - Juk aš 
jums nepardaviau šių suknelių! Ne, tai visiškai neįmanoma. 

— Ne, tiesiogiai jūs mums neįsiūlėte šių pigių skarmalų. 
Mes juos pirkome parduotuvėje kitoje upės pusėje. Par- 
duotuvė vadinasi Europos mados namai. Jei mes iškart 
būtume pamačiusios, kaip blogai jos pasiūtos, būtume 
nepirkusios. Tačiau visas brokas išlindo tik po pirmo 
skalbimo. 

Malu iškėlė rankas. 

— Aš nežinau tos parduotuvės, aš ten niekada nesu bu- 
vusi! Prisiekiu viskuo, kas man šventa. 

— Ši parduotuvė, - paaiškino Birutė, kurios balse vis dar 
skambėjo pyktis, — giriasi siūlanti naujausią madą iš Europos 
sostinių. Drabužiai iš Berlyno, batai iš Milano, mezginiai 
iš Briuselio, vilna iš Dublino. Ten, būtent ten aš nusipirkau 
šitą suknelę kaip naujausią modelį iš Berlyno. 

— O aš savo, - pridūrė Valerija. 

— Ir aš. 

— Aš taip pat. 

Malu jautėsi įvaryta į kampą. Ji tegalėjo purtyti galvą. 

— Tai neįmanoma, - kartojo ji kaip maldą. - Aš negaliu 


to paaiškinti. Tai turi būti didžiulis nesusipratimas. 

— Aš beveik linkusi jumis patikėti, — pareiškė Birutė. — 
Bet ar tai dabar ne jūsų užduotis išsiaiškinti, kas naudojasi 
jūsų vardu? Ir kai tą asmenį surasite, perduokit jam, kad 


mano vyras susisieks su juo kaip advokatas. 


Trisdešimt penktas skyrius 
Ryga, I926 


Kitą dieną iš pat ryto Malu išsiruošė į kitą upės pusę - į 
Europos mados namus. Ji jau įtarė, kas slypi už šios apga- 
vystės. Ir ne tik tai. Dabar ji buvo beveik tikra, kas tuomet 
pavogė eskizų albumus iš jos buto Berlyne. Bet ji norėjo tai 
išgirsti pati. 

Mados namų direktorius priėmė ją savo biure ir buvo 
labai paslaugus. Kai Malu išdėstė jam visą situaciją, jis pa- 
aiškino: 

— Viena įmonė iš Berlyno siunčia mums šiuos modelius. 
Mes parduodame juos komiso pagrindais. Geras verslas. 
Abiem pusėms. 

— Koks įmonės pavadinimas? 

Direktorius apgailestaudamas gūžtelėjo pečiais. 

— To aš jums negaliu pasakyti, miela ponia. Verslo pa- 
slaptis, juk pati suprantate. 

— Aš esu Malu. Jūsų parduodamų suknelių etiketėse nau- 
dojamas mano vardas ir mano braižas. Ir jei jūs tuoj pat man 
nepasakysit įmonės Berlyne pavadinimo ir nenurodysite jos 
savininko, tai dar šiandien pat nunešiu į policiją pareiškimą 
dėl klastotės. Prieš jus. 

Direktorius nurijo seiles. 

— Na, taip toli nereikėtų eiti. Juk aš taip pat rizikuoju 
prarasti gerą vardą. 

Jis atidarė biuro spintą ir ištraukė vieną bylą. 

— Cėlendorfo importo ir eksporto prekybos bendrovė, — 
perskaitė jis. 

Malu linktelėjo. Ji tai žinojo. 

— Savininko vardas yra Rupertas fon Cėlendorfas? — pa- 
klausė ji. 

Direktorius linktelėjo. 

— Taip, būtent taip čia ir parašyta. 

Malu paėmė savo rankinę ir pakilo nuo kėdės. 

— Ačiū! Jūs man labai padėjote. 

— Taip, o kas bus su drabužiais? Aš jų turiu dar tris tu- 
zinus. 

Malu trumpai pagalvojo prieš atsakydama: 

— Nuardykite etiketę. Kol mano vardas nebus siejamas su 
tais skarmalais, man visai nesvarbu, ką jūs su jais darysite. 

— O policija? 

Malu papurtė galvą. 

— Nuardykite etiketes. Tuoj pat. Tada aš nesikreipsiu į 
policiją. Bet jei pasirodys dar nors viena suknelė su mano 
vardu, ateis jūsų eilė. 

— Supratau, ponia. 

Direktorius vėl nurijo seiles. Jis nusilenkė Malu ir vis dar 
lankstydamasis palydėjo ją iki durų. Malu spėjo pamatyti, 
kaip jis nosine nusišluostė prakaitą, kai tik ji išėjo. Ji grįžo 
prie upės, sustojo vidury tilto ir žiūrėjo į vandenį. Rupertas. 


Jis ją apgavo. Vėl. Tikrą seserį. 

„Kodėl manęs tai nestebina? — pagalvojo Malu. - Jis iš 
mamos atėmė viską, ką ji kada nors turėjo. Iš manęs jis taip 
pat daug ką atėmė. Jis visuomet toks buvo. Nuo mažų dienų.“ 

Pirmą kartą po daugelio metų ji prisiminė tą popietę, 
kai jos likimas reikšmingai pakrypo kita vaga. Ji matė save, 
mažą mergaitę, kambaryje kartu su Rupertu ir sena teta, 
kuri miegojo gulimajame krėsle. 

Ji girdėjo, kaip koridoriuje šnibždasi dvi tarnaitės. Viena 
tarė: 

— Vargas su senąja maloningąja ponia. Ji tik vegetuoja. 

O kita atsakė: 

— Tu teisi. Gyventi be jokio orumo yra baisiausia, kas 
gali atsitikti. Su gyvuliais elgiamės gailestingiau nei su žmo- 
nėmis. Jie bent gali tikėtis malonės šūvio. 

Malu matė šalia Rupertą, kuris išsiviepęs žiūrėjo į ją. 

— Gal išvaduojam tetą? — pasiūlė jis. - Ar neturėtume 
paleisti malonės šūvio? 

— O kas yra tas malonės šūvis? — išgirdo ji klausiant pati 
save. 

— Tai kai kas, dėl ko žmonės anksčiau patenka į dangų. 

Mažoji Malu linktelėjo ir įsikišo į burną nykšrį. 

— Ką manai? 

Malu papurtė galvą. 

— Nežinau, ar mums tai galima. Turėtume pasiklausti 
auklės. 

Rupertas tik numojo ranka. 

— Ak, Marenka yra tokia kvaila, kaip naktis yra tamsi. 

Ji nieko nesupranta apie tokius dalykus. Atėjo laikas tetai 


išeiti. Ji dejuoja ir gargaliuoja, o kai pamiršta įsidėti į burną 

dantis, atrodo kaip sena ragana. Patikėk, Malu, mes visiems 
dvare padarytume paslaugą. 

Ruperto balse Malu išgirdo gaidelę, kuri jai nepatiko. Ji 
žengė žingsnį atgal. 

— Taigi, aš dabar tai padarysiu, — pareiškė Rupertas. 

Malu ištraukė iš burnos nykštį. 

— Tu negali to padaryti. Tu neturi nei pistoleto, nei šau- 
tuvo. Tu negali nušauti tetos, — ji taip džiaugėsi, kad ši mintis 
jai atėjo į galvą. 

— Kuo paprasčiausiai, tu kvaila višta! — atšovė jai Ru- 
pertas. Tada jis pradėjo raustis tarp savo žaislų, kol surado 
laidynę. 

Malu nusipurtė. Prisiminimai vis dar skaudino. O Ru- 
pertas nė kiek nepasitaisė. Jis užaugo kilmingoje šeimoje, o 
karo metu buvo karininkas, bet jam trūko tam tikrų charak- 
terio bruožų, kuriuos privalėjo turėti kilmingasis arba žmogus, 
vedantis paskui save kitus. Ji žinojo, kad jis pavogė jos eskizų 
albumus. Ji suprato, kad jis norėjo atsikratyti Konstancės. Ji 
taip pat žinojo, kad jis niekada nepasirūpins Viola. Niekada. 
Tik vieno ji dar nežinojo: kaip ištrinti Rupertą iš savo širdies. 
Rupertą, brolį, kuris niekada nesielgė su ja kaip brolis. 

Malu atsiduso. Ji kaip užburta žiūrėjo į verpetą, girdėjo, 
kaip vanduo ją šaukia. Su visa jėga ji atsiplėšė nuo turėklų 


ir nubėgo. 


Malu negalėjo laukti, kol Davidas vakare pareis namo. Ji 
pati nuskubėjo į jo kabinetą, atidarė duris ir pareiškė tuoj 
pat turinti su juo pasikalbėti. Jis paprašė jos palaukti, kol 


baigs apžiūrą. Vos tik pacientas išėjo, Malu įsiveržė vidun. 

Davidas nustebęs pažvelgė į ją. 

— Kas tau darosi? - paklausė jis. — Tu kaip nesava. 

— Man reikia vykti į Berlyną, — atsakė Malu. — Dėl su- 
klastotų drabužių neabejotinai kaltas Rupertas. Aš turiu 
ten važiuoti, turiu tiek daug ką išsiaiškinti, turiu pasirūpinti 
Konstance. Žinau, kad laikas netinkamas, bet prašau išleisti 
mane į Berlyną. Aš privalau tai padaryti! Man tai svarbu. 
Dėl savo pačios gyvenimo, dėl mūsų gyvenimo. 

Davidas tylėjo ir susimąstęs kasėsi smakrą. 

— Ar žinai, ką šiais laikais reiškia kelionė į Berlyną? — pa- 
klausė jis. 

Malu papurtė galvą. 

— Aš turiu ten vykti. 

— Nacionalsocialistų gretos vis gausėja. Netrukus jų bus 
jau šimtas tūkstančių. Tavo pavardė žydiška. 

— Aš žinau, bet kol kas tie Hitlerio parankiniai neturi 
balso. Vokietiją valdo Centro ir kitos pilietinės partijos. Man 
ten nėra ko bijoti. 

— Ten daugiau nei du milijonai bedarbių. Daugelis pra- 
rado savo turtą per didžiąją infliaciją. Jie nepatenkinti ir 
ieško atpirkimo ožio. Žydai visuomet užkliūdavo. Tik pa- 
skaityk dešiniųjų radikalų ir nacionalsocialistų laikraščius. 
Juose visa kaltė verčiama žydams. 

— Aš neturiu priešų Berlyne, - atsakė Malu. -— Be to, aš 
ten būsiu tik porą dienų. Tik tol, kol viską sutvarkysiu. 

— O tavo brolis? Jis gi priklauso NSDAP partijai, net 
užima ten aukštą postą. Tu jo nepakvietei į mūsų vestuves 
ir nepranešei jam, kad esi ištekėjusi. Už žydo. 


Malu gūžtelėjo pečiais. 

— Taip, mano brolis. Jis visuomet buvo kitoks nei aš, 
kitaip galvojo, turėjo kitas vertybes. Jis manęs nesuprastų. 
Davidai, pagaliau atsipeikėk. Mes gyvename 1926 metais. 
Vokietijoje šis tas pasikeitė. — Ji užsispyrusi atkišo smakrą. — 
Be to, Rupertas vis tiek yra mano brolis. 

— Kaip nori, - atsakė Davidas ir uždėjo rankas jai ant 
pečių. — Jei tau reikia važiuoti, tai važiuok. Bet būk atsargi, 
Malu. Violai ir Danieliui reikalinga mama. O man... man 
tu irgi reikalinga. 

Malu priglaudė galvą jam prie krūtinės. 

— Tu man taip pat reikalingas, Davidai. Be tavęs mano 
gyvenimas nebūtų nė perpus tiek laimingas. 

Ji sakė tai, ką galvojo, ir kai pažvelgė Davidui į akis, 
suprato, jog jis ja tiki, bet kartais jam to būdavo per mažai. 

— Man reikia į Berlyną, - pakartojo Malu. — Aš turiu 
užbaigti savo ankstesnį gyvenimą ten ir padėti tašką. Tik 
kai tai padarysiu, būsiu visiškai laisva, — ji pakėlė galvą, ieš- 
kodama jo žvilgsnio. — Tik tada aš būsiu pasiruošusi mylėti 
tave taip, kaip tu esi nusipelnęs. Šito trokštu labiau už viską 


pasaulyje. 


Trisdešimt šeštas skyrius 
Berlynas, 1926 


Berlynas! Malu užuodė Berlyno kvapą, traukiniui vos tik 
įvažiavus į Zoologijos sodo stotį. 

Izabelė fon Rulov jau laukė jos. 

Abi moterys apsikabino. 

— Kur Anita? — pasiteiravo Malu. — Kodėl ji neatėjo? 

Izabelė nutaisė liūdną veidą. 

— Ji mane paliko. Grįžo atgal į Prancūziją. Ji tvirtino, kad 
čia, Vokietijoje, nebeįmanoma gyventi. 

Malu pakėlė antakius. 

— Kąji turi omeny? 

— Kartą gatvėje mus apspjaudė, o mūsų buto durys buvo 
aprašinėtos. Buvo parašyta „Iškrypusios kiaulės“. Kepėjas 
nebenorėjo mūsų aptarnauti, o Puolusiame angele mums 
apskritai uždraudė lankytis, neva kai dvi moterys šoka su- 
siglaudusios, tai prieštarauja gamtai ir vokiškai sielai. 

Malu palietė Izabelei ranką. 

— Apgailestauju, — tarė ji. 

Izabelė linktelėjo. 

— Gali būti, kad ir aš nebeilgai liksiu Vokietijoje. Vienas 


mano pusbrolis iškeliavo į Ameriką. Jis man parašė, kad 

Niujorke reikalingos žurnalistės. Su savo nuotraukomis aš 
tikrai turėčiau galimybę, tuo labiau kad buvau surengusi 
dvi personalines parodas. 

— Tokia bloga padėtis? —- Malu negalėjo patikėti. 

Izabelė rimtai į ją pažiūrėjo. 

— Blogai dar tik bus. O tada dar blogiau, patikėk manim. 

Jos išėjo iš stoties pastato ir sustojo aikštėje. Malu apsi- 
dairė. Kaizerio Vilhelmo atminimo bažnyčia stovėjo kaip ir 
anksčiau. Iš pirmo žvilgsnio ji nepastebėjo nieko neįprasto. 

Bet tada aikštėje pasirodė vyresnių hitlerjugendo vai- 
kinų būrys. Jie rėkavo ir elgėsi taip, lyg miestas priklau- 
sytų jiems. Šalia stoties, atsirėmusi į sieną, klientų laukė 
pagyvenusi prostitutė. Ji atrodė pavargusi ir nekreipė į 
jaunimą dėmesio. 

— Vokiečių moterys neparsiduoda! — sušuko vienas jau- 
nuolių. 

Paleistuvė nuobodžiaudama pažvelgė į jį. Ji buvo pripra- 
tusi prie keiksmų. 

Staiga keturi jaunuoliai šoko prie jos ir atplėšė nuo sienos. 
Dviese laikė ją stipriai suėmę, o trečias taip smarkiai trenkė 
jai į veidą, jog jos galva nusviro. Ketvirtas atsisagstė klyną 
ir apšlapino moterį. 

Tada jie ją paleido. Netarusi nė žodžio, nepraliejusi nė 
ašaros, moteris susmuko prie sienos. 

Malu norėjo prie jos prieiti, bet Izabelė ją sulaikė. 

— Nedaryk to. Šiais laikais kiekvienas turi rūpintis savimi. 
Tik prisidirbsi bėdos. 
Sumuštos ir išniekintos moters paveikslas įsirėžė Malu 


atmintin. Po kelių akimirkų pasirodė kitos prostitutės, ku- 

rios, pamačiusios hitlerjugendo vaikinus, buvo pasislėpusios 
namų nišose. Jos padėjo moteriai atsistoti ir nusivedė ją. 

— Eime! — Izabelė patraukė draugę už rankovės. — Iš pra- 
džių važiuosime pas mane. Ten galėsi apsitvarkyti ir šiek 
tiek užkąsti. Visa kita atliksime vėliau. 

Izabelė jau turėjo automobilį. Ji įsimaišė į transporto 
eismą ir netrukus buvo prie namų. 

Kai Malu atsigaivino ir pasistiprino, Izabelė paklausė: 

— Ką dabar darysi? 

Malu papasakojo Izabelei apie suklastotus drabužius. 

— Rupertas turės pasiaiškinti! — tarė ji. 

Izabelė tik gūžtelėjo pečiais. 

— Na, jis pasikeitė. Nesitikėk, kad tavęs klausys. 

Malu spoksojo į stalą ir pirštu vedžiojo aplink medžio 
rievės. 

— Žinau, — atsakė ji po valandėlės. — Bet jis mano brolis. 
Turiu bent pabandyti. 

— Araplankysi Konstancę? 

Malu linktelėjo. 

— Aš ją pasiimsiu drauge. Ji galės gyventi pas mane. 

Izabelė susigūžė, lyg jai būtų buvę šalta. 

— Bijau, kad ji to nenorės. 

— Bet turiu bent jau pabandyti. 

— Ji taip pat nebe ta, kurią seniau pažinojai, Malu. Ber- 
lynas mus visus pakeitė į blogąją pusę, — Izabelė įdėmiai 
pažiūrėjo į Malu ir pačiupo jos ranką. — Grįžk namo. Išva- 
žiuok kuo greičiau. Čia viskas supuvę. Nenoriu, kad ir tu 
apsikrėstum. 


Malu papurtė galvą. 

— Pirma turiu kai ką sutvarkyti. O tada išvažiuosiu... — Ji 
pakėlė akis. — Gali būti, kad aš niekada daugiau čia nebe- 
grįšiu. Čia kitas pasaulis. Pasaulis, kuriam aš nepriklausau. 

— Tad važiuokim pas Konstancę. Aš tave palydėsiu. 

Jos išsuko iš Berlyno ir beveik valandą važiavo įvairiais 
keliais, kol atsidūrė vidury Altmarko regiono, ir Izabelė pa- 
galiau tarė: 

— Atvykom. 

Netrukus Izabelė ir Malu įžengė į baltai tinkuotą kai- 
miško stiliaus pastatą. Už namo plytėjo didelis sodas. Malu 
pamatė ten augančias vyšnias ir obelis. Vestibiulis nuteikė 
draugiškai, visur buvo pristatyta gėlių. Po spalvingais pa- 
veikslais buvo galima pasėdėti. 

— Beveik kaip viešbuty, — stebėjosi Malu. 

Izabelė linktelėjo. 

- Ir kainos ne žemesnės nei Adlone. 

Priėjo gydytojas ir pasisveikino su Izabele, o ši jam pri- 
statė Malu. 

— Tai jūs esate Marija Luizė, - tarė gydytojas ir nužvelgė 
ją nuo galvos iki kojų. 

— Taip, aš esu Marija Luizė Salomonova. Ar turėtumėt 
minutėlę laiko? Norėčiau su jumis pasikalbėti apie Konstancę. 

— Prašom! — gydytojas rankos mostu parodė į stalą su 
kėdėmis. Dvi iš jų jis atitraukė ir padėjo moterims atsisėsti, 
tada atsisėdo pats. 

— Ką norėtumėt sužinoti? 

Malu iš karto priėjo prie reikalo. 

— Norėčiau pasiimti Konstancę kartu su savimi į Rygą. 


Ten ramu ir jauku. Ji galės dirbti mano ateljė ir turės gali- 

mybę matytis su dukra, kada tik panorėjusi, neprisiimdama 
atsakomybės už mažąją. Be to, mano vyras gydytojas. Jis 
padės jai, jeigu prireiktų. 

Gydytojas susimąstė. 

— Paklauskite jos pačios. Paklauskite, ar ji sutinka. Iš 
medicininės pusės aš jokių kliūčių nematau. Konstancės 
gydymas pasibaigęs. Ar suprantat, ką noriu pasakyti? 

Malu papurtė galvą, Izabelė suėmė jos ranką. 

Gydytojas trumpai užsimerkė ir dviem pirštais pradėjo 
trinti nosies nugarėlę. Tik dabar Malu pastebėjo tamsius 
ratilus po jo akimis. 

— Ji atvyko pas mus turėdama didelę priklausomybės 
problemą. Mums pavyko atpratinti ją nuo kokaino. Bet 
Konstancė nenusiteikusi bendradarbiauti. Ji linkusi į pri- 
klausomybę, todėl vieną rūšį keičia kita. 

— Tai kas dabar? - paklausė Malu ir turėjo nuryti seiles. 
Jos gerklė staiga išdžiūvo. 

Gydytojas rimtai į ją pažiūrėjo. 

— Vyrai. Ji priklausoma nuo vyrų ir daro viską, kad at- 
kreiptų jų dėmesį. 

— Kąjji daro? 

— Na, praėjusią savaitę ji nuoga atėjo valgyti. Ji puikiai 
žinojo, ką daro. Ji nėra beprotė. Bent jau ne tradicine prasme. 

— O kasai yra? 

Gydytojas atsiduso. 

— Tai, ką dabar pasakysiu, nebus mokslinis paaiškinimas. 
Žinot, aš jau dvylika metų dirbu šioje klinikoje ir dvidešimt 
metų su žmonėmis, turinčiais nesveiką psichiką ar ligorą sielą. 


Daug kam padėjau, bet padėti galima ne visiems. Juos aš va- 

dinu „pilkosiomis sielomis. Pilkosios sielos neigia gyvenimą, jis 
atrodo joms per sunkus, todėl padėti neįmanoma. Dauguma 
jų miršta pernelyg anksti. Apgailestauju, kad turiu jums šitai 
sakyti, - gydytojas pakilo. - Man jau metas eiti. Darbas šaukia. 
Nesvarbu, ką nuspręsite, žinokite, kad tai ne jūsų kaltė. 

Taręs šiuos žodžius, jis pasišalino. 

Malu nusistebėjo. 

— Kąjjis pasakė? Ne mano kaltė? Ką jis turėjo omeny? 

Izabelė vėl paėmė Malu ranką ir paglostė ją. 

— Konstancė įsikalusi, kad tu viską iš jos atėmei. Tu at- 
sivežei ją į Berlyną, pripratinai prie kokaino ir atėmei vaiką. 

— O! - Malu pajuto, kaip viduje kyla pyktis. - Gal aš jai 
ir vaiką užtaisiau? 

— Pasaulį ji mato ne tokį, koks jis yra. Ji mato tai, ką nori 
matyti. Tu žinai, kad ji nesugeba atsakyti už savo veiksmus. 
Niekas nepasikeitė. Jai būtina kam nors suversti kaltę dėl 
nenusisekusio gyvenimo. Tas „kas nors“ esi tu. 

Malu išplėtė akis. Ji pravėrė burną ir jau žiojosi kažką 
sakyti, bet jai pritrūko žodžių. 

— Mes visi žinome, kad tu nė kiek nekalta dėl to, kas atsi- 
tiko Konstancei. Ji suaugusi, niekas jos nevertė elgtis vienaip 
ar kitaip. Bet ji turi savo požiūrį. Ar vis tiek nori ją pamatyti? 

Malu sukando dantis ir linktelėjo. 

— Taip, noriu. 

— Ji sode, mažajame paviljone. 

— Iš kur žinai? 

— Tokiu metu ji visuomet ten. 

Malu iš lėto žingsniavo per sodą. Ji bijojo. Labai bijojo. 


Ji jau buvo išgyvenusi tokią situaciją, kai metų metus gal- 

vojo, jog yra kalta dėl kito žmogaus likimo. Negi tai vėl 
pasikartos? 

— Tai ji, — Izabelė parodė liesą moterį šviesia suknele. — 
Nori pabūti viena su ja? 

Malu papurtė galvą. 

— Ji gali susijaudinti. Geriau, jei kas nors būtų šalia ir 
padėtų ją nuraminti. 

Ji dar kartą giliai įkvėpė ir iškvėpė, tada įžengė į pavil- 
joną ir tyliai pašaukė Konstancę vardu. 

Konstancė pakėlė galvą. Jos žvilgsnis visai nebuvo nu- 
stebęs. 

— A, tai tu, — tarė ji, lyg po paskutinio jų susitikimo būtų 
praėję ne metai, o tik kelios dienos. 

Malu išsigando. Konstancės veidas atrodė keleriais me- 
tais pasenęs. Nuo nosies iki burnos buvo įsirėžusios aštrios 
raukšlės. Lūpos tapo visai plonos, primerktos akys žvelgė su 
nepasitikėjimu. Jos nuostabiuose plaukuose bolavo pirmos 
žilos sruogos. 

Malu atsargiai priėjo ir atsisėdo ant kėdės šalia Konstancės. 

— Kaip tau sekasi? —- paklausė ji tyliai. 

Konstancė pažiūrėjo į ją tuščiu žvilgsniu. 

— O kaip man turi sektis? — paklausė ji. - Man sekasi taip, 
kaip tu visada ir norėjai. 

Malu nurijo seiles. 

— Aš visuomet norėjau tau tik gero. 

Konstancė piktai nusijuokė. Ji bedė pirštu į Malu. 

— Tu man pavydėjai. Visada tokia buvai. Tu norėjai mane 
sužlugdyti. Jau seniai. Tu atėmei iš manęs viską. Tėviškę, 


vyrą, vaiką, net vardą. 

Malu atsiduso. Ji nežinojo, ką atsakyti į tuos priekaištus. 
Todėl paklausė: 

— Apie kokį vyrą tu kalbi? 

— Ir tu dar klausi? Aš kalbu apie Rupertą. Mes mylėjom 
vienas kirą. Taip, mylėjom. O, tai buvo didelė meilė. Ji švietė 
skaisčiau nei visos žvaigždės danguje. Tu pavydėjai šitos 
meilės, savo intrigomis užgesinai visas žvaigždes. 

— Ne, tai netiesa, - Malu bandymas pasiteisinti nuskam- 
bėjo apgailėtinai. —- Aš net nežinojau, kad jūs kada nors 
buvote oficiali pora. 

Konstancė palinko į priekį. 

— Mes negalėjome to paviešinti. Mes turėjom slėptis 
nuo tavęs. Nes jau tada žinojome, kad tu užgesinsi visas 
žvaigždes. 

Malu tylėjo. Konstancės akyse buvo tiek daug neapy- 
kantos, kad jai pritrūko žodžių. Tik po valandėlės ji atsargiai 
paklausė: 

— Ką tu dabar darysi, Konstance? 

Draugė paniekinamai nusiviepė. 

— O kąaš galiu daryti? Nieko. Aš nieko negaliu daryti. 
Tu turi būti nubausta. Bet tinkamas laikas dar neatėjo. 

— Už ką tu nori mane nubausti? 

— Cha, — sušuko Konstancė. — Tu nežinai? Tada tu 
niekados ir nesuprasi, — ji susigūžė kėdėje, prisimerkė ir 
klastingai nusišypsojo. — Žudikė! — sušnypštė ji. — Tu esi 
žudikė! 

Malu užsimerkė. Buvo skaudu matyti tokią Konstancę. 
Kiekvienas žodis žeidė. 


Tačiau ji vis tiek ištiesė draugei ranką. 

— Atvažiavau pasiimti tavęs. Tu turėtum važiuoti su 
manim į Rygą. Galėsi gyventi mano namuose, matyti, kaip 
auga tavo dukra. Aš pasirūpinsiu tavim. 

Vos tik Malu ištarė tuos žodžius, Konstancė pašoko ir 
paklaikusiu žvilgsniu apsidairė. 

— Tu nori mane pagrobti? Ar turiu važiuoti kartu su ta- 
vimi, kad tu ir toliau galėtum mane žeminti? Tu nori mane 
pavogti, pavogti mano kūną, kaip jau pavogei mano sielą? 

Malu papurtė galvą. Staiga pasijuto silpna ir išsekusi, lyg 
visą dieną būtų bėgusi. 

— Ne, - paprieštaravo ji silpnu balsu. — Tu gali daryti, ką 
nori. Jei nenori važiuoti su manim, tai nevažiuok. 

Konstancė vis dar buvo susijaudinusi. Ji parodė ranka 
į Malu ir sušuko, lyg būtų neišgirdusi paskutinių jos 
žodžių: 

— Artuesi pats velnias? Ar tu atvažiavai pasiimti manęs 
į pragarą? Ar nežinai, kad mano gyvenimas buvo tikras 
pragaras? 

Izabelė atsistojo ir apkabino Konstancę per pečius. 

— Ša, ša, — tarė ji. - Nusiramink. Viskas gerai. 

Bet Konstancė negalėjo nurimti. Ji išsiveržė iš glėbio ir 
pradėjo mušti Izabelę. 

— Tu esi jos padėjėja. Aš visada tai žinojau. Velnio pa- 
dėjėja. 

Izabelė pakėlė rankas, kad apsaugotų veidą. Tą aki- 
mirką Konstancė atšoko. Ji abiem rankom pasikėlė sijoną 
ir nubėgo, nežiūrėdama kur. 

— Mes turim ją pasivyti, — Izabelė taip pat pasikaišė su- 
knelę ir pasileido iš paskos. 

Malu liko sėdėti. „Ką tai pakeis, - tarė sau. - Konstancė 
bėga nuo manęs. Kokią aš turiu teisę bandyti ją susigrąžinti?“ 

Kai pasigirdo riksmas ir siaubingas triukšmas, Malu nu- 
leido galvą ir užsikimšo ausis. Tą akimirką ji nieko negalvojo, 
nieko nejautė, bet viską suprato. „Žudikė!- skambėjo ausyse 
Konsrancės žodžiai. - Žudikė!“ 


Tada Malu neteko sąmonės. 


Kai ji vėl atsipeikėjo, pasijuto gulinti ant gulto šviesiame 
kambaryje. Izabelė sėdėjo šalia ir susirūpinusi žiūrėjo į ją. Už 
jų stovėjo gydytojas; jis pritraukė į švirkštą vaistų. Lyg būtų 
pajutęs, kad Malu jau atsigavo, jis atsisuko ir atsiprašomai 
pažiūrėjo į ją. 

— Ji nebegyva, tiesa? —- Malu stebėjosi, kad jos balsas toks 
kimus. 

Gydytojas linktelėjo. 

— Mesjai niekuo nebegalėjome padėti. Ji metėsi po sunk- 
vežimiu, kuris aptarnauja mūsų virtuvę. 

Malu linktelėjo. Ji jautė, kaip karštos ašaros rieda jos 
skruostais. Gydytojas tai pamatė ir atsisėdo ant gulto krašto. 

— Tai ne jūsų kaltė, — tarė jis tyliai. — Ji buvo pilkoji siela. 
Jai nebebuvo galima padėti. Nekankinkite savęs sąžinės prie- 
kaištais. Jūs dėl to nekalta. Kiek aš žinau, dėl jos padarėte 
viską. Jūs apsiėmėte auginti jos vaiką, jūs apmokėjote jos 
gydymą klinikoj. Jūs padarėt daugiau nei kas nors kitas. 

— Bet galbūt jai visai ne to reikėjo, - sušnibždėjo Malu 


ir užsimerkė. — Ne to. 


Trisdešimt septintas skyrius 
Brandenburgas, 1926 


Gydytojas patarė Malu likti per naktį klinikoje, kad galėtų 
ją stebėti. Izabelė turėjo paimti ją kitos dienos rytą. 

— Jei jums manęs reikės, pakvieskite, — tarė gydytojas ir už- 
dėjo jai ant peties ranką. — Yra nelengva išteisinti pačiam save. 

Malu pažiūrėjo jam į akis. 

— Suprantu. Patikėkit, aš žinau tai geriausiai, - pasakė ji 
ir nuėjo į paviljoną. 

Ji atsisėdo į Konstancės kėdę, atlošė galvą į pagalvę ir jai 
pasirodė, jog trumpai pajuto Konstancės kvapą. 

„Ji mirusi, — pagalvojo Malu. - Ji mirusi. Ji mirusi. Ji 
mirusi.“ Manė, kad jei širą sakinį kartos ir kartos, netrukus 
pajus skausmą dėl draugės netekties. Bet jokio skausmo 
nepajuto, tik liūdesį, be ašarų ir be riksmų. Liūdesį, kuris 
nuo šiol ją visuomet lydės. 

Bet ji jautė dar kai ką. Kai ką, dėl ko gėdijosi: palen- 
gvėjimą. Taip, ji jautė palengvėjimą dėl to, kad Konstancės 
nebėra. Kodėl? 

Malu galvojo apie Davidą ir Violą. Ir staiga ji suprato: 
Konstancė buvo jos geriausia draugė. Nuo par vaikystės. 


Bet ji buvo ir tas asmuo, už kurį Malu jautėsi atsakinga. Jų 

tarpusavio ryšys visada buvo šiek tiek slegiantis. Kodėl - ji 
niekados nesuprato, bet buvo už tai atsakinga. Tai buvo tarsi 
koks rūkas, kuris visas jų dienas apgaubdavo pilku šydu. Ir 
šitai tarsi visiems laikams buvo pririšę ją prie Cėlendorto, prie 
Berlyno, prie jos buvusio gyvenimo, kuris jai jau nebetiko. 

Staiga Malu nusišypsojo. Ji švelniai paglostė pagalvę ir 
perbraukė pirštų galiukais per kėdės arkaltę. 

— Viso gero, Konstance, - sušnibždėjo. —- Tikiuosi, kad 
tu pagaliau radai ramybę. — Ji trumpam nutilo, tada vėl 
sušnibždėjo: — Tikiuosi, kad ir aš dabar atrasiu ramybę. 

Ji nebūtų galėjusi išreikšti savo minčių žodžiais, bet šir- 
dyje aiškiai žinojo, kad nuo šiol tapo laisva — laisva nuo 
praeities. Dar ne visai, ne galutinai, nes dar buvo Rupertas. 
Ber jau dabar ji pajuto palengvėjimą. 

Malu atsistojo ir lėtai nuėjo į pagrindinį klinikos pastatą. 
Prie įėjimo stovėjo gydytojas ir rūkė cigaretę. 

— Kaip jaučiatės? 

— Jaučiuosi gerai, - atsakė Malu. — Tik nežinau, ar turė- 
čiau dėl to džiaugtis, ar gėdytis. 

— Džiaukitės, — atsakė gydytojas. - Artimi žmonės yra 
našta. Visuomet. Ner ir tada, kai mes juos mylime. Mirtis 
visuomet turi kažką išlaisvinančio. Bet niekas apie tai ne- 
kalba. Tai vadinama pieta. Bet jums nereikia laikytis tų 
normų. Paprasčiausiai džiaukitės. Jūsų gyvenimas nuo šiol 
taps paprastesnis. 

Jis išpūtė cigaretės dūmą ir pasižiūrėjo į Malu. 

— Mano, tarp kitko, taip pat, — jis šiek tiek šyptelėjo, ir 
Malu nustebo, kad šypsena jį taip jaunina. - Ji buvo gimusi 


mirti, o ne gyventi. Neužmirškite to. 

Malu linktelėjo. 


— Aš žinau, — tarė ji. - Ir dėkoju jums iš visos širdies. 


Kai Izabelė kitą rytą atvažiavo jos pasiimti, Malu jautėsi žvali 
ir pailsėjusi, netgi linksma. O Izabelė atrodė pavargusi, jos 
veidas buvo papilkėjęs. 

— Kaip baisu, — sušnibždėjo ji ir apkabino Malu. 

— Tai turėjo įvykti, - paaiškino Malu. - Ji norėjo mane 
nubausti. Jos mirtis mano akyse turėjo būti bausmė man. 
Mane tai sukrėtė. Visai taip, kaip ji ir tikėjosi. Bet ji užmiršo, 
kad kiekvienas šokas turi ir gydomąją galią. 

— Tau taip atrodo? — paklausė Izabelė. 

— Taip. Man taip atrodo. 

Malu jautė Izabelės nuostabą, bet negalėjo ir nenorėjo slėpti 
jausmų nuo draugės. Todėl tik pridėjo ranką prie širdies. 

— Čia, viduje, ji gyvens amžinai, - tarė Malu. - Šviesia- 
kasė mergaitė, kuri būtų taip mielai svajojusi, bet niekuomet 
nežinojo, apie ką svajoti. Mergaitė, turėjusi daug norų, bet 
nesugebėjusi jų įvardyti. Jauna moteris su ilgesiu širdyje, bet 
be tikslo. Konstancė. Mano Konstancė. 

Izabelė vis dar nustebusi papurtė galvą, bet po valandėlės 
linktelėjo. 

— Tau prireiks laiko apsiprasti. 

— Taip, prireiks, - tarė Malu, užuot pasakiusi, jog ji jau 
seniai apsiprato, kad jau prieš kelerius metus atsisveikino su 
mergaite šviesiomis kasomis. 

— O dabar važiuokim pas Rupertą. 

Izabelė paspaudė greičio pedalą ir po gerų poros valandų jos 
jau beldėsi į Importo ir eksporto bendrovės duris Vilmersdorte. 


376 


Išvydęs Malu, Rupertas išplėtė akis. 

— Tu čia? Ką čia veiki? 

— Norėjau pažiūrėti, kaip tau sekasi. Į mano laiškus neat- 
sakei, — nerūpestingai tarė Malu ir atsisėdo priešais rašomąjį 
stalą. — Norėčiau kavos. 

— Tuoj, tuoj! - Rupertas pašaukė mergaitę ir paliepė jai 
atnešti kavos. Tada jis atsisėdo prie rašomojo stalo, pasidėjo 
priešais save rankas ir klausiamai pažvelgė į Malu. - Tu ne 
šiaip sau atvažiavai į Berlyną, kad pažiūrėtum, kaip man 
sekasi. Ko tu nori? 

Malu gūžtelėjo pečiais. 

— Šio bei to. Dvaro padėtis siaubinga. 

— A, dėl to, - Rupertas numojo ranka. — Aš jau kurį laiką 
ketinu jo atsikratyti. Iš žemdirbystės verslo nepadarysi. O 
Pabaltijys toli. Ateitis yra Berlyne. 

Malu parodė į uniformą, kuri kabojo ant pakabos rū- 
binėje. 

— Ar tai turi omeny, kai šneki apie ateitį? 

Rupertas nusijuokė. 

— Tu kalbi apie uniformą? Taip, Hitleris nėra pats protin- 
giausias, bet tai vyras, kuris šiuo metu reikalingas Vokietijai. 
Jis grąžins šaliai pasididžiavimo jausmą. Jis tuoj pasirūpins 
darbu, gerove. Esu įsitikinęs, kad tauta jį pamils. Bet tin- 
giniams, intelektualams, žydams ir kitiems niurzgaliams 
bus blogai. 

— Kodėl žydams? - paklausė Malu. 

— Gal tu akla? — nusistebėjo Rupertas. — Visa hinansų 
sistema jų rankose. Jie atsakingi už infliaciją, per juos nu- 


skurdo milijonai. 

— Tada jie turi būti labai galingi, tie žydai? - Malu naiviai 
nusišypsojo. 

Rupertas trenkė kumščiu per stalą. 

— Nebeilgai, mano brangioji. Vokietija vokiečiams. 
Taip, kaip ir priklauso. O dvarą aš parduosiu. Aš jau ieškau 
pirkėjo. 

— Gerai. Sutinku. 

Rupertas klausiamai suraukė antakius. 

— Aš turiu teisę gyventi ten iki mirties. Tu turėtum 
džiaugtis, mane čia matydamas. Galėčiau tuoj pat pasirašyti 
atsisakymo raštą. Be jo dvaro neparduotum. 

Rupertas paplekšnojo jai per ranką. 

— Žinau. Aš nenorėjau tavęs netikėtai užsipulti. Žinau, 
kad tu daraisi sentimentali, kai kalba pakrypsta apie Cė- 
lendorfą. Nenorėjau tavęs gąsdinti. Kai tik būčiau suradęs 
pirkėją, būčiau tave informavęs. 

Malu nusišypsojo. 

— Tai dar ne viskas. 

— Ko dar nori? 

Mergaitė atnešė kavą. Malu delsė ir demonstratyviai 
maišė du gabaliukus cukraus puodelyje. Rupertas neramiai 
muistėsi kėdėje. 

Pagaliau jis neištvėrė tylos. 

— Ko tu dar nori? 

— Mama gyvena vargšų prieglaudoj. 

Rupertas gūžtelėjo pečiais. 

— Tai ne mano kaltė, kad tėvas ja nepasirūpino. Aš kaip 
tik bandau kurti verslą. Šiais laikais tai nėra lengva. Reikia 


sukaupti pinigų. 

— Tu turėsi pakankamai pinigų, kai parduosi Cėlendorfą. 
Rupertas atsilošė. 

— Lyg už jį būtų galima daug gauti! Niekas nebenori dir- 
bamos žemės. Kainos kol kas gana aukštos, bet kai Hitleris 
duos visiems darbo ir duonos, žemės ūkiui bus sunku. 

— Grūdų, pieno ir mėsos reikės visuomet. 

Rupertas barbeno pirštais į stalą. 

— Gali būti, bet aš nenusiteikęs raustis mėšle. 

Jis pašaukė sekretorę. Kai ji įėjo, paliepė: 

— Paruoškite raštą, kuriuo mano sesuo atsisako visų pre- 
tenzijų į Cėlendorfo dvarą. Ji iš karto pasirašys. 

Sekretorei išėjus, Malu paklausė: 

— O ką tu man pasiūlysi kaip kompensaciją už atsisa- 
kymą? 

Rupertas atsilošė. 

— O kotu norėtum? Pinigų? Baik, Malu, mes gi šeima. 

Ji papurtė galvą. 

— Man tavo pinigų nereikia. Be to, tai vis tiek būtų 
mano pinigai. Bet prie to mes dar sugrįšim. Aš noriu, kad 
testamente paveldėtoja paskirtum savo dukrą. Ji turi būti 
aprūpinta, jei aš numirčiau. Jei nepripažinai savo tėvystės, 
tai pripažink Violą bent jau dukterėčia. Gali būti, kad jai 
to prireiks. Ir dar noriu, kad Konstancė būtų padoriai pa- 
laidota. 

— Ką? — Rupertas išvertė akis. 

— Taip. Ji žuvo per nelaimingą atsitikimą. Vakar klinikoje. 

Rupertas su palengvėjimu atsiduso. 
— Jei tai buvo nelaimingas atsitikimas, už tai turės atsa- 


kyti klinika. Ką aš su tuo turiu bendro? 

— Tai buvo savižudybė, Rupertai. 

— Na ir kas? Tai buvo Konstancės sprendimas. Ji pati ir 
atsakinga už pasekmes. 

— Ji negyva, Rupertai. Ji nebegali atsakyti. 

— Ir aš ne, — Rupertas lengvai trinktelėjo per stalą, tuo 
parodydamas, kad ši tema baigta. - Ar dar ko nors nori? - Jis 
ketino stotis. - Atnešiu popierius. 

Malu liko sėdėti. 

— Tai beveik viskas. Išskyrus vieną reikalą. 

— Kokį? 

— Prieš kelerius metus Berlyne tu pavogei iš manęs eskizų 
albumus, pigiame tekstilės fabrike užsakei pasiūti pagal tuos 
eskizus drabužius ir pradėjai pardavinėti juos aukštomis 
kainomis mano vardu. - Ji pasirausė rankinėje ir ištraukė 
keletą sulankstytų popierių. — Čia mano nuostolių sąrašas. 
Pinigus, kuriuos iš manęs tokiu būdu pavogei, turėsi grąžinti, 
atidaręs Violos vardu sąskaitą. Jei to nepadarysi, aš pranešiu 
policijai ir apskųsiu tave verslo tarnybai. 

Rupertas išsižiojęs spoksojo į popierius. 

Tą pačią akimirką įėjo sekretorė, nešina atsisakymo raštu. 
Malu greitai permetė jį akimis, perlenkė ir įsikišo į rankinę. 

— Ką tu darai? - paklausė Rupertas. 

— Aš nesu tokia naivi, kokia buvau anksčiau, Rupertai. 
Tu atidarysi sąskaitą Violos vardu, parodysi man savo tes- 
tamento kopiją ir parodysi man sąskaitą už Konstancės 
laidotuves. Turi laiko iki šiandien vakaro. Lauksiu tavęs 
Izabelės bute. Jei nepasirodysi iki dvidešimtos valandos, aš 
kreipsiuosi į policiją. Paskui grįšiu į Rygą. Tu niekados dau- 


giau manęs nepamatysi ir apie mane neišgirsi. Tu daugiau 

nebūsi mano brolis, - ji trumpai nusijuokė. - Mūsų pavardės 
jau skirtingos. 
Rupertas atrodė kaip į kampą užspeistas žvėris. 

— O jei atnešiu popierius? 

— Tada aš pasirašysiu atsisakymo raštą ir palinkėsiu 
tau laimės tolesniame gyvenime. Ir šiuo atveju tu daugiau 
manęs nebepamatysi. Nuo šio vakaro, Rupertai, tu nebeturi 
sesers, — Malu atsistojo, atsainiai linktelėjo broliui ir prieš 
išeidama iš biuro pridūrė: — Tu juk visados to norėjai. 

Lauke jos laukė Izabelė. 
— Ar viską išsiaiškinai? — paklausė ji. 
— Dar ne, - atsakė Malu, - tik svarbiausius dalykus. O 


dabar man reikia konjako. 


Trisdešimt aštuntas skyrius 
Pabaltijys, 1926 


Kai traukinys priartėjo prie Rygos, jau švito. Seniai Malu 
nebuvo taip gerai ir ramiai miegojusi. Ji apsišlakstė van- 
deniu veidą ir palydovės paprašė atnešti kavos. Tada vėl 
atsisėdo į savo vietą, sukryžiavo rankas ir stebėjo slenkantį 
gamtovaizdį. Išoriškai atrodė labai rami, bet tai buvo ap- 
gaulinga. 

Malu vis iš naujo tikrino popierius, kuriuos jai atnešė 
Rupertas. Nieko netrūko. Malu pasirašė atsisakymo raštą. 
Padėdama parašą, ji atsisakė daugiau nei tik gyvenimo iki 
gyvos galvos teisės Cėlendorfe. Ji atsisakė savo praeities. Ji 
buvo laisva. Nebeturėjo nei brolio, nei motinos. Buvo tik 
ji, jos vyras ir vaikai. 

Kai pagalvojo apie Davidą, atrodė, kad pilve laksto 
tūkstančiai skruzdėlių. Šypsodamasi uždėjo ant jo ranką. 

— Aš atvykstu, mano mielas, - sušnibždėjo ji. - Dabar 
aš laisva, dabar tikrai galiu ateiti pas tave ir būti tau tokia 
žmona, kokios tu nusipelnei. 

Akimirką jos mintys nuklydo pas Janį. Malu priglaudė 
ranką prie širdies. Jis buvo tenai. Ten jis visuomet ir liks. 


Janis, jos gyvenimo meilė, neišsipildęs ilgesys. Jis taip pat 

buvo praeitis. Jis buvo geriausia, kas buvo jos praeityje. Bet 
praeitis baigėsi. 

Dabar laukė ateitis. 

Traukinys įvažiavo į Rygos stotį. Malu atidarė langą ir 
persisvėrė per jį. 

Perono gale ji pamatė stovintį Davidą - rankos kišenėse, 
susigūžęs, lyg jam būtų šalta. 

— Davidai! - sušuko Malu ir sumojavo abiem rankom. 

Jis atsigręžė, veide pražydo šypsena. Lūpomis jis ištarė 
jos vardą. 

Traukinys dar nebuvo visiškai sustojęs, o Malu jau iš- 
šoko iš vagono. Ji nubėgo tiesiai į vyro glėbį. 

— Sveika sugrįžusi namo, - sušnibždėjo Davidas. 

— Ačiū, — atsakė Malu. — Ačiū tau už viską. Nuo šian- 


dien pradėsime savo gyvenimą. 

uo pirmųjų eilučių prikaustantis labai moteriškas 
romanas apie amžiną meilę, draugystę tr klastą, ir... 
aišku, apie kerinčią aukštąją madą - kuri moteris 
tam alsispirs? 


Žinoma vokiečių rašytoja Karen Winter sugrąžina 
skaitytoją į 1894 metus - į nuošalų Latvijos dvarą. 
Būtent čia prasideda keista ir paslapčių gaubiama 
šeimos istorija. Vokiečio dvarininko dukters Malu 
gyvenimas nuo pat vaikystės paženklintas nelaimės. 
Motina ją apkaltina žmogžudyste. Atstumta mergaitė 
iš mažų dienų mokosi siūti ir domisi mada. 

Ji susidraugauja su pastoriaus dukra Konstance. 
Tarp šios brolio ir Malu užsimezga šilti jausmai. 
Tačiau užgriūva Pirmasis pasaulinis karas su 
nelaimėmis ir praradimais. 


Po karo nuošaliame dvare draugėms tampa ankšta. 
Jos ryžtasi keliauti į Berlyną. Ambicingoji Malu nori 
kurti madingus, puošnius drabužius. Pastoriaus 
dukters Konstancės svajonės visai paprastutės - 

jai reikia vyro, už kurio pečių jaustųsi saugi. 

Kaip joms seksis kupiname šurmulio, prieštaravimų 
ir pagundų didmiestyje? O kaipgi didžioji meilė, 
kuri liko ten, nuošaliame Latvijos kampelyje?.. 


